
Mikkel Pedersen Akelej. 



Begyndelsen af det sekstende Aarhundrede 
var Mikkel Pedersen Akelej den ene af Odense 
Byes to Borgermestre. Ved sin Side havde han 
saa en, saa en anden, hvem Døden bortkaldte, 
mens Hr. Mikkel blev i Live og sad for hvert 
Aar fastere og bredere i sin Stol og i sine Med- 
borgeres Agtelse. 

Han var en af Stadens rigeste Købmænd, og 
hans Velstand øgedes med Aarene. Da Kong Hans 
optog ham i Adelstanden, nyttede han skyndsomst 
sine nye Rettigheder og kunde snart skrive sig 
for Herre til Ulriksholm og Nordskov, to Gaarde 
med Taarn og Tind og anden Herlighed saa gode 
som nogen ai den gamle Adels Herreborge. 

Men derfor blev han ligefuldt i sin Gaard paa 
Østergade i Odense og styrede derfra sin Handel, 
som gik langt udenfor Byens Grænser, baade 
indenlands og udenlands. 

Han fedede sine Øksne og skikkede dem til 
Tyskland og til Nordland, og saa navnkundig 
var han i det Stykke, at han alene veg for Bi- 
skoppen, Jens Andersen Beldenak, hvis Øksne var 

Jep Akelej og hans Kæreste. 1 

rygtbare over det ganske Land. Fra sine Huse 
i Munkebo og Kærteminde sendte han Skibe, 
rigt ladede med Korn over Havet og tog mod 
andre, som bragte ham Manufakturvarer og ædel 
Vin fra Frankrig og Rhinen og kostelige Kryde- 
rier fra Østerland. 

Og i Odense drev han Købmandskab, saadan 
som Byens Privilegier tillod ham. Han bryggede 
godt 01 og dyrt, og slet 01, som var en Smule 
billigere. Han var til Rede med Laan, om nogen 
ønskede det, for god Sikkerhed. Han stiftede en 
Messe i St. Knuds Kirke, gav nogle fattige Peb- 
linge Kost fra sit Køkken og ledede Byens Sager 
med megen Værdighed i Raadet. 

Kong Hans døde, og det skadede ikke Hr. 
Mikkel saa lidt som de andre Odense Borgere, at 
den fromme Dronning Christine tog sit Enkesæde 
paa Næsbyhoved Slot, som laa ret udenfor Nørre- 
port. 

Mangen god Gang indlogerede Dronningen sine 
fornemme Gæster i hans rige Hus, og mangen 
god Handel slog han af med Hendes Naade, da 
hun stiftede og indrettede St. Clara Kloster i 
Byen, fordi hun aldrig kunde gøre nok for Guds 
Skyld. Intet var ham for stort og intet for smaat. 
Han laante Fru Christine hundrede Mark en Dag, 
hun var i Betryk, og glemte ikke at drage dem 
af Skatten, lian skulde indbetale til hende paa 
Stadens Vegne. Og han solgte hende for otte 
Skilling Røgelse til Messen, hun lod læse for sin 
yngste Søn, den salige Prins Fransiscus. 

Da saa der opstod Strid mellem Dronningen 
og Biskoppen, hvis Mænd havde dræbt hendes 
Hofsinde, Hr. Otto Porsfeld, kunde ingen fatte, 
hvorledes Hr. Mikkel spoede sig mellem de to. 
Men han gjorde det og beholdt deres begges Ven- 



skab. Og saadan gik han bestandig sin Vej og 
og saa baade til højre og venstre. 

En Gang timedes der ham den Ære, at Kong 
Kristian den Anden selv gæstede hans Hus. 

Da sparede han ikke paa Mosten, saa det 
kunde kendes, han var Byens rigeste Mand, og 
Kongen sad glad og munter blandt Stadens for- 
nemste Borgere og talte saa aabenhjertet, som 
det stundom var hans Vane. De lyttede ærbødige 
og betagne til hans sælsomme Ord, om hvordan 
han vilde rejse Borger og Bonde og knække 
Adelsvælden, og det hændte, at Michel Claussen, 
som vel af alle stod Borgermesteren næst i Rigdom 
og Anseelse, knælede for Hans Naade og kyssede 
hans Haand og svor ham Troskab i stærkere 
Ord, end de ellers faldt mellem sindige Mænd. 

De andre stemmede i med. Men da Hans 
Naade var gaaet til Ro, og de blev sammen en 
Stund endnu, saa Michel Claussen længe og skarpt 
paa sin Vært og sagde: 

„Jeg syntes ikke, jeg hørte din Røst blandt 
vores andres, da vi tilsvor Hans Naade Troskab"? 

„Da var jeg der," svarede Hr. Mikkel. „Næppe 
nogen er Kongen mere tro end jeg." 

„Saa var du enig i Hans Naades Tale?" 

„Hvorfor skulde jeg ikke være det," sagde 
Hr. Mikkel. „Hans Naades Tale var god nok. 
Blot tænker jeg, det baader os bedst ikke at 
fæste os for meget til Ordene, som de faldt om 
Adel og Borgerstand. Gud har sagtens indstiftet 
det, som det er, og vi er for smaa til at rokke 
ved det." 

De ældre gav deres Samtykke til hans sindige 
Ord. Men Michel Claussen rejste sig og spyttede 
foragtelig over Gulvet. 

„Tvi dig, saa lunken en Sjæl, du er, Mikkel 

1* 



Pedersen,'' sagde han. „Havde Kongen ikke 
bedre Mænd end du, stod det ilde til.'' 

De rejste sig alle og tænkte, det vilde tage en 
ilde Ende |med Festen. Men Borgermesteren saa 
rolig paa Michel Claussen, endda han var en 
Kende rød i Panden. 

„Det er onde Ord," sagde han. „Til og med 
i mit eget Hus. Ikke heller fortjener jeg dem. 
Sagen gaar mig mindre an end de fleste, saa 
sandt jeg er Borger og Købmand i Odense saa 
godt som nosen, der er her til Stede, og desuden 
nobiUteret af højsalig Kong Hans. Saa jeg hytter 
mig vel, hvordan det saa gaar." 

De lo alle. For det var en kendt Sag, at 
Michel Claussen forgæves havde søgt at opnaa 
den samme Naade, som var vederfaret Borger- 
mesteren. 

Men Michel Claussen satte sin Hat paa og gik 
uden Farvel. 

„For de Ord skal du undgælde," sagde han 
blot. 

Hr. Mikkel brød sig ikke derom, og hvis hans 
Uven forklagede ham, bar det i hvert Fald ingen 
Frugt. Da Hans Naade forordnede, at der i hver 
By skulde være en Præsident over Borgermester og 
Raad, gav han det hæderfulde Embede i Odense 
til Mikkel Pedersen Akelej, som beklædte det med 
al Ære og ikke tog sig nogen anden Mine paa 
for det. 

Det gjorde derimod hans Hustru, Fru Mag- 
dalene Drage, som havde været saare skøn i sine 
unge Dage og født ham tre sunde Sønner, der nu 
var omkring de tyve Aai* og tegnede godt til at 
betrygge hans Hus' Magt. 

Hun havde al Tid higet mod Ophøjelse og 
vidste ikke, hvad hun skulde med sit nye Adel- 



skab, sin Rigdom og al den anden Herlighed, naar 
ikke hun maatte bære det til Skue. Hun førte sig 
i alieMaader som den gamle Adels Fruer og 
vilde en Dag i Raadhusstegerset ikke vige til 
Side for Fru Anna Oxe fra Rygaard, hvilket gav 
Anledning til mere Snak og Uired, end Hr. Mikkel 
syntes om. 

Da nu hendes Husbond blev Stadens Præsi- 
dent, tog hun sig en Stadsmø eller Selskabsdame, 
hvilket gjorde en overordenlig Opsigt, eftersom 
saadant ikke før var set blandt Borgerne. Hun 
valgte en ung Kvinde, der hed Elsebe Hansdatter, 
som var frændeløs og saa fattig, at hun maatte 
tyet til Klostrets Barmhjertighed, om ikke Fru 
Magdalene havde taget hende. Og Barmhjertig- 
heden var næppe bleven stor, da hendes Slægt 
aldrig havde havt Evne til at betænke den hellige 
Kirke. 

Men naar Fru Magdalene med sin Stadsmø 
skred ned ad Gaden, gik Sladderen i hver en 
Dør. 

„Som hun kror sig," sagde Henrik Skræp, 
som boede i en af Lejeboderne skraas for Borger- 
mesterens Hus. 

„Hun er da ogsaa den fornemste Kvinde i 
Staden," sagde hans Nabo, som hed Jens Tynd- 
skæg og var saa fattig en Skomager, som Henrik 
var Skrædder. „Hendes Unger skaber sig, som 
var de rette Junkere. Om det saa er Elsebe, 
den Tiggertøs, sætter hun Næsen i Vejret og ved 
knap, om hun vil se til en ærlig Haandværker." 

„En Haandværker er ikke ærlig," sagde Skræd- 
deren. 

„Der sagde du et sandt Ord, Henrik," sagde 
Skomageren. „Det voldte Kong Hans, som bød, 
at ingen Haandværker mere kan blive Raadmand 



eller Borgermester, uden han opgiver Professionen. 
Og hvem sætter Prisen paa Haandværkernes 
Varer?** 

„Det gør Borgermester og Raad," sagde Skræd- 
deren. 

„Og hvem sætter Prisen paa Brød og 01?** 

„Borgermester og Raad," sagde Skrædderen. 

Jens Tyndskæg tog fat paa Saffianskoen, han 
syede til Fru Magdalene, og Henrik Skræp gav sig 
atter til at bøde paa Hr. Mikkels Bukser. 

„Jens,** sagde han saa og saa frem for sig. 
„Den ene Konge er som den anden. Og Bispen 
og Borgermesteren og det hele Raad. Jeg kunde 
lide at se den Dag, jeg regerede i Odense." 

„Du er drukken," sagde Jens Tyndskæg. 

Men Aaret efter forfulgtes Kong Kristian saa- 
dan af sine Avindsmænd, at han maatte rømme 
Land og Rige. Adlen og Biskopperne satte hans 
Farbroder paa Tronen, og den nye Konge gjorde 
alt sin Forgængers Værk til intet. Mikkel Pedersen 
Akelej maatte nedlægge sin Værdighed som Byens 
Præsident og nøje sig med som før at være Borger- 
mester. 

„For en Jammer med Kone Frederik," sagde 
Michel Claussen i Raadet. „Han lader Herre- 
mændene skalte og bryder sig fejl om det hele. 
Da lover jeg Kong Kristian. Gerne gav jeg min 
halve Rigdom, om han var her igen." 

„Var dig, at du ikke mister den hele " sagde 
Hr. Mikkel. „Kongen er Kongen." 

Borgermesteren ramte Hovedet paa Sømmet, 
som han plejede, for alle vidste, at Michel Glaussen 
holdt til med den landflygtige Konges Tilhængere. 
Der var nok af dem rundt om i Landet, om end 
de maatte skjule deres Tanker. Ikke heller var 
der faa i Odense, og mer end een af dem sad i 



Raadet. Men ingen sagde noget, og det øgede 
kun Hr. Mikkels Anseelse, at han for saa var- 
somt med farlige Ting. 

„Har du hørt, at nu kan enhver forløben 
Skrædder taee Næring i Odense By," sasde Jens 
Tyndskæg. 

„Er det anderledes med Skomagerne?" spurgte 
Henrik Skræp. 

„Nej," sagde Jens. „Det er ét. Bare han 
bøder en Gylden til Stadens Kasse, saa er han 
saa god som en anden. Han er ikke en Gang 
pligtig til at gøre Gæstebud for Laugsbrødrene." 

„Lad dem blot regere," sagde Skrædderen. 
„Der trækker et Vejr op Syd fra, og det kan være 
her, før vi tænker. Jeg hørte i Aftes Peder Svendsen 
fra St. Knud tale i Munkemose Humlehave. Han 
sagde, at nu var det forbi med Pavedømme og 
Biskopper og Munkevæsen. Efter dem kommer 
Raden til Herremændene og Kongen." 

„Jeg ved ikke, hvor du vil lytte til den for- 
løbne Munk," sagde Jens Tyndskæg. 

„Den Dag, jeg er Herre i Odense, skal du 
blive Raadmand, Jens," sagde Skrædderen. 

Jens Tyndskæg lo. Saa tog han sit Skøde- 
skind af, satte sin Treben ind og stængede Døren. 

„Jeg gaar til Byfogden og angiver gamle 
Else Guldsmed," sagde han. „Jeg saa hende 
i Morges kaste sit Skarn i Aaen, hvilket er strenge- 
lig forbudt og paany indskærpet." 

De onde Tider, som kom, traf ikke Mikkel 
Pedersen Akelej uforberedt. 

Han sagde sjældnere sin Mening i Raadet end 
før og lod gerne Jep Ankersen, som var den 
anden Borgermester, tage Ansvaret for, hvad der 
skulde gøres. 

„Vi faar krybe en Kende i Ly," sagde han til 

Fru Magdalene. „Ondt er det, og værre bliver 
det. Det gærer indenlands og udenlands, og hverken 
Kongen eller Kirken er sikker paa sit. Klogest 
den, der holder sig lavt, saa ikke de store faar 
Øje paa ham." 

„Jesus Maria,'' sagde Fru Magdalene og slog 
Hænderne sammen. „Hvad vil du, at jeg skal 
gøre?" 

„Du skal age til Messe i den gamle Karm," 
sagde Hr. Mikkel. „Om ikke du vil gaa paa 
dine Ben. Du skal forvare den Guldkæde, jeg 
gav dig i Fjor, til der kommer bedre Dage. Og du 
skal lade fare den Tant med Stadsmøen, som 
stikker saa mange i Øjnene. Skik Elsebe bort." 

„Jesus Maria," sagde Fru Magdalene. 

Hun løb til Fruerstuen, hvor Elsebe sad, og 
fortalte, hvad der var i Gære. 

Men Hr. Mikkel gik til Biskoppen over Fyens 
Stift, Jens Andersen Beldenak, for hvem han havde 
stor Respekt og Hengivenhed. 

„Han saa mke en Gang min Hilsen," sagde 
Jens Tyndskæg. 

„Han gik ikke saa rank som vanlig," sagde 
Henrik Skræp. 

Biskoppen sad i sin Residens, som han nys 
havde bygget paa Torvet tæt ved St. Knuds 
Kirke og Kloster og befæstet med Vold og Grav 
og Vindebro, som ventede han Fjenden i sin egen 

By- 

„Hvad bringer Jer hid, Mikkel Pedersen," sagde 
han, da han havde meddelt Borgermesteren en 
hastig Velsignelse med to Fingre og budt ham til 
Sæde. 

„Det er de onde Tider," sagde Hr. Mikkel. 
„Det kan vel times en enfoldig Borger, at han 



maa søge Raad og Hjælp hos en erfaren Mand 
og mægtig Herre som Eders Naade." 

Jens Beldenak lo, men holdt pludselig inde og 
saa paa Hr. Mikkel med sine smaa hvasse Øjne. 

„Er I monstro saa enfoldig, som I giver Jer 
Mine af," sagde han. „Jeg ser Jer an for at 
være den klogeste Mand i Odense og længere 
endda. Jeg mindes nok, hvor snildt I snoede Jer, 
den Gang Dronningen og jeg stredes om Boden 
for Otto Porsfeld." 

„Herre Bisp — " sagde Borgermesteren. 

„Nok om den Sag." sagde Biskoppen kort. 
„Den er ikke endt endnu, og stundom tænker jeg, 
den ender først med min Død. Men I har intet 
mer med den at skaffe. Lad os snakke om de 
onde Tider. Er de værre end vanligt? Jeg er 
gammel nu og mindes ikke stort andet end ondt. 
I Fængsel har jeg været og paa Flugt og i Pine. 
Hvert Skridt jeg tog, mødte jeg mine Avindsmænds 
Anslag. Tre Konger har jeg set paa Danmarks 
Trone og ligget i Strid med dem alle, fordi jeg 
værgede den hellige Kirkes Ret. — Hvad er det 
nu, som er værre?" 

Hr. Mikkel gav sig til at tale om den Fare, 
som truede Kirken fra Morten Luther og hans 
Tilhængere. Han nævnede Hans Tausen i Viborg, 
Hans Mikkelsen i Malmø og flere endnu, hvis Ry 
gik viden om Lande. Ogsaa her i Odense havde 
han formærket Røre blandt Almuen. Der var en 
af Knudsbrødrene, som var den nye Lære hen- 
given . . . 

„Peder Svendsen," sagde Biskoppen, „jeg ved 
det nok. Jeg havde ham for mig i Gaar. Men sig 
mig nu først, Mikkel Pedersen ... er det saadan, 
at I føler Tvivl i Eders eget Sind? hælder I mod 
den nye Lære?" 

Hr. Mikkel blev forlegen under Biskoppens 
Blik, som syntes ham mere muntert, end Sagen 
gav Anledning til. Men han tog sig snart i det 
og nægtede bestemt at have mindste Maskepi 
med Kætterne. 

„Den hellige Jomfru være lovet for det," sagde 
Jens Beldenak og lo. „Ja .... I maa jo ikke 
vredes paa mig, fordi jeg ler, Mikkel Pedersen. 
Jeg er en gammel Mand, og stundom løber mine 
Tanker med mig. Men I skal ingen Uro nære 
for den hellige Kirke. Den rider sagtens denne 
Storm af, som den har trodset dem, der var værre. 
Jeg tænker, de lutherske Kættere er sendte af 
Herren for at give de tykke Klostervomme en 
Lære, at de kan lade al kødelig Lyst fare og leve 
for Gud og hans Helgene, som deres Løfte for- 
pligter dem til. Saaledes at alt vender sig til det 
gode. Selv har jeg nyssens skrevet et Brev til 
den mensvorne Munk, I nævnede før, Hans Tausen 
i Viborg, og gendrevet hans Vranglære, saa han 
skal have ondt ved at svare derpaa. Saa skal I 
ogsaa mindes, at Hans Naade, Kong Frederik, har 
svoret at vogte alle den hellige Kirkes Privi- 
legier." 

„Men om nu Hans Naade dør," sagde Borger- 
mesteren. „De siger, han er svag af Helsen. Og 
Hertug Christian, siger de, er luthersk." 

„Og hvem siger, at Hertug Chrisian skal være 
Konge," spurgte Biskoppen. „De danske valgte 
alle Dage deres Konge selv, og Kong Frederik 
har en Søn endnu, som hedder Hans og er en 
from Dreng, af hvem der kan blive en god ka- 
tholsk Fyrste." 

„Da er alt vel," sagde Hr. Mikkel. „Jeg 
takker Eders Naade mangfoldigst, at I værdigedes 
at tale med mig om disse Ting. Saa bør jeg blot 

fortælle Eder, at mange her i Staden som andre 
Steder i Landet hemmelig haabe, at Kong Chri- 
stian atter skal komme tilbage. '^ 

„Lad haabe, hvo som vil," sagde Biskoppen. 
„Men hold I Eders Fingre fra den Leg, om ikke 
I vil brænde dem. Aldrig kommer Kong Chri- 
stian mer til at raade i Danmark." 

Borgermesteren takkede og stod op for at gaa. 
Han bøjede Knæ for at modtage Prælatens Vel- 
signelse, men saa brast Biskoppen paa ny i en 
Latter, saa voldsom, at han slet ikke kunde holde 
op. Han holdt sig paa sin Mave, som ikke var 
at de slunkneste, stampede i Jorden og tørrede 
Taarerne af sine Øjne. 

„Mikkel Pedersen, Mikkel Pedersen," sagde 
han. 

Hr. Mikkel vidste ikke, hvad han skulde tro. 

„Naa," sagde Jens Beldenak og fattede sig. 
„I faar, som sagt holde min Alder noget til Gode. 
— Hvor lider ellers Eders Sønner?" 

Hr. Mikkel takkede. 

„I skulde give en af dem i min Tjeneste," 
sagde Biskoppen. „Kan hænde, jeg kunde gøre 
en Prælat ai ham. Se paa mig, Mikkel Pedersen. 
Jeg var intet uden en usselig Skomagers Søn, og 
mangt har jeg døjet af de hovmodige Adelsmænd 
for min ringe Fødsels Skyld. Men jeg tugter 
dem. Ingen Biskop i Fyen havde større Magt 
end jeg . . . Skomagerens Søn fra Brøndum." 

„Det er sandt. Eders Naade," sagde Borger- 
mesteren. 

„Skik Eders Søn til mig," sagde Biskoppen. 
„Eller hør . . . skik ham til Knud Gyldenstjerne, 
Domprovsten i Viborg . . . ham har jeg givet Brev 
og Segl paa, at han skal blive min Eftermand i 
Odense, og Kongen har stadfæstet det. Skik ham 

til Knud Gyldenstjerne. Om jeg en Dag er træt 
af bitre Fjender og lunkne Venner, da viger jeg 
Bispesædet og traekker mig tilbage til Kærstrup 
for at dø i Fred. Skik ham til Knud Gylden - 
stjerne." 

Hr. Mikkel gik tankefuld hjem til sit. Han 
nikkede til Jens Tyndskæg og Henrik Skræp, da 
han gik forbi dem. 

„Saa naadig den høje Herre er," sagde Sko- 
mageren. 

„Gaa med til Munkemosen i Aften," sagde 
Skrædderen. „Saa skal du høre en Karl, som 
kan snakke fra Leveren." 

„Nej," sagde Jens Tyndskæg. „Alle Helgene 
fri mig fra Kætteri og Gudsbespottelse." 

Mikkel Pedersen Akelej skrev et Brev til Knud 
Gyldenstjerne, Domprovsten i Viborg. Det stod i 
Brevet om nogle Øksne, han vilde sælge ham, og 
intet mer. Men han tænkte, det kunde ikke gøre 
Fortræd at minde den vordende Odensebisp om 
sin Person. 

Da han var færdig med Brevet, kom Fru Mag- 
dalene ind til ham. Hun vilde tale med ham om 
Elsebe og fandt ham uventet mild. 

„Om du vil lægge dig de Ord, jeg sagde i 
Morges, paa Sinde, da lad Elsebe blive," sagde 
han. „Hun hører jo os til. Hvor skulde det 
stakkels Barn desuden gaa hen." 

Fru Magdalene løb med det gode Budskab til 
Stuen, hvor Elsebe var og Husets tre Sønner. 

Den unge Jomfru nejede sømmelig og kyssede 
hendes Haand. Den ældste Søn, som hed Jep, 
slog sine store Øjne op fra Bogen, han læste i, 
og som var en Krønikebog, han havde laant af 
Broder Hennichin i St. Knud. Saa slog han Øj- 
nene ned i Bogen igen og havde intet hørt. Den 

anden Søn, som hed Peder, gav et Fryderaab, saa 
Elsebe blev rød og bleg og Dødsens angst, at det 
skulde komme for en Dag, som ingen maatte 
vide. 

Men den yngste, som hed Knud, reddede hende 
af Forlegenheden. Han slog Knips med Fingrene 
og sagde vredt: 

„Er vi mon rige nok til at føde al Verdens 
Stoddere?" 

Elsebe græd, og Peder fo'r mod ham med løftet 
Haand. Fru Magdalene lagde sig mellem dem, de 
skreg op, Elsebe græd stærkere, og saa kom Hr. 
Mikkel til Stede ved Larmen. 

Han spurgte om intet, sagde intet, saa fra den 
ene til den anden. Paa den Maade havde han 
alle Dage holdt Hustugt, og de tav ogsaa nu og 
gik fra hinanden. 

Kun Jep sad med sin Bog og hørte intet. 



ANDET KAPITEL. 



I Michel Claussens Æblehave« 

Foruden Urtegaarden ved sit Hus paa Vester- 
gade havde Michel Claussen ligesom de fleste andre 
store Købmænd lejet et Stykke af St. Knuds Klo- 
sterjord udenfor Byen ved Vejen til Dalum. Der 
havde han i særskilte Haver sin Humle, sine Æbler 
og sin Kaal, røgtede og vogtede af en gammel 
Humlemester, der var vaagen baade Dag og Nat, 
og hvem ingen nogen Sinde havde set udenfor 
Havemuren. 

Michel Claussen havde sjælden Stunder til selv 

at se efter sin Frugt, som han vidste i gode Hænder 
hos Humlemesteren. Des oftere kom hans eneste 
Barn derud, og bedre Venner end hun og Humle- 
mesteren fandtes ikke i Verden. 

Hun hed Veronica og var den kønneste Pige 
i Odense. Der var ikke den Uneersvend, han følte 
jo sit Hjerte varmt under hendes Smil. Og hun 
smilede til dem alle. 

Hun smilede saa meget, at Byens agtbare 
Kvinder korsede sig over det. Men hun tog sig 
ikke deraf. Hendes Moder var død forlængst, og 
den rige Michel Claussens Datter kunde tillade sig 
mer end de fleste. 

Hun smilte ogsaa, da Bodsvenden, Emmerich, 
hængte sig udenfor hendes Dør, fordi han aldrig 
kunde vente sin taabellge Elskov bønhørt. 

Naar hun var i Æblehaven, trak hun rundt 
med Humlemesteren, som var han en ung Page. 

Hun bed i Æblerne og kastede dem bort. Hun 
flettede Humleranker om Skulder og Haar, hun 
løftede Kjolen og trippede for den gamle de sir- 
ligste Dansetrin i Græsset. Hun sang skønne 
Viser for ham og fortalte ham sælsomme Krøniker, 
hun digtede i det samme og glemte, før hun havde 
endt dem. 

Han lod hende gøre, hvad hun vilde. Mindst 
glad var han, naar hun aabnede Lugen i Have- 

f)orten og stak sit Hoved ud og raabte de vej- 
arende an med lystig Skæmt. Han vidste nok, 
det sømmede sig ilde for en tugtig Jomfru. Men 
han vidste ikke, hvordan han skulde hindre hende 
i det. 

Hændte det — og det hændte baade en Gang 
og flere — at en af de unge Adelsmænd fra Herre- 
borgene i Omegnen red hen under Lugen og gav 

hende Svar paa Tiltale, da drog han hende hastig 
til Side og stak sit eget gamle Fjæs ud i Stedet. 

Tale sammen gjorde de aldrig. Hun snakkede 
og lo og sang. Han hørte paa og skinnede af 
Fornøjelse. Hun fortalte ham alt muligt nyt fra 
Staden og betroede ham sine lønligste Tanker, 
sikker paa, at han aldrig aabnede sin Mund til 
nogen Moders Sjæl. 

„Inden Nytaar vil jeg i Brudeseng," sagde hun. 
„Siger du det til nogen, Humlemester?" 

Hun rykkede ham i hans lange hvide Skæg 
og satte hans fillede Hat paa sit viltre Haar. 

„Du skal sige det til alle, Humlemester," sagde 
hun. „Lad Trommerne røre og Piberne, og for- 
kynd det over den ganske Stad, at nu vil Veronica 
Michelsdatter giftes. Saa kommer de fra fjern og 
nær ... for Veronica Michelsdatter er fager . . . 
den fagreste Jomfru i Odense. Og saa stiller 
du dem op paa Rad, og saa vælger jeg mig den 
skønneste." 

Hun hoppede videre i Haven og han stolprede 
grinende efter hende. 

En Vaardag kom hun til Haveporten og havde 
Jep Akelej med sig. 

Den gamle studsede, da han lukkede op. Han 
kendte Jep godt nok, saa tidt han var reden forbi, 
især paa det sidste. Og han vidste, som alle Men- 
nesker i Byen, om Fjendskabet mellem de to 
Huse. 

Veronica drog Jep efter sig ved Haanden. 

„Se," sagde hun og pegede paa Humlemesteren. 
„Eders Fader raser i hans ene Øje og min i 
det andet. Om han ser paa os en Stund endnu, 
bliver han vindøjet for Livet." 

De gik ind under Æbletræerne, som blomstrede 
skønt. Hun beholdt hans Haand i sin. Han var 

forlegen og skottede urolig til hende. Hun mødte 
hans Blik med sit skønne Smil. 

„Som I ser!*' sagde hun. „Saa I mig aldrig 
før? har I glemt, da vi legede sammen som Børn 
. • . ja, det er knap tre Aar siden, vi var begge 
til Gilde hos Jacob Mule. Men da turde I ikke 
byde mig op til Dans." 

„Det er længe siden," sagde Jep. 

„Tre Aar," sagde hun. „Og i den Tid er jeg 
bleven langt mere fager og I en ung Junker trods 
nogen Adelsmand paa Nørregade. 1 er reden her 
forbi hver Morgen i den sioste Uge alene for at 
se mig." 

„Jeg havde Ærinde i Dalum." 

„Saa heldigt for Eder," sagde hun og lo. „Og 
hvilket Ærinde havde I, da I forgangen Aften 
fulgte efter mig, som jeg gik til Messe i St. Knud 
med min Pige?" 

Jep tav. 

„Jep Akelej," sagde hun. „Jeg havde Lyst at 
sende Pigen bort, men jeg vovede det ikke. Og 
nu har jeg antastet Eder, som I kom paa Vejen 
og lokket Eder med herind . . . aldrig saa I en 
Jomfru med saa uhøviske Lader, nægt det, om I 
kan." 

Jep saa paa hende, saa skøn hun var. 

Hun var klædt anderledes end andre Jomfruer. 
Hendes Klæder sad mere frit og passede bedre til 
hendes Legeme. Udskæringen i hendes Kjortel 
var dybere, saa mere saas af Brystet end vanligt 
hos Jomfruer. Hendes Haar brast ud af alle Baand 
og Spænder, men hendes Smil var lyst og muntert 
og slet ikke frækt. 

„I er saare skøn. Jomfru Veronica," sagde han. 

„Naa, Gud være lovet," sagde hun, „Jeg har 
standset Eder paa Vejen og slæbt Eder herind mod 

al Anstand og Høviskbed . . . saa kom I omsider 
i Tanker om at sige mig noget smukt. ^ 

Hun salte sig i Græsset, hvor Æbleblomsterne 
dryssede, og han lagde sig ved bendes Fod. 

„Jep Akelej/ sagde hun. „Nu skal I børe 
en Krønike, jeg har hørt om Eder. Saa maa I 
sige mig bagefter, om den er sand." 

„Hvad véd I om mig?" 

„Tys," sagde hun. „Det var forgangen Aar, 
Eders Fader skikkede Eder til Kærteminde at ordne 
Sagen med en engelsk Skipper, som vilde bedrage 
ham for hans Ret. Hans Ret var god, men I 
kunde ikke faa den. Saa løftede Skipperen Haand 
mod Jer, og saa drog I Eders Kaarde og stak 
ham ihjel." 

„Det er sandt," sagde Jep. 

Hun bøjede sig hen mod ham, saa han maatte 
se hende i Øjnene. 

„Hvad tænker I saa, naar I ser paa Klingen?" 
sagde hun. 

„Derom kan jeg ikke tale med Kvinder," sagde 
han. 

„Kan I tale med andre end Kvinder?" sagde 
hun. „Jeg kanj^un tale med Mænd. Véd I, Jep 
Akelej . . . jeg er ikke levende, uden der er en 
Mand hos mig. — Er det sandt, at I sidder timevis 
og læser i de gamle Krøniker?" 

„Iblandt," sagde han. „Broder Hennichin har 
laant mig en skøn FortæUing om Riddere og Damer 
og deres Elskov." 

„Længes I, naar I læser den?" 

„Nej," sagde han. „Saa tykkes jeg, jeg har 
ali" 

Hun smilte spodsk, rakte saa sine Hænder ud 
og fangede de flyvende Æbleblomstbiade. 

„Saa skønne de er," sagde hun. 

Jep Akelej og haju Kæreste. 2 

„Ja,^ sagde ban — „tusindfold skønnere end 
Mosten." 

»Mosten er ogsaa skøn,'' sagde hun. „Jeg be- 
gærer Mosten i en gylden Skaal, kranset af Æble- 
blomster." 

„Det kan blive svært nok," sagde Jep. 

„Er noget umuligt for en ung?" sagae hun. 

Han blev rød helt op i Panden og saa glad 
paa hende. 

„Nej, Jomfru Veronica," sagde han. „Det er 
just min Tro." 

De gik sammen i Haven og talte friere 
end før. 

„Jeg fortalte ikke Historien om den engelske 
Skipper til Ende," sagde Veronica. 

Jep Akelej saa' paa hende, og hans Ansigt 
blev mørkt. 

„Det gjorde I ikke," sagde han saa. 

„Da I havde dræbt Skipperen ... om Aftenen 

Eaa den samme Dag, kom aen Kvinde, han havde 
os sig, til Eder med sin Klage. Hun var skøn. 
Og hun blev hos Eder den Nat og mange Nætter 
siden." 

„Det er sandt," sagde Jep.^ „Men saa vel 
underrettet I er, véd I dog ikke alt." 

„Hvad kan der være mere," sagde hun og lo. 
„Har I hende endnu?" 

Han stod stille med et pludseligt Ryk og saa 
paa hende. Hun smilte. Saa gik han hastig mod 
Havens Port. Veronica blev staaende. 

„Har I hende endnu?" raabte hun efter ham. 

Han vendte sig om. Hun gik langsomt hen 
imod ham, brød en Æblegren og blæste paa den, 
saa Blomsterne fløj i Luften. 

„Jomfru Veronica," sagde han. 

„Junker Jep?" 

„Jeg saa Kvinden, inden jeg stødte Skipperen 
ned med min Kaarde." 

Hun blæste paa Grenen, til det sidste Blad var 
borte. Han stirrede paa hende . . . saa rolig 
legede hun med Æbleblomsterne, som havde hun 
ikke hørt hans Ord. 

„Hvad tænker I saa, naar I ser paa Klingen?^ 
sagde hun saa. 

„Jeg tænker paa Livet, der rinder." 

„Livet rinder, mens man tænker, Jep Akelej," 
sagde hun. 

Hun strøg ham pludseUg over Ansigtet med 
sin Haand, saa han skjalv. 

„Jep Akelej," sagde hun. „Jeg er en Klinge. 
Der er Blod paa min Glans. Min Faders Bod- 
svend hængte sig for min Dør af Elskov." 

„En Træl," sagde Jep. 

„Nej, nej, nej," sagde hun og smilte. „Han 
elskede mig." 

De stod ved Porten. Humlemesteren tog Stan- 
gen fra. 

„Om I har Ærinde til Dalum i Morgen, da kom 
herind," sagde hun. 

„Stryg mig over min Kind, som I gjorde før," 
bad han. 

„Jeg har ikke rørt Eders Kind," sagde hun. 
„Det har I læst i Broder Hennichins Krønike om 
Ridderen og hans Dame." 

Jep Akelej løste sin Hest, han havde bundet 
ved Portstolpen, steg op og red i Skridtgang bort 
og kom ikke hjem før Aften. 

Men Jomfru Veronica ruskede Humlemesteren 
i hans Skæg og sagde: 

„Lad det bie med de andre en Stund endnu. 
Kan hænde, den første var den bedste." 

TREDIE KAPITEL. 



Jep Akelej og hans Kæreste. 

Saa længe Æbletræerne blomstrede, mødtes Jep 
Akelej og Jomfru Veronica hver Morgen i Haven. 

Michel Claussen var i Lybæk og Mikkel Peder- 
sen i København. Elsebe og Peder stjal sig selv 
til hemmelise Møder, naar de kunde komme af 
Sted med det, Fru Magdalene havde travlt i sit 
Hus 0^ Knud i Købmandsboden. Humlemesteren 
sagde mgen Ting. 

En Aftenstund knælede Jep i Skriftestolen i 
St. Knuds Kirken og bekendte for Broder Henni- 
chin den Elskov, han bar til Michel Claussens Datter. 

„Nu,^ sagde Munken. „En retsindig Elskov 
er god nok, om ikke det største.** 

„Hvad er det største?" spurgte Jep. 

„Det største er den enlige Stand," sagde Broder 
Hennichin. „Intet er at ligne i Hellighed med 
Klosterlivet Men kun faa er det givet at leve 
det. Gud bedre det for Skalke og Skørlevnere, 
som nu om Dage smykker sig med Hellighedens 
Krans." 

„Jeg tænker, du har Ret," sagde Jep. 

„Det gør du sagtens, siden du elsker," sagde 
Broder Hennichin og smilte vemodig. 

Men Jep Akelej saa paa ham med sine store 
Øjne, der brændte, saa Alunken studsede. 

„Det er ikke saadan," sagde han. „Jeg véd, 
hvor Vellystens Torne stinger." 

Saa skriftede han sin Synd med den engelske 
Skippers Kvinde. Broder Hennichin lyttede tavs 
med halv bortvendt Ansigt. 

„Visselig var det en svær Synd/ sagde ban, 
da Jen Akelej tav. „Er dit Blod saa tykt, da 
kan du ikke gøre bedre end træde i et kristeligt 
Ægteskab med den Jomfru, du bar kær." 

„Jeg vil gøre det,** sagde Jep. 

Tredie Dagen derefter sad ban i Æblegaarden 
bos Veronica. 

„Jeg bar fortroet mig til min Moder,'' sagde 
ban. „Hun bar sagt mig, at jeg ingensinde faar 
Fader til at bejle for mig hos Micbel Claussen, saa 
stort Uvenskab der er mellem dem." 

„Kan bænde det,^ sagde Veronica. „Du faar 
forsøge. Om det ikke lykkes, sætter du mig paa 
din Hest og rider med mig ud i den vide Verden." 

„Du er en dristig Jomfru," sagde ban. 

Hans Ord lød koldsindig, og bun mærkede det. 

„Jep," sagde hun. „Jeg vilde, jeg var den 
engelske Skippers Kvinde." 

„Er det Skipperen, du attraar, eller mig?" 
spurgte han. 

„Eder begge," sagde bun og saa fast paa ham 
og anderledes af sine Øine, end bun før havde 
gjort. „Visselig Eder begge." 

„Jeg tænker, du er galen," ^de han. 

„Det er jeg. Og min Galenskab hedder Elskov". 

Hun rykkede nærmere til ham, støttede Hovedet 
i sine Hænder og smilte. 

„Jeg ved ikke af, at der er andet i Verden," 
sagde hun. „Jeg elsker dig. Kan hænde, du véd 
at øge min Elskov, saa jeg bliver glad ved at 
brede din Dug og stoppe dine Hoser og kede mig 
til Døde som værdig Borgermesterfrue i Odense. 
Men saa højt elsker jeg dig ikke endnu. Nu vil 
jeg intet uden tage dig i Favn og gøre dig galen 
ved min Skønhed og følge dig til Verdens Ende, 
om det er nødvendigt. Men vogt dig. Kommer 

da er jeg hans i det samme^. 

„Om du saa synes, lader vi Snak fare og 
taler Alvor/ sagde ban. ^Du er min Fæstemø, 
o^ om vi ikke kan komme sammen nu, faar vi 
bie til bedre Tider". 

Veronica smilte. 

„Jep Akelej/ sagde hun. ^Læg Mærke til, 
hvad jeg siger nu. i Aften, naar Mørket falder, 
vil jeg være her. Da kommer du, og jeg tager 
dig i Favn. Og om du ikke kommer ..." 

Hun blev ved at smile og lo saa overlydt af 
det Ansigt, han satte op. 

„Min Moder var spansk," sagde hun. „Deraf 
kommer det." 

„Hvad er det for Snak?" 

„Det er Snak, som du siger," sagde hun. 

Hun sad med Hænderne som sine Knæ, gyn- 
gede frem og tilbage, saa ikke paa ham og sang. 
Han stirrede, saa skøn hun var. 

„Jeg ved ikke, om det var min Moder," sagde 
hun. „Kanske var det en anden af min Slægt. 
Véd du det ikke fra dig selv . . . det, man ikke 
raader for . . . har du ikke dunkle Tanker i dig, 
som bærer dig lan^ bort fra dem, du er hos ..." 

„Aldrig hørte jeg en Kvinde tale som du," 
sagde han. 

„Der er heller ingen Kvinde som jeg. Og der 
er ingen Mand som du. Er det Mikkel Pedersens 
Sind du har? er det Fru Magdalenes?" 

„Nej," sagde han. 

„Nu . . . jeg har mit Sind, som du har dit," 
sagde hun. „Min Villie er til Livet, det gør mig 
stærkere end du kan skønne." 

Saa sprang hun op og gik mod Porten. Han 
fulgte hende tavs. 

„I Aften i Æblehaven," sagde hun, da hun 
stængede Porten efter ham. 

Jep Akelej sad i sit Kammer og skrev et Brev 
til sin Fæstemø. Han besvor hende, at han ikke 
kunde være, som hun vilde, for den Agt og Æres 
Skyld, han bar for hende, saa vel som for den 
Kærlighed, der var dem imellem, og som skulde 
forene dem i et ret og kristeligt Ægteskab, naar 
Tiden kom. Han vilde tale med sin Fader, saa 
snart han kom hjem. Han vilde bede Jomfru 
Maria og alle Helgene, at de vilde være deres 
Elskov naadig og god. 

Han skikkede Brevet af Sted med sin Svend 
og lagde sig paa sit Leje og kunde ikke sove. 
Den hele Nat kastede han si^ hid og did og stod 
op med Solen og gik til Michel Clausens Æble- 
have. 

Han bankede paa Lugen, men ingen lukkede 
ham op. Han satte sig ved Vejen og biede til 
Middag, men Veronica kom ikke. Han gik hjem 
og skikkede nyt Brev, men Svenden kom tilbage 
og meldte, at Jomfruen var ikke til Huse, og 
Michel Clausen kommen hjem fra Lybæk. 

„Jep," sagde Elsebe, de sad ene i Stuen — 
^betro dig til mig. Du bærer Elskov til Veronica, 
vi ved det alle vel. Strengt bliver det for Eder 
at komme sammen, men trofast Elskov lønnes en 
Gang, det tror jeg vist." 

flan saa paa hende, saa mild hun var, som 
hun sad der og tænkte paa sin Kærlighed til Peder, 
hvem Forældrene aldrig vilde give hende. Hun 
syntes ham saa fattig. Det fo'r i ham som Ild, 
at han maatte til Veronica. Han løb til Æble- 
haven, men ingen kom, og ingen svarede paa hans 
Kalden. 

Dagen efter var Borgermesteren hjemme igen. 

o^ Jep sad hos ham og berettede sin Kærligheds- 
historie. 

Mikkel Pedersen strøg sig om Hagen og tog 
ikke Sagen, som hans Søn havde ventet det. Han 
havde hørt baade det ene og det andet i Køben- 
havn og var vaklende i sin Tro paa Fremtiden. 
Saadan gærede dét blandt Borgerne derovre, og 
saa mange djærve Venner havde Kong Kristian 
blandt Borgerskabet, at det kunde se ud til alle 
Haande. Det hed sig ogsaa, at Kejser Karl om- 
sider havde besluttet at hjælpe sin Svoger, som 
havde afsvoret enhver Forbindelse med Luther- 
dommen. Om Rygtet talte sandt, stod Kong Kri- 
stian i Holland med en stærk Hær, hvis han 
ikke allerede havde indskibet sig til København, 
hvor Borgerne var rede til at rejse sig og aabne 
Byens Porte. I alt Fald var det baade sikkert 
og vist, at Kong Frederik og hans Rigsraader 
skjalv af Frygt for den afsatte Konge. 

Borgermesteren vilde ønske, han kunde talt 
med Jens Beldenak. Men den kloge Biskop var 
paa Kærstrup paa Taasinge og var ikke ventendes 
til Byen med det første. Hr. Mikkel tænkte, det 
var ikke saa fejl at gribe den Haand, Skæbnen 
rakte ham ved Jeps Elskov til Veronica. Kom 
Kong Kristian til sin Magt igen, da kunde Michel 
Claussen beskytte ham og hans. Og han skulde 
vel vide at holde sig udenfor, saa han friede sit 
Skind, om det gik Kongen ilde. 

At Michel Glaussen vilde tage mod hans Bejlen, 
var han sikker paa. Saa mægtig var hans Kig- 
dom og Anseelse, at den anden straks vilde glemme 
Fjendskabet over det ærefulde Tilbud. 

Saa gav han Jep Løfte om at bejle for ham 
i Morgen den Dag og meddelte Fru Magdalene sin 
Beslutning. 



25 

„Jesus Maria !^ sagde hun og løb til Elsebe 
med Nyheden. 

Elsebe græd over Jeps Lykke og tænkte med 
Sorg paa sin egen og Peders. Knud drøftede 
Michel Claussens Formuesomstændigheder med 
Borgermesteren. Jep sendte sin Svend til Veronica 
med jublende Brev og Bud om den gode Nyhed. 

Men samme Aften kom Jens Tyndskæg og be- 
gærede en lønlig Samtale med Borgermesteren. 
Han fortalte ham, at hans Søn mødtes hemmelig 
med Michel Claussens Datter, og begærede en god 
Skilling for eri god Spejdertjeneste. 

„Det véd jeg helt vel, lille Jens,^ sagde Mikkel 
Hansen og gned sig i Hænderne. „Om den hellige 
Jomfru vil, da kan I hente en Kande godt 01 
den Dag, min Søn trolover sig med Jomfru Veronica". 

Jens beklagede sig til Henrik Skræp over sin 
mislykkede Spekulation. 

„Jeg har jo sagt dig det", sagde Skrædderen. 
„Det er Hip som Hap med det fornemme Rak". 



FJERDE KAPITEL. 



Rivaler. 

Dagen efter begav Borgermesteren sig i stor 
Højtidelighed til Michel Claussens Gaard. Han 
vilde erkyndige sig, om hans Søn var velkommen 
som Bejler. Derefter skulde det egentlige Frieri 
foregaa med en saadan Pomp, som anstod sig for 
den ypperste Mand i Odense. 

Mange Folk kom frem i deres Gadedøre, da 
de saa, hvorhen Mikkel Pedersen stilede sine 

Fjed, og sære Rygter gik fra Mund til Mund i den 
Anledning. Saa mange, som vidste om Jeps og 
Veronicas Møder i Æblehaven, gættede paa et 
alvorligt Opgør mellem de to Fjender. Ingen 
faldt paa, at Hr. Mikkel gik Friergang til sin 
Uven. 

Imidlertid fik Snakken ikke en Gang Fart, 
saa hurtig kom Borgermesteren ud igen af Michel 
Glaussens Dør. Han var overmaade rød i Hovedet, 
og hans Skridt var ikke helt sikre, da han gik 
ned ad den store Stentrappe. Ikke heller saa han 
hverken til højre eller venstre, men skyndte sig 
hjem, hvor Jep ventede ham i stor Spænding 

„Min Bejlen blev afvist", sagde nan. „Den 
blev afvist saadan, at kan jeg nogen Tid ramme 
Michel Clausen til Gengæld for den Tort, han har 
vist mig, da skal han faa at føle, hvad Mikkel 
Pedersen Akelej er for en Mand". 

Jep sad og vidste intet at sige. Borgermesteren 
gik frem og tilbage i Stuen i voksende Oprør. 

„I Dag om et Aar er han kanske en Stodder", 
sagde han. „Kanske fængslet eller i Landflygtig- 
hed for Landsforræderi. Endda ieg vidste det, 
bød jeg ham et ærefuldt Svogerskab, og han viste 
mig sin Dør, som var jeg en Tigger og ikke 
Byens Borgermester og Adelsmand tillige". 

„Fader — ", sagde Jep. 

Men Mikkel Pedersen stampede i Gulvet. 

„Ti", sagde han. „Du fatter vel, at du maa 
slaa den Elskov af Hovedet. Forgæves har jeg 
ydmyget mig for din Daarskabs Skyld. Gaa din 
Vej og kom mig ikke for Øje mer i Dag. Og 
dersom du eller nogen nævner den Mands Navn 
me(e i mit Hus, da skal han faa min Haand at 
føle". 

Da Fru Magdalene saa sin Husbonds Ansigt, 

slog hun Hænderne sammen med sit „Jesus Maria^ 
og løb derfra uden at spørge. Peder gik til Faderen 
og tilbød ganske jævnt og ligefrem at overfalde 
Michel Claussen og prygle ham læsterligt igennem. 
Men da havde Borgermesteren allerede saa vidt 
vundet sin Rolighed igen. 

„Nej, min Søn", sagde han. „Den Mand 
rammer vi nok endda uden at bruge Vold, som 
ikke anstaar sig for en forstandig Købmand". 

„Om I vilde lade mig blive Krigsmand, Fader", 
sagde Peder, som han havde sagt mangen god 
Gang før. „Lad mig tage Tjeneste hos en Krigs- 
øverste til min Uddannelse. Der bliver ingen Tid 
en Købmand af mis". 

„Vi faar se, vi laar se", sagde Borgermesteren 
utaalmodig. 

Men Knud rystede paa sit Hoved. 

„Det er ilde, at det gik som det gik", sagde 
han. „Det havde været godt, om vi fik Jep lagt 
i Baand, at der kan komme Ro paa ham, saa 
farende han er og flyvende. Michel Claussen er 
rig, og det var goat at have ham til Ven, om 
hans Parti sluttelig skulde fange Sejr". 

„Du er min Søn, Knud, du og mgen anden", 
sagde Borgermesteren rørt. 

Men Jep Akelej ledte sin Hest ud ad Bag- 
porten og red langsomt mod Sønderport. 

Jens Tyndskæg saa ham og smed Skødeskindet 
i en Fart. 

„Hov", sagde han. „Han rider ad Dalum til 
og stopper nok et Sted forinden. Nu er det Tid 
at tjene den Skilling hos Michel Claussen, som 
Borgermesteren nægtede mig". 

Fod for Fod red Jep Akelej ad Dalumv^jen. 
Han var borte i sine Tanker og kunde knap give 
Tankerne Navn. Han følte en saadan Længsel 

efter Veronica, som han aldrig havde følt før. Og 
der var andet i hans Sind, som stod imod hans 
Længsel, og som han ikke kunde raade. 

Fod for Fod red han frem og saa ned for sig. 
Tøjlen hang løs paa Hestens Hals. Den stod 
stille og græssede paa Vejkanten, uden at han 
mærkede det. 

Først da han var ved Haveporten, saa han op, 
og da saa han et Syn, der med ét gjorde ham 
vaasen. 

Haveporten var aaben, den gamle Humlemester 
stod ved den og lo. Veronica stod helt ude paa 
Vejen. Hun klappede en skøn sort Hest paa 
Halsen. Paa Hesten sad en ung Mand, der holdt 
hendes ene Haand i sin og bøjede sit Ansigt tæt 
ned mod hendes. 

Jep Akelej saa ikke, hvem det var, før han 
i et Spring var af Hesten og stod hos med dragen 
Kaarde og Blod i Øjnene. Veronica traadte til- 
bage, Humlemesteren kom truende nær, den unge 
Mand paa Hesten vendte sig i Saddelen og saa 
stolt paa Jep. Han saa da, det var den unge 
Hans Podebusk, om hvis Elskovsæventyr der gik 
Sagn over hele Fyens Land. 

„Slip straks min Fæstemøs Haand", sagde Jep. 
„Og stig saa ned, at jeg kan tugte Jer for Eders 
Uf orskam m ethed " . 

Hans Podebusk lagde Haanden paa sit Sværd 
og smilte spodsk, men rørte ellers ikke paa sig. 

„Er den Ungersvend Eders Fæstemand, Jommi 
Veronica?" spurgte han. 

Veronica smilte blot. Hun saa paa Jep, men 
han havde ikke Øjnene fra den unge Junker. 

„Nu fort, eller jeg jager Jer mit Sværd gennem 
Livet", skreg Jep Akelej. 

Hans Podebusk saa, det var Alvor. Langsomt 

steg han af Hesten og bøjede sig høvisk for 
Veronica, mens han drog sit Sværd og saa om- 
hyggelig paa Klingen. 

„I maa tilgive os denne lille Holmgang for 
Eders Øjne, skønne Jomfru", sagde han. „Den 
skal snart være endt, og I skal se denne Kræmmer- 
dreng tugtet for hans Uforskammethed". 

„Fort, fort!" skreg Jep. 

Sværdene sang mod hinanden. Veronica lænede 
sit Hoved mod Havemuren og smilte. Jep saa 
ikke til hende, men det gjorde Junkeren, og det 
blev hans Ulykke. 

Hans Fod gled ud, og han styrtede til Jorden. 
Endnu i Faldet slog hans Modstander Sværdet af 
hans Haand, saa det røg henad Vejen. 

Han gjorde intet Forsøg paa at rejse sig op, 
men blev liggende og sagde rolig: 

„Saa smudsig min skønne Vams blev. Lykken 
stod Eder bi, Jep Akelej. Jeg vil give Bøder for 
mit Liv, om I vil tage derimod. Kun maa I 
naturligvis gøre Jomfruen en Undskyldning for 
Eders Uskikkelighed". 

Jep Akelej stirrede paa ham med sit Sværd 
løftet over hans Bryst. 

Da saa han for første Gang til Veronica. 

Hun smilte. 

„Dræb ham og tag mig", sagde hun. 

Jep Akelej forskede i hendes Øje. Han fandt 
ikke andet end Smilet. 

Saa stak han langsom sit Sværd i Balgen og 
vendte sig uden et Ord med sin Hest. 

Da lød der et højt Brøl fra Vejen ind imod 
Porten. 

Det var Michel Claussen, som som løbende, 
mørkerød i Hovedet, rasende som en Tyr med 

Fraaden om Munden. Ham fulgte tre af hans 
Svende med tunge Knipler. 

„Grib ham ... til Taaraet med ham . . . 
før ham til Byfogden . . . den Kvindeskænder . . .^ 

Han kunde knap faa Ordene frem for Raseri. 
Hans Podebusk rejste sig og smilte til Jep Akelej, 
som ingenlunde gengældte Smilet. Saa vendte 
han sig mod Købmanden og sagde i en hovmodig 
Tone: 

„Hvad skader Jer Michel Claussen, at I laver 
et saadant Postyr paa alfar Vej og udsætter Eders 
skønne Datter for hendes Rygtes Fortabelse. Gaa I 
hjem til Eders Bod og glem ikke at skikke mig 
den Silkekofte, jeg bestilte forleden**. 

Michel Claussen stirrede paa ham, paa Veronica, 
paa Jep Akelej. 

De to unge Mænd steg til Hest og red hver 
sin Vej, Jep uden at gengælde Adelsmandens 
Hilsen. Ikke heller fik han Hilsen til Tak for 
sit høviske Buk for Veronica. Hun saa kun 
paa Jep. 

Da saa de to var et Stykke borte, løstes Michel 
Claussens Raseri. 

Han slog sin Datter paa hendes Kind, Slag 
efter Slag, saa Blodet sprang af hendes NsBse og 
Mund. 

„Jep! Jep!" skreg hun. 

Men Jep var langt borte. Han hørte ingen 
Ting og saa sig ikke tilbage. 

FEMTE KAPITEL. 



I Klostercellen. 

Broder Hennichins Celle i St. Knuds Kloster var 
en af de faa, som havde Glarrude. Den laa afsides, 
ned mod Klosterhaven, der rakte til Aaens Bred, 
mens alle de andre Celler laa samlede ind imod 
Gaarden i den Fløj, der var Byen næst. Den havde 
en Gang været Fængselscellen, hvori Munkene ud- 
sonede deres Straf og gjorde deres Bod. 

„Lad mig faa den Celle", havde Broder Henni- 
chin sagt. „Mit Liv er en evig Bod og Straf". 

Jep Akelej havde ofte spurgt ham, men aldrig 
faaet nede paa hans Skæbne. Han forstod kun, 
at en svær Brøde havde drevet ham i Klosteret, 
og at der intet Haab var for ham her i Livet, 
saa ung han var. Tre Gange ugentlig piskede 
han sin Ryg, til Blodet randt. Men han var altid 
mild og venlig og havde fattet et varmt Venskab 
for Borgermesterens Søn med de store, tungsindige 
Øjne. 

Og Jep Akelej var gladere end nogen anden 
ved Munkens Selskab og tilbragte ofte hele Dagen 
i hans Celle. Han var lykkelig over dens kølige 
Ro. Den var lille, men højt hvælvet, saa den 
^ntes rummelig. Ind ad den høje Rude faldt 
Sollyset . . . Jep tænkte, det blev skønnere ved 
at gaa gennem nudens Glas. Han elskede Kloster- 
gangenes Stilhed og den skyggefulde Have og 
Aaen, som randtog randt mellem sivklædte Bredder. 
Ofte sad han timevis i dyb Tanke. Saa skottede 
Broder Hennichin til ham, men spurgte ham aldrig. 

Til de andre Munke saa han kun lidt. Portneren 
modtog ham med Velvillie, og mødte han nogen 

i Gangene eller i Haven, velsignede de ham i 
Forbigaaende. Han var jo Søn af den rige Borger- 
mester, som havde gjort Klosti-et meget godt og 
kunde yde det mangen god Tjeneste endnu. 

Spurgte han Broder Hennichin om Brødrene, 
rysteae Munken blot paa Hovedet og vilde intet 
sige. Men var det let at mærke, at han agtede 
dem saare ringe. Han gik heller aldrig til deres 
fælles Maaltid i Refektoriet, men fik ved Priorens 
Gunst sin tarvelige Kost bragt i Gellen. 

Naar Køgemesteren, der var Munk som de 
andre, skubbede Træbrædtet med Brød og Vand 
og en Smule tør Fisk hen til Eneboeren, saa han 
haanlig paa ham. Hans egen tvkke Vom og 
blussende Ansigt viste til Overfloa, at han satte 
bedre Mad til Livs. Men Broder Hennichin takkede 
ham med en Velsignelse og lod ikke til at mærke 
noget". 

„Hvorfor hader Brødrene dig?" spurgte Jep. 

„Hader de mig", sagde Hennichin. „Jeg gør 
dem intet ondt. Kan hænde, de fejlagtigen tror, det 
er Hovmod, at jeg holder mig saa meget for mig 
selv. Gud og den hellige Jomfru véd, hvor ydmyg 
jeg stakkels Synder er i mit Skjul". 

En Dag sad Broder Hennichin i sin Celle og af- 
skrev en Krønike med sin sirlige Skrift, hvor hvert 
Bogstav stod som et helt lille Maleri. Jep Akelej 
sad paa Briksen ved Siden af ham og saa til. 

„Et unyttigt Arbejde, Broder Hennichin", sagde 
han. „De trykker sKønne Bøger nu i Ltibeck og 
i København med ringe Umag og Bekostning". 

„De gør saa", sagde Munken uden at se op 
fra sit Arbejde. „Jeg har sét de Bøger, men ikke 
læst dem. Del synes mig ikke, der kan være 
nogen Glæde ved at eje en Bog, som hver og en 
har Magen til. Saa er det jo da ogsaa allermest 

gennem de nye Bøger, at Luthers gruelige Kætteri 
har faaet sin Udbredelse". 

De sad lidt tavse. Saa sagde Hennichin: 

^Først naar jeg saadan sidder og maler Bog- 
stav efter Bogstav, faar jeg ret Bogen kær. Véd 
du det, Jep . . . jeg tror ikke, man forstaar en Bog, 
før man har skrevet den af". 

„Da er der kun faa, som forstaar Bøgerne". 

„Det er der ogsaa", sagde Hennichin. „Saare 
faa". 

Han prentede. Jep saa paa hans milde Ansigt 
og sukkede. 

„Ak, Broder Hennichin, om jeg vandt din 
Fred," sagde han saa. 

„Min Fred er som en kalket Grav at skue," 
sagde Munken. „Gud bevare dig for den." 

„Jeg forstaar det ikke," sagde Jep Akelei. 
„Saa skønt her er og saa tyst. Saa mildt dit 
Øje ser og roligt, endda du er en ung Mand.« 

„Gud hjælpe mig," sagde Munken. 

„Se op fra din Bog en liden Stund og hør 
paa mig," sagde Jep. „Det er min Agt at give 
mig i St. Knuds Kloster. Maa jeg uværdig dele 
din Celle?" 

Hennichin saa paa ham og saa', det var hans 
Alvor. Han skød Bogen fra sig og rystede paa 
Hovedet. Saa brød han med ét de syv Segl, der 
havde lukket hans Mund, og talte med stor Sorg 
og Vrede om Klostrets Forfald. 

„Ve de Fraadsere og Skørlevnere", sagde han, 
og hans milde Øjne skød Lyn. „Bugen er deres 
Gud . . . der er ikke en Last, de er jo hengiven 
til den, og ikke en Synd, de begaar den jo syv 
Gange hver Dag". 

Han talte, som Jep aldrig havde hørt ham 
tale før. Da han omsider tav, knælede han og 

Jep Akelej og hans Kæreste. 3 

korsede sig og bad i en Uendelighed. Jep vovede 
intet at sige, lør han var falden i Ro og sad ved 
sin Afskrivning. 

„Luther kan da ikke tale ringere om Munke- 
livet end du^, sagde han saa. 

„Jeg taler ikke om Munkelivet", svarede Hen- 
nichin. „Jeg taler om St. Knuds Kloster i Odense 
og St. Hans og Dalum Nonnerne og mange mange 
fler i dette Land og i andre Lande ogsaa sagtens, 
Gud bedre det. Visselig er der ingen skønnere 
Stand i Verden end Munkens, om ellers han 
frygter Gud og følger Klosterreglerne. Men kommer 
Fordærvelsen blandt de hellige, da gives ikke 
værre Skalke end de . . . Hør!" 

Han løftede Pegefingeren i Vejret og lyttede. 
Der lød Sang fra Refektoriet, som Jep maatte 
indrømme havde ingen synderlig hellig Klang. 

„De er svirende", sagde han saa. „Solen 
staar højt paa Himlen, men de er allerede svirende 
og véd ikke mere, hvad de siger og gør. Prioren 
lader^ som om han ikke ser det. Han er selv en 
renlivet Mand, men svag og forknyt". 

„Hvorfor bliver du her. Broder Hennichin," 
spurgte Jep. 

„Jeg bliver her heller ikke længe", sagde 
Munken. „Om kort Tid har jeg været her min 
Tid ud, og da drager jeg bort. Jeg vil vandre 
paa min Fod, til jeg finder et Kloster, hvor den 
nellige Benedikts Regler holdes i Ære. Dér vil 
jeg bede om den ringeste Plads, og dér vil jeg dø". 

„Du er ung endnu", sagde Jep. 

„Gud bedre det, ja", svarede nan og sukkede 
dybt. 

„Lad mig drage med dig, Broder Hennichin". 

„Hvad skulde du drage af Lande for?" sagde 
Munken. „Din Hjertesorg glemmer du . . . tykkes 

det dig ikke stundom, som elskede du den Kvinde 
endnu, der sveg dig?" 

„Jeg véd ikke, om hun sveg mig'', sagde Jep. 
„Kan hænde det var mig, som sveg hende". 

„Ja saa", sagde Munken. „Og hun synes dig 
endnu skøn?" 

„Saare skøn", sagde Jep. 

„Der sér du det . . . saa er det", sagde Broder 
Hennichin. „Hvad vil du da i Klosteret med dine 
syndige Tanker. Drag ud i Verden paa din Hest 
som en kristelig Riddersmand. Drag til Tvskland 
og kæmp mod de kætterske Fyrster. Eller bliv 
herhjemme . . . her vil det sagtens snart gaa løs, 
og da bliver der Brug for enhver, som vil for- 
svare den hellige Kirke". 

„Min Hu staar ikke til at stride", sagde Jep 
Akelej. 

Broder Hennichin kom pludselig i stor Be- 
vægelse. 

„Den hellige Jomfru tilgive mig, at jeg holder 
nogen fra at give sig Klosteret og Kirken i Vold. 
Har jeg da selv alene dér fundet den Fred, jeg 
ikke kunde finde andetsteds, hvorhen jeg saa for 
i den vide Verden. Giv dig i Kloster, om dit 
Sind staar dertil. Giv dig i Kloster. Giv dig i 
Kloster". 

Han rejste sig og lukkede Bogen brat. 

„Nu", sagde han saa . . . „agt ikke paa mit 
Raad, men beraad dig med dem, der er bedre end 
jeg. Gak til Prioren . . . nej, dét nytter intet. Gak 
til hans Naade Biskoppen. Han er visselig en 
troende Kristen, om ogsaa han strider mere for 
Kirkens verdslige Goder, end jeg synes om. Han 
er Manden for at tale med dig". 

„Hvorfor kan jeg ikke tale med dig, som er 
min Skriftefader og min Ven", sagde Jep. 

3* 

„Det er jeg", sagde Broder Hennichin i dyb 
Bevægelse. „Jeg var din Ven, fra første Gang jeg 
saa dig i Skriftestolen. Der var det i dit Blik, 
som drog mig, jeg ved ikke selv, hvordan og 
hvorfor. Du syntes mig bestemt til en Skæbne, 
større end anare unge Mænds jeg kendte. Det 
kommer mig stundom for, at du skal naa det, jeg 
selv forgæves stræbte efter**. 

„Hvad stræbte du efter. Broder Hennichin?" 

„Spørg mig ikke", sagde Munken. «6aa til 
Biskoppen. Han véd, hvad der er at vide om 
mig, om ellers han mindes det endnu. Lad ham 
sige dig, hvad han vil. Men gaa nu . . . det er 
den Time, hvor jeg skal være ene og tugte mit 
genstridige Kød". 

Jep Akelej rejste sig og vilde gaa. Da lagde 
Munken sine Hænder paa hans Skulder og saa 
fast paa ham. 

„En Lykke er der faldet i din Lod", sagde 
han. »Hun, der daarede dig, er en daarlig 
Kvinde". 

„Kalder du det en Lykke", sagde Jep. 

„Jeg gør saa", sagde Munken. „Om ikke hun 
blev din i et kristeligt Ægteskab, da Held dig, 
at hun var slet". 

„Og hvor véd du det fra, at hun er slet?" 

Broder Hennichin smilte tungsindigt. 

„Saadan du siger det", sagde han. „Ak, Jep, 
du har langt igen, før du naar Klosterets Fred. 
Og vogt dig for at krybe i Kutten, før dit Hjerte 
er Herrens. Jeg sagde intet, som jeg ikke vidste. 
Jomfru Veronica er en ond Kvinde. Jeg havde 
et Skriftebarn, hvem hun røvede Forstanden, saa 
han sluttelig lagde Haand paa sig selv. Det var 
ikke uden hendes Faders Bodsvend, en uselig 

Karl. Men hun havde ikke forsmaaet at daare 
ham, til han hængte sig paa hendes Dør^. 

„En Træl", sagde Jep foragtelig. 

„Nu^, sagde Broder Hennichin, „han elskede 
hende dog". 

Jep Akelej stirrede paa ham. Han havde sagt 
nøjagtig de samme Ord som Veronica den første 
Dag i Æblehaven. 

Men Broder Hennichin saa ikke mere til ham. 

„Gaa nu", sagde han mildt og stødte ham 
mod Døren. „Det er min Andagtstime". 

Jep Akelej stod i Gangen og lagde Haanden 

Saa sin Pandfe. Han hørte Slagene af Svøben 
erinde. 



SJETTE KAPITEL. 



Broder Hennichin. 

Jep Akelej gik som i en Drøm, vidste kun 
lidt, hvad der foregik om ham, men syslede des 
mere med sig selv og sit. 

En Dag mødte han Veronica paa Gaden. Han 
stod stille foran hende, uden selv at vide, hvordan 
det var gaaet til, eller hvad han vilde. Hans Øjne 
brændte som i Feber, hans Mund talte imod hans 
ViUie. 

„Veronica . . . Veronica ... du er min Fæstemø", 
sagde han. 

Hun nejede spodsk for ham og smilte. 

„Æblehaven blomstrer ikke mer, Jep Akelej", 
sagde hun. „Og Ridderen lever, som I skulde 
dræbt, og elsker sin Dame. Gak til Eders Kammer 



38 

og se paa den rustne Klinge og tænk paa, hvor- 
dan Livet rinder. Og sid hos Broder Hennichin 
og spæg Eders Kød. — Er det sandt, I tænker 
paa at klostergive Eder?'' 

„Ja'', sagde han. 

Da strøg hun ham med Haanden over hans 
Ansigt og smilte og gik hastig bort. Han vilde 
kalde hende tilbage, men hans Tunge kunde ikke 
sige hendes Navn. Han vilde løbe efter hende, 
men hans Fødder var groede fast i Jorden. 

Saa løb han til Broder Hennichin og udøste 
sin Sjæl for ham. Og saa gik han hjem for at 
tale med sin Fader. 

Men der blev han standset af Peder og Elsebe, 
som drog ham til Side og under megen Jammer 
og Veklage bad ham hjælpe dem til at komme 
sammen. 

Det var gaaet dem saa ilde, at Elsebe var 
med Barn, og de vidste ikke deres levende Raad 
for, hvad de skulde gøre. Om de fortroede sig til 
Fru Magdalene, da vilde hun sikkert jage Pigen 
paa Gaden for den Skams Skyld. Og Borger- 
mesteren vilde ingen Sinde give sit Samtykke til 
hans Søns Giftermaal med den fattige Kvinde. 

Jep saa paa dem, som de fortalte det altsammen 
i Munden paa hinanden i stor Hast og med bange 
l^'ne. Han lededes ved dem og sagde dem det. 
Han stødte dem fra sig med haarde Ord. Han havde 
Munden fuld af Formaning og Fordømmelser over 
Menneskenes Ugudelighed og Vellysts Skændsel, 
alt imens Længslen efter Veronica græd i hans 
Hjerte. Han vidste godt selv, hvor ilde det var, 
og Fornemmelsen af hans Afmagt og Løgn gjorde 
ham endnu mere rasende, saa ingen fanatisk Munk 
kunde skælde værre end han. 

Til sidst blev det Peder for galt. 

„Kære Elsebe'^^ sagde han og tog hendes Haand. 
„Du skal ikke længer høre paa den Skarns Tale. 
Stol paa, jeg svigter dig ikke, hvor ilde det saa 
gaar. Skal du jages paa Porten, da gaar jeg 
med. Os gaa du nu ind til Fader, Jep, og forklag 
din Broder og hans Kvinde". 

Det gjorde Jep nu ikke. Men han var saa 
forvirret og fortvivlet, da han stod for Mikkel 
Pedersen, at Borgermesteren blev alvorlig for- 
skrækket. Og bedre blev det ikke, da Jep er- 
klærede, at det var hans fulde Agt at forsage 
Verden og give sig i Kloster. 

„Du er syg, min Søn," sagde Hr. Mikkel. 
„Jeg skal skikke dig paa en Rejse i det tyske, 
saa glemmer du Grillerne." 

Jep blev ved sit os stod saa fast derpaa, at 
Borgermesteren tænkte, han vilde gaa til BisKoppen 
og give sin Søn i hans Brød. Jens Andersen 
Beldenak kunde vel finde en Gerning for en ung 
og velhavende Mand af god Byrd uden just at 
putte ham i et Kloster. Jo mere han tænkte der- 
over, des sikrere blev han i sin Sag og besluttede 
straks at sætte den i Værk. 

Men som han belavede sig til at gaa til Bispe- 
gaarden, tog Knud ham til Side og besvor ham 
at lade Jep faa sin Villie. 

„Du kan afiQnde dig med Munkene mod en 
ringere Sum, end den Jep vil ødelægge for os i et 
Aar," sagde han. „Han er syg og galen og bliver 
kun værre, om ikke han faar sin Villie. Vil du 
se din Velstand ødet og din Magt forspildt for 
den Drømmers Skyld?" 

Tvivlraadig vandrede Mikkel Pedersen over 
Torvet, og tvivlraadig var han endnu, da han stod 
i Biskoppens Kammer. 

Det havde holdt haardt for ham at faa Ad- 

gang. Vindebroen var hejst, som om Fjenden 
var i Byen, Gaarden var fuld af bevæbnede Krigs* 
folk, og Borgermesteren maatte bie en god Stund, 
før han blev ført ind. 

Jens Beldenak saa træt og gammel ud, som 
han sad der i den store Armstol. Det kostede ham 
aabenbart Besvær at løfte Haanden til den sædvan- 
lige Velsignelse. Bare Øjnene saa hvast og lige 
paa som lør. 

„Jeg kommer med min Søn til Eders Naade^, 
sagde Rr. Mikkel. „I lovede en Gang at tage 
ham til Eder, om jeg skøttede derom ^. 

„Rigtigt^, sagde Biskoppen. „Køn Dreng, jeg 
mindes ham. Hvad vil han? Vil han være Præst?"^ 

„Han ønsker at træde i Kirkens og Eders 
Naades Tjeneste". 

„Godt. Lad ham saa komme til mig. — 
Kender I det gamle tyske Ord om Præsten?" 

„Der er mange Ora om Præsterne i alle Lande", 
sagde Borgermesteren med Lune. 

„Det er der", sagde Biskoppen og nikkede. 
„Og flere onde end gode. I Schwaben siger man: 
vil du have dig en god Dag, da skal du slagte 
dig en Høne, vil du have dig et godt Aar, skal 
du tage dig en Kone, vil du have det godt alle 
Tider, skal du blive Præst". 

Mikkel Pedersen lo pligtskyldigst, men Biskoppen 
lo ikke. 

„Hvor lider Fru Magdalene Drage?" spurgte han. 

Hr. Mikkel takkede. 

„En skøn og statelig Dame", sagde Jens 
Beldenak. „Jeg saa hende forgangen Dag i St. 
Knud, da jeg selv læste Højmessen. Hun knælede 
og bad med mesen Fromhed, og hendes kostbare 
Dragt kunde friet tre Sjæle fra Skærsilden. 
Hvor gaar det saa den lille Pige, jeg an- 

befalede Jer i sin Tid, da Fru Magdalene skulde 
have sig en Stadsmø?" 

„Elsebe skikker sig helt godt**, sagde Mikkel 
Pedersen. „Hun er stor og fager". 

„Om nogen Tid en Ungersvend vil føre 
hende i et ret kristeligt Ægteskab, da kan 
hun forvente en sømmelig Medgift af mig", sagde 
Biskoppen. „Om ellers jeg er oven Mulde og 
ikke ganske udplyndret af mine Fjender. Drag 
Eder det til Minde, Mikkel Pedersen, naar Lejlig- 
heden er der". 

Borgermesteren saa forundret paa Biskoppen. 
Han vidste jo, at hans Naade havde vist Elsebe 
Interesse, men dette var mere end venteligt, saa 
meget mere som Jens Beldenak ikke var kendt 
for sin Rundhaandethed. 

„Om I ikke vredes for min Nyfigenhed, da 
lad mig det vide, om Elsebe er i nogen Slags 
Slægt med Eders Naade?" 

Biskoppen havde vendt sig mod Ruden, og der 
blev ban staaende. 

„Det er hun ikke", sagde han. „Hendes Far 
ydede mig en ringe Tjeneste en Gang i vor Ung- 
dom. Det er alt". 

Saa vendte han sig brat mod Borgermesteren. 

„For I mindes nok, jeg er Søn af en usselig 
Skomager oppe fra Limfjorden", sagde han. „Blev 
ingen Sinde nobiliteret. Sidder paa Fyens Bispestol 
alene formedelst min egen Kraft og paa Trods af 
alle de hovmodige adelige Herrer i Riget". 

Mikkel Pedersen bøjede sig dybt. Jens Beldenak 
velsignede ham med to Fingre, og saa gik han. 

En Time efter stod Jep Akelej foran den 
gamle Prælat og slog sine Øjne ned under hans 
forskende Blik. 

„Du vil træde i min Tjeneste?" sagde Biskoppen. 

„Nej,^ sagde Jep. „Saa højt et Maal bar jeg 
ikke. Min Hu staar til Klostret^. 

Jens Beldenak vidste intet om denne unge 
Mand, men han læste i hans forvirrede Ansigt, 
og han havde levet længe i Verden. 

„Nu, min Søn^, sagde han. „Sig mig det 
først, hvad hendes Navn er, som har forvoldt dig 
en saadan Sorg, at du vil sige Farvel til Livet". 

Jep for sammen og saa forskræmt paa Bi- 
skoppen. 

„Nej", sagde Jens Beldenak. „Din Fader har 
intet sagt, og jeg ved intet. Der er, Gud bedre 
det, formeget at skøtte i Fyens Stift, til at jeg 
kan bekymre mig om de unge Mænds Elskovs- 
sager. Men jeg talte saadan, for at du kan 
vide, at du trygt kan fortro dig til mig, om du 
derved kan lette dit Hjerte. Hvem er din Skrifte- 
fader?" 

„Broder Hennichin." 

„Hennichin," sagde Biskoppen og studsede. „Du 
har da visselig valgt den frommeste Mand i Odense. 
Ved du om hans Skæbne?" 

„Nej," sagde Jep, der var glad ved, at Bi- 
skoppen ikke gentog sit Spørgsmaal fra før. „Jeg 
bar ikke vovet at spørge ham rent ud derom, 
men han har sagt mig, at Eders Naade vidste 
det og kunde sige det, om I vilde." 

Jens Beldenak sad i Armstolen og saa hen 
for sig. Der kom et andet Udtryk i hans Ansigt 
end lør, mildere, mere sømmeligt for en from 
Herrens Mand og Kirkens Fyrste. 

„Visselig ved jeg det," sagde han. „Sæt dig 
her tæt hen til mig, saa skal du høre, hvorledes 
Gud kan føre et Menneske." 

Han pegede paa en lav Træbænk, der stod ved 
hans Fødder, og Jep satte sig. 

„Broder Hennichin har en Gang forset sig 
saadan, at han var skyldig til Døden/ sagde Bi- 
skoppen. „Eller rettere sagt, hans Dom var den, 
at han skulde miste alt undtagen Livet, hvilket er 
værre end Døden efter de strenge Klosterregler. 
Det kan lyde sælsomt nu, da Kirkens Forfald 
raaber mod Himlen, og Klostrene er fulde af Skalke 
oe Skelmer, hvad jeg véd saa vel som nogen. 
Har jeg blot ikke Tid for min Kamp med de 
verdslige Ulve til at skille de sorte Faar i Flokken 
fra de hvide. Men kommer Tid, kommer Raad. 
Naar denne Storm er reden af, og den hellige 
Kirke paany er i sin Magt og den mensvorne 
Munk i Wittenberg knust, da skal vi atter skærpe 
Kirketugten i Danmark." 

Han glemte sig i sine kirkepolitiske Syner, 
men da hans Øje raldt paa Jep, kom han til Be- 
sindelse igen. 

„Deraf forstaar du intet, min unge Ven," sagde 
han. „Kan hænde du en Gang bliver en Kirkens 
Fyrste som jeg og kommer til at stride Striden. 
Men det var Broder Hennichin, vi talte om. Han 
aflagde Klosterløftet, da han var tyve Aar — det 
er nu saa vel tredive Aar siden." 

Jep studsede. Biskoppen nikkede til ham. 

„Broder Hennichin har halvhundrede Aar paa 
Bagen, om ikke mer," sagde han. „Han ligner 
en ung Mand. For hvert Aar, der gaar, bliver 
hans Hud friskere, hans Lemmer spændstigere, 
hans Øjne mere klare. Det er hans Straf. Hør 
nu, at du forstaar det. Han gik i Kloster, fordi 
han havde mistet en Kvinde, han havde kær. 
Jeg mindes ikke, om hun bedrog ham, men det 

S jorde hun vist. Om ikke Manden bedrager Kvinden, 
a bedrager hun ham. Saa var det en Gang, han 
var sendt i et Ærinde fra sit Kloster, at han ufor- 

varende traf paa hende, han havde haft kær. Han 
traf hende i et Værtshus, hvor han søgte Ly. Hun 
lokkede ham til sit Kammer, eller han fandt 
hendes Dør selv, hvad ved jeg." 

„Broder Hennichin!" sagde Jep. 

„Just ham," sagde Biskoppen. „Saa vilde 
Skæbnen det saadan, at de blev forraskede i Kam- 
meret, som de sov sødelig i hinandens Arme. Om 
ikke det var sket, da kunde Sagen sagtens været 
dysset ned, eller ingen havde faaet om den at 
vide, hvis ikke Broder Hennichin havde meldt sig 
selv. Men det er troligt nok, at han havde gjort 
det, for han var fuldkommen knust under sin 
Brøde og tænkte sidst paa at frelse sig fra Straffen." 

„Broder Hennichin!" sagde Jep igen. 

„Ja," sagde Biskoppen. „Det maa du tro, at 
han var en from kristen, førend Djævlen fristede 
ham, som han var det bagefter. Saadan som du 
kender ham nu, saa mild og kærlig var han alle 
Dage. Men Djævlen tog ham endda. Véd du det, 
Jep Akelej . . . naar jeg sér tilbage paa mit 
lange Liv og mindes, hvad der er hænat i den 
Del af Verden, jeg har færdedes i, kommer det 
mie stundom for, at Djævlen tager snarere de gode 
end de onde. Vide maa du, at Helligheds Krone 
er svær at forsvare, selv for den fromme." 

Jep bøjede Hovedet, og Biskoppen fortalte 
videre. 

„Da nu hans Brøde var saa stor og saa aaben- 
bar, at den tilmed blev til uhyre Skændsel og 
Forargelse for Klostret, saa var aer intet andet at 
gøre, end at han maatte ifalde Reglens højeste 
Straf. Kapitlet dømte ham da med Sorg til at 
indemures, saadan som det er bestemt. De satte 
ham ind i en liden Celle, som var bygt i Kloster- 
muren ud imod Søen, hvor ingen kom, og ingen 

kunde høre hans Raab. Saa murede de den til, 
saa nær som et lidet Hul, hvorigennem der hver 
Morgen blev stukket et lidet Brød og en lille 
Krukke med Vand. Der skulde han saa bo, til 
Døden friede ham. Han gjorde ingen Indvendinger, 
men lod det lydig ske og takkede Gud. Om Af- 
tenen samme Dag, da hans Brødre vandrede i 
Haven, kunde de høre, hvor han sang og bad^ at 
han snart maatte befries ved Døden." 

Jep lyttede med Øjnene paa Biskoppens Ansigt. 

„Jeg var selv i Klosteret den Gang," sagde 
Hr. Jens. „Kapitlet^ havde tilkaldt mig, fordi 
det var saa sælsom og ulykkelig en Sag, da han, 
der havde begaaet Brøden, havde levet saa fromt, 
at der gik Rv af ham over hele Stiftet. Jeg talte 
de sidste Ord med ham, forinden Stenen blev sat 
i. Derfor er det, han er kommen hid til min Resi- 
dens, om ogsaa kun for en Stund. Han er mis- 
fornøjet med Knudsbrødrenes Vandel og har be- 
gæret sig bortsendt. Jeg har ogsaa et Ærinde til 
nam. Maaske skikker jeg ham bort en af Dagene." 

,,Men hvordan gik det til, at han ikke døde?" 
spurgte Jep. 

„Det var et Guds Mirakel," sagde Jens Beldmak. 
„Da Brødrene næste Morgen kom ned i Haven, 
var de indmurede Sten udtagne. Broder Hennichin 
sad i Gellen — den var for snever, til at han 
kunde ligge ned — og sov. Solen skinnede paa 
hans Ansigt — Jeg saa det selv — jeg ser det 
endnu, saa tidt leg tænker derpaa." 

„Nogen havde vel befriet ham," sagde Jep. 

„Saadan tænkte vi ogsaa. Menneskene er lidet 
troende, Jep Akelej. Gud maa tilkendegive dem 
sin Villie Gang paa Gang og eftertrykkelig, om 
den skal vorde aqlydt. Men hør nu. Først kunde 
vi jo nok se, at Hennichin selv ingen Finger havde 

haft med i Spillet, thi saa var han jo flygtet. Vi 
tænkte paa Kvinden, han havde bolet med, og 
hendes Hjælpere, for hun var rig og kunde købt 
sig Hjælp. Men hun var dragen af Lande, efter 
at hun først var strøget til Kaeen og havde baaret 
Sten af By. Det var heller ikke nemt tænkeligt, 
at hun eller nogen skulde kunne krybe over de 
høje Havemure, uden at de var bleven sønderrevne af 
Klosterets Hunde, som gik løse den ganske Nat.*' 

„Hvad skete der saa?" 

„Vi murede ham ind igen,^ sagde Biskoppen. 
„Og s€iadan gjorde vi samfulde syv Gange. Hver 
Morgen var Stenene udtagne. Han kunde intet 
sige selv derom, for han sov, fast og godt, trods 
den ubekvemme Stilling. Vi satte Vagt dernede 
. . . den syvende Nat sad vi der alle fire og tyve 
Brødre, saa mange som var i Klostret, og Prioren 
og jeg selv. Vi knælede og bad og messede. Og 
Broder Hennichins Stemme blandede sig skønt 
med vores. For han ønskede intet hellere end at 
dø og lide sin Straf. Men hen imod Solopgang 
gik det os alle, som det var gaaet de enkelte 
Brødre, der havde vaaget Nætterne forud. Der 
kom over os en Søvnighed, som det var os plat 
umuligt at modstaa. Vi sovnede alle ind, og Broder 
Hennichin sov. Da vi vaagnede, sang Fuglene i 
Lunden, og Stenene var udtagne, og Fangen sad 
og sov med saa roligt et Ansigt, som var der 
intet paa Færde.** 

„Hvad gjorde I saa,** sagde Jep. 

„Ja — saa indsaa vi jo, at ner raadede en 
større Magt end vi,** sagde Biskoppen. „Vi kunde 
ikke længer tage fejl af, at det var Guds Villie, 
at Hennichin skulde leve og sone sin Brøde. 
Han forstod det selv som en langt haardere Straf, 
end om han havde lidt en Stund i Cellen og saa 

var gaaei gennem Skærsildens Pine til Herligheden. 
Hans Ydmyghed var større end nogen Sinde til- 
forn. Han arog til Jerusalem og Rom paa sine 
bare Fødder. Den hellige Fader stedte ham til 
Haandkys og trøstede ham med, at Gud snart 
vilde befri ham af Pinen. Men Guds Veje er 
uransagelige. Jo mere han hudfettede sin Ryg, 
des hurtigere lægedes Saarene. Jo mødigere han 
var om Aftenen, des friskere stod han op ved 
Morgengry. Jo mer han fastede, jo mer han læste 
og studerede Dag og Nat, — des yngre og friskere 
blev hans Legeme. Du har set ham og taget ham 
for en ung Mand, endda han sagtens kunde være 
din Fader. Du skønner, der kan være langt igen, 
før Gud Herren henter ham." 

„Det var en sælsom Skæbne," sagde Jep 
Akelei 

„Visselig kan du kalde den Skæbne sælsom," 
sagde Biskoppen. „Den kan lære dig, hvor van- 
skeligt det er at vinde Helligheds Krone, og hvor 
lidet Munkekutten frelser for syndigt Begær, naar 
Satan har sine Garn ude. Om du har forstaaet 
Broder Hennichins Historie ret, da betænk dig tre 
Gange, før du aflægger Løftet. Om det staar til 
dig, da se til, om du kan ægte den, du har kær. 
Er Cølibatet end Gud velbehageligere, saa er et 
kristeligt Ægteskab visselig ogsaa efter hans 
Hjerte." 

„Jeg har ingen at ægte," sagde Jep Akelej 
sørgmodig. 

„Der er mange Kvinder i Verden," såede Bi- 
skoppen. „Jeg véd af mangt et Ægteskab, som 
blev sluttet uden det, I kalder Elskov, og som 
blev saare lykkeligt endda." 

„Eders Naade maa regne mig det til Gode, at 
jeg tænker anderledes," sagde Jep. „Det kommer 

mig for, som var Verden fuld af Bolskab og 
Usicikkelighed. Endnu i Dag forsyndede jeg mig 
for min egen Sorgs Skyld mod min Broder, hvem 
jeg ellers har hjertens kær, da han bad, om 

I eg vilde hjælpe ham til at komme i Ægtestand, 
eg duer ikke til at leve i Verden." 

„Vil Eders Broder træde i Ægtestand?" sagde 
Biskoppen. „Det glæder mig for Eders Fader. 
Han er ikke den Mand, hvem det vilde glæde at 
se alle sine Sønner i Kutten. — Hvem er den 
Kvinde, han vil ægte?" 

„Det er en fattig Jomfru, min Moder tog sig 
til Stadsmø," svarede Jep. „Elsebe Hansdatter 
hedder hun og er uden Slægt og Venner." 

„Elsebe," sagde Biskoppen og rejste sig brat 
af Stolen. 

Han stod en Stund tavs og saa hen for sig. 
Jep Akelej saa forundret paa ham. Han vidste 
intet om eller havde glemt, at Elsebe var kommen 
i hans Faders Hus efter Biskoppens Anbefaling. 

„Og tror I, Mikkel Pedersen vil give sit Sam- 
tykke til det Bryllup?" spurgte Jens Beldenak saa. 

„Visselig tror jeg ikke det," sagde Jep. 

„Jep Akelej," sagde Biskoppen. „Sig Eders 
Fader fra mig, at han mindes sit Løfte at tage 
Vare paa Elsebe og være god imod hende." 

Jep Akelej bøjede sig tavs. 

„Og gaa saa til Broder Hennichin og Prioren 
og tal med dem. Siden tales vi atter ved. Kan 
hænde vi finder en Sendelse, som kan gøre Eder 
baade Gavn og Ære." 

„Jeg er Eders Naade mangfoldigst takskyldig," 
sagde Jep. „Men jeg beder Eder ikke glemme, 
^t jeg søger intet uden Klosterets Fred." 

„Godt, godt," sagde Biskoppen. 

Jep Akelej knælede og nk hans Velsignelse. 

Saa vendte han sig for at gaa. Men som han 
stod i Døren, kaldte Biskoppen ham tilbage. 

„Jep Akelej," sagde han — „hvem af Eders 
Brødre er det, som bærer Elskov til Elsebe?" 

„Det er Peder," sagde Jep. 

„Er han en god Mand?" 

„Visselig er han det. Eders Naade," sagde Jep. 
„Fremfusende er han og skøtter ikke mere om Køb- 
mandskabet end jeg. Men der er intet ondt i 
hans Sind." 

„Godt, godt," sagde Biskoppen. „Jeg vil tale 
tned Eders Fader. Bed ham komme til mig i Mor- 
gen den Dag." 

Jep Akelej tænkte, om han skulde fortælle Bi- 
skoppen, hvor ilde det stod til med Elsebe. Selv 
tænkte hun nu intet uden mildt og godt. Broder 
Hennichins Historie havde taget al Brod af hans 
Sjæl og ladet idel Fred tilbage. Og det var aaben- 
bart, at Biskoppen interesserede sig for Elsebe, 
hvordan det saa ellers hang sammen med den 
Sag. 

Men saa kom han i Tanker om, at han stod 
overfor en høj og myndig Kirkefyrste, som han 
blot kunde ophidse til Vrede, hvis han meddelte 
ham Elsebes og hans Broders Synd. 

Saa sukkede han, bøjede sig for Hans Naade 
og gik bort. 

Og straks efter glemte han sin Broder for 
Tanken paa sig selv og sit. 



Jep Akelej og hana Kæreste. 

SYVENDE KAPITEL. 



Knud. 



Elsebe sad i Fruersiuen og stred for at holde 
Taarerne tilbaee. 

Hver Dag kunde hun vente, at Fru Magdalene 
vilde opdage hendes Tilstand. Hver Aften talte 
hun og hendes Hjertenskær om en eller anden 
Udvej til Frelse men fandt ingen. 

„Élsebe,^ sagde Knud. 

Hun saa op og blev var, at hun og Knud var 
bleven alene i Stuen. Forskrækket rejste hun sig 
for at gaa, men Knud stillede sig foran Døren. 

„Lad miggaa, Knud,^ sagde hun. „Vi to har 
intet at tale om.^ 

„Det mener du,^ sagde han. „Siden du afviste 
min Bejlen, flyede du mig, hvor jeg kom." 

„Du gjorde mig ikke heller uden ondt,^ sagde 
Elsebe og lod Graaden strømme. „Du smædede 
mig for dine Forældre og vilde jaget mig paa 
Døren, om du havde Magt dertil. Og jeg har intet 
gjort uden, at jeg elsker din Broder og ikke dig.^ 

„Hold op med at græde, Elsebe," sa^de han. 
„Om du vil lade dig sige, kan det blive godt 
endnu. Lad Peder fare og bliv min." 

„Jeg tænker, du er gaaet fra Vid og Sans," 
sagde hun. 

Knud gik hen mod hende. Hun veg tilbage 
og strakte Hænderne frem. 

„Rør mig ikke/ sagde hun. 

„Peder har rørt dig," sagde Knud. „Jeg véd 
det alt. Du er med Barn. Og hør nu, hvad jeg 
siger dig. Saa stor er min Elskov, at jeg vil 
ægte dig endda. Om du vil blive min, da skal 

jeg gøre det saa, at ingen ved om din Skændsel. 
Jeg skal bringe dig derhen, hvor du kan føde dit 
Barn. Jeg skal laa Faders Samtykke til vort 
Ægteskab. Men om du holder fast ved Peder er 
du forloren. Alles Haand vil være mod dig og 
min mest. Stol tiygt derpaa, at jeg helmer ikke, 
før du bliver jagen af Byen som den, du er.^ 

„Gud se i Naade til mig,^ sagde Elsebe og 
sank i Knæ, der hvor hun stod. 

Der kom nogen udenfor i Gangen. 

„Tænk paa mine Ord," sagde Knud. „Jeg 
giver dig tre Dages Betænkningstid.^ 

Saa gik han og satte sig i Hr. Mikkels Brev- 
kammer og biede, til han kom hjem. 

Borgermesteren var gaaet til Biskoppen for at 
forevise ham det Gavebrev, hvori nan havde 
skænket Jeps Arvepart til St. Knuds Kloster. 
Haardt havde det holdt ham, og han havde knebet, 
hvad han kunde. Men nu var det gjort. 

Da han kom til Torvet fandt han det fuldt af 
Hestfolk. Midt blandt dem holdt en statelig Rytter, 
i hvem han snart genkendte Viborg Domprovst, 
Hr. Knud Gyldenstjerne. Han spurgte en af 
Mængden, som var stimlet sammen om de frem- 
mede Krigsfolk, og fik at vide, at Knud Gylden- 
stjerne kom for at tage Fyens Bispestol i Be- 
siddelse. Jens Beldenak havde afstaaet den til 
ham og netop forladt Residensen. Det var lige 
nu bleven forkyndt af Knud Gyldenstjernes Herold. 

„Og hvor er den gamle Biskop?" spurgte han. 

„Han red for en halv Time siden med et stort 
Følge ud af Sønderport," sagde Manden. „De 
sagde, han agtede sig til Kærstrup, som han har 
forbeholdt sig af den nye Bisp." 

Det var store Nyheder for Mikkel Pedersen 

— saa store, at han glemte Jep og gik bort i dybe 
Tanker. 

Han undredes, saa pludselig Jens Beldenak 
havde gaaet til Værks med Udførelsen af denne 
Sag, der havde været ordnet og aftalt i flere Aar. 
Der maatte være en eller anden hemmelig Grund. 
Det lignede kun lidt den stridbare gamle Biskop 
saadan at opgive Kampen med et. Kan hænde, 
der var faldet Dom i den store Sag, hans Fjender 
førte mod ham for Kongens Ting, og Dommen 
var saadan, at han maatte fly. Han kunde have 
faaet Ilbud om det og være dragen af Land, inden 
Dommen blev bekendt. Kan hænde ogsaa, det 
havde noget paa sig, hvad de sagde om hans 
Maskepi med Kong Kristians Tilhængere. 

Mikkel Pedersen følte sig usikker og urolig. 

Det var gaaet glat for ham hidentil. Hvert 
Aar havde øget hans Rigdom og Anseelse. Selv 
i de senere Aar, da Kong Frederik sad paa 
Tronen, og alt var Usikkerhed og Raadvildhed, 
havde han klaret sig saa vel, at hans Misundere 
misundte ham dobbelt. 

Men nu havde han Fornemmelsen af, at der 
udenom ham og udenfor hans Magtsfære foregik 
det, som kunde blive farligt for hans Stilling. Han 
saa ingen Ting, men han anede des mer. Forgæves 
spejdede hans Tanke til højre og venstre, men 
kunde intet Holdepunkt øjne. 

Først da han stod ved sin egen Dør, mindedes 
han, hvad det var, han var gaaet ud for. Der 
stod han saa en Stund og grundede. 

„Hvad skader Borgermesteren?" sagde Jens 
Tyndskæg til Skrædderen. Han havde bøjet sig 
ærbødig uden at faa mindste Genhilsen. 

Henrik Skræp svarede ikke, men stirrede med 
sine stærke Øjne. 

„Husker du, jeg skal være din Raadmand, 
naar du bliver borgermester i Odense?* sagde 
Skomageren. 

„Jeg husker det," sagde Henrik Skræp. „Du 
skal følge mig i min Ophøjelse." 

Han lagde sit Arbejde til Side og korsede de 
lange Arme over Brystet. 

„Der er Ugler i Alosen," sagde han. 

„Har du set Junker Jep for nylig?" sagde 
Jens Tyndskæg. „Han lister rundt som Tigger- 
munk". 

„Hvordan lider Jomfru Veronica?" sagde Henrik 
Skræp. 

„Hun er hver Morgen med Junker Podebusk 
i Æblegaarden," sagde Jens. „Michel Clausen 
tror sagtens, det bliver Bryllup. Men han for- 
regner sig." 

„Det er Rak altsammen," sagde Skrædderen. 

„Jomfru Veronica er den kønneste Pige i 
Odense," sagde Jens og smækkede med Tungen. 

„Det er hun," sagde Skrædderen. „Du skal 
faa hende, naar jeg er Stadens Herre." 

Jens Tyndskæg lo, saa det klang i Gaden. 

Mikkel Pedersen sad i sit Brevkammer med 
Knud og fortalte ham Nyheden om Biskoppen. 

„Lad ham fare," sagde Knud. „Hans Tid er 
ude og forbi. Der falder flere end han af de 
store. Forresten vidste jeg det alt." 

„Du er da ikke bleven luthersk?" spurgte 
Mikkel Pedersen forskrækket. 

„Jeg ved det ikke, sagde Knud. „Den nye 
Lære er ikke ilde. Hvorfor tror du, saa mange 
af Borgerne er for den, uden fordi det vilde bringe 
dem stor Fordel, om der blev lukket op for Klostre- 
nes Skatte og al den Jord, de fede Munke ruger 

„Vogt dig for, hvad du gør, min Søn,^ sagde 
Borgermesteren og rystede paa Hovedet. „Der 
skal klogere Folk ena du til at rede sig i disse 
Tider, og ingen ved, hvad Vej det sluttelig bærer." 

„Vær du kun rolig for mig,^ sagde Knud. 
„Jeg gør intet uden at se til og tage mine Tegn 
af, hvad jeg ser. Jeg hørte forleden St. Knuds- 
broderen reder Svendsen. Han holder Møder ved 
Nattetid i Munkemosen og taler under stort Tilløb.^ 

„Peder Svendsen er rømt i Dag fra Klostret,** 
sagde Borgermesteren. „Han tog en Guldkalk 
med sig. Prioren har meldt ham til Byfogden.** 

„Stol paa, der kommer en anden i hans Sted,** 
sagde Knud. „De evangeliske har større Tilhæng 
her i Byen, end du tænker. Mange af Adelen er 
ogsaa med dem, og Kong Frederik ynder dem i 
sit Hjerte, om ogsaa han ikke tør være det be- 
kendt. De siger, at den nye Biskop har kaldet 
Jørgen SadoHn til Byen for at prædike og befalet 
ham at oversætte Luthers Bog paa Dansk.** 

„Guds Død! for alt hvad du ved, Dreng,** 
sagde Borgermesteren beundrende. „Men om det 
ogsaa gaar, som du tænker, da er vi dog de 
smaa og maa følge Trop og kan ikke gaa i 
Spidsen. ** 

„Jeg gaar intet Steds,** sagde Knud. „Men 
om nu den nye Lære vinder Overmagt, da kan 
du vel kræve igen det skønne Gods, du i Dag har 
skænket St. Knudsbrødrene for Jep?** 

„Det kan jeg vel,** sagde Mikkel Pedersen. 
„Om ikke jeg derved berøver ham hans Under- 
hold.** 

„Aa, han nøjer sig med Brød og Vand og 
fagre Drømme,** sagde Knud. 

„Dit Sind er ondt mod dine Brødre/ sagde 
Borgermesteren. 

„Nej,^ sagde Knud, „det er det ikke. Men 
vil du sige mig, naar de gjorde noget godt? 
Peder brød sig aldrig om vor Handel eller vort 
Hus. Hans Hu staar til Krigen, og du burde 
hellere lade ham drage af i Dag encf i Morgen. 
Og Jep var aldrig et Haar bedre end han." 

„Det er sandt, som du siger," sagde Borger- 
mesteren og sukkede. 

„Det er det," sagde Knud. „Og jeg vil gerne 
holde sammen paa den Rigdom, du og din Fader 
og Farfader har samlet, og øge den, om jeg kan." 

Mikkel Pedersen nikkede mildt til ham. 

„Var alle mine Sønner som du," sagde han. 



OTTENDE KAPITEL. 



St. Knudsbrødrene. 

Jep Akelej sad paa en Stenbænk i Kloster- 
gaarden og saa hen for sig. 

Nu og da gik et Par af Brødrene forbi. De 
skottede til ham og puffede til hinanden, men han 
saa dem ikke. De blev staaende lidt henne og 
lo og pegede Fingre ad ham, gik saa videre og 
gav Plads for andre, som behandlede ham paa 
samme Vis. 

Han var bleven indskrevet i Klostret som 
frater donatus, d. v. s. ban havde skænket alt 
sit Grods til Klostret, som derfor skulde give ham 
hans Underhold til hans Dages Ende. Han havde 
Ret til at anlægge Benediktinernes sorte Kutte, 
og han var efter eget Ønske bleven kronraget. 
Men han havde ikke aflagt noget Løfte og var 

derfor ikke anderledes bundet til Klostret, end at 
han kunde gaa, naar han vilde. 

„Men det kan enhver af os,^ sagde Broder 
Hennichin sørgmodig. „Det er ikke anderledes^ 
siden Kongens og Herredagens Beslutning. Ingen 
Munk holdes mere tilbage af sit Løfte, ingen 
Nonne heller. Vil Munk og Nonne gifte sig, da 
har de Lov dertil." 

„Hvad angaar det os . . . hvad angaar det mig?" 
sagde Jep og trykkede fast Broder Hennichin& 
Haand. „Mit Løfte har jeg ikke givet til Menne- 
sker, og Mennesker kan ikke løse mig fra det." 

Hennichin nikkede. 

„Mennesker kan ingen Ting," sagde han. 

Saa gik han ind og hudflettede sin Ryg. Jep 
havde ikke hentydet til, hvad han havde hørt af 
Biskoppen, men han kunde mærke paa mange 
Maader, at Hennichin forudsatte, at nan kendte 
hans Skæbne, og tillige, at han nødig vilde tale 
derom. 

Saa var det en Dag, at Hennichin pludse- 
lig forlod Klostret og Byen. Ingen vidste, hvor- 
hen han drog eller i hvis Ærinde. Han havde 
haft en hemmeHg Samtale med Prioren, og saa 
var han gaaet. De øvrige Klosterbrødre brød sig 
kun lidt derom, men Jep var fortvivlet. Det 
var ham ikke blot, som havde han mistet sin 
eneste Ven i Verden, men ogsaa, som havde han 
mindre Modstandskraft nu mod, hvad Livet kunde 
bringe ham. 

Han gik til Prioren. Men han var en meget 
gammel o^ meget lærd Mand, der ikke vidste det 
mindste af, hvad der foregik omkring ham. Han 
lod Klosteret helt og holdent styre af Subprioren, 
som hed Broder Bonifacius og var den værste af 
alle Brødrene. 

„Hennichin — " sagde Prioren, da Jep spurgte 
ham, og stirrede hen for sig. ^Jo, han gik bort 
i Gaar — han var hos mig og sagde mig det . . . 
jeg mindes det ikke mere, min kære Broder." 

Derefter havde han udstrakt de to velsignende 
Fingre og atter fordybet sig i sine Bøger. For- 
gæves søgte Jep Oplysninger i Byen, hvor han 
kunde tænke sig Muligheden af at faa noget at 
vide. Ingen kunde give ham Besked. 

Nu var det saadan, at ingen havde vovet at 
komme den nye Klosterbroder for nær til at be- 
gynde med. Det Gods, han havde tilført Klostret 
var meget betydeligt, og saa meget mere paa- 
skønnelsesværdigt, som Offervilligheden overfor 
Kirken naturligvis var mægtig aftagen, siden den 
evangeliske Lære var begyndt at trænge ind i 
Landet. 

Dertil kom, at han var Broder Hennichins 
Ven, og for Hennichin bar selv den værste af 
dem stor Respekt til Skue, hvad han saa ellers 
mente i sit Hjerte. Hennichins Ry for Fromhed 
var saa stort, at det kom hele Klostret til Gode, 
Og var han end en Torn i Øjet paa Brødrene, 
fordi han holdt sig for sig selv og ikke alene 
ikke deltog i deres Orgier, men ogsaa aabenbart 
misbilUgede dem, saa var hans Misbilligelse ikke af 
nogen synderlig højrøstet Art. Og mange Gange, 
naar han havde irettesat dem, tav han pludselig, 
korsede sig, bad dem tilgive, erkendte, at han var 
en langt større Synder end de, og gik til sin Celle 
for at tugte sig. 

Var han saaledes en Tosse i Brødrenes Øjne, 
saa var Jep Akelej det i endnu højere Grad, og 
da Hennichin var borte, saa de intet til Hinder 
for at drive deres Spil med ham. 

Skønt han formeaelst de rige Gaver, han havde 

medbragt, selvfølgelig var fritaget for enhver som 
helst Lægbrodertjeneste, søgte han i sin Trang til 
Ydmygelse og Bod selv det laveste Arbejde. Og 
Brødrene var ikke sene til at læsse det paa ham. 
Det morede dem at se denne Rigmandssøn bære 
Vand over Gaarden eller forrette anden Tjeneste, 
som ellers tilkom de fattige Lægbrødre eller Tje- 
nerne, hvoraf der var en Vrimmel i Klostret. De 
Sottede sig, naar han saaledes fornedrede sig, og 
a Jep opdagede deres Haan, blev Arbejdet ham 
kun kærere, fordi Ydmygelsen var større. 

Han skulde spise med dem i Refektoriet, men 
saa til sin Forfærdelse, at Bordet var dækket langt 
mere rigt end hans Faders Bord selv paa Fest- 
dage. Han gjorde da som Broder Hennichin, der 
fik sin tarvelige Kost bragt til Cellen. 

Det var især, naar de havde endt deres over- 
daadige Maaltid, at de fik Lyst til at drive Løjer med 
denne unge Mand, som gik iblandt dem som 
Asket og agerede deres daarlige Samvittighed. 
Saa flokkedes de om ham, som han sad i Gaarden 
og stirrede i sine aldrig hvilende Tanker. Og saa 
gik det løs, oftest under Subpriorens eller Kælder- 
mesterens Anførsel. 

Kældermesteren hed Broder Andreas. Han 
havde Køkken, Fadebur og Vinkælder under sig og 
herskede uindskrænket over et stort Tjenerper- 
sonale. Han var den tykkeste Munk i Klostret 
og kunde næppe gaa for Fedt. Naar han saa 
havde sat sig og pustet lidt, strømmede Ondskaben 
og Vittigheden fra ham, saa Brødrene holdt paa 
at daane af Latter. Og ingen kunde som han 
drive Spot med Jep Akelej. 

Nu kom han netop ud fra Refektoriet, fulgt 
af de andre. En Lægbroder bar en Stol, hvorpaa 
han kunde hvile sig, naar han ønskede det. For 

det var ham næppe muligt at gaa Klostergaarden 
rundt i et Træk. 

„Lad os nu informere denne vor unge Broder, 
som sidder der og grunder paa sin egen From- 
hed,^ sagde han og saa over mod Jep. „Ak, 
Broder Petrus . . . hed ham komme her over i 
Skyggen. Jeg taaler ikke godt at gaa saa langt 
ejfter Maaltidet . . . hvad er det, der staar hos den 
hellige Kirkefader . . . post coenam atabis atU 
passtis mille meabis* — ak, ja, de vise, gamle 
Fædre." 

Et skraldende Latterkor lønnede hans Vittighed. 
Lægbroderen satte Stolen i god Skygge, og Brød- 
rene flokkedes om ham, spændte paa, hvad der 
skulde ske, naar Jep Akelei kom. 

Og Jep adlød villig Broder Petrus' Anmodning. 

„Se,* sagde Broder Andreas — „hvor han 
vandrer sin Vej til Golgatha. Han ved, hvad der 
venter ham, og glæder sig til at flette et nyt Blad 
i sin Tornekrone.** 

Jep kom til Stede og satte sig paa Flisen, et 
Stykke fra det Sted, hvor Kældermesteren tronede. 

„Broder Jep** — sagde Kældermesteren — 
„eller jeg tør jo næjppe kalde dig Broder, endda du 
bærer vor hellise Ordensdragt og har anlagt den 
ikke mindre hellige Tonsur, som forresten klæder 
dig godt. Du er jo endnu kun en Convers eller 
Lægbroder, om end af en finere Slags end den 
brave Broder Petrus der staar, for saa vidt som 
hans Fader var arm, hvis han overhovedet har 
haft nogen Fader, hvad jeg ikke ved, mens din 
er overmaade rig og har betænkt Klostret runde- 
ligt for dig.** 



* Efter Maaltidet skal du sidde stille eller gaa tusind 
Skridt. 



60 

^Jeg beder jer ikke tage Hensyn til min Rig- 
dom,^ sagde Jep. „Jeg ejer intet uden denne 
Kutte, hvori jeg gaar, og saa Haabet om Jomfru 
Marias o^ Hellig Knuds Forbøn hos Herren.^ 

„Rigtigt," sagde Kældermesteren. „Du hov- 
moder dig overordentlig formedelst din Fromhed. 
Véd du ikke, at Hovmod er en af de syv Døds- 
synder?" 

„Jeg hovmoder mig ikke," sagde Jep. „Jeg 
kunde vel fristes dertil ved det uskikkelige Liv, 
jeg ser hver Dag her paa dette Hellighedens Sted. 
Men jeg lader Eder gøre, som I selv maa forsvare. 
Lad saa I mig blot gaa." 

„Hør ham," sagde Kældermesteren. „Ræber 
ikke Hovmodets Djævel ud af hans Hals? Og 
saa forsømmer han Klostrets simpleste Bud." 

„Sig mig, hvad jeg har forsømt, saa skal jeg 
gøre det godt og vide dig Tak til Trods for din 
Spot," sagde Jep. 

„Hører I," sagde Kældermesteren. „Han ved 
det ikke . . . hvis ikke han anstiller sig uvidende, 
hvad jeg næsten tror. — Ved du ikke, hvad Dag 
det er i Dag, Broder Jep?" 

„Det er St. Sebaldus' Dag," sagde Jep. 

„St. Sebaldus i al Ære," sagde Kældermesteren. 
„Han var en overordentlig fremragende Helgen, 
skønt jeg ikke i Øjeblikket erindrer, hvad det 
var, han gjorde. Men ham drejer det sig her 
ikke om. Hans Dag kender enhver Pebling og 
Bonden og Bodsvenden. Jeg maa da med Bedrø- 
velse fastslaa, at du, som vil optages i den hellige 
Benediktinerorden og kror dig fremfor disse gamle, 
ærværdige Brødre, som staar her og hvis From- 
hed tydelig kan ses af deres trivelige Skikkelser 
— at du ikke en Gang aner, det i Dag er den vel- 
byrdige Ridder Hans Olufsens Navnedag." 

Jep saa paa ham o^ forstod det ikke. Det 
^orde de andre Brødre ikke heller, men trængte 
sig tættere sammen i sikker Forvisning om, at 
der nok kom Løjer ud af det. 

„Jeg blues over dig," sagde Kældermesteren, 
og alt hans Fedt rystede af sædelig Harme. „Jeg 
blues over dig. Men jeg vil ikke nægte dig min 
Undervisning, skønt det er usundt at docere umiddel- 
bart efter Maden, og Benedikt af Nursia udtrykke- 
lig har paalagt sine Efterfølgere aldrig at over- 
træde hans Lov paa dette Punkt." 

Brødrene lo. Jep Åkelej rejste sig op. 

„Jeg vil ikke længer høre paa din vanhellige 
Spot," sagde han. 

„Grib ham," sagde Kældermesteren. „I Car- 
ceret med ham, hvis han gør Modstand." 

Leende tog Munkene fat i ham og holdt ham 
fangen mellem sig. Han sukkede og stod tavs 
med nedslagne Øjne og bluedes paa deres Vegne. 

„Altsaa Jep Akelej — forhen Junker af Odense, 
men for Tiden frater donatus af St. Knuds 
Kloster. Jeg overtræder vor Ordensregel, men 
jeg vil bagefter gaa til Broder Hennichins Celle, 
som jo staar tom, og piske mig med hans Svøbe 
for at faa Absolution ..." 

Munkene lo, saa det klang i Klostergaarden. 
Et Par kom løbende til ved Larmen. Forgæves 
saa Jep fra den ene til den anden, om ikke han 
i et Øje skulde kunne læse et Genskær af den 
Sorg og Forargelse, han selv følte. Men han saa 
intet og saa hengav han sig i sin Skæbne. 

„Altsaa Jep Akelej," sagde Kældermesteren. 
„Denne Ridder Hans Olufsen, hvis Navnedag det 
er i Dag, levede for godt og vel to Hundrede Aar 
siden her paa Fyensland. Han var en stor Synder 
for Gud og Mennesker, overfaldt fredelige Vej- 

fareude og udplyndrede dem, udsugede sine Bønder, 
tog Kvinder med Vold og satte sig op mod baade 
Pave og Konge. Men da han mærkede, det lak- 
kede mod Hældingen, begyndte han at angre. 
Om han blev færdig med det, forinden Fanden 
tog ham, ved jeg ikke, for det var nok et stort 
Regnebræt. Men han naaede da til at skænke 
vort hellige Kloster tre gode Bøndergaarde. Det 
gjorde han i et Gavebrev, hvori han prentede 
sm Villie, som er tydelig nok at læse endnu den 
Dag i Dag. Og hans Villie er den, at hvert Aar 
paa hans Navnedag skal der anrettes et rigeligt 
Maaltid for St. Knudsbrødrene paa ikke under seks 
Retter Mad, paa det, at de ingen Sinde maa 
glemme at bede for hans Sjæl. Saaledes er det. Og i 
Dag er det den gæve Ridders Navnedag. Vi har 
erindret den og opfyldt vor Pligt og gjort vor Skyldig- 
hed. Jeg har som kældermester draget Omsorg for, 
at de seks Retter Mad stod paa Bordet. Jeg satte 
endda to til, for at den salige Giver ikke skulde 
beskylde mig for Gerrighed. Jeg spørger Jer alle, 
mine Brødre, om Maden ikke var der, og om den 
ikke var god?" 

„Jo, jo!** jublede Brødrene i Kor og lo, saa 
Taarerne trillede paa de tykke Kinder. 

„Vel,** sagde Kældermesteren og rejste sig 
med stort Besvær og megen Værdighed. „Saa- 
ledes er det. Og mens vi alle som en arbejdede 
os gennem de otte Retter, som det var vor Pligt 
ifølge vort hellige Løfte til Ridderens Sjæls Frelse, 
saa sad du, Jep Akelej, syndefuld i din Celle og aad 
Brød og drak Vand og bildte dig oven i Købet ind, 
at du var bedre end vi andre. — Tvi dig. Jeg skal 
bede Prioren diktere dig en Straf for din For- 
sømmelighed.** 

Det varede en Stund, før Latteren standsede. 

Saa kom Prioren gaaende over Klostereaarden. 
Det var en lille, gammel, nærsynet Mandshng med 
visne Hænder, som altid vai* i Uro. Da Brød- 
rene saa ham, blev de stille, mere af gammel Vane 
end af Respekt. Men Kældermesteren, hvis Ansigt 
blussede ai Vin, og som vilde drive Spøgen saa 
vidt som muligt, vraltede hen foran ham og stand- 
sede ham. 

„Ærværdige Fader," sagde han. „Vi talte 
sammen om Kidder Hans Olufsen, som betænkte 
vort Kloster ..." 

„Vel, vel," sagde Abbeden, som aldrig var 
gladere, end naar han kunde lade sin Lærdoms 
Lys skinne. „Ridder Hans Olufsen. Han døde 
salig i Gud Anno tretten Hundrede og syv og 
skænkede for sin Sjæls Frelse St. Knuds Klostret 
i Odense tre Gaarde, den ene i Korup, de to i 
Aasum, for at Brødrene dermed skulde forskaffe 
sig et Maaltid paa mindst seks Retter hvert Aar 

Eaa hans Navnedag, Gavebrevet med hans ved- 
ængende Segl findes i Klostrets Arkiv." 

„Vi takker Eder, ærværdige Fader," sagde 
Kældermesteren. 

Prioren strakte to Fingre ud til Velsignelse. 

yyOra et lahora^, sagde han og trippede videre. 

„Jep Akelej," sagde Kældermesteren. „Du 
hørte Prioren bekræfte min Fortælling og angrer 
sagtens din Brøde. Du hørte ogsaa den ærvær- 
dige Faders sidste Ord. Ora el labora, sagde han. 
Det er udlagt: bed og arbejd. Gak du nu hen 
og arbejd, saa ville vi bede." 

En ny Latter fulgte paa hans Ord, Saa gik 
han bort med Brødrene, og Jep Akelej sad ene 
tilbage. 

Der var i ham en Fornemmelse af, at han 
ikke i Længden vilde kunne udholde Livet i 

al denne Forargelse. At ikke ogsaa Broder Hen- 
nichin var her og styrkede ham i hans Tro. 
Blot han saa hans stærke, milde Ansigt, vilde alt 
det andet være blæst bort. Han kunde døje, hvad 
det skulde være, blot han levede i Nærheden af 
denne hellige Klosterbroder, der gerne vilde lide 
Døden for sin Synd, men efter Guds Villie vandrede 
sin Pilgrimsgang paa Jorden, Dag efter Dag, Aar 
efter Aar, lige t€ialmodig og stille og from. Han 
dækkede over de andre Brødres Skrøbelighed og 
aabenbare Forargelse. Men naar han ixke var 
der, syntes det ham altsammen som en kalket 
Grav. Og han tænkte i enkelte Øjeblikke paa at 
gaa bort og søge sig et ensomt oted og bo der 
alene. 

Men han turde ikke. 

Han vidste, hvor megen Plads Veronica endnu 
havde i hans Tanker, og det skyldtes først og 
sidst Broder Hennichin, at han vidste det. Atter 
og atter havde Munken holdt det op for hans Øje, 
hvor vanskeligt det var at sige sig fri for Kødets 
Lyst, hvor fast et Tag Djævelen havde i det 
arme Menneskehjerte. Om ikke han blev i 
Klostret, da kunae det hænde, han faldt paany 
i hendes Garn, der visselig ikke vilde andet end 
hans Sjæls Fortabelse. 

Sørgmodig gik han ned i Klosterhaven og satte 
sig ved Aaens Bred og saa, som den randt og randt. 

De store Linde skyggede over ham. Han saa 
tilbage op ad de lange Gange, der gik til Klostrets 
gamle Hus, saa lige og rene og skønne som 
fromme Haab og Tanker fra Himmel til Jord. 
Han tænkte, det var en Ulykke, han ikke havde 
levet i gamle Dage, da Klostertugten var streng, 
og Fromheden andet end Ord eg tomme Lyde. 

Og han tænkte, om Kirken nogen Tid vilde 

rejse sig igen, eller om den vilde styrte sammen 
for Luthers og hans Mænds Basuner. For første 
Gang saa han anderledes paa den frafaldne Munk, 
af hvem der gik saa stort Ry og saa megen For- 
argelse. Han havde ofte talt med Broder Henni- 
€hm om ham, og den fromme Munks Ord blæste 
al Tvivl bort af hans Sind. Men nu var Hennichin 
her ikke. 

Det faldt ham ind, at han kunde staa op og 
prædike mod disse mensvorne Munke, som ikke 
var bedre end Luther og hans Nonne. Maaske 
Gud havde det Formaal med ham, at han skulde 
clrive Tempelskænderne bort med Svøbeslag og 
rense den hellige Kirke . . . 

Men saa faldt han tilbage i Skamfuldhed og 
Jammer. 

Han var nok den rette dertil, som havde 
Djævelen i sit Kød trods noeen. Om han vilde 
tilstaa det for sig selv, som det var, saa var der 
ingen Dag, hvor det ikke skre^ i ham: hvorfor 
gik du ikke den Kvæld til Veronica i Æblehaven? 

Jep Akelej gemte sit Ansigt i sine Hænder og græd. 



NIENDE KAPITEL. 



Mirakler. 

Ugedagen efter kom Peder Akelej til Kloster- 
porten og begærede at tale med sin Broder. 

Han fandt ham i hans Celle, og saa vildt var 
det Blik, der mødte ham, at han forskrækket for 
tilbage. 

^AUe Helgene staa mig bi, Jep ... er du syg?^ 

Jep Akelej og hans Kæreste. 5 

„Min Sjæl er syg, og jeg tror ikke, der er 
Lægedom for den i Verden^, sagde Jep. Om ikke 
der sker et Mirakel, da forsynder jeg mig en 
skønne Dag mod Gud og kaster mig i Aaen^. 

„Kom hjem til os igen^, sagde Peder. „Hvad 
vil du blandt de lede Munke. ^ 

„Er I bedre?" sagde Jep. 

„Visselig er vi det", sagde Peder. „Fader vil 
blive glad, naar du kommer, og Moder og Elsebe 
og jeg". 

„Lad 08 ikke tale om mig", sagde Jep vredt. 
„Du er næppe kommen for at friste mig til at 
bryde mit Løfte. Hvad vil du mig?" 

Peder satte sig paa Briksen og saa forlegen hen 
for sig, mens han drejede sin Hue i Haanden. 
Jep stod ved Ruden med korslagte Arme og slukte 
Øjne. Der gik en Stund, hvor ingen af dem sagde 
noget. Peder skottede til Broderen, der rokkede 
frem og tilbage, vred sine Hænder og stønnede. 

„Hvad er det saa? hvad er det saa?" sagde 
Jep. „Det er snart min Andagtstime, og saa maa du 
gaa". 

Da løftede Peder Hovedet, lænede sig tilbage 
mod Væggen og saa hjælpeløst paa Jep. 

„Gaa med mig hjem og tal for mig og Elsebe," 
sagde han. „Hun forkommer af Angst og Ve. 
Du har sagt mig, at du angrede de onde Ord, du 
gav mig den Dag, jeg fortroede mig til dig. Du 
var min Ven fra Barndommen og al Tid Elsebe 
god. Derfor kom jeg til dig, om du ved Raad i 
vor Vaande. Knud er kommen under Vejr med 
det, og jeg gruer for hans Ondskab." 

Jep stirrede paa ham, som forstod han ikke 
straks. Saa slog han en høj Latter op. 

„Haaner du din Broder i hans Nød?" sagde 
Peder fortørnet. 



67 

„Min Broder!" sagde Jep og lo fremdeles. 
„Ja, du er min Broder. Og her i Klostret har 
jeg fire og tyve Brødre, som alle er Skørlevnere 
som du. Der er ikke en i dette Helligdommens 
Tempel, han er jo en Horkarl, en Fraadser og en 
Drukkenbolt". 

„Tvi dig, at du vil ligne Elsebe og mig med 
de lede Munke", sagde Peder og rejste sig. „Vor 
Elskov er saa redelig som nogens, og aldrig 
svigter jeg min Fæstemø. Jager de hende paa 
Porten, saa gaar jeg med, vær vis derpaa. Har 
vi saa sagtens ikke heller begaaet en Dødssynd. 
Hun er ikke Nonne, og jeg er ikke Munk. Vi 
vil intet uden komme sammen, som Gud har be- 
stemt det for Mand og Kvinde. Haardt er det, 
at vi skal bøde med vor Lykke for den usalige 
Stund, vi glemte os i Æblehaven". 

„I Æblehaven ..." 

Jep Akelej satte begge Haandflader mod Muren, 
som var han bange for at falde. Han stirrede 
paa Broderen, Haarene strittede paa hans Hoved, 
hans Mund stod aaben. 

„I Æblehaven ..." 

„Nu ja, hvad saa?" sagde Peder. 

Da skreg Jep Akelej op, saa det hørtes over 
hele Klostret. 

„Ud med dig og dit Bolskab . . ud med dig . . 
ud med dig . . ." 

Peder rystede paa Hovedet og gik. Han tænkte. 
Broderen var galen. 

Men Jep stod midt i Klostergaarden med løftet 
Haand og flammende Øjne. Han skreg, og i næste 
Øjeblik var alle Brødrene uden Prioren samlede 
omkring ham. 

„I Øgleunger!" skreg han. „I Satans Børn 
og Djævlenes Udsendinger! Horkarle, Skørlevnere, 

Fraadsere og Drukkenboldte! I rivende Ulve i 
Faareklæder! Under Helligdoms Klædebon begaar 
I hver en Last, som nogen Tid bragte Mennesker 
i Galeen her og i Helvedes evige Pine hisset. 
Menigneden bringer Jer Gaver, at I skal bede for 
dens Sjæle, og Eders Bøn er en Bespottelse af 
det hellige. I tager Tiende af den fattige og 
fraadser som den rige Vellystnins. I forretter 
Messen for Alteret til Menighedens Opbyggelse, og 
I spotter i Eders Celler den Gud og de hellige 
Mænd, hvem I foregiver at dyrke". 

Fraaden stod ham om Munden, men han blev ved. 
Subprioren, som stod bagest i Skaren, hviskede til 
nogle Lægbrødre, som hastig løb bort. Munkene 
var forbløffede over den unge Bodsprædikants 
Hidsighed og saa raadvilde paa hinanden. Der 
var kun en enkelt, som lo. 

„Der var een iblandt Jer, som levede et helligt 
Liv^, raabte Jep. „En eneste, som nu er gaaet 
bort fra dette Sodoma og Gomorra. I kender 
ham alle . . . den fromme Broder Hennichin. Han 
var en Synder som I, som jeg, som vi alle. Han 
vilde givet sit Liv for at sone sin Synd. Men 
Gud sparede ham som ved et Mirakel. I ved det 
alle ... I kender hans sælsomme Skæbne og Guds 
underfulde Aabenbarelse. I havde ham gaaende 
blandt Eder . . I saa ham faste og bede . . 1 hørte 
Svøbeslagene paa hans Ryg . .^ 

Der kom en Spand koldt Vand susende over 
Jep Akelejs Hoved. Han forstummede ved Slagets 
Styrke, tog for sig med Hænderne, blændet af 
Vandet. Der kom en Spand til og een til og een 
til. Han sank i Knæ og laa paa Jorden med 
Hænderne krampagtig foldede, vaad til Skindet, 
forvirret og stum. 

Klosterbrødrenes Forbløffelse løste sig op i en 

mægtig Latter. Men Subprioren skød dem til Side 
og sagde strengt: 

„Her er ikke Stedet til Lystighed. Den Galnings 
Skrig kan høres over den halve By, og var han 
bleven ved meget længer, da havde vi haft Pøblen 
for Porten. I Carceret med ham, og lad ham 
faste, til han faar sin Fornuft. Bind ham, om han 
gør Modstand, knebl ham, om han skriger, pisk 
ham med Svøber og Skorpioner, om han gør 
mindste Mine til Ulydighed, den Kætter og Løgner, 
som sneg sig ind i vort hellige Kloster under 
Paaskud af, at han var træt af Verden, og som 
hidkalder Verden for at udlevere os til den van- 
vittige Hob". 

De traadte til og greb Jep Akelej. Men han 
gjorde ingen Modstand. 

Skælvende rejste han sig og var falden til 
Jorden igen, om de ikke havde holdt ham oppe. 
Han sagde intet mere, sv£u*ede ikke paa de Haans- 
ord, de sagde ham, fandt sig uden at kny i de 
Spark, de gav ham for at faa ham fortere af Sted. 

Faa Minutter efter sad han bag Bolt og Slaa 
i Carceret, som var et mørkt Hul, uden Briks med 
en Smule muggen Halm paa Gulvet og en Luft, 
som kunde kvæle en Hund. Det var ikke bleven 
benyttet i mange Tider. 

Men ud paa Aftenen havde Subprioren trukket 
sig tilbage til sin Celle, hvor han skriftede en 
fornem Borgerkone fra Staden, der var meget 
smuk. Brødrene vidste, at han saa ikke viste sig 
i flere Timer, og ingen vovede at forstyrre ham. 
Prioren sad i Bibliotheket og vilde intet hørt, om 
saa Klosteret var styrtet sammen. 

Da besluttede Kældermesteren, at de skulde 
have salige Løjer med Jep Akelej. 

Han og syv Brødre, som sad sammen i Re- 

fektoriet og var temmelig drukne, gik til Carceret 
De hidkaldte Broder Portneren, som forvarede 
Nøglen, og bød ham lukke op. Han var saa 
drukken, at han knap kunde faa Møglen i Laasen. 
Med stort Besvær fik de udført deres Forehavende, 
og saa løftede Kældermesteren sin Lygte og lyste 
ind i Rummet. 

Der laa Jep, sammenkrøben paa Stengulvet, 
gennemvaad og rystende af Kulde. Han saa op 
paa sine Plageaander, og hans Blik var tomt. 
Kældermesteren kunde ikke finde Spor af Vild- 
skab eller Trods i det, og det ærgrede ham over- 
ordentligt. 

Men derfor kunde han jo ikke faa sin Spas 
fordærvet. 

„Broder Akelei", sagde han. „Renlivede Broder, 
fromme unge Mand, Broder Hennichins værdige 
Stedfortræder. Vi har overlagt sammen, at en 
hellig Mand som du bør være delagtig i vort 
Klosters helligste Hemmeligheder. Derfor skal vi 
vise dig noget, som ingen har sét uden de indviede. 
Saa er vi ogsaa komne i Tanker om at styrke 
din Tro paa Mirakler, som du saa skønt lagde 
for Dagen før, da du talte om Broder Hennichins 
underfulde Redning. Visselig er der mange Men- 
neskenes Børn i disse ugudelige Tider, som 
tvivler paa Guds underfulde Kraft. Vi, som staar 
ham nær, véd, at han endnu den Dag i Dag gør 
Undergerninger, som han gjorde i gamle Dage. 
Vi tier blot derom for ikke at hidse Mængden, 
den lidet troende. Men du er i Sandhed et Guds 
Barn. Du skal se og undres. Staa op og følg 
med os". 

Munkene tog fat i ham og slæbte ham af Sted, 
forrest Kældermesteren med Lygten. De kom 
gennem en Løndør, Jep aldrig havde set, gennem 

en lang, hvælvet Gang og stod i en afsides Del 
af Klosteret, der vendte ud mod en Krog af Haven. 
Denne Krog var atter angivet ved en høj Mur, 
saa intet uvedkommende Blik kunde naa derind. 

„Sandelig, jeg arbejder for din Skyld", sagde 
Kældermesteren. „Jeg mindes ikke, jeg nogen 
Tid har gaaet saa langt paa en Dag". 

Han pustede og stønnede. Saa stod de foran 
en Dør, som han stødte op, og saa traadte hele 
Flokken ind i en stor Celle, der var udstyret 
anderledes overdaadigt end de andre Rum, hvor 
Munkene boede. Der hang Tæpper paa Væggene. 
Der stod Løjbænke med bløde Hynaer langs alle 
Vægge og paa Bordet Kander og Stobe og tunge 
Sølvbægre. 

„Nu er du i Klosterets allerhelligste", sagde 
Kældermesteren. „Skjult for Verden forretter de 
udvalgte Brødre her en Andagt, der er noget 
ganske andet end Messen og alt det Stads i Kirken, 
som alene opføres for den gemene Hob, der ikke 
forstaar Tingenes dybere Væsen og Betydning. 
Og her fuldbyi'des Miraklerne". 

Han aabnede en lille Dør, og mens Munkene 
havde Møje med at bevare den Alvor, som var 
nødvendig for Spasen, traadte paa hans Kalden 
ti*e unge Mænd md, hver med et lille Barn paa 
Armen. 

De var klædte som Klostrets Tjenere, og Jep 
saa, at den ene var Kokken, den anden Brygger- 
svenden og den tredie Kældersvenden. Han navde 
mødt dem paa sin Vej i Klostret uden videre at 
lægge Mærke til dem. Nu saa han, de var lav- 
stammede og rundkindede, de lo med frække Øjne 
... de kastede Børnene, de bar, op og ned paa 
Armen . . . det gik i det sapfime op for ham, at 
de alle tre var Kvinder. 

„Ser du^, sagde Kældermesteren, hvis Rus. 
voksede, saa han allerede talte med tykt Mæle. 
„Disse her er St. Knuds Klosters Mirakler, gjorte 
af Herren alene for vor Skyld og til Opbyggebe 
for vor Andagt oe Styrkelse af vor Tro. Nu skal 
jeg forklare dig dem^. 

Jep Akelej løftede Hænderne mod Kælder- 
mesteren. 

„Lad mig gaa bort herfra'', sagde han. „Jeg 
skal ikke røbe Eder, om I vil lade mig gaa bort 
i Fred". 

„Raser du?" sagde Kældermesteren. „Vil du 
gaa bort, forinden jeg har forklaret dig et Under 
saa stort, som ikke er sket, siden Guds Søn lod 
sig føde paa Jorden? Visselig skal du blive. Og 
naar du nar hørt, hvad jee har at sige dig, skal 
du tilbage i Garceret og ligge der og fryse og 
faste og misunde de rette Klosterbrødre i deres 
fromme Herlighed, som du for dit Vedkommende 
ganske har forskjærtset ved din Optræden i Dag". 

Han satte sig op paa Bordet og talte videre 
med svingende Arme og Ben og voksende Hikke. 
Brødrene afbrød ham hele Tiden med Jubel og 
Latter. 

„Ser du, Junker Jep Akelej . . . hvad vilde jeg 
sige frater doncUiis af St. Knuds hellige Kloster. 
Som du véd, er Ugudeligheden tiltagen saadan, at 
mange bekymrede Sjæle frygter for den hellige 
Kirke. De er bange for, at Synderne ikke mere 
skal betænke den med sit Gods. De frygter 
yderligere for, at de angergivne ikke længer skal 
tage Kutten, saaledes at Klostrene efterhaanden 
anolkes, og de skønne Synderinder ikke mere 
kan finde Skriftefædre, til hvem de kan betro 
deres Hjertes Skrøbelighed. Saaledes tænker 
Daarerne, der ikke kender Guds Magt og de 

mangfoldige Veje, ad hvilke han opretholder sin 
Kirke. Se nu her, hvad han har ladet ske, for 
at vise de lidet troende, at der er ingen Fare. 
Disse tre, som du her ser for dig, og i hvilke du 
genkender Kældersvenden, Bryggersvenden og 
Kokken, alle hæderlige Tjenere af dette Kloster 
og under min særdeles Opsigt — de ere i dette 
mærkelige Aar nedkomne hver med et Barn til 
Guds Ære. Du vil se, at Gud paa denne Maade 
al Tid er i Stand til at befolke sine Klostre. Du 
vil begribe, at disse Børn, der har set Lyset ved 
et Mirakel, er eanske anderledes skikkede til 
Helligheden end du og jeg og de andre, som er 
avlede ved Mands og Kvindes Brynde. — Giv 
hid Børnene". 

Under Brødrenes Jubel tog han de tre Børn 
paa sit svære Skød, mens Munkene og de for- 
klædte Kvinder gav sig til at danse. 

„Kok!'^ raabte Kældermanden. „Dit Barn 
skriger . . . giv det Bryst". 

Kokken aabnede sin Kjortel og lagde Barnet 
til Brystet. 

„Er det ikke et Mirakkel?" sagde Kælder- 
mesteren. „Se . . Herren gav ham et Barn . . og 
Herren gav ham Bryst til at amme det . . ." 

Der lød tre Slag paa Døren. 

„Tys", sagde Kældermesteren. „Subprioren er 
færdig med sit Skriftemaal . . . Broder Johannes 
advarer os, at vi bør slutte denne Sammenkomst, 
som alene er foranstaltet for at vise denne vor 
lidet troende Broder, hvorledes Gud er med os. 
Før ham tilbage til Carceret, at han kan tænke 
over, hvad han har set." 

Jep Akelej sad i Carceret igen. 

Han mærkede ikke mere Kulden, tænkte ikke 
paa Sult. Han var i en forunderlig blød Sinds- 

stemning, som han ikke kunde gøre Rede for. 
Han følte ingen Vrede, ingen Ophidselse. Han 
tænkte ikke paa Veronica. Han tænkte paa Elsebe 
og Peder og paa de onde Ord, hvormed nan havde 
jaget sin Broder fra si^. 

Saadan fandt Subpnoren ham, da han en Time 
senere aabnede Døren til hans Fænssel. 

„Lad mig gaa bort herfra'', sagde Jep. 

Broder Nicolaus saa paa ham. Det var en 
ganske anden Mand end ham, han om Morgenen 
havde ladet indespærre. Hvert Spor af Trods var 
borte. Subprioren havde faaet Nys om det Optrin, 
Broder Kældermesteren nys havde foranstaltet. 
Han vidste alt, hvad der gik for sig i Klosteret, 
men lukkede Øjnene, naar blot det blev holdt 
indenfor Murene, var det saa end de vildeste 
Udskejelser. Alene herpaa beroede hans Magt. 
Og han havde været alvorlig bange for, at Kælder- 
mesteren var gaaet over Stregen. Jep Akelej 
var ikke af dem, man kunde lade forsvinde, naar 
deres Viden blev farlig. Dertil var hans Slægt 
for anset. Men Subprioren havde været belavet 

Eaa en haard Tur og et langt Fængsel, inden 
an fik Bugt med denne Oprører. Des behageligere 
var det for ham at se, at Fangen lod ganske knust. 

„Hvorfor vil I gaa, Jep Akelej"? sagde han. 
„Om I er kommen til Erkendelse af, at I ikke 
kan opføre saadanne Skuespil som det i Morges, 
da kan I helt vel blive her, hvor I jo er indkommen 
efter eget Ønske og uden nogen Tvang". 

„Lad mig gaa", sagde Jep. 

„I kan gaa, naar I vil", sagde Subprioren. 
„Det ved I helt vel. I har intet Løfte aflagt, men 
er alene Convers. Dog maa I betænke, at Eders 
Gods ingenlunde kan blive givet Eder tilbage. 

Dertil strækker sig ikke min Magt, om ogsaa jeg 
vilde**. 

„Jeg bryder mig ikke om mit Gods^, sagde 
Jep. „Lad mig blot gaa herfra i Fred". 

„Men Eders Fader bryder sig, kan hænde, om 
Godset", sagde Munken. „Mikkel Pedersen Akelej 
er ingen Taabe og vilde alle Dage have noget for 
sine gode Gylden. Om han saa spørger Eder, 
hvorfor I saa brat forlader Klosteret, hvor det var 
Eders Hensigt at blive til Eders Dages Ende — 
hvad svarer I da?" 

„Jeg skal intet sige", sagde Jep. „Om jeg gaar 
hjem, da er det kun for at sige far vel. Det er 
min Agt at drage ud i Verden". 

Subprioren overvejede. Han kunde beholde 
den genstridige unge Mand i Carceret en Uge, en 
Maaned, om det skulde være, men ikke mer. Han 
fik ham næppe gjort blødere, end han var i dette 
Øjeblik. Han forstod sig saa meget paa Mennesker, 
at han vidste, der aldrig blev en Munk efter hans 
Hjerte ud af ham. Kan hænde han var farligere 
at have indenfor Klosterporten end udenfor. 

„Jep Akelej", sagde han. „I har set Ting i 
Klostret, som I ikke synes om. Var I ældre og 
kendte mere til Verden, da vilde I vide, det nytter 
ikke at stampe mod Brodden, som I har gjort. 
I vilde ogsaa forstaa, at Kirken til Trods for sin 
Brøst er Verdens Salt. Om Kirken ramler, da 
ramler alt. Om jeg nu lader Eder gaa herfra i 
denne Time, vil I da sværge mig til, at I intet 
vil røbe, som kan skade Klostrets Ære og Anseelse?" 

„Det sværger jeg", sagde Jep. „Jeg bærer 
intet Nag og skal intet sige". 

„Derpaa vil I give mig Eders Ord som Adels- 
mand? Og ligesaa lover I mig aldrig at kræve 
Eders Gods tilbage?" 

„Det lover jeg". 

„Saa skal jeg aabne Eder Klosterets Port i 
denne Naf, sagde Subprioren. „Jeg tager alt 
Ansvar paa mig og stoler paa Eders Ord. — Vil 
I ikke have andre Klæder?^ 

„Nej^y sagde Jep. „I kan vel ikke forstaa 
det, men jeg regner mig for saa god en Bene- 
diktinérmunk som nogen, trods det, at jeg intet Løfte 
har aflagt. Jeg bliver i min Kutte . . den bliver 
saa det, jeg erhvervede* mig for mit Gods". 

„Nu", sagde Subprioren og smilede. „Kutten 
kan vel være en Formue værd, er den end ikke 
saa god som i gamle Dage". 

De gik sammen over Klostergaarden og standsede 
ved Porten. Broder Portneren sov sin gode Rus 
ud og lod sig ikke ruske vaagen. Subprioren 
gjorde ingen Bemærkninger i den Anledning, men 
løste Nøglerne af hans Bælte og aabnede Porten. 

„Far vel, Jep Akelej", sagde han. „Om I be- 
stemmer Eder om, da staar Klostret Eder aabent". 

Jep Akelej svarede ikke. 

Han stod paa Torvet og saa ud mod Byen, 
hvor der alle Vegne var lukket og slukket. Han 
vidste ikke, hvor han skulde gaa hen. Subprioren 
rystede paa Hovedet og lukkede Klosterporten 
efter ham. 

Saa kom Jep i Tanker om sin Broder og Elsebe 
og gik hjemefter. 

TIENDE KAPITEL. 



Fred og Forlig. 

Mikkel Pedersen stod i sin Stue og saa ud 
som den Mand, hvem en haard og uforskyldt 
Krænkelse var overgaaet. 

I Stuen var Fru Magdalene, de to Sønner og 
Elsebe. 

„Jesus Maria", sagde Fru Magdalene uafbrudt. 

Elsebe sagde ingen Ting. Hun laa i en Krog 
og hulkede. Peder stod hjælpeløs og knyttede 
sine Hænder og aabnede dem igen. 

Knud stod med korslagte Arme og et Haan- 
smil paa Ansigtet. Han var sikker paa, at Elsebe 
ikke turde røbe ham. Blev hun ikke hans, saa 
skulde hun jages af Gaarde. Og jo ringere Kaar 
hun fik, des bedre, mente han, blev hans Udsigter. 

Mikkel Pedersen havde talt længe, og han var 
ikke færdig endnu. 

„Saa sandelig, om jeg ved, hvad her er at 
gøre", sagde han. „Aldrig tager jeg til Svigerdatter 
en fattig Kvinde, hvem jeg har taget op fra Gaden 
og vist stor Godhed, og som til Løn lokkede min 
Søn". 

„Fader", sagde Peter og traadte et Skridt frem. 

Men han havde ikke Ord at sætte mod Faderen. 
Han kunde ogsaa meget bedre redet for sig, om 
ikke Elsebe havde været til Stede. Nu laa hun 
der og græd, og hvert et Ord han sagde, kaldte 
flere Ukvemsord ned over hendes Hoved. 

„Om jeg ffjorde Elsebe hendes Ret, da viste 
jeg hende af Gaarde", sagde Borgermesteren. — 

pLod hende gaa derhen, hvor hun kom fra, som 
jeg ikke ved, hvor var. Jeg vil nu alligevel 
give hende en Tærepenge med paa Vejen, stor 
nok, til at hun kan fjæle sig i en eller anden 
Vraa og føde sit Barn. Derefter faar hun saa 
tage Tilflugt et Sted, hvor ingen kender hendes 
Brøde. Eller hun kan ty til Klostrets Barm- 
hjertighed". 

„Om I jager Elsebe bort, da gaar jeg med", 
sagde Peder. 

„Gør du", svarede Hr. Mikkel rolig. „Da 
lader jeg dig opsøge og indfange af Bysvendene. 
Du kan da i Taarnet tænke over, hvad det koster 
at være ulydig mod sin Fader. — Men hvad 
Elsebe angaar, da skal jeg endnu gøre en god 
Gerning mod hende. Det var hans Naade, den 
gamle Biskop, som anbefalede hende til mig. Jeg 
skal undlade at underrette ham om hendes Skam, 
hvis ikke han spørger mig. Og dertil er der 
liden Anledning, da han er paa Kærstrup og 
næppe kommer til Odense for aet første". 

„Du er alifor god", sagde Knud. 

Men om Peder mistede Mælet overfor sin 
Fader, saa fandt han det igen til Knud. Han 
for løs paa ham, greb ham i skulderen og kastede 
ham til Side, som om han var en Vidsk Halm. 

„Peder, Peder", bad Elsebe jamrende. 

„Jesus Maria!" sagde Fru Magdalene. 

„Bruger du Vold mod din Broder i din Faders 
Hus?" sagde Hr. Mikkel. 

„Knud har intet med denne Sag at gøre", 
sagde Peder. „Han er Elsebe ond og er min 
Fjende, fra vi var Børn, saa vel som Jeps. Knud 
er ond". 

Knud ordnede sine Klæder og tog Vejret. 

„Jeg var efter dig, naar du gjorde Uret", sagde 
han. „Sig mig en Gang, jeg gik dig for nær? 
Var det dig eller mig, som passede Boden og 
udførte vor Faders Befalinger?" 

„Knud er den bedste af mine Sønner", sagde 
Hr. Mikkel med Vægt. 

Peder gik frem og rakte bedende Hænderne 
imod ham. 

„Fader", sagde han — „lad dit Hjerte røre. 
Jeg bar Elskov til Elsebe, fra hun kom hertil, og 
je^ har intet andet Ønske end at tage hende til 
mm Hustru. Vi har forbrudt os, fordi vi er 
Mennesker, og vort Blod længtes mod hinanden. 
Vi kunde jo ogsaa kun veksle Elskovsord i Løndom, 
saa sandt vi vidste, du aldrig vilde give dit Minde 
til vor Forening. Fader . . lad dit Hjerte røre 
og giv os din Velsignelse Om du vil unde mig 
blot en liden Part af min Arvelod, da skal vi drage 
bort og skjule os et Sted ude i Landet, til du 
selv kalder mig tilbage". 

Det saa ud til, at Mikkel Pedersen var en 
Smule rørt, Fru Magdalene var det i hvert Fald. 
Men Knud bragte hurtig Tingen paa ret Køl igen. 

„Du kaldte mig før din bedste Søn, Fader", 
sagde han. „Er det saa, da maa jeg ogsaa have 
et Ord at si^e i denne Sag. Det er aldrig din 
Mening at give dit Minde til et Ægteskab, som 
alene bringer os Skam og ingen Fordel. Det var 
alle Dage Skik i vor Slægt, at vi arbejdede haardt 
og handlede klogt og ægtede dydige Kvinder af 
hæderlig Herkomst, som bragte Gods til Huse. Nu 
har Jep taget sin Part forlods os skænket den 
til Munkene i St. Knud, som herefter til evig Tid 
skal æde og drikke, hvad du og dine Forfædre 
samlede med Nøjsomhed og Flid. Han ^orde saa 
for et Elskovslunes Skyld. I Dag kommer Feder, der 

lige saa lidt øgede Husets Velstand som Jep. Han 
red Ring og skød til Maals og ødede Tiden med 
saadanne Narrestreger, mens Jep læste i gamle 
Krøniker og holdt Stævnemøder med vor Døds- 
fjendes Datter. Da fik du den Skam at maatte 
bære et Afslag fra Michel Clausens Hus. Nu vil 
Peter ægte en Tøjte, ingen ved hvem er, og som 
var ham til Villie uden Vielse og Sakrament. Han 
vil tage sin Arvelod ud . . . Fader, dette er for 
meget for vort Hus. Om du giver dit Minde der- 
til, da drager ogsaa jeg bort. Jeg gaar til Ltibek 
eller Hamborg os tager Tjeneste i et godt, gammelt 
Købmandshus, hvor det gaar redelig og ret til^. 

y,Sandt, minSøn, sandt^, sagde MikkelPedersen. 

Peder knyttede Haanden og gik igen løs paa 
Knud. 

„Lad saa ske, hvad der vil^, sagde han. „Nu 
slaar jeg dig ihjel for de Ord, du sagde om Elsebe^. 

„Jesus Maria !^ skreg Fru Magdalene og kastede 
sig mellem Brødrene. 

Da lød Slag paa Døren, saa stærke, at de alle 
tav og lyttede. Nu lød de igen og stærkere. 

„Svendene og Pigerne er gaaet til Kirke**, 
sagde Fru Magdalene. 

„6aa, Knud, og se, hvad det er", sagde Hr. 
Mikkel. „Om ikke det er Bud fra Raadet eller 
Høvidsmanden paa Næsbyhoved eller Kongens 
Ærinde, da stæng Døren og sig, jeg er ikke at 
faa i Tale før i Morgen". 

Knud gik og kom straks efter tilbage. 

„Det er en Stodder, som sidder paa Trappen", 
sagde han. 

I det samme lød Slagene igen. De lyttede og 
blev helt uhyggelige. Nu lød de igen . . • 

Mikkel Pedersen rejste sig og gik mod Døren. 
Men da traadte Knud i Vejen for ham. 

„Fader ... det er Jep", sagde han. 

Peder for imod ham med løftet Haand. 

„Stænger du din Broder ude, dit Udyr!" raabte 
han. 

Han løb saa af Stuen og kom tilbage med 
Jep Akelej, som stod paa Tærskelen og saa over 
dem alle. 

„Guds Fred og god Aften", sagde han. 

Der var ingen, som svarede. 

Elsebe løfteide sit vaade Ansigt og gemte det 
igen, da hun mødte Jeps Blik. Mikkel Pedersen 
saa usikkert paa sin ældste Søn. Knud skulede. 
Og op i Peders Minde dukkede Erindringen om 
deres Samtale samme Morgen, saa han tænkte, 
han havde nu faaet en Fjende mer. 

„Jesus Maria", sagde Fru Magdalene. 

Jep Akelej sik frem i Stuen og nu saa de 
først, hvorledes nan saa ud i sine tilsølede Klæder, 
med smudsigt Ansigt og forrevne Hænder. Der 
hang Halmstraa i hans Haar, hans Gang var 
usikker. Men i hans Øjne var der et Udtryk, de 
aldrig havde set. 

Han gik hen mod det gamle Egetræs Skab, 
hvor der altid stod en Kande Vin, skænkede sig 
et Bæger og tømte det til Bunden. 

„Saa", sagde han. „Nu har jeg Mælet og 
Kræfterne igen". 

Han satte sig paa Hyndebænken, to^ Fru 
Magdalenes Haand og drog hende ned til sig. 

„Tilffiv mig, hjerte Moder, at jeg har gjort 
dig forskrækket", sagde han. „Stir ikke saadan 
paa mig. Jeg blev overfaldet af nogle Ildgernings- 
mænd og kastet i Aaen. Med Nød og næppe 
slap jeg derfra, men nu er jeg her med nele 
Lemmer og alt er godt". 

„Jesus Maria", sagde Fru Magdalene. 

Jep Akelej og hans Kæreste. O 

„Knud kendte mig ikke. Han tog mig sagtens 
for en omstrejfende Gesel, siden han slog Døren i 
for mig". 

Jep smilede, da han sagde det, og Knud blev 
helt forbløffet over den uventede Venlighed. 

y,Jeg gaar for at faa fat i Voldsmændene", sagde 
Peder. 

„Nej, Peder", sagde Jep. „Lad dem fare. Og 
bUv hos os. Jeg er kommen her for din Skyld 
... for din og Elsebes". 

Han nikkede mod Krogen, hvor den stakkels Pige 
laa. Hun græd stærkere. Saa rejste han sig, gik 
hen til hende, løftede hende op og bragte hende 
til Sæde paa Hyndebænken, oelv satte han sig 
mellem hende og Moderen og holdt deres Hænder 
i sine. 

„Tilgiv mig de onde Ord jeg sagde dig i Morges, 
Peder", sagde han saa. „Jeg var syg og ikke mig 
selv. Jeg kunde ikke komme før, ellers havde 
jeg været her for længst og afbedt min Synd. Nu 
er jeg her for at hjælpe dig og din Fæstemø". 

„En skøn Opgave har du paataget dig der^, 
sagde Knud. 

„Ja", sagde Mikkel Pedersen, som omsider 
kom til sig selv igen. „Jo mindre vi taler om 
den Sag, des bedre". 

„Vist saa", sagde Jep og nikkede til Faderen. 
;,Der er kun lidt at tale om. De to har forsyndet 
sig mod Guds og Menneskers Lov. Der er intet, 
som kan bøde paa deres Brøde uden at lade dem 
komme sammen". 

„Om det sker, da gaar jeg paa Timen bort 
herfra", sagde Knud. 

„Jeg giver aldrig mit Minde til det Bryllup", 
sagde Mikkel Pedersen. 

Men Jep Akelej bevarede det rolige Smil, der 

laa om hans Mund. De undredes alle over hans 
forandrede Væsen, og der var ingen ret Art i 
deres Modstand. Elsebe saa helt fortrøstningsfuld 
ud og holdt fast paa hans Haand. Peder rettede 
sig og trak ned i sit Bælte og følte sig den Mand, 
han var. Fru Magdalene stirrede paa sin ældste 
Søn, som var han en Aabenbaring. Mikkel 
Pedersen rømmede sig og vidste hverken ud eller 
ind. 

Jep selv havde en Fornemmelse, som var hans 
Legeme ikke til Stede blandt disse Mennesker, og 
som stod han dem ikke nærmere end andre og 
skyldte dem ikke anderledes Hjælp og Trøst end 
det ene Menneske al Tid skylder det andet. Han 
nærede ingen Tvivl om, at det vilde lykkes ham 
at bringe denne Sag i Orden, inden han gik ud 
i Verden. Han længtes efter at tiltræde sin Van- 
dring og havde dog ingen Hast. 

„Fader", sagde han. „I faar tilgive mig, at 
jeg har glemt at bringe Eder et Bud fra Hans 
Naade, den gamle Biskop den Dag, jeg var hos 
ham. Han bad mig to Gange sige Eder, at I 
maatte vare Elsebe vel og skulde staa ham til 
Regnskab for hende." 

Mikkel Pedersen studsede. 

„Hvad mener du med den Snak?" sagde han. 

„Hvad andet skulde jeg mene end det, mine 
Ord siger", sagde Jep. „Og Ordene var Hans 
Naades. Hvad han mente dermed, ved jeg ikke, 
men at han ikke sagde det hen i Vind og Vejr, 
er sikkert nok". 

„Og hvad har saa det at sige for os?" sagde 

Knud. „Hvad kan Biskoppen vide, som skulde 

udrette, at vi ser anderledes paa Elsebe, som har 

bragt Skam over vort Hus? Og hvad har det at 

sige, hvad Biskoppen mener, siden han har ned- 

6* 

lagt sit Embede og muret sig inde paa Kærstrup, 
mens Knud Gyldenstierne raader i Fyens Stiftr^ 

„Ja, ved du det, Knud^, sagde Jep uforanderlig 
rolis. „ Je^ ved det ikke. Men om Jens Andersen 
Beldenak ikke er Odense Bisp, saa er han en 
mægtig Mand endda. Det er hændt før, at han 
den ene Dag flyede venneløs om Lande, den anden 
sad her i al sin fyrstelige Magt, den ene Dag 
sukkede i Fængsel, den anden var Kongens højre 
Haand". 

Mikkel Pedersen nikkede. Det var netop, som 
Jep sagde. Saadan en Mand var Jens Beldenak. 

„Hvad er der mellem dig og Biskoppen?'^ 
spurgte han Elsebe. 

Hun for sammen. 

„Intet er der mellem Biskoppen og mig^, sagde 
hun forskræmt. „Jeg ved af Eder, at han sagde 
god for mig, da jeg kom hertil. Selv har jeg 
kun mødt ham en eneste Gang . . . paa Trappen, 
den Dag i Fjor, han var her". 

„Hvad hændte der da?" spurgte Hr. Mikkel. 

„Der hændte ikke uden det, at han stod stille 
foran mig, saa jeg ikke kunde komme forbi", 
sagde Elsebe. „Han saa mildt paa mig. Saa tog 
han mig under Hagen og saa mig længe i Øjnene. 
Saa du er Elsebe, sagde han. Derpaa velsignede 
han mig og gik bort". 

„Pyt", sagde Knud haanUg. 

„Ser I nu, kære Fader", sagde Jep. „Hans 
Naade var Eder en god Ven og Beskytter i den 
Tid han sad paa Odense Bispestol". 

„Det var han", sagde Borgermesteren. 

„Og I ved saa lidt som nogen, om ikke den 
Dag kommer, da han sidder der igen". 

„Det er sandt", sagde Borgermesteren. 

„Vel", sagde Jep. „Nu har I overtaget Om- 

sorgen for denne unge Kvinde, om hvem vi intet 
andet ved, end at Biskoppen har Godhed for 
hende. Det gaar da ikke vel an, at I jager hende 

Saa Porten, forinden I har beraadt Eder med Hans 
Taade om Sagen. Det er min Mening, og I vil 
give mig Ret**. 

Mikkel Pedersen gav ham Ret. Han sukkede, 
men syntes alligevel, det var godt, Jep var kom- 
men med sin Mægling. Han holdt for en Ordens 
Skyld endnu en Formaningstale til Elsebe, men 
den havde en anden Klang end de tidligere. Han 
erklærede det for sin Villie, at der skulde skikkes f 
Bud og Brev til Hans Naade paa Kærstrup og 
sige ham Sagen, som den var. Indtil der kom 
Svar herpaa, kunde Elsebe blive i Huset, dog at 
hun holdt sig sømmelig paa sit Kammer, og Peder 
svor paa intet Samkvem at have med hende. 

Men nu traadte Peder frem og erklærede, at 
Biskoppen ikke skulde erfare, hvordan det stod sig 
med Elsebe, før hun var hans rette Ægtehustru 
for Gud og Mennesker. Saa kunde de forresten 
gøre, hvad de vilde. Mikkel Pedersen vilde give 
et heftist Svar, men Jep lagde sin Haand paa 
Peders Arm og straks var han rolig. 

„Tør du betro mig det Ærinde til Hans Naade, 
Peder?" sagde han. 

„Visselig tør jeg det, om du drager selv der- 
ned", sagde Peder. 

„Det gør jeg", sagde Jep. „Det var Bestem- 
melsen, at jeg skulde drage til Kærsgaard i Ærende 
til Biskoppen og gerne tager jeg mig af din Sag 
med. Lid trygt paa, at der er en eller anden 
Løndom ved Elsebe. Jeg kunde se det paa Hans 
Naades Ansigt, da han talte om hende. Hvem 
ved, hun er maaske en adelig Jomfru, som den 

Odense Borgermester vil anse det for en Ære at 
komme i Svogerskab med^. 

„Tvi din Mund, at du spotter vor Ære", sagde 
Knud. 

^Knud", sagde Jep. 

Mere sagde han ikke, og Knud tav. Jep fik 
Hr. Mikkels Løfte, at han næste Morgen skulde 
faa en god Hest og en Svend til Følge. Saa 
vilde han ride til Kærstrup og komme tilbage 
med Besked, det forteste ske kunde. 

Da alt saaledes var ordnet paa det bedste, 
lagde han sig tilbage paa Bænken, som om han 
var træt. En Stund efter sov han ind. Peder 
løftede hans Ben op og lagde et Dækken over 
ham. Fru Magdalene skød en Pude under hans 
Hoved. Elsebe stod med vaade Øjne og foldede 
Hænder og saa paa ham. Selv Hr. Mikkel kom til 
og stod hos de andre. 

Jep Akelej var meget bleg og havde dybe 
Skygger under Øjnene. Men han sov sødt og 
fast og smilte i sine Drømme. 



ELLEVTE KAPITEL. 



Gensyn. 

Jep Akelej vaagnede før nogen anden i Huset 
og vækkede reder. Det var hans Agt at drage 
ai uden Farvel, men saa kom Fru Magdalene, og 
saa kom Hr. Mikkel og sluttelig Elsebe, saa de 
var alle uden Knud forsamlede paa Stentrappen, 
da han steg til Hest. 

Han bestemte i sidste Øjeblik, at han ingen 
Svend vilde have med, men ride alene, trods alle 

Borgermesterens Indvendinger om, at Tiderne var 
usikre. Han stod ogsaa paa at ride i sin Benedik- 
tinerkutte, som i Nattens Løb var bleven nogen- 
lunde tør, og som Fru Magdalene børstede og 
glattede endnu, mens han sad paa Hesten. 

Forgæves søgte Peder at paanøde ham sit Sværd. 

„Jeg kunde ikke bruge det, om ogsaa jeg 
havde det, Peder", sagde han. „Men Hesten er 
god, og det takker jeg di^ for, kære Fader". 

Saa smilte han under sm brede Hat og nikkede 
og bød far vel. 

„Han sidder paa Hesten som en Junker", 
sagde Fru Magdalene stolt. 

„Han var da ogsaa kun Munk en stakket 
Stund," sagde Hr. Mikkel. „Give Gud, jeg havde 
det skønne Gods igen". 

Som nu Jep Akelej red hen ad Gaden i den 
tidlige Morgenstund, kom Henrik Skræp og Jens 
Tyndskæg løbende i fuld Fart og raabte ham an. 

„Hvorhen saa tidlig. Junker Jep?" raabte 
Skomageren. 

,,1 skal sagtens se Fæstemøen age til Dalum", 
sagde Skrædderen. 

Jep saa fra den ene til den anden og forstod 
ikke Meningen. De løb med Latter og skadefro 
Blikke til ham, og han red sin Kaas. Men da 
han kom til Vestergade, var der et saadant Opløb 
udenfor Michel Clausens Hus, at han ikke kunde 
komme frem. 

Foran den høje Stentrappe holdt en Rejsekarm 
os ved Siden af aen tre vænnede Svende. I Døren 
til Købmandens Bod stod Bodsvenden og maabede, 
som forstod han intet af det hele. Og hele Gaden 
var spærret af Haandværkere og Bodsvende, 
Peblinge og anden Almue, der rakte Hals og 
snakkede op, om hvad der skulde foregaa. 

Jep Akelej vilde dreje sin Hest om ad en 
anden Gade, men i det samme greb Henrik Skræp 
den i Tøjlen og saa op paa Rytteren med et 
ondt Blik. 

„Tøv en Kende, naadige Herre", sagde han. 
„Vil I ikke se, hvordan de fører Jomfru Veronica 
til Klosteret? Baade Jens Tyndskæg og jeg har 
dog set Jer kysse hende i Michel Clausens Æble- 
have. De fine Jomfruer er ikke bedre end en 
stakkels Haandværkertøs, naar det kommer til 
Stykket". 

Jep Akelej stirrede paa dem og forstod ikke 
straks. Saa vilde han rive Tøjlen løs fra den 
frække Karl, men følte sig pludselig slap og 
kraftesløs, som dengang St. Knudsbrødrene kastede 
det kolde Vand over ham. Han sank sammen 
i Sadlen ude af Stand til at røre sig. Og mens 
han hang der og stirrede paa Michel Clausens 
Dør, som var han troldgjort, raabte og skreg 
Mængden rundt om ham, saa han snart fik Rede 
paa, hvad der var hændt. 

Veronica havde fortsat sine Stævnemøder med 
Junker Podebusk, og Michel Clausen var kommen 
over dem i Æblehaven. Han havde dræbt den 
gamle Humlemester, der havde vogtet hans Datter 
saa slet. Han havde forgrebet sig paa Junkeren, 
der havde slaaet ham med sin Hundepisk. Han 
var rejst til Hagenskov til Junkerens Fader og 
havde krævet Ægteskab som Oprejsning for sin 
Datter, men den gamle Herremand havde kastet 
ham paa Porten og pudset sine Hunde paa 
ham. 

Da havde han klaget til Raadet og til Biskoppen 
og til Kongen selv, men intet Steds havde han 
fundet Gehør. Han var en simpel Købmand, der 
ingen Sinde kunde haabe paa at faa sin Datter gift 

med en Adelsmand, var hun end aldrig saa skøn. 
Desuden vidste hele Staden om hendes Letfærdig- 
hed, og hvad der var værre end alt det andet, 
Michel Clausen var ilde anskrevet, fordi han trods 
alle Advarsler holdt til med Kong Christians 
Tilhængere. Der havde været talt om at forvise 
ham fra Byen og inddrage hans Gods, og det tog 
sikkert nok en Ende med ham med Forskrækkelse. 

Saa var han omsider i sin Vaande gaaet til 
Priorinden i Dalum og havde skænket Klostret 
det halve af sit Gods og faaet Veronica indskrevet 
som Ungsøster. Men Jomfruen var ingenlunde 
til Sinds at tage Sløret og havde rent ud nægtet 
at lade sig klostergive. Hun havde spærret sig 
inde i sit Kammer, og i tre Dage havde de 
kæmpet, inden de overmandede hende. Nu i den 
tidlige Morgen skulde hun med Vold føres af Sted. 
Ternerne og Svendene havde fortalt det rundt 
om, og derfor var Gaden fuld af Almue, som 
med BegærHghed ventede paa Skuespillet. 

Alt det og mer til fik Jep at høre, mens han 
holdt indeklemt i Hoben. Det regnede med Haans- 
ord og Forbandelser mod den rige Købmand og 
hans Datter, for det var kun Fattigfolk, der var 
til Stede, og den Odense Almue havde let til 
Optøjer især i disse Tider, hvor al Orden holdt 
paa at opløses, og det gærede oppe og nede. 

Heller ikke de Dalum Nonner gik Ram forbi. 
De var fuldt saa berygtede som Brødrene i St. 
Knuds Kloster, og mange i Hoben var evangeliske. 
Værst af dem alle raabte Jens Tyndskæg og Henrik 
Skræp, som ikke et ØjebUk slap sit Tag i Jep 
Akelejs Tøjle og passede paa, at mtet Ord undgik 
hans Fange, der kunde saare ham. 

Som nu Lai'men var paa sin Højde, var der 

Sludselig en Pebling, der raabte: „Se, se". I samme 
Ju blev der dødsstille, og alle saa mod Huset. 

Døren aabnedes, og frem paa Trappen kom 
Michel Clausen. Han var gusten i Ansigtet og 
uden Hat, og Haaret fløj om hans Hoved. Rasende 
løftede han de knyttede Hænder mod Mængden 
og skreg til sine Svende; 

„Træk fra Læderet! slaa de Hunde ihjel!" 

Hoben svarede med et Frydeskrig og klemte sig 
saaledes ind paa Svendene, at de ikke havde kunnet 
lyde deres Husbonds Befaling, om ogsaa de havde 
turdet. Købmanden skreg og rasede, og Mængden 
hujede paa ny. Saa gik han ind i Huset og lod 
Døren staa efter sig. Lidt efter kom han ud igen 
og havde med sig en Mand med stort, hvidt Skæg. 

„Det er Bartolomæus Læge", skreg Hoben. 

Saa stod Veronica paa Stentrappen, og det var 
let at se, at hun ikke stod der med sin gode Villie. 
To af Lægens Haandlangere holdt hende hver i 
sin Arm og stødte hende frem. Hun var hvid 
som et Lagen, hendes store Øjne lynede. Og saa 
skøn var hun, som hun stod der, at de alle tav 
og stirrede. 

Men som hun saa imod Mængden, kastede hun 
Hovedet tilbage og smilede. 

I næste Nu rev hun sig løs. Hun saa sig om 
et Øjeblik og fik saa Øje paa Bodsvenden, der 
havde trængt sig frem til Trappen og gloede. 
Hun rakte Armene mod ham. 

„Hans Suder!" raabte hun, saa det hørtes af 
alle. „Vil du have mig til Ægte . . . kom herop 
Hans Suder ... din Husbonds Datter byder sig 
til. Du er en ærlig Bodsvend og gjorde dig aldrig 
ulovUg Fordel ... tog du af Skuffen, Hans Suder? 
. . . kom saa herop alligevel . . . hellere en skæv- 
benet Bodsvend end i Kloster". 

Bodsvenden tumlede forfærdet tilbage, og Hoben 
jublede. Lægen og hans Haandlangere kastede 
sig over hende, men hun rev sig løs igen, slog 
dem i Ansigtet med sine knyttede Hænder og 
stødte Michel Clausen for Brystet, saa han nær 
var tumlet ned ad Trappen. 

Nu stod hun igen øverst oppe, synlig for alle 
og bredte sine Arme ud. 

„Vil ingen i Brudeseng med den skønne Ve- 
ronica? ... Er det ikke en Skændsel, at dette 
Legeme skal gemmes i det grove Nonnelin? . . . 
Er der ikke en Mand, som vil føre mig hjem og 
tage mig i Favn?" 

Pludselig tav hun og stirrede ud i Hoben. 
Hun fik Øje paa Jep Akelej og udstødte et Fryde- 
skrig. 

„Jep Akelej, min Fæstemand . . . Saa kom du 
da . . . Hvad er det for en Narredragt, du er kommen 
i? Har du formummet dig som Munk, fordi jeg 
skal være Nonne? . . . Kast Kutten, Jep Akelej, 
og tag mig . . . Jeg ventede dig den Nat i Æble- 
haven ..." 

Saa for de ind paa hende og overmandede 
hende. De bandt hendes Arme og Ben og satte 
en Knebel i hendes Mund og kastede hende ind 
i Karmen. 

Køresvenden piskede paa Hestene, Rytterne 
slog om sig til højre og venstre, og Toget satte 
sig i Bevægelse mod Sønderport. Hoben fulgte 
hujende og skrigende med et langt Stykke uden 
for Porten ud ad Dalumvejen. 

De hjemvendende Skarer mødte Jep Akelej, 
som han kom ridende Fod for Fod med sænket 
Hoved. De raabte ham an og haanede ham og 
kastede Skarn efter ham. 

Men han saa intet og hørte intet. 

TOLVTE KAPITEL. 



Den gamle Bisp. 

Jens Andersen Beldenak sad i sit Brevkammer 
paa Kærstrup Gaard paa Taasinge. 

Foran ham stod den evangeliske Prædikant 
Jørgen Sadolin, hvem Knud Gyldenstjerne havde 
indkaldt til Odense, men som havde maattet flygte 
fra Staden for at redde sit Liv fra de katholskes 
Efterstræbelser. Han havde da fundet Ly hos den 
gamle Biskop. Nu skulde han drage bort. Han 
var alt i Rejsedragt og i Færd med at sige sin 
Vært Farvel og Tak. 

„Ja,'* sagde Biskoppen. „Nu er det Slut med 
vore Disputatser, og vi mødes sagtens ingen Sinde 
mer i Verden." 

„Om det skulde hænde, da skal jeg visselig vide 
Eders Naade Tak," sagde Jørgen Sadolin bevæget. 
„I gav mig Ly og Frihed, endda jeg for Eder er 
intet uden en Kætter." 

„Vi mødes ikke mer," sagde Bispen. „Jeg 
gaar mod Graven, og I har en skøn Fremtid for 
Jer. Ved I, at den vanvittige Hob tillægger mig 
Spaadomsgave?" 

„Jeg har hørt det," sagde Jørgen Sadolin. „De 
sagde i Odense, at Eders Naade var forfaren i 
den sorte Kunst. Men jeg tror det ikke." 

Jens Beldenak saa paa sin unge Gæst med et 
lunt GUmt i Øjet. 

„Jeg forudsiger Eder, at I bliver Odense Bisp," 
sagde han. „Da vil Knud Gyldenstjerne bitterlig 
angre, at han indkaldte Eder." 

„Gud forbyde, at jeg skulde hige efter Jordiske 
Hædersposter," sagde Jørgen Sadolin. „Om blot 

det forundes mig at udbrede Kendskaben til det 
sande Evangelium . . .^ 

Han stoppede op og bøjede sig mod Biskoppen 
som for at undskylde, at han nu ved Afskeden 
optog et Emne, hvorom de ikke kunde blive enige, 
og som maatte saare hans Vært. 

Men Smilet bredte sig over Biskoppens Ansigt. 

„Nu vel,", sagde han — „I er en Kætter, og 
ingen Tid faar I mig til at bifalde de lutherskes 
Stormløb med den hellige Kirke. Knud Gylden- 
stjerne maa derom, at han har lukket Ulven ind 
i sin Faarefold. Og selv vil I en Gang bitterlig 
savne Kirkens Magt. Ser I, Hr. Jørgen ... I er 
som jeg af ringe Stand ..." 

„Min Fader var Præst," sagde Jørgen Sadolin. 

„Tilgiv mig," sagde Biskoppen muntert. „Je^ 
vilde ikke minde Eder derom, al den Stund Coeli- 
batet er paabudt ogsaa her i Landet, saaledes 
ai ... 

„Coelibatet er et af Djævlens snedigste Paa- 
fund," sagde Jørgen Sadolin. „Som Morten Luther 
har paavist ..." 

„Vi vil ikke strides derom," sagde Jens Belde- 
nak. „Efterdi vi har stridt derom, saa Væggene 
rystede i denne min gamle Gaard, som er alt, 
hvad jeg har tilbage af fordums Magt og Herlighed. 
Det lykkedes altsaa Eders Fader, at tilintetgøre 
dette Djævlens snedigste Paafund. Men hans Fader 
var sikkert Sejlmager, som Eders Tilnavn udviser. 
Og I maa ikke tro, jeg lægger Eder det til Last. 
Tvært om. Selv er jeg Søn af en ringe Haand- 
værker og saa Lyset i en Hytte ved Limfjorden. 
Der har I Aarsagen til Adelens Had mod mig mer 
end noget andet. De stormægtige Herrer kunde 
ikke taale, at ikke en af deres svang Bispestaven. 
Derfor sloges jeg bestandig med dem. Derfor 

fældede de endnu i dette Aar en skændig Dom 
over mig, som I véd, der gjorde mig, Jens An- 
dersen, til Mindremand paa min Ære og røvede 
mig største Parten af mit Gods." 

Han rejste sig og gik firem og tilbage i Stuen, 
rystende af Harme som al Tid, naar han tænkte 
paa den forsmædelige Dom, der var overgaaet ham. 
Men saa tog han sig til det ene Ben, hvor Gigten 
værkede, og ømmede sig lydelig. Jørgen Sadolin 
hjalp ham til Rette i Armstolen, og da han først 
sad der og havde faaet Benet anbragt paa en Fod- 
skammel, fandt han snart baade Traaden i Sam- 
talen og sit gode Humør igen. 

„Sér I, Hr. Jørgen," sagde han. „Naar nu 
det lykkes Eder med Djævelens og Luthers Hjælp 
at omvende Kirken, da giver I disse Adelsmænd 
frie Tøjler. Da vil I ret faa at fornemme, hvor 
ringe Folk I er. Hidindtil holdt Kirken Herre- 
mændene Stangen ... nu vil baade Kongen og 
I andre faa deres Overmod at fornemme." 

Jørgen Sadolin trak paa Skuldrene, men sva- 
rede ikke. 

„Svar mig det paa Eders Ære og Samvittig- 
hed," sagde Bispen — „tror I, den danske Adel, 
som er luthersk, har afsvoret Paven for Dr. Luthers 
Skyld, eller fordi den vil have Fingre i de rige 
Kirkegodser?" 

„Gud bedre det," sagde Jørgen SadoUn. „Der 
findes skrøbelige Kar blandt Menneskene.'' 

„Mange," sagde Biskoppen. „Blandt de luther- 
ske som olandt de katholske. Det var da bedre, 
om de bødede hinandens Skade og skjulte den, end 
at de lægger hinanden øde til Fordel for de verds- 
lige Herrer, som de gør nu." 

Jørgen Sadolin vilde svare, men i det samme 
traadte en af Bispens Svende ind i Hallen. 

„Jeg har jo sagt, jeg vil ikke forstyrres," sagde 
Jens Andersen gnaven. 

„De siger, at Kong Frederik er død," sagde 
Svenden. 

Biskoppen fo'r op af Stolen, og ogsaa Jørgen 
Sadolin vendte sig hastig om. 

„Hvem siger det?" 

„Her var ridende Bud fra Lensmanden paa 
Ørkild Slot," sagde Svenden. „Han raabte det 
bare og red saa af igen. Han skulde haste til 
Vemmenæs med Bud til Befalingsmanden paa 
Tranekær. " 

Svenden gik igen, og Biskoppen og hans Gæst 
saa paa hinanden. 

„Det var en stor Tidende," sagde Jens An- 
dersen. „Nu kommer der Uaar over Danmark." 

„Deri tror jeg. Eders Naade tager fejl," sagde 
Jørgen Sadolin. ,,Kong Frederik var den nye 
Lære god i sit Hjerte, men han vovede ikke at 
støtte den til Gavns. Antagelig bliver nu Hertug 
Kristian Konge, og han og hans Adel er gode 
lutherske Mænd." 

„I glemmer Prins Johannes," sagde Biskoppen. 
„Danmark er et Valgrige, og Prælaterne og den 
katholske Adel vil sikkert samle sig om den unge 
Fyrste. Saa maa I ogsaa mindes, at Kong Kri- 
stian lever end, om ogsaa i Fangenskab. Hans 
Tilhæng blandt Almuen er saare stort." 

De var en Stund tavse, hver i sine Tanker. 
De følte begge, at der forestod store Ting, som 
vilde finde aem hver paa sin Side, saa der var 
intet mer at tale om. 

Men Jens Andersen glemte sin Gigt og sprang 
op og rakte Hænderne i Vejret. 

„Var jeg saa sandt i denne Stund Odense Bisp 
endnu!" sagde han. 

»Hvad vilde I da, Eders Naade?** spurgte 
Jørgen Sadolin. 

„Jeg vilde — ** sagde Biskoppen. 

Han strøg sig over Panden og saa hen for sig. 

„Jeg vilde ride til Sønderborg og fri Kong 
Christian af Taarnet,^ sagde han saa. „Han var 
en haard Herre, mod mig som mod de andre, men 
han var Mand for at kue Adelen. Han var Fol- 
kets Ven, og jeg er et Folkets Barn ..." 

Biskoppen brød pludselig af. Han gik et Par 
Gange over Gulvet, rank som i gamle Dage og 
ganske forglemmende Gigten. Han stod ved Ruden. 
De hørte en Hest stampe i Gaarden. 

„Jeg opholder Eder for længe, Hr. Jørgen," 
sagde han saa. „Eders Hest er sadlet i Gaarden, 
og I higer sagtens efter at komme herfra og ud 
i Verden for at tage Eders Del i de Ting, som 
skal ske. Hav Tak for den Tid, I kortede mig 
min Ensomhed paa denne øde Borg, hvor jeg er 
fordømt til at vantrives. Og Lykke paa Eders Vej, 
hvorhen den saa gaar. Vil I have en katholsk 
Prælats Velsignelse med Eder, da under jeg Eder 
den vel." 

Jørgen Sadolin modtog knælende den gamle 
Herres Velsignelse. Han takkede ham endnu en 
Gang for det Tilflugtssted, han havde fundet paa 
Kærstrup. Men Biskoppen slog med Haanden og 
bad ham ikke tale derom. 

„Og dog — " sagde Jens Andersen — „kan 
hænde I kan gøre mig en Gengæld." 

„Da vil jeg hjertens gerne det. Eders Naade, 
om I vil sige mie, hvordan." 

Biskoppen aabnede sin Pult o§ tog et Perga- 
ment frem. Han satte sig igen i Armstolen og 
læste det igennem, sænkede det saa paa sit Knæ 
og saa paa Jørgen Sadolin. 

„Dette er min Gravskrift," sagde han. „Jeg 
har forfattet den i stille Timer her. Vil I høre, 
hvordan den lyder?" 

Jørgen Sadolin bøjede Hovedet, og Biskoppen 
læste et latinsk Digt. Da han var færdig, lagde 
han Dokumentet sammen. 

„Jeg skal tilstille Eder en Afskrift," sagde han. 
„Naar je^ en Gang er død, vil I da, om I har 
Magt dertil, lade dette Vers afmale og ophænge i 
St. Knuds Kirkes Lektorium?" 

„Visselig vil jeg det," sagde Jørgen Sadolin. 

Saa skiltes han med en dyb Bøjning fra sin 
Vært. Faa Øjeblikke efter lød hans Hests Hov- 
slag under Borgporten. 

Men Jens Andersen Beldenak blev siddende i 
sit Brevkammer og tænkte. 

Der steg frem for ham Syner, saa store, som 
han ikke havde set dem, siden han stod i sin 
fejreste Manddomskraft. Og alle Synerne samlede 
sig om den fangne Konge paa Sønderborg. 

Af ham alene kunde han vente Oprejsning. 
Det var ikke at tænke paa, at de Rigsraader og 
Prælater, som nylig havde fældet den forsmæde- 
ligste Dom over ham, skulde gøre deres Gerning 
ugjort. Alene hvis Kristian den Anden vandt sine 
Riger igen, vilde der ske en saadan Omvæltning, 
som kunde bringe den gamle Biskop paa Fode. 

Han knyttede Hænderne fast om Stolearmene 
og saa ind i Vokskærterne, der brændte paa hans 
Bord. 

Hævn vilde han have . . . Hævn over alle 
dem, der havde bekriget ham og smædet ham. 
Hævn over dem, der havde taget hans Gods — 
og deres Gods til Gengæld. Saa borte var han i 
sine Tanker og Fremtidsdrømme, at han hviskede 

Jep Akelej og hans Kæreste. 7 

Navne halvhøjt frem for sig . . . lod dem frem- 
træde i Rad, som han vilde ramme . . . 

Saa løftede han Hovedet og lyttede. 

Han syntes, han hørte Lyde, han ikke kendte. 

Jens Andersen Beldenak var en modig Mand, 
og der var ikke mange Farer, han ikke havde 
set under Øjne uden at blinke. Men for første 
Gang i sit Liv blev han bange. 

Han syntes, han var fuldkommen ene paa 
Slottet. Ifvorfor han fik den Fornemmelse, kunde 
han ikke gøre sig Rede for. Her var fuldt op af 
Tjenere og Terner og væbnede Svende, alt hvad 
der hørte til en høj Herres Husholdning i saadanne 
urolige Tider. Han vidste med sig selv, at han 
havde intet forsømt for at gøre sit Tilflugtssted 
sikkert mod OveiTumpling. Og han var en ^od 
Herre, der ikke havde nogen Grund til at tvivle 
paa sine Folks Troskab. 

Hvor kom da den Angstfølelse fra, som mere 
og mere tog Magten fra ham . , . 

Han vilde skikke Bud efter sin Famulus, at 
han kunde korte Tiden for ham. Han drog i 
Klokkestrengen, der hang saa tæt ved hans Stol, 
at han kunde naa den uden at rejse sig. Han 
lyttede efter Klokkens Gjalden i Gangen udenfor. 
Den ringede godt nok. Det var umuligt andet, end 
at nogen maatte høre den. 

Men der kom ingen. 

Han ringede igen og lyttede igen. Der kom 
ingen. 

Naa . . . Svenden var sagtens i Borgerstuen 
med de andre. Og om han ogsaa var her, saa var 
sagtens Famulus gaaet i Seng. Det var sent. De 
sov sagtens alle paa Borgen uden Kuren i Taarnet. 
De havde vel blot biet, til Jørgen Sadolin var 
reden bort, med at gaa til Ro. 

Ikke heller brød han sig om den Famulus' 
Selskab. Han var et Dumhoved, man ikke kunde 
tale med. Saa var Jørgen Sadolin en anderledes 
Karl. Og saa stiv han var i Latinen. Det havde 
været muntre Dage, da de to brød Lanser i dette 
Kammer. Han kunde rolig spaa Jørgen Sadolin 
en god Fremtid. 

Biskoppen sad igen og lyttede. 

Han Kunde ikke blive Angsten kvit. Han 
ringede og ringede igen, men der kom bestandig 
ingen. Urolig flyttede han sig i Stolen, rejste sig, 
gik til Ruden, saa ud i Mørket og kunde mtet se, 
satte sig igen og trommede med Fingrene paa 
Bordet. 

Saa gav han sig til at gennemse Slotsfogdens 
Regnskaber, der just i Dag var bragt ham og laa 
paa Bordet. Det tog en Stund. Der var meget 
at udsætte og lidt at glæde sig over. Tienden og 
de andre Afgifter kom kun trevent ind, om ikke 
de helt udeblev. Almuen knurrede alle Vegne. 
Det blev ikke nemt for hans Efterfølger i Stiftet, 
Knud Gyldenstjeme. Var Tiderne slemme under 
ham, saa blev de værre nu. Det var klogt nok, 
at han var veget sit Sæde. Siden Herredagen i 
Odense var der ikke Ende paa de lutherskes Over- 
mod. 

Han tog et Dokument, der laa fremme og stir- 
rede paa det. 

Det var en Afskrift af den Dom, der var for- 
kyndt ham, og hvorved han var dømt som Ære- 
skænder og Bagvadsker til Tremarksbødén, saa- 
ledes at han var at anse herefterdags som Mindre- 
mand. 

Det havde de andre Prælater og Rigsraademe 
været med til. Saadan havde de brændemærket 
en af deres lige . . . 

7* 

Han kastede Dokumentet paa Bordet og skar 
Tænder af Raseri. 

Om Gud vilde, skulde han endnu . . . 

Da fo'r han pludselig sammen og lyttede. 
Denne Gang var det vist ikke Indbildning . . . 

Der gik Trin udenfor ... nu aabnedes Døren, 
og der stod en Mand i Stuen. Biskoppen skyggede 
med Haanden over Øjnene. 

„Hvem der?" sagde han. 

„Jep Akelej, Eders Naade," svarede Manden. 

Biskoppen stirrede hen i Mørket mod Døren. 
Det vareae en Stund, inden han kom hjem fra sine 
Drømme og mindedes Navnet. 

Jep Akelej traadte frem i Kammeret. 

„Eders Naade . . . jeg frygter for, der er noget 
galt paa Færde ..." 

„Hvad vil I, Mand . . . hvad mener I . . . 
hvordan kommer I umeldt i mit Kammer ..." 

„Vindelbroen var nede, Eders Naade . . . Por- 
ten aaben . . . jeg saa ikke et Menneske i Borgen 
paa min Vej herop . . . over Broen løb en Person 
. . . efter Dragten at dømme, var det Eders Famu- 
lus . . ." 

„Og mine Folk?" sagde Biskoppen og rejste 
sig hastig. „Jeg har tredive væbnede Karle paa 
Gaarden." 

„Jeg ved det ikke. Eders Naade," sagde Jep. 
„Jeg saa ingen. Borgen er ganske uddød. Og i 
Skoven heruden for saa jeg en Hoben væbnede 
Mænd . . ." 

„Guds Død," sagde Biskoppen — „jeg er for- 
raadt." 

Et Øjeblik stod han usikker og saa paa Jep 
Akelej. Saa løb han til Væggen, tog sit store 
Slagsværd ned og satte en Stormhat paa sit 
Hoved. 

„Spring ned og luk Porten,'' sagde han. „Lad 
Vindebroen gaa ned. De ligger sagtens og sover 
et Sted i Borgen, de Murmeldyr ..." 

Han holdt inde og lyttede. 

Der lød Bulder og Hestetramp i Gaarden, Vaa- 
benklir og Raab. 

„Det er for sent," sagde Jep Akelej. 

De stod og l}rttede. Biskoppen drog Sværdet 
halvt ud, men stødte det i Balgen igen. 

„Det nytter intet," sagde han. „Men I kan 
fly, Jep Akelej. Gaa ind i Hallen her bag ved. 
Ingen vil falde paa at søge Eder, naar de finder 
mig." 

„Fly med mig. Eders Naade," sagde Jep. „Om 
I har Fjender, der vil Eder ondt, da er det Daar- 
skab at bie." 

Jens Andersen Beldenak lo højt og haanligt. 

„Ja, jeg har Fjender," sagde han. „Levede 
der nogen Tid den Mand, som duede og havde 
ingen Fjender? Og her skal de finde mig, om de 
kommer. Lad se, om de vover at lægge Haand 
paa en salvet og viet Prælat." 

Han satte sig i Armstolen, lænede sig tilbage 
og saa mod Døren. Jep Akelej stillede sig bag 
hans Stol. Larmen tiltog og kom nærmere. Bi- 
skoppen lyttede, om han kunde kende Stemmerne. 
Han tænkte nærmest, det maatte være Røn- 
now'erne fra Hvidkilde, som var hans gamle Fjen- 
der og nemt kunde sætte over det smalle Svend- 
borg Sund. 

Saa blev Døren stødt op med stort Bulder. 
Ind tumlede en halv Snes Krigsfolk og i Spidsen 
for dem en høj, storskægget Adelsmand, som holdt 
en Lygte i den ene Haand og sit dragne Sværd 
i den anden. Han lyste rundt i Kammerets Kroge 
for at se, om der lurede nogen, som kunde blive 

farlig for ham og hans Mænd, gav saa Lygten til 
en di sine Folk og traadte frem foran Bispen, der 
sad fast i sin Stol og fulgte ham med Øjnene. 

„Vel mødt, Jens Andersen Beldenak,'' sagde 
Manden. 

Nu kendte Biskoppen ham. Det var en hol- 
stensk Adelsmand, Christoffer Rantzau til Quam- 
beck, en Fætter til den Otto Porsfeld, hvem hans 
Folk havde dræbt i en Borgers Hus i Odense. 
Han havde staaet Ansigt til Ansigt med ham før, 
paa det Retterting, hvor han haardnakket fralagde 
sig al Del i Mordet og stod fast paa, at han ikke 
vilde give nogen som helst Bøde til Slægtningene. 
Da havde Christoffer Rantzau undsagt ham paa 
Liv og Død, og Biskoppen var ikke i Tvivl om, 
at her var ingen Barmhjertighed at vente. 

„I kommer ubuden, Christoffer Rantzau,^ sagde 
han. „Er det Skik blandt Herremændene i Hol- 
sten at byde sig selv til Gæst med væbnet Følge 
og uden Melding? Saa har sagtens ogsaa Forrædere 
aabnet Eder Porten til min Borg. Havde mine 
Mænd været paa deres Post, skulde I faaet braadne 
Pander til Velkomst." 

„Forræderi mod Forræderi," sagde Rantzau. 
„I lokkede Otto Porsfeld i Baghold og lod Eders 
Folk dræbe ham. Nu sidder I selv i Saksen og 
slipper ikke." 

„Her er ikke stort, I kan tage," sagde Biskop- 
pen. „Jeg har ikke dræbt Otto Porsfeld og kan 
ikke ansvare for mine Mænd. De traf ham i 
Gildehus, og jeg ved ikke, hvem der begyndte 
Klammeriet. Saa er ogsaa den Sag afgjort for- 
længst for højsalig Kong Hans' Domstol." 

„I løb med Kongen," sagde Rantzau. „I løb 
med Retten mangen god Gang siden. I nægtede 



103 

at give Bøder, som Sædvane er. Nu er det Eders 
Tur.*^ 

Han gav sine Mænd et Vink. Tre af dem 
traadte frem og vilde gribe Biskoppen. Da skød 
han Stolen tilbage med stor Krart og traadte et 
Skridt frem i Stuen. 

„Hvem vover at lægge Haand paa en viet og 
salvet Biskop?" sagde han. 

Hans Øjne flammede, og hans Myndighed var 
saa stor, at Manden veg tilbage. Han gik endnu 
et Skridt frem og løftede truende Haanden: 

„Ved I, hvem jeg er, og hvem I er?" sagde 
han med stærk Røst. ),Ved I, at den hellige 
Fader i Rom har meddelt mig Magt til at løse 
og binde? I Kraft af mit hellige Embede lyser 
jeg Kirkens store Band over hver den, der vover 
at røre min Person ..." 

Christoffer Rantzau sprang til, greb ham i 
Skulderen og kastede ham tilbage i Stolen. 

„Hold Munden i, din papistiske Skurk," sagde 
han. „Du har at gøre med en god evangelisk 
Adelsmand, som bryder sig Fanden om dine Band- 
buller. Her er langt fra Kærstrup til Rom, og Morten 
Luther er imellem. — Grib ham og bind ham!" 

Folkene nølede endnu. Biskoppen rejste sig, 
greb Vokslysene, som stod paa Boraet og slyngede 
dem mod Gulvet. 

„Anathema!" raabte han med Tordenrøst. 
„Anathema! Anathema! Som disse Lys slukkes, 
Kristoffer Rantzau, skal din Fred være udslukt 
paa Jorden. Anathema ..." 

Kristoffer Rantzau slog Biskoppen over An- 
sigtet med den flade Klinge. Saa slog han ham 
med Sværdfæstet i Hovedet, saa han styrtede til 
Jorden. 

Der kom flere af hans Folk til med Lygter. 

Vokslysene blev stillede op igen og tændte. De 
lyste paa den gamle Prælat, som laa bagbunden 
mellem Krigsfolkene. 

„Fort med ham til Skibet," bød Kristoffer 
Rantzau. 

Men forinden de slæbte af med ham, lyste han 
med Lygten over hans Ansigt og spyttede ham i 
hans Øjne. 

„Din gudsforgaaende Skalk, '^ sagde han. „Nu 
skal du undgælde for Mordet paa Otto Porsfeld, 
der var saa god en Adelsmand som nogen Sinde 
blev overlistet af en Præst. Dø skal du. Men 
først skal du pines. Ikke alle de Helvedes Kvaler, 
min Bøddel kan opfinde, vil være nok til at sone 
dine Misgerninger." 

„Dø skal jeg, men ikke endnu," sagde Biskop- 

[)en og saa sin Fjende fast ind i Øjnene. „Jeg 
ever nok den Dag, jeg ser dig paa Stejle og Hjul, 
Kristoffer Rantzau." 

Biskoppen førte sine bundne Hænder op til sin 
Mund og bed i Rebet. 

„Hid med en Dirk," sagde Kristoffer Rantzau. 
„Og Smeden med sin Tang . . . fort, skynd Jer." 

Jep Akelej gik imellem dem. 

„For Guds Barmhjertigheds Skyld, betænk, 
hvad I gør. Herre," sagde han. 

Kristoffer Rantzau saa i Vejret. Han havde 
ikke før lagt Mærke til den Mand. 

„Bind den Munk," sagde han blot. 

Saa brækkede han Bispens Tænder ud. Den 
gamle Mand bed ham i Fingrene, saa han brølede 
af Smerte. De to rullede rundt paa Gulvet, den 
holstenske Adelsmands Folk løftede Lygterne over 
dem. 

„Nu kan du bide. Bisp," sagde Rantzau og 
rejste sig, da han havde fuldbragt sit Værk. 

Han slængte Dirken og Tangen paa Gulvet. 

„Nu fort til Skibet," sagde han. 

Et Par af Mændene tog Biskoppen imellem sig 
og bar ham af Sted. Han sparkede og rullede 
sig og gjorde forgæves Modstand. De slo^ ham 
og stødte ham med deres Hellebarder. Vejen gik 
gennem Porten, som de lod staa aaben efter sig, 
og ind i Skoven, hvor flere stødte til dem. Omsider 
naaede de Udskibningsstedet ved Troense, hvor 
de bragte deres Fange om Bord i en stor Baad, 
som de straks roede ud til et Skib, som laa i 
Nærheden. 

Saa satte de Sejl og fo'r ad Holsten til. 

Biskoppen var kastet ned i Lastrummet. Jep 
Akelej laa paa Dækket mellem Tovruller og Troljer. 
De glemte ham, fordi han intet sagde og ingen 
Modstand gjorde. Men hans Hænder og Fødder 
var bundne. 

Han kunde høre Biskoppen stønne nede i La- 
sten. Selv laa han stille og saa op mod de stille 
Stjerner. 



TRETTENDE KAPITEL. 



Dalum Kloster. 

Priorinden i Dalum hed Søster Abelone og 
var af adelig Slægt som de fleste af Nonnerne i 
Klostret. 

Hun var nær de fvrretyve Aar, men køn endnu, 
om end noget svær ai Klosterets ^ode Dage. Blandt 
de unge fyenske Adelsmænd gik der vilde Sagn 

om JSonnernes Liv i Dalum, men udadtil bevarede 
Priorinden Anstanden til det yderste. Mange havde 
hørt hende korse sig over Kirkens Forfald i disse 
gruelige Tider. Hun priste i høje Toner den 
ugifte Stand og viste baade Næb og Kløer, naar 
nogen traadte Klostret for nær paa Gods eller 
Ære. 

Vejfarende kom aldrig forbi, uden de hørte 
Messer, Horaer og Vigilier tone fra Klosterkirken. 

Og strengt var Søster Abelones Aasyn, da Ve- 
ronica stod foran hende i hendes Kammer, behiet 
fra Knebel og Baand. Den unge Kvinde saa 
mod Døren, der havde lukket sig efter dem, der 
slæbte hende hid. Men Priorinaen rystede paa 
Hovedet. 

„I kan ingen Steder løbe, Jomfru'', sagde hun. 
„Kom I ogsaa ud af Cellen her, var der tyve 
Slaaer og Bolte, som skilte Eder fra Verden". 

„Lid paa, jeg rømmer**, sagde Veronica. 

„I prøver maaske derpaa'', sagde Priorinden. 
„Men aet lykkes Eder ikke. Og om det lykkes 
Eder, hvor vilde 1 da rømme hen?" 

„Jeg ved den, der vilde tage imod mig". 

„Det ved jeg med", sagde Priorinden. „Junker 
Podebusk hedder han". 

„De har forklaget mig for Eder". 

„Det har de ogsaa", sagde Priorinden. „Men 
det kommer mig ikke an derpaa. Verden er ond 
mod en skøn ung Jomfru. Kun i Klostret er der 
Fred". 

„Jeg begærer ikke Klostrets Fred", sagde Ve- 
ronica. 

„Kun en Taabe afslaar, hvad hun ikke kender", 
sagde Priorinden. „Men se nu til, I faar iført 
Eder Klostrets Dragt". 

„Jeg vil ikke i de grimme Klæder". 

„Naa", sagde Søster Abelone. „Jeg har set 
mangen smuk Nonne i mine Dage, og I vil blive 
en af de fagreste. Om ogsaa de hellige Søstre 
bør anlægge et ærbart og tarveligt Skrud, paa det 
at de kan kendes fra Verdens Børn og bevise 
deres Sinds Fromhed, saa er det dermed ikke sagt, 
at de skal for bestandig skjule de Yndigheder, Gud 
har givet dem**. 

Veronica stirrede paa hende. Priorinden saa 
helt ærbar ud. Men Skælmen lo i hendes Øje. 
Da Veronica blev ved at stirre, brast hun i Latter. 

„Veronica", sagde hun. „I er et Barn og en 
Taabe. Men I er ung og skøn, og jeg synes om 
Eder. Vil I skikke Jer bravt i Klostret, da skal 
vi blive gode Venner. Inden I har været her 
mange Dage, vil I skønne, at en Søster i Dalum 
har det mere muntert end en fri og verdslig 
Jomfru i Odense". 

Hun tog Veronicas Haand og drog hende 
med sig. 

„Kom nu, saa skal jeg vise Eder Eders Celle", 
sagde hun. „Der ligger ogsaa Eders Dragt, som 
I fluks ifører Jer, for at I kan være i alle Maader 
som I skal, hvis Junker Podebusk aflægger Klostret 
et Besøg. — I stirrer paa mig? Ved I ikke, det 
er Klostrets Pligt at yde Gæstfrihed mod de vej- 
farende? Vi vilde svigte vort hellige Løfte, om 
vi nægtede en Ridder Adgang, fordi han er ung 
og smuk. Har saa da ogsaa Søstrene godt af at 
fristes en Gang imellem. Hvad var deres Stand- 
haftighed værd, om den ikke var prøvet? Men 
jeg kan sige, at ingen Søster i min Tid har givet 
Anledning til Forargelse. Derfor tør jeg trygt 
lade dem være sammen med de Adelsmænd, som 
gæster os. Ja, de paalideligste af dem har jeg 
end ikke forment at underholde sig et Par Timer 

i Tugt o^ Ærbarhed med en Gæst i deres Celle". 

Veronica fandt pludselig sit Smil igen. 

„Ej se . . nu brød Solen gennem Skyerne", 
sagde Priorinden. „Hvor er 1 fager, Veronica. 
Ogsaa jeg har været skøn en Gang. I bliver 
farlig for vor Skriftefader, Broder Johannes, som 
er en ung Mand, om end saare stiv i Troen. Og 
hvad Junker Podebusk angaar ..." 

„Jeg har intet med den Herre at bestille", 
sagde Veronica. „I vil tjene mig ved ikke at 
nævne hans Navn". 

„Ja saa", sagde Priorinden. „Han tager ellers 
jævnlig herind, naar han kommer til Byen. I ved 
sagtens, hans Faders Gaard paa Nørregade brændte 
og er ikke opbygget endnu. Saa overnatter han 
her i Klostret ... vi har indrettet Gæsterum i den 
nordre Fløj, langt fra Søsternes Celler naturligvis, 
bag Refektoriet. Man kan ikke komme dertil uden 
gennem den lange Gang og Lektoriet. Der findes 
en liden Dør, som Søster Anna skal opbevare 
Nøglen til. Desværre glemmer hun den ofte i 
Laasen, den Sludske". 

„Er det saadan, da vil min Fader snarest tage 
mig hjem," sagde Veronica. 

„Hvordan skulde Eders Fader faa at vide, at 
det er saadan?" sagde Priorinden og saa fast paa 
hende. „Er I en Taabe, Veronica, da faar I en 
Taabes Løn. Men jeg læser af Eders Øje og Eders 
Mund, at det har ingen Fare. Hvad Junker Pode- 
busk angaar, vil det glæde Søster Martha høj- 
ligen, at I ikke mere kerer Jer om ham". 

„Hvem er Søster Martha?" 

„Hun er ung som I, men ikke saa fager, mit 
Hjerte", sagde Priorinden. „Og nu har vi talt 
nok om disse verdslige Ting. Kom nu, at I kan 
blive sømmelig paaklædt. Saa begynder vi paa 

Messen og Fasten og alle de andre fromme Ger- 
ninger, som er vor hellige, daglige Dont". 

Saaledes blev Veronica indført i Klostret, og 
da hun havde været der en Maaned, var hun 
hjemme blandt Søstrene. 

Hun skikkede Breve til Michel Claussen, men 
de kom ikke længer end til Priorindens Kammer. 
Hun skikkede Brev til Junker Podebusk o^ han 
kom, og hun vandrede tryggere med ham i Klo- 
sterets Have end i sin Faders Æblegaard. Hun 
spottede ham, frydede sig over Søster Marthas 
Skinsyge, gav hende ham, tog ham igen og lod 
ham fare. 

Hun tog efter sin Tur Del i Messen og Vigi- 
lierne i Kirken, dem Priorinden ingen Tid for- 
sømte for Verdens Skyld. Men Søster Abelone 
skaanede hende saa meget som muligt, og Non- 
nerne forgudede hende. 

Hun pludrede og lo med dem, læste med dem 
i de saare verdslige Bøger, de havde fuldt op af, 
hørte paa deres drøje Spas og gav dem Svar paa 
Tiltale. Snart var hun den lystigste af alle ved 
Maaltiderne i Refektoriet. Og naar Omegnens 
unge Adelsmænd gæstede Klostret, og Vin og 01 
skummede i Bægrene, sandede hun Priorindens 
Ord, at en Nonne i Dalum havde det mere mun- 
tert end en fri Jomfru i Odense. 

Stundom faldt hun hen i mørke Tanker og 
sad ensom i sin Celle og knyttede Hænderne og 
græd. Men det blev sjældnere og sjældnere. Hun 
var fast bestemt paa, at hun vilde rømme, men 
tænkte, det kunde hun al Tid gøre. Og Søstrene 
var muntre og gode imod hende, og saa var det 
glemte 

Naar Skriftefaderen, Broder Johannes, kom fra 
St. Knud, blev der stor Opstandelse i Klostret. 

Alle Søstrene stimlede om ham, trak i hans 
Arme, omfavnede ham og gav ham mangen Gang 
et Kys. Saa fik de ham bragt til Sæde i Re- 
fektoriet, diskede op for ham med alle Haande 
lækre Sager og pumpede ham for, hvad han 
vidste. 

Hvem af Adelen der var kommen til Byen, og 
hvad der var hændt paa Skomagernes Laugsgilde, 
og hvordan de begyndte at hviske om, at det vist 
var galt fat med Fru Magdalenes Stadsmø. Hvem 
der kom til St. Knuds Marked i Aar, og om man 
havde hørt noget fra Hans Naade den gamle Biskop, 
og hvordan det hang sammen med Lybækkerne i 
København, og om Krigsfolket var ventendes til 
Odense. 

Mem gladest var de, naar han fortalte Historier 
om sine Brødre i Klostret Da lo de, saa Taarerne 
trillede dem ad Kinderne, og jo galere Historierne 
var, des mere lo de. 

;,! fortæller sagtens derinde om os, som I her 
fortæller om dem'', sagde Søster Anna. 

„Hvor kan I tro, mine Duer", sagde Broder 
Johannes. „Hvad skulde jeg desuden fortælle?'' 

Da lo de overlydt. Men Priorinden sagde med 
sin alvorlige Mund og sine leende Øjne. 

„Al Tid er der noget at fortælle, om man vil 
forvanske Sandheden. Selv den frommeste Jesu 
Søster er udsat for Ondskab og Bagtalelse". 

De lo mere endnu. Broder Johannes kneb 
Søster Anna i Læggen, saa hun skreg. 

„I er ond, at I tager saa haardt", sagde 
Priorinden. 

Og Lystigheden steg. 

„oer I, mine fromme Duer^^ sagde Skrifte- 
faderen. „Her hos Jer er ret egentlig mit Hjem. 

Om ogsaa mit jordiske Hylster stundom dvæler 
hos St. Knud, saa er min Sjæl bestandig hos Eder^. 

„Snak^, sagde Søster Martha. ^I giver os 
en Sludder for en Sladder. Om vi kunde komme 
uforvarende over Eder en Dag, da vilde vi finde 
E]der i lystigt Lag derude som her''. 

^I gør mig Uret'', sagde han. „Og det kan 
jeg bevise". 

„Bevis! bevis!" skreg de. 

„Mine Duer", sagde han. „Mine fromme Duer! 
Sandt at sige bestiller jeg aldrig andet i St. Knud 
end sove. Saa snart jeg kommer i min simple 
Celle, styrter jeg om paa min Briks og sover 
ind. Saa træt er jeg af min Virksomhed i de 
Dalum Nonners Tjeneste, at jeg ikke orker mere. 
Er det ikke bevist? Vil nogen beskylde mig for 
Uefterrettelighed i Tjenesten?" 

De hvinede af Latter. 

Veronica lo med de andre. Men naar Broder 
Johannes prøvede naa at være nærgaaende mod 
hende, afviste hun nam saadan, at han forklagede 
hende til Priorinden. 

„Hvorfor er du saa uvenlig mod vor fromme 
Skriftefader?" spurgte Søster Abelone. 

„En Munk er ingen Mand," sagde Veronica. 

„Deri tager du sandelig fejl," sagde Priorinden 
muntert. 

„Ikke heller er alle Mænd mig Uge gode," 
sagde Veronica. 

Hun saa saadan af sine Øjne, at Priorinden 
blev vred og tænkte, hun kunde maaske komme 
til at vise denne Unesøster sine Kløer. 

Men værre blev det en Dag, de vandrede sam- 
men i Klosterhaugen, som gik helt ned til Aaen. 
Veronica stod stille ved Skarndyngen og sparkede 
til en Benknogle, der stak frem. 

^Om ikke jeg vidste bedre, vilde jeg tro, det 
var Armen af et lidet Barn", sagde Veronica. 

Priorinden blev bleg som et Lig og greb hende 
i Armen. 

„Tys", sagde hun. »Var din Mund for alle 
Helgeners Skyld. Om nogen hørte dig . . . der 
kunde staa en bag Muren og styrte os alle i 
Fortabelse." 

Veronica saa maalløs paa hende. 

Saa vendte hun hende brat Ryggen og gik op 
mod Huset. Priorinden vovede ikke at kalde hende 
tilbage. 

Samme Dag tog Veronica Broder Johannes til 
Side. 

„Sig mig, Broder Johannes", sagde hun, „hvor 
gaar det Jep Akelej?" 

Skriftefaderen satte en spørgende Mine op. 

„Jep Akelej . . . Jep Akelej . . f 

„Stil Jer ikke saa uvidende an", sagde Veronica, 
„I kender helt vel Borgermesterens Søn, som gav 
sig i Kloster". 

„O, ham", sa^de Broder Johannes. „Han er 
dragen bort, og ingen ved hvorhen. Han blev 
uklar med Brødrene . . . han vilde formane dem, 
tror jeg og slog dem Bægeret fra Munden . . . 
Han var en Taabe og Stivnakke". 

„Det var han", sagde Veronica, 



ANDEN BOG 



Jep Akelej og bans Kæreste. ^ 



FJORTENDE KAPITEL. 



I Odense. 

De onde Dage, Mikkel Pedersen Akelej ventede, 
kom over ham hurtigere og værre, end han havde 
tænkt sig det. 

Først havde han den Tilfredsstillelse, at Michel 
Claussen maatte rømme af Byen. Paa Kongens 
Vegne beslaglagde han alt hans Gods, eftersom 
han havde konspireret mod Hans Naades Regering, 
og der forelaa klare Beviser for, at han stod i 
Forbindelse med Hr. Kristian, forhen Konge i 
Danmark, som den fordrevne Konge kaldtes af 
dem, der nu stod for Styret. 

Det kom alt op, den Gang Knud Gyldenstjerne 
kom sejlende fra Norge med den fangne Fyrste, 
hvem han forræderisk havde lokket i sit Garn, og 
som nu blev indsat i Sønderborg Slotstaarn. Da 
tabte hans Tilhængere Modet og rømte rundt om 
i Landet for at undgaa den Hævn, der truede 
dem. For Rigsraaderne kendte ingen Skaansel 
mod den forhadte Konges Tilhængere, og Kong 
Frederik den Første gjorde, som Rigsraaderne vilde. 

Alene Almuen, som ikke kunde rømme af 
Landet, viste endnu sin Kærlighed til Borger- 
kongen og sit Had til dem, der havde sveget 
ham. Det hændte den Odense Bisp, som var mest 

8» 

forhadt af alle for sit Forræderis Skyld, at der 
fløj en Sten efter ham, naar han ved Nattetid red 
gennem Gaderne. Og det blev aldrig oplyst, hvem 
Misdæderen var, for de holdt alle sammen. 

^Om vi havde Kong Kristian igen'', sagde 
Jens Tyndskæg. 

Og skønt Henrik Skræp holdt ved sin Tro, at 
de store var alle ens, saa var han hjertens gerne 
gaaet med til en Rejsning mod Biskoppen. Men 
derpaa var der ikke at tænke, saa fast han sad 
i den Borg, Jens Andersen Beldenak havde bygget 
midt i Byen, og saa mange Krigsfolk han havde 
i sin Sold. 

Imidlertid voksede Uroen saadan, at de, der 
herskede, passede paa. Lensmanden paa Næsby- 
hoved holdt streng Vagt, Byfogden øgede sine 
Svendes Tal, og alle lovlydige Borgere stængede 
med dobbelt Slaa for deres Dør, naar Skumringen 
faldt over Staden. 

„Hvor mon Jep bliver af", sagde Mikkel Pe- 
dersen en Dag. „Han burde være her alt. Det 
er ondt at se paa Peder og Elsebe. Og om ikke 
Sagen snart ordnes, da kan det ikke længer 
skjules". 

„Jag hende af Gaarde", sagde Knud. „Der er 
ingen anden Ende paa den Ting". 

Borgermesteren rystede paa Hovedet. Og det 
var ikke den eneste Gang, han vakte sin Yndlings- 
søns Misfornøjelse. 

Han førte paa Kongens Vegne Rettergang med 
Dalum Nonnerne. Hans Naade trængte al Tid 
til Penge og havde hittet paa, at han under Be- 
slaglæggelsen af Michel Claussens Gods vilde ind- 
drage den Part, der var skænket Klostret for Ve- 
ronicas Optagelse. 

^Om Hans Naade vinder Processen, da kan 

vi tage Jeps Arvelod fra Knudsbrødrene/ sagde 
Knud. 

^Du farer for rask frem, min Søn," sagde 
Mikkel Pedersen. „Det er ikke Tider at trænge 
sig frem i. Lad os først se, hvor alt dette ender.'' 

^Kongen vilde hjælpe dig, om du stod derpaa,'' 
sagde Knud. „Og hvad man har, det har man." 

„Ja, om det var saa vel," sagde Hr. Mikkel 
og sukkede. 

Saa kom Budskabet om Kong Frederiks Død, 
og Uroen i Staden voksede. 

Det ^ik saa vidt, at Henrik Skræp en Dag 
stillede sig med skrævende Ben tværs tor Mikkel 
Pedersen i Østergade, saa han spærrede ham Vejen. 

„Hvem skal nu være Konge i Danmark?" 
spurgte han i en brøsig Tone. 

„Det bliver vel sagtens hverken dig eller mig, 
Henrik Skræp", sagde Borgermesteren. „Saa vi 
gør nok bedst i at passe hver sin Haandtering, 
som vi gjorde før. Rør paa dig, at jeg kan 
komme frem". 

Men Skrædderen rørte sig ikke. Han saa 
frækt paa Borgermesteren og sagde: 

„Vi vil have Kong Kristian, at du véd det, 
Mikkel Pedersen *. 

Borgermesteren traadte et Skridt tilbage og 
saa stolt paa ham. 

„Dutter du mig, Henrik Skræp?" sagde han. 

Skrædderen lagde sin Haand paa hans Skulder. 
Men Hr. Mikkel vinkede til to Bysvende, der 
belejlig kom nede i Gaden, og et Øjeblik efter 
var Henrik Skræp paa Vej til Raadhustaarnet. 
Der blev han kastet i et mørkt Hul og fik Stød 
og Spark tillige. Han tog Lygten fra den By- 
sveno, der holdt den, og lyste op i hans Ansigt. 

„Bare for at jeg kan kende dig paa Regn- 
skabens Dag^, sagde han. 

Hans Blik var saa fælt, at Svenden for sammen. 

„Det var ikke mig, som slog dig, Skrædder", 
sagde han. 

Henrik Skræp lo. De hørte ham le endnu, 
da Døren var slaaet i Laas. 

Næste Dag havde Jens Tyndskæg foran- 
staltet et saadant Opløb af Almuen foran Raad- 
huset, at Raadet fandt det raadeligst at slippe 
Skrædderen løs. Han fik en Formaning om at 
opføre sig sømmelig mod sine Overmænd og 
lo de gode Herrer op i Ansigtet. Saa gik han 
hjem til sin Bod, fulgt af Hobens Hyldestraab. 

„Hug de Hunde ned", sagde Knud Gyldenstjerne. 

Men Raadet turde ikke følge hans Opfordring, 
om ogsaa en og anden havde Lyst dertil Raad- 
mændene saa paa hinanden, men hver gjorde sit 
Ansigt til et SkjuI for sine Tanker. Det hed sig, 
at de lybske rustede sig for at befri Kong Kristian 
af Sønderborg, og at Kejseren havde samlet en 
stor Hær for omsider at hjælpe sin Svoger. Ingen 
vidste, hvad Dagen i Morgen vilde bringe, saa 
det var raadeligst af alt at tie og se Tiden an. 

De saa til Mikkel Akelej, som de var vant 
til, fordi han altid vejrede det rigtige. Men denne 
Gang vejrede Hr. Mikkels Næse ingen Ting, og 
han saa til den anden Side. 

Saa rygtedes det, at Hans Naade, den gamle 
Biskop, var bleven overfalden og bortført fra Kær- 
strup. Ingen vidste, hvem Voldsmanden var, og 
alle Spor af ham syntes udslettede. Ti af Biskop- 
pens Svende fandtes dræbte i Skoven, de øvrige 
af Gaardens Folk syntes sunkne i Jorden. 

„Jesus Maria!" sagde Fru Magdalene. 

Hun tænkte paa Jep, fra hvem de intet havde 
hørt, og Familiens øvnge Medlemmer tænkte lige- 
dan. Sandsynligst var det vel, at han var bleven 
bortført med Bispen, og det var da ogsaa den 
gunstigste Forklaring. Men hvor han var, kunde 
ingen tænke sig. Jens Andersen Beldenak havde 
saa mange Fjender, at der var nok at vælge 
imellem. 

^Jeg drager ud at lede efter Jep^, sagde Peder. 

Élsebe græd. Men Knud styrkede ham i hans 
Forehavende. Han tænkte, at naar han først blev 
af med Broderen, fik han bedre Raaderum. Peder 
var heller ikke i mindste Tvivl om hans Hensigter. 
Men han havde en besynderlig Tro paa, at der 
kom noget ud af Jeps Sendelse. 

Saa lod han sin Fader sværge, at de ingen 
Krænkelse vilde tilføje Elsebe, og red af Gaarde 
med sit gode Sværd og en tro Svend. 

„Der rider nok en Junker af By'', sagde Jens 
Tyndskæg. 

„Jo færre, des bedre'', sagde Henrik Skræp. 
„Er de her ikke, naar Regnskabens Dag kommer, 
da søger vi dem op i deres Huler og ryger dem ud". 

„reder Mikkelsen er ikke af de værste", 
sagde Jens. 

„De er alle ens", sagde Skrædderen. 

Peder holdt for Porten af St. Knuds Kloster. 
Han vilde spørge, om Brødrene ikke vidste noget 
fra Jep. Han maatte vente syv lange og syv 
brede. St. Knudsbrødrene var mere paa deres 
Post end nogen i Byen, for Almuen var luthersk, 
og gik det løs, vilde det først komme til at gaa 
ud over Kirker og Klostre. Broder Portneren stak 
sit fede Ansist frem i Lugen og lukkede straks 
igen. Da Peder blev ved at slaa i Porten, blev 
Lugen atter aabnet, og Subprioren viste sig. 

„Vi har intet hørt fra Eders Broder", sagde 
han. „Han drog herfra i sit eget Ærinde, om end 
med Klostrets Samtykke, og sagde intet om, naar 
han kom tilbage". 

Saa red Peder Akelej sin Kaas. 

Men Knudsbrødrene rystede i deres Kutter. 

Forbi var den glade Tid, da de svirede og 
drak. Klosterbrødrene, som skulde bringe dem 
mangfoldige Afgifter i Naturalier, blev borte eller 
mødte kun trevent og med en ringe Del af det, 
de var pligtige at yde. Irettesatte Kældermesteren 
dem, gav de grove Ord til Svar. En Broder, 
som blev udsendt til en fjernt liggende Gaard, 
kom tilbage med Kutten sønderflænget og gennem- 
pryglet, saa han knap kunde slæbe sig af Sted. 

Subprioren talte om at skærpe Klostertugten. 
Kældermesteren blev mager. Maaltiderne i Refek- 
toriet forløb i sørgmodig Tavshed. 

Alene Prioren mærkede ingen Ting. Han sad 
i sit Kammer blandt sine gamle Krøniker og 
vidste intet af det hele. 

Men da Kældermesteren og Garderobemesteren 
som de fornemste af Brødrene en Dag begav sig 
til Bispegaarden for at raadføre sig med Hans 
Naade om, hvad der var at gøre, fik de kun ringe 
Trøst af Biskoppen. 

Knud Gyldenstjerne var i Harnisk med Sværd 
ved Lænd og Handsker i Haanden. Hans Hest 
holdt opsadlet i Gaarden, og ti væbnede Svende 
var rede til Opbrud og sad allerede i Sadlen. 

„I kan takke Eder selv for det", sagde han, 
da Brødrene havde fremført deres Besværinger. 
„I aad for godt og for længe. Nu kommer Faste- 
tiden". 

„Vel muligt, at Eders Naade har Ret", sagde 
Kældermesteren. „Dog ved jeg ikke, at St. Knuds- 

brødrene var værre end andre. Saa synes jeg 
ikke heller, det saa bedre ud i Viborg, hvor 
Eders Naade var Domprovst, før I kom hid. Der 
prædikede Hans Tausen, den mensvorne Munk, 
aabenlyst i Kirken og levede for alles Øjne med 
sin Nonne". 

Knud Gyldenstjerne blev rød i Panden. 

„Hold helst Eders Mening for Jer selv, til I 
bliver spurgt, Broder Andreas", sagde han. „Det 
er ikke rimeligt, at I skulde faaet Tid til overs fra 
Eders Gerning i Klosterkirken til at sørge over 
Religionens Forfald i Riget. Men spæg I blot 
Eders Kød og se til, I ikke volder Forargelse. 
Saa skal nok jeg og de øvrige Prælater opretholde 
Kirkens Ære og Magt". 

„Gud give Eder sin Velsignelse dertil", sagde 
Kældermesteren uforknyt. „Vi beder daglig, at I 
og de andre høje Herrer maa vinde Sejer. Men 
Tegnene er slemme, og alle Haande onde Rygter 
gaar Mand og Mand imellem. Saadan kom det 
mig for Øre, at Eders Naade har befalet Jørgen 
Sadolin at oversætte Dr. Luthers Bog paa Dansk 
for Almuen". 

„Ikke lader jeg Dr. Luthers Bog oversætte for 
Almuen", sagde Knud Gyldenstjerne. „Det er 
min Agt, at Munkene og Nonnerne skal læse den 
og derefter forbedre deres Levned, som Doktoren 
med Rette har lastet, er han end ellers en ful 
Kætter og Oprører mod den hellige Fader. En 
klog Mand lærer af sin Fjende". 

„Om Eders Naade maa faa Held dertil", sagde 
Kældermesteren. „Saa vilde vi ogsaa bede Eder, 
at I forbliver her i Staden med Eders væbnede 
Magt. Almuen er urolig, og der kan hvert Øje- 
blik frygtes Oprør". 

„Jeg drager bort i Rigets Anliggender", sagde 

Biskoppen. „Og jeg frygter ikke Optøjer i Staden. 
Borgermester og Raad har forsikret mig, at de 
skal holde Hoben i Ave, mens jeg er borte. Saa 
efterlader jeg ogsaa tilstrækkelig Magt paa Bispe- 
gaarden". 

Munkene gik. Og Hans Naade red ad Ny- 
borg til. 

„De rømmer Staden", sagde Jens . Tyndskæg. 
„Men har ikke uden ti Svende med. Hvor mange 
mon der er tilbage i Bispegaarden?" 

„Et halvt Hundrede, tænker jeg," sagde Henrik 
Skræp. 

„Kors", sagde Skomageren. „Da er den umulig 
at berende". 

„Tror du?" sagde Henrik Skræp. „Man kunde 
vel stille Blider i Albani Kirketaarn og beskyde 
den derfra". 

„Henrik, du er stor", sagde Jens Tyndskæg. 
„Jeg følger dig, ih vad du vover". 

„Naar Tiden kommer, kommer vi", sagde 
Henrik Skræp. 

Men da Peder kom hjem uden at have fundet 
Spor af Jep, erklærede Fru Magdalene Drage, at 
nu kunde Elsebe ikke længere blive i Huset. 
Stadens Folk talte allerede om, hvordan det var 
fat med hende. I Gaar havde Peblingerne raabt 
Smædeord efter hende paa Gaden. 

„Da skikker vi hende til Ulriksholm," sagde 
Borgermesteren. „Der kan hun forblive, til hun 
har født det Syndens Barn, hun bærer under 
Hjertet. Har vi til den Tid intet hørt fra Biskop- 
pen, faar hun tage den Vej, hun selv synes." 

Peder og Elsebe talte sammen og enedes om 
at skikke sig i det, der ikke kunde være ander- 
ledes. Hun agede ud af Nørreport i den gamle 

Karm. Han red sønder paa for paa ny at lede 
efter Jep. 

Men først red han uden om Staden, indhentede 
Karmen, hvori hans Fæstemø sad og græd og gav 
hende endnu et Ord til Trøst. 

„Lid paa mig, Elsebe,^ sagde han. „Jeg ved 
for vist, det dages for os en Gang." 



FEMTENDE KAPITEL. 



Elsebes Herkomst. 

En Tid lang slæbte Kristoffer Rantzau Biskop- 
pen rundt i Holsten. 

Han var bange for, at hans Voldsdaad skulde 
blive opdaget i Danmark og skjulte derfor sin 
Fange i Skove og Moser. Men Sagerne udviklede 
sig efter Kong Frederiks Død saadan^ at han ikke 
længer behøvede at nære nogen Fiygt. 

Saa drog han ind paa Qvarnneck med sin 
Fange. 

Jep Akelej var bleven løst af sine Baand, saa 
snart Hr. Kristoffer var landet i Holsten og havde 
taget Rede paa, hvem han var. Men Jep vilde 
ikke forlade Biskoppen. Og Herremanden lod ham 
blive, idet han tænkte, han kunde bruge ham som 
Mellemhandler, naar Fangen skulde udløses. 

Thi saa galt Hr. Kristoffer havde pint den gamle 
Biskop, var det dog ingenlunde hans Mening at 
tage Livet af ham. Han vilde tilfredsstille sin 
Hævn, og saa vilde han have gode Løsepenge. 

Men hvad han saa gjorde, gav Jens Beldenak 



sig ikke. Saa snart hans Plageaand slog paa den 
S&eng, rystede han paa Hovedet. 

„I kan tage mit Liv, som I tog mine Tænder 
og snart har taget min Forstand,^ sagde han, ,,men 
ikke en Gylden af mine skal falde i Eders Kasse.'' 

Saa kneb de ham med Tænger og bragte alle 
Torturens Grueligheder til Anvendelse imod ham, 
men lige meget hjalp det. 

Kristoffer Rantzau lod da lægge Halsjern paa 
Biskoppen og lænkede ham til Hundehuset i Borg- 

faarden, udsat for Slotsherrens og alle Svendenes 
[aan og Fornærmelser. En Gang daglig kom 
Hr. Kristoffer og spurgte, om han saa vilde give 
tabt. 

^Nej,'' sagde Jens Beldenak. 

Saa spyttede Adelsmanden paa ham og gik 
bort. 

Jep Akelej sad bestandig hos den gamle Bisp. 

„Hvorfor vil I ikke opfylde Eders Bøddels 
Begæring?" spurgte han. „Hvad gælder Eders 
Mammon mod Friheden? Om først I slap løs, da 
kunde I drage til den hellige Fader i Rom. Han 
vilde sikkert lønne Eder for Eders Lidelser.'' 

„Den hellige Fader i Rom er langt borte," 
sagde Biskoppen. „Hans Arm rækker ikke mer 
til det kolde Nord. Og om jeg gav mit Guld til 
Kristoffer Rantzau, hvormed skulde jeg da købe 
Curien og Prælaterne?" 

„Skal de købes?" spurgte Jep. 

Biskoppen lo bittert og haanfigt. 

„Alting skal købes," sagde han. „Guld er alt. 
Da jeg havde Guld, var Verden min. Da de ranede 
mit Gods, kom jeg i Vaade." 

Jep Akelej sukkede og sagde intet mere derom. 
Men en Dag talte han til Biskoppen i stor Be- 
vægelse. 

„Tilgiv mig, Eders Naade," sagde han, „at 
jeg, som kun er en ringe Lægbroder og en stor 
Synder, taler til Eder, som jeg gør. Men aldrig 
har jeg set Eder folde Eders Hænder i Bøn." 

„Hvad ved du om min Bøn," sagde Biskoppen 
hvast. 

„Nej," sagde Jep Akelej. „Men jeg beder Eder 
aabenbare den for mig. Jeg er en søgende paa 
Jorden og kan intet Steds finde, hvad jeg har be- 
hov. Stundom tror jeg, jeg maa dø, for at min 
Sjæl kan finde Hvile." 

„I er et Barn, Jep Akelej," sagde Biskoppen 
utaalmodig. „Hvad taler I om sligt til mig, som 
Hgger her i Fjendevold og Pine. Lad os drøfte 
den Slags Materier, naar vi sidder lunt igen i mit 
Brev kammer paa Kærstrup. Gud er i Himlen og 
skøtter sig noK. Menneskene er sat i Verden for 
at stride. Om han vil skaffe mig Hævn over Kri- 
stoffer Rantzau og dem, der staar bag ham, da 
skal jeg nok rede for mig paa Dommens Dag." 

Jep saa bedrøvet hen for sig. Jens Beldenak 
forstod, hvad han tænkte paa, og rystede utaal- 
modig i sin Lænke. 

„Plag mig ikke," sagde han. „Her staar jeg 
bunden som Herremandens Hund, og 1 forlanger, 
jeg skal trøste en Ungersvend i hans Elskovskvide. 
— Tænker I endnu paa den Kvinde, som drev 
Eder i Klostret?" 

„Ja," sagde Jep. 

„Hvad tænker I om hende?" 

Jep Akelej vred sine Hænder og sagde med 
skælvende Mund: 

„Jeg tænker aldrig den ene Dag som den 
anden." 

„Hvad Ærinde havde I til mig den Kvæld paa 
Kærstrup?" sagde Biskoppen. 



126 

Jep tog sig til Panden og saa forfærdet paa 
ham. 

^Ak, Eders Naade,^ sagde han, „det har jeg 
glemt til denne Dag. Jeg ved ikke, hvordan det 
har sig med mig, men mit eget trænger sig be- 
standig frem og blænder mit Syn, saa jeg intet 
ser af, hvad jeg skulde. Nu kom jeg den Dag 
og blev Vidne lil Eders Ulykke, og siden har jeg 
intet tænkt paa, uden hvordan en af Kirkens 
Ypperste bærer sin Skæbne ..." 

„Godt, godt," sagde Biskoppen. „Hvad var 
det saa, I vilde mig paa Kærstrup?" 

Jep Akelej . fortalte om Peder og Elsebe. Bi- 
skoppen hørte paa ham med voksende Uro. 

„Guds Død," sagde han. „Om jeg havde 
Mikkel Pedersen her, da skulde jeg tugte ham for 
hans Overmod. Hvad bilder den Kræmmer sig 
ind? Er Elsebe ikke god nok til hans Søn?" 

Jep sagde ingenting, og Jens Beldenak blev 
ved at udskælde Borgermesteren og opregne alle 
de Velgerninger, han havde vist ham. 

„Det nytter alt sammen intet," sagde Jep, da 
han omsider tav. „Fader vil ikke lade sig sige. 
Og Elsebe og Peder har jo ogsaa forsyndet sig 
mod Guds Lov." 

„Har de?" sagde Biskoppen tørt. „Da ved jeg 
ikke af, at nogen af dem nar aflagt Klosterløfte." 

Jep Akelej saa paa ham. Biskoppen læste hans 
Tanker og kom i et sandt Raseri over dem. 

„Er I rasende, Jep," sagde han, „Tosse og 
Taabe, at I kigger Gud Herren i Kortene og sætter 
Jer til Doms over hans Skabninger. Lad rræsten 
og Bispen prædike, som han kan for Altret i St. 
Knud — sæt ham med Halsjern paa i Kristoffer 
Rantzaus Hundegaard, og se til, om han ikke 
stryger Salvelsen af sig og giver Livet, hvad Livets 

er. Men jeg vil ikke tale mer med Jer. Sig mig, 
hvad Mikkel Pedersen vil, jeg skal gøre for Elsebe, 
og gaa saa bort. Jeg vil prøve paa, om jeg kan 
sove." 

„Min Fader bad mig spørge Jer, hvad I ved 
om Elsebes Herkomst/ sagde Jep. 

Det gav et Sæt i Biskoppen. 

„Hvad ved jeg derom. Hvad vil han vide?** 
sagde han mistroisk. 

Jep Akelej forklarede paa ny, og Biskoppen 
havde ikke Øjnene fra hans Ansigt. 

„Jeg vil give hende en god Medgift," sagde 
han. „Halvparten af, hvad jeg efterlader mig, 
skal hun faa. Hun kan dele med min Søstersøn 
i Lobech. Nej . . . Fjerdeparten skal hun faa 
den Dag, jeg slipper løs." 

„Det ^ør det ikke ud," sagde Jep. „Fader 
giver aldng sit Samtykke til, at hans Søn gifter 
sig med en Kvinde af ukendt Byrd." 

Biskoppen lo haanligt. 

„Hvad er Byrd?" sagde han. „Min Fader var 
en ussehg Haandværksmand, og jeg er Prælat af 
det hellige romerske Rige." 

Han knejsede i sine Pjalter og med Jernet om 
sin Hals, og Jep tænkte, han saa visselig ud 
som den Herre, han var. Men saa faldt han 
sammen igen og saa sig urolig om. Jep talte om 
Elsebes Skønhed, og hvordan hun førte sig trods* 
nogen fornem Kvinde. Saa havde de tænkt, at 
der maatte være en eller anden Løndom ved hendes 
Fødsel, og at hendes Moder maaske havde været 
en skøn og ædelbaaren Kvinde. 

„Sandelig var hendes Moder skøn. Der var 
ikke fagrere Kvinde i Danmark end hun," sagde 
Biskoppen. 

Men saa blev han end mere urolig. Han 

flyttede sig saa langt fra Jep, som Lænken tillod 
og saa mistroisk til ham, krøb saa nærmere igen 
og lagde sin Haand paa hans Knæ og mumlede 
Ord, som ikke var til at forstaa. 

„Elsebe," sagde han, Elsebe ..." 

Han saa hvast paa Jep, og i det samme løb 
hans Øjne over i Vand, og hans Læber skælvede, 

„Tror I, Mikkel Pedersen vilde tage Elsebe til 
Sønnekone, om hun var af høj Byrd . . . om hun 
havde en mægtig Mand til Fader ..." 

„Det tror jeg," sagde Jep. 

„Og ellers jager han hende med Skam af 
Gaarde?" 

„Det gør han." 

Den gamle Prælat rykkede sig helt tilbage til 
Muren, lagde sin skaldede Nakke op imod den og 
korsede Armene over Brystet. 

„Tvi være Mikkel Pedersen Akelej," sagde han 
og spyttede. „Elsebe er min Datter." 

„Eders Naade ..." 

„Naa . . . hvad saa?" sagde Biskoppen og 
saa haanlig paa Jep, som tog sine Øjne til sig. 
„Let nok at give Kyskhedsløfte, mens man er 
Dreng endnu, men tungt at holde det i Manddom- 
mens Dage. Har jeg syndet, saa har jeg bødet. 
Har jeg overtraadt et af Kirkens Bud, saa har 
jeg holdt de andre. Ingen ved det uden I og hun, 
som gav mig sin Elskov og nu er død, saa det 
blev ingen til Forargelse. Min Synd skal jeg nok 
klare med Gud. Jeg tænker ikke, han dømmer 
mig, som stred et langt Liv mandelig for hans 
hellige Kirke." 

Jep havde gemt sit Ansigt i Hænderne. 

„Hvad tænker I paa, Jep Akelej?" sagde 
Bispen. 

^Jeg tænker paa Broder Hennichin,'^ sagde 
Jep. 

Jens Bpldenak blev bleg. Men han kom ikke 
til at svare, for i det samme fyldtes Gaarden med 
Larm og Raab, og i næste Øjeblik var de om- 
ringede af Kristoffer Rantzau og hans Gæster, der 
kom fra Drikkelaget, røde og muntre af fransk 
Vin og Mumme. 

„Hvor gaar det, Bisp?" raabte Hr. Kristoffer. 
„Er I betænkt paa at betale Løsesummen?" 

„Nej," sagde Jens Beldenak. 

Kristoffer Rantzau lo. 

„Godt," sagde han. „Visselig vil det være 
mig en stor Ære at huse Eders Naade en Stund 
endnu. Og eftersom Solen skinner smukt i Dag, 
og Vaaren er i Luften, vil jeg lade Eder iføre 
Eders Sommerdragt. — Hej . . . Oluf! Fribert!" 

To Svende kom løbende. 

„Klæd hans Naade af!" bød Hr. Kristoffer. 

De rev Pjalterne af den gamle Bisp, saa han 
stod fuldkommen nøgen i sit Halsiern. De for- 
samlede Herrer hilste ham med nøje Raab og 
haanede hans affældige, mishandlede Legeme. 

„Hid med Honningkrukken," raabte Slots- 
herren. 

En Svend kom med en Krukke Honning fra 
Fadeburet. De smurte nu Biskoppens Legeme ind 
fra hans Hoved til hans Fødder. 

„Sødere Blomst stod aldrig i min Urtegaard," 
sagde Hr. Kristoffer. „Nu faar vi se, om Bierne 
kommer. " 

„Din Sjæl skal brænde til evig Tid i Helvedes 
Pine," sagde Biskoppen. 

Kristoffer Rantzau lo, og Herrerne lo, og Sven- 
dene lo. Jep Akelej løftede sine magtesløse Hænder 
mod Himlen. 

Jep Akelej og hana Kæreste. 9 

Saa kom en Bi og satte sig paa Jens Belde- 
naks Kind. Og der kom en og stak ham paa 
hans Laar og en i hans Øje. Da det gik for 
langsomt, bar de to Bikuber ind, og snart myirede 
og kravlede det over hele den ulykkeliges Legeme. 

Han vred sig, og Bierne stak værre endnu og 
fløj tættere paa ham. Han sukkede, og de hol- 
stenske Herrer lo. 

„Hvad siger Paven i Rom?" spurgte Kristoffer 
Rantzau. 

Da brast den ^amle Mands Styrke. 

„Jeg giver mig, Kristoffer Rantzau," sagde 
han. 

„Ej, ej," sagde Hr. Kristoffer. „Og I vil be- 
tale de seks Tusind Gylden?" 

„Jeg skal forsøge at bringe dem til Veje." 

„Og hvad Sikkerhed giver I mig?" 

„Lad Jep Akelej, som staar der, drage til min 
Søsterdatters Mand, Henrik Skepping, som er 
Borger i Lobeck. Om det staar i hans Magt, da 
vil han og hans Slægtninge udfri mig." 

„Vel talt,^ sagde Hr, Kristoffer. „Jep Akelej 
skal faa en Hest fra min Stald, for at han kan 
røgte sit Ærinde des hurtigere. Og for at vise 
Jer min Tillid skal I paa Timen blive løst af 
Halsjernet og indsat i Taarnet, som det sømmer 
sig en Fange, hvis Liv er Guld værd." 

Tre Dage efter red Jep Akelej ind paa Quarn- 
beck ledsaget af Henrik Skepping og tre andre 
Lfibecker-Borgere, som havde den forlangte Løse- 
sum med sig. 

Henrik Skepping græd, da han saa, hvad der 
var tilbage af den stolte Bisp. Men Jens Belde- 
nak sagde ingenting, trykkede blot tavs hans Haand. 

„Fort herfra," sagde han. 

Men som de skulde hjælpe ham op paa den 

Hest, han ikke længer ved egen Hjælp kunde be- 
stige, bad Jep Akelej ham om et Øjebliks Sam- 
tale under fire Øjne. De gik da afsides, og Jep 
fremtog et Brev af sin Barm. 

„Jeg har en Bøn til Eders Naade,^ sagde han. 
„Vil I fly mig en Sum, saa jeg kan hverve mig 
en paalidelig Brevdrager til Odense? Jeg har her 
opsat en Skrivelse til min Fader, hvori jeg for- 
tæller det alt, som det er. Ikke heller nar jeg 
glemt den Medgift, I lovede Elsebe.'^ 

„Det var meget betænksomt af Jer,^ sagde 
Biskoppen tørt. „Endda jeg ikke har tænkt at 
gaa fra mit Ord. Jeg mente ellers, I selv vilde 
drage til Odense og faa den Sag i Orden.** 

„Jeg kan ikke, Eders Naade,** sagde Jep Akelej. 

Biskoppen saa paa ham med sine stærke Øjne, 
men sagde ingentmg. Jep knugede Hænderne 
mod sit Bryst. Hans Mund skælvede, og hans 
Øjne var fulde af Taarer. 

„Vredes ikke paa mig,** sagde han sagte og 
ydmygt. „Jeg drager til Dr. Luther i Wittenberg.** 

Jens Andersen Beldenak maalte ham fra Hoved 
til Fod . . . saa udtæret hans Skikkelse var, saa 
rystende hans Hænder, saa forstyrret hans Blik. 

„Aldrig traf leg værre Taabe,** sagde han saa. 
„Lid paa mit Ord, Jep Akelej ... I styrter, inden 
I naar halvt til den mensvorne Munks Rede.** 

„Jeg maa vide, om han har Bod for min Sjæls 
Skade," sagde Jep. 

Da vendte BisKoppen ham Ryggen. 

„Der ligger i disse Tider kun ringe Vægt paa, 
om Fanden faar en Sjæl mer eller mindre,** sagde 
han. „Giv ham Pengene, Henrik. Og saa fort 
herfira.** 



9* 

SEKSTENDE KAPITEL. 



Hos Morten Luther. 

Jep Akelej vandrede og vandrede og kom om- 
sider til Wittenberg. 

Det var Aften, da han naaede Byen, men det 
faldt ham ikke med en Tanke ind at søge et Her- 
berg. Han følte ikke mindste Træthed, da han 
gik gennem de snævre Gader, blot Længsel efter 
at vide, om Maalet var Rejsen værd. 

Og han havde ingen Møje med at finde Dr. 
Mortens Hus. Hvert Menneske, han spurgte, viste 
ham Vejen og undredes bare, at han ikke kendte 
den. 

Der var en ung Kvinde, han talte til, som 
raadede ham til at lægge Kutten. 

„Dr. Morten lider ikke Kutterne,'^ sagde hun. 
„Og er I saa vidt, at I søger ham, da er det vel 
ikke heller nødigt, at I bærer den.^ 

„Om han ikke tager mig, som jeg er, da maa 
jeg gaa bort igen,'^ sagde Jep. 

„Vist faar I Foretræde," sagde Kvinden. „Tu- 
sinde søger ham, fattig og rig, fornem og ringe, 
og ingen gik uhjulpen fra hans Dør." 

„Da er alt godt og vel,** sagde Jep. 

Men da han kom til Huset, hvor den store 
Kætter boede, blev han greben af Tvivl og For- 
virring. 

Han stod stille og saa derover, og det kom 
ham for, som stod Broder Hennichin paa Sten- 
trappen og strakte sin Haand advarende ud imod 
ham. Han vidste, at om den fromme Munk var 
her til Stede, da vilde det visselig lykkes ham at 
afholde ham fra hans Forehavende. 

Men hvor var Broder Hennichin? Kan hænde, 
han havde fundet den Død, han længtes efter, og 
som var det eneste Maal for hans fromme Liv. 
I alle Fald var han borte, og Jep maatte svare 
for sig selv. 

Rask gik han mod Huset. Og som han stod 

Eaa Trappen og havde løftet sin Haand mod Dør- 
ammeren, lod han den atter falde. 

Der lød Sang derinde fra og Musik; Han skel- 
nede en dyb, stærk Røst og vidste i det samme, 
det var Dr. Luthers. Sandelig var det ingen Salme, 
Reformatoren sang ... nu tav han, og de lo der- 
inde og raabte lydelig deres Bifald. 

Jep Akelej mindedes St. Knudsbrødrene i Odense. 
Det kom ham for, som blandedes deres Stemmer 
i Refektoriet med Stemmen derinde. 

Nu sang den igen . . . 

Han smilte bittert og vilde vende sig og gaa 
bort. 

Saa fo'r der en Skælven gennem ham fra Hoved 
til Fod. Han bed Tænderne sammen, greb Dør- 
hammeren, som den druknende griber et Halm- 
straa, og lod den falde mod Døren. 

Den blev hurtig aabnet, og en ung Mand med 
ei mildt Ansigt stod foran ham. Jep Akelej bad 
at faa Doktoren i Tale. 

^Om ikke det gælder Liv og Død eller Sjælens 
Salighed, da kom igen i Morgen,'^ sagde den unge 
Mand. „Dr. Martin fejrer i Kveld sin yngste Søns 
Fødselsdag og sidder just i en Kreds af gode 
Venner." 

„Jeg vil ikke forstyrre Doktoren,** sagde Jep. 

Hans Stemme lød saa bittert, at den unge 
Mand studsede. 

„Vogt Jer, at ikke I gør Dr. Martin Uret i 

Eders Tanke/ sagde han. »Ingen ^ver større 
Part af sit Liv end han til dem, der lider ilde.'' 

Han saa lidt paa Jep, der ikke svarede, men 
langsomt steg nea ad Trappen. Saa lukkede han 
Døren. 

Jep Akelej satte sig paa Jorden med Ryggen 
mod Husets Mur. 

Han aarkede ikke at gaa mere. Hans Hoved 
sank tilbage mod Muren, hans Øjne lukkede sig, 
hans Hænder faldt kraftesløse ned. 

Hvor længe han sad saadan, vidste han ikke. 
Han hørte Sangen derinde fra ... nu var der en, 
som talte ... det var den samme Stemme igen . . . 

Døren gik op, og han fo'r sammen. 

Der kom en Mand ud, en bred, svær Mand. 
Han gik ned ad Trappen og stod der og lod 
sit Vand. Saa blev han staaende og saa mod 
Himlen, hvor Stjernerne blinkede frem, 

Jep Akelej saa paa hans Mund, saa stærk den 
var. Og hans Øjne saa klare. 

Nu korsede Manden Armene over sit Bryst. 
Og alt imens hans Blik var vendt mod Stjernerne 
sang han dæmpet, men med en forunderlig Styrke 
og Glæde i Stemmen: 

Vor Gud han er saa fast en Borg, 

han kan os vel bevare. 

Han var vor Hjælp i al vor Sorg 

vort Værn i al vor Fare. 

Den gamle Fjende led 

er nu for Alvor vred, 

stor Magt og Argelist 

han saimer mod os vist, 

ej Jorden har hans lige. 

Jep Akelej laa paa Jorden foran ham og klam- 
rede sine Arme om hans Ben. 

„Mand, Mand!^ sagde Morten Luther. 

Han løste hans Armes Greb og bar ham 
op ad Stentrappen og ind i Huset, lagde ham paa 
en Løjbænk i et lille Kammer og lukkede Døren 
til det Rum, hvor hans Gæster sad. 

Jep aabnede Øjnene og lukkede dem igen. 

„Er I hungrig, Mand?" spurgte Luther. 

„Nej," sagde Jep. 

Og pludselig sad han over Ende og begyndte 
at tale. Ustandseligt strømmede Ordene af hans 
Mund. Han fortalte om den engelske Skipper og 
hans Kvinde, om Munken i St. Knud, om Peder 
og Elsebe, om Jens Andersen Beldenak og Broder 
Hennichin . . . 

Luther stod o^ saa paa ham, slap ham ikke 
et Øjeblik med sme skarpe Øjne. Saa gav han 
sig til at vandre frem og tilbage i det lille Kam- 
mer, mens Jep fortalte og fortalte. 

„Det er nok," sagde han pludselig. 

Han sagde det saa stærkt, at Jep standsede i det 
samme. 

„Tror I ikke, jeg har hørt det Klagemaal før?" 
sagde Luther. „Saa langt Pavens Magt naar, saa 
langt er det den samme Ukyskhedens og Hore- 
nets Elendighed. Saadan har den store Skøge i 
Rom forvandsket Guds hellige Skabning, saa den 
ikke lænser ved, at Mand maa have Kvinde og 
Kvinde Mand. Det er ikke Menneskers Paafund, 
men Guds. Det er ikke blot Guds Indretning, 
men Guds Befaling." 

Hans Røst drønede i Kammeret. Jo stærkere 
den lød, des roligere blev Jep. 

„Dr. Martin," sagde han. „Er det da ikke 
saa, at den ugifte Stand er den helligste?" 

^Haa," sagde Luther og slog i Bordet. „Der 
har vi det. Der har vi det. Paven gik Djævelens 
Ærinde, da han vilde gøre det bedre end Vor- 

herre. Han vilde lave en hellig Stand, og de 
hellige er blevne saadanne Svin, at Sol, Maane 
og alle Stjerner korser sig derover. Nej, Jep 
Akelej. Visselig gives der Krøblinge og Gil- 
dinger, hvem Ægtestanden er forment. Saa er 
der ogsaa Sjæle, saa drukne af Gud, at de intet 
kender til Kødets Begær, men al deres Attraa staar 
til Himmerige. Saa faa er der af dem, at de er 
at ligne ved Guds Mirakler. Er I en saadan Sjæl?" 

„Nej," sagde Jep. 

„Da tag Eder en Hustru og opfyld Guds Lov, 
som er den: vorder frugtbare og formerer Eder," 
sagde Luther. „Kast Kutten, som er intet uden 
en Skændsel og et Skalkeskjul. Forsag Løgnen 
og lev Livet, som Gud har skabt det." 

Jep Akelej lagde de magre Hænder sammen 
paa sme Knæ. Den Mand, der gik der og talte 
saa stærkt, var en anden end han, der havde sendt 
sin Lovsang mod Stjernerne, og for hvem han var 
sunket i Knæ 

„Dr. Martin," sagde han og rejste sig fra Løj- 
bænken, hvor han sad. „Kan hænde, I har Ret. 
Jeg ved det ikke. AllenJFals har jeg intet set i 
Klostret uden Uskikkelighed, saa nær som Broder 
Hennichin ..." 

Luther slog sine Hænder paa hans Skuldre, 
saa han sank i Sæde igen. 

„Raser I, Mand?" sagde han. „Vil I have 
noget bedre Vidne paa mine Ords Sandhed end 
Broder Hennichin? Naar Gud frelste ham af 
Indemuringen, var det da ikke, fordi hans Kloster- 
løfte var en større Brøde end hans Synd med 
Kvinden? Naar Gud lader ham vandre frisk og 
sund i Verden, er det da ikke for ydermere at 
vise, at Munkevæsenet er IMævlens værk?" 

Jep Akelej rystede paa Hovedet. 

„Saadan er det ikke, Dr. Martin/ sagde han 
rolig. „Men jeg vil ikke strides med Eder derom. 
Eders Ord passer ikke paa mig. Jeg har det saa- 
dan, at den Kvinde, jeg havde kær, volder min 
Sjæls Fortab. Hun er saadan, at jeg ikke kan 
gøre hende til min Hustru. Og hun er saadan, 
at Længslen efter hendes Favn er Dag og Nat i 
mit Blod. Bedst som jeg raaber til Gud i Bøn, 
hvisker Vellystens Djævel i mit Øre. Naar helst 
jeg tror, jeg har fundet Fred, staar hun for min 
Sjæls Øje, letfærdig og skøn, og det tykkes mig, 
der er ingen Lykke uden hos hende.** 

„Ingen Sinde har Djævlen regeret et Menneske, 
som Jer,** sagde Luther. „Har I lidt Skibbrud i 
Eders Elskov, da raaber Eders Legeme til Jer hver 
Dag, at I skal tage Eder en anden Kvinde. Gud 
er det, som raaber i Eders Legeme, men I hører 
det ikke. Djævlen indbilder Eder, at Guds Villie 
er Synd. Tag Jer en Hustru, Mand! Verden er 
fuld af tugtige Møer, som gerne vil fuldkomme 
Naturens Bestemmelse. Tag Eder en Hustru, 
fyld Eders Hus med Børn, og Fanden ryger Jer 
af Kroppen.** 

„Nej, Dr. Martin,*^ sagde Jep Akelej. 

„Jo,** sagde Luther. „Sandeligen og til Guds 
Ære jo. Eders Elskov, som I har den, er intet 
uden Hedenskab og Synd, der kommer af urent 
Blod. Jeg udpeger mig en Kvinde og siger: hun 
staar mig an. Men om hun dør, eller hun vil 
ikke have mig, da sørger jeg en Stund og vender 
saa min Hu til en anden. Enhver sund Kvinde 
kan vorde en god Ægtehustru, som enhver sund 
Karl en god Ægtemand, og Elskoven kommer ved 
sund og Kristelig Omgængelse.** 

„Nej, Dr. Martin,** sagde Jep Akelej. 

Morten Luther greb hans Haand. 

„Kom," sagde han. „Jeg vil vise Jer noget.** 

Han stødte Døren til det andet Rum op og 
trak sin Gæst hen til Tærskelen. 

Jep Akelej saa nogle Mænd, der sad om et 
Bord, dækket med en skøn Dug og Kander og 
Stob og Bagværk. Der sad en lille Pige og en 
Dreng, begge sovende, med friske røde Kinder. 
For Enden af Bordet længst borte sad en Kvinde. 
Hun havde et Barn liggende paa sit Skød og et 
andet ved sit Bryst. Den lille drak med struttende 
Kinder og klemte med sine smaa Fingre Brystet. 

„Dette er min Hustru, Jep Akelej," sagde 
Luther. „Kathe hedder hun. Nonne var hun, 
som jeg var Munk, og Gud har givet hende til 
min Sjæls og mit Legemes Lykke. Jeg ægtede 
hende midt i Bondekrigen. Mine Fjender var tal- 
rige som Havets Sand, og jeg var daglig beredt 
paa Døden. Just da fejrede jeg vort Bryllup, for 
at jeg dermed kunde ærgre Satan, forinden Gud 
tog mig bort. Gud lod mig leve, fordi han sag- 
tens havde Brug for mig en Stund endnu. Skønne 
Aar har jeg haft ved min Kåthes Side, og kærere 
er hun bleven mig for hver Dag, der gik. Men 
det véd Gud, som gav mig hende, at om han tog. 
hende til sig i sin Visdom, da vilde jeg først sørge 
inderligt. Og om jeg var ung endnu og fornam, 
at den enlige Stand kunde bringe mig i Fare for 
Ære og Sjæls Salighed, da vilde jeg finde en 
anden god Kvinde og give hende Kåthes Plads i 
min Seng og ved mit bord." 

Jep lænede sit blege Hoved mod Dørkarmen 
og saa paa dem, der var i Stuen. Vennerne 
nikkede trohjertet til Luther. Fru K&the smilte 
og rødmede og nikkede glad med de andre. 

Morten Luther slap hans Haand og gik hen 
til sin Hustru. 

„Se her den sidste Frugt af min Lænd," sagde 
han. „Paul kaldte vi ham i^ Daaben, og vil Gud, 
skal han leve og vokse sig til en sand evangelisk 
Kristen og tage sig Hustru og avle Børn i Landet." 

Han tog den Ulle Dreng paa sine Arme og 
vendte sig mod Jep Akelej. 

Men Jep Akelej var borte. 

Han gik ned ad Stentrappen, gennem Byen, 
den Vej han var kommen. Han vandrede I^ord 
paa, ad Danmark til, uden at tænke over det. 

Han vilde finde sig et Sted, hvor han kunde 
bo, ensom og alene, og gruble over de Ting, han 
ikke forstod. 



SYTTENDE KAPITEL 



Knud Akelejs Forræderi. 

Jep Akelejs Bud kom ingensinde til Fyen. 

Men alle de Odense Æblehaver stod i Blomst 
igen, og Elsebe havde født sit Barn paa Ulriks- 
holm. 

Det var en Dreng, og det kneb haardt for Fru 
Magdalene ikke at ile derud og se til dem. Men 
Borgermesteren holdt igen, og Knud erklærede 
paa ny, at han drog bort, hvis Moderen lyste 
Slegfredsønnen i Kuld og Køn. 

Peder red til Ulriksholm og løftede sin Dreng 
i Vejret med stormende Glæde. Men Glæden svandt 
igen, da han maatte bekende for Elsebe, at han 
ikke havde fundet Jep. 

Han havde været i Ltibeck hos Jens Beldenak, 
der havde fortalt ham, at hans Broder var draget 

til Wittenberg. Han havde spurgt om Elsebe, og 
Biskoppen havde svaret ham, at Jep vidste, hvad 
der var at vide, og at han ikke var til Sinds at 
tale mer om den Ting. Det lod endda, som om 
han fortrød, hvad han havde sagt Jep. 

„Vi faar bie, til Jep kommer for en Dag," sagde 
Peder. „Jeg drager ud igen og søger efter ham 
o^ aflader ikke, før jeg finder ham. Fader gør 
dig ingen Fortræd, og Moder længes allerede ener 
at se dig. Men var Tiderne ikke saa onde, som 
de er, nk Knud sagtens Magt over dem til sidst. 
Hans Ondskab er uden Ende." 

„Den er det," sagde Elsebe. 

Peder havde Ret i, at Tiderne var onde. 

Tættere og tættere filtrede Vævet sig sammen 
i Danmarks Rige. Var der den Mand, som fandt 
Rede i det, saa var det ikke Hr. Mikkel. Han 
vidste ikke mere, end at ingen længere kunde tro 
sin Nabo, og at den, der var viis, holdt Munden 
tæt i. Forgæves havde Raadet opfordret ham til 
at sige, hvad der var at gøre. Han skød Ansvaret 
over paa sin Kollega, Jep Unkersen, og da de blev 
ved at trænge paa, sagde han, at han var syg, 
og holdt sig fra Møderne. 

Gik han uden for sin Dør, haanede Henrik 
Skræp ham i hans aabne Øjne med alle Slags 
uhøviske Tilraab. Skrædderen behøvede ikke længer 
at være bange for Bysvendene. Dem holdt by- 
fogden Dag og Nat samlede ved Raadhuset. 

Og St. Knudsbrødrene barrikaderede sig i deres 
Kloster som i en Fæstning, og Bispegaardens Port 
var altid lukket og skarpt bevogtet med ophejset 
Vindebro, mens Bispen selv for rundt i Landet, 
ingen vidste hvor. 

Mikkel Pedersen havde skikket en tro Mand 
til København for at høre, hvordan Sagerne stod 

der, og hvor meget Rygterne havde paa sig, som 
fortalte, at Greven af Oldenburg som LtibecKernes 
Allierede havde besat Byen og underlagt sie hele 
Sjælland. Og en Aften sad den tro Mand der og 
bragte vigtige Efterretninger. 

Det var rigtigt nok, at Greven var i^ København. 
Mange Knægte og Ryttere havde han med sig og 
en umaadelig lybsk Flaade laa ved Dragør. Herre- 
mændene paa Sjælland havde med det gode eller 
med det onde sluttet sig til hans Fane. Bøn- 
derne og Borgerne rejste sig baade paa Sjælland 
og paa Lolland og Falster og fo'r brændende og 
skændende frem mod de Adelsfolk, til hvem de 
bar gammelt Nag. Ikke bedre stod det til i 
Skaane, hvor Malmøboerne gik i Spidsen for Be- 
vægelsen. Han havde talt med baade Jørgen Kok 
og Ambrosius Bogbinder, og de havde givet ham 
den Hilsen til Odense Borgermester, at om nu Fyn- 
boerne rejste sig som een Mand, da skulde det 
nok lykkes ved forenede Kræfter at befri Kong 
Kristian og atter sætte ham paa Tronen til 
Borgerstandens Vel og Adelens Undergang. 

Hr. Mikkel forhørte Manden i en stiv Klokke- 
time, men fik ikke andet ud af ham end det 
samme. Over alt prædikedes den evangeliske 
Lære, Kong Kristians Tilhængere var saa talrige 
som Havets Sand, og det var ikke længere at 
tænke paa at gøre Modstand. 

Som nu de sad sammen i Borgermesterens Løn- 
kammer, kom et Bud hastigt ridende fra Svend- 
borg, fra Borgermesterens Ven, Jokum Andersen, 
der drev en stor Handel paa Ltibeck og i mangt 
stod i Forbindelse med ham. Buddet bragte Brev, 
og i Brevet stod der, at to Fænniker Landsknægte, 
under Anførsel af Jost Beritz og Albert Flegge, 
var landede mellem Nyborg og Svendborg og 

rykkede frem mod Ørkild Slot, som Biskoppen 
havde rømmet i stor Hast uden at efterlade synder- 
lig Besætning. De to Herrer var den oldenborgske 
Greves Høvedsmænd og tog alt Landet i Ed til 
Greven paa Kong Kristians Vegne. Saa stod 
der ogsaa i Brevet, men kun som et Rygte, Hr. 
Jokum havde hørt, at Skipper Clement var landet 
i Aalborg med en mægtig Hær, og at alle Jyderne 
rejste sig for Kong Kristian. 

Da Mikkel Pedersen havde læst denne Skrivelse, 
faldt der en Sten fra hans Hjerte. Nu skønnede 
han, hvad han burde gøre. 

Han følte sig helt livlig og frisk igen, gik op 
og ned ad Gulvet og gned sine Hænder, mens 
han overvejede, hvordan han skulde gribe Tingene 
an. Han afskedigede de to Mænd med rigelige 
Belønninger, gav Fru Magdalene venlige Ord og 
var mere munter, end nogen havde set ham længe. 

Saa bød han sin Husstand god Nat og lukkede 
sig inde i sit Brevkammer for at forberede alt til 
den Gerning, der maatte gøres næste Dag, om 
der skulde være nogen Fortjeneste ved den. 

Han brændte nogle Breve, der kunde være 
farlige, skænkede sig et Bæger god Vin og gav 
sig til at overveje, hvorledes han vilde belægge 
sine Ord, naar han i Morgen foreslog Jep Unker- 
sen og Raadmændene at slutte sig til Borgerne 
og Almuen og en stor Del af Adelen i det øvrige 
Land og højlydt kræve Kong Kristian udtagen af 
Sønderborg Taarn og genindsat paa den Trone, 
hans Farbroder med Urette havde berøvet ham. 

Hr. Mikkel blev helt rørt ved Tanken om, at 
Kong Kristian havde været Gæst i dette hans 
Hus, drukket Bægere med ham i hans egen Vin 
og sagt mange og stærke Ord om Købmanden og 
Borgeren, som han vilde værne mod Adelens Over- 

greb. I Morgen skulde han gøre hans Naades Ord til 
sine. Han skulde ikke gaa af Vejen for Henrik 
Skræp og Jens Tyndskæg, men stille sig Side 
om Side med dem og i Spidsen for alle de Odense 
Mænd hylde Kong Kristian, naar han om en 
føje Stund holdt sit Indtog i Staden. 

Saa langt var Borgermesteren kommen i sine 
lyse Betragtninger, da Knud stak Hovedet ind og 
meldte, at Knud Gj^denstjerne stod her og begæ- 
rede Hr. Mikkel i Tale. 

„Biskoppen!" sagde Borgermesteren forfærdet. 

„Ham selv,'' sagde Knud. „Han kom til Bag- 
porten, formummet i en stor Kappe og med 
Hætten over Ansigtet." 

I det samme lagde en fast Haand sig paa 
Knuds Skulder. Han blev skubbet til Side, og 
Knud Gyldenstjerne stod i Stuen, drog Døren til 
efter sig og stængede den. 

„God Aften, Mikkel Pedersen," sagde han. 

Hr. Mikkel bøjede sig stumt. Biskoppens Besøg 
kom for meget paa tværs af hans Éetragninger 
til, at han straks kunde klare sig, hvad han skulde 
sige. Men hans Naade slog Kappen til Side, 
satte sig i Borgermesterens egen Stol, skænkede sig 
et bredfuldt Bæger af hans Vin og drak det ud i 
eet Drag. 

„Det gjorde godt," sagde han og smækkede 
med Tungen. „I tolv Timer har jeg redet ad 
Stier og Krogveie for at undgaa de grevelige." 

„Er Hæren alt saa nær?" spurgte Borger- 
mesteren. 

„Puh — Hæren," sagde Knud Gyldenstjerne 
foragtelig. „Der er et Par Hundrede Landsknægte 
og nogle Ryttere, tænker jeg. Men Almuen rejser 
sig vidt og bredt . . . jeg frygter, de i denne Wat 
brænder mit stolte Ørkild. Svendborgerne er i 

fuldt Oprør. Hvidkilde brændte, da jeg red forbi 
.... Gud staa Eiler Erichsen bi, om de fanger 
ham, han slipper næppe derfra med Livet. ^ 

Biskoppen skænkede igen og drak. Borger- 
mesteren tav og saa paa sin fornemme Gæst. 
Hvad han hørte, maatte jo kun styrke ham i 
hans Forsæt, og dog var der noget i hans Naades 
Væsen, som gjorde ham usikker. 

„Her bliver ikke godt at bo jpaa Fyns Land, 
den Overgang det varer," sagde Biskoppen. 

„Tror Eders Naade, det er en Overgang?" 
spurgte Hr. Mikkel. 

Knud Gyldenstjerne saa forundret paa ham. 

„Har I tabt Eders sunde Sans, Mikkel redersen?" 
sagde han. „Tror I nogen Tid, Kong Kristian 
slipper af Sønderborg Taarn? Tror I, Ltibeckerne 
tænlcer paa andet end deres Handel? Tror I, 
Greven af Oldenburg er Kong Kristian oprigtig 
hengiven? Tror I, det sammenløbne Pat kan 
staa sig mod en adeUg Hær?" 

Hans Naades Ord knuste brat Mikkel Pedersens 
Forhaabninger. Men Biskoppen lagde ikke Mærke 
til hans Minespil. 

„Nej," sagde han, „det vil rase sin Tid, og 
saa vil det ende i et stort Nederlag for de van- 
vittige Oprørere. Just derfor kommer jeg til Jer. 
Om ti Dage er det St. Knuds Messe, og da 
stimler Almuen sammen fra nær og fjern. Da 
vil det sikkert gaa løs. Men Aftenen før samles 
den gamle fynske Adel, om ellers den kan komme 
til Stede, i Hjallese Kirke. Det er vor Agt at 
sende Hyldingsbrev til Hertug Kristian." 

„Jeg mente, Hertugen var luthersk," sagde 
Hr. Mikkel. 

„Det er han," sagde Knud Gyldenstjerne. „Det 
er det mørke Punkt, men derved er intet at gøre. 

Jeg tænker, vi kan binde hans Hænder i Haand- 
fæstningen, saa han lader den hellige Kirke i Ro. 
Og derfor er jeg kommen til Eder, Mikkel Pe- 
dersen, at vare Jer ad mod det, som forestaar. 
Se til, I holder Staden i Ro og Orden, saa vidt 
det staar til Jer. Forsvar Eder^ hvis I kan, mod 
de lybske, hvis de kommer. Om I holder Eder 
bravt, skal Lønnen være Eder vis, naar Kronen 
sidder fast paa Hertug Kristians Hoved. '^ 

Saa rejste hans Naade sig brat og bød Farvel. 
Hr. Mikkel bøjede sig dybt til Afsked og fulgte 
ham til Døren. Men han fandt intet Ord at 
sige. 

Da han atter var alene, kastede han endnu 
nogle Dokumenter i Ovnen og saa vel til, at de 
brændte til sidste Stump. Han havde ganske og 
aldeles opgivet sin nys tagne Beslutning at fremme 
den fangne Konges Sag. Men han navde ikke 
fattet nogen anden i Stedet, saa sandt han ikke 
paa nogen Vis vovede at tage Hertugens Parti. 

Han erkendte sig fuldkommen ude af Stand 
til at se, hvad Enden vilde blive paa Forvirringen. 
Og han mente, han vovede mindst ved at gaa 
sin Vej. Det var ikke svært at forudse, at Al- 
muen vilde rejse sig, naar den fik Kundskab om, 
hvad Borgerne i København og Malmø havde 
gjort, og hvilken uhyre Fremgang Grev Kristoffer 
havde haft paa Sjælland og i Skaane. Saa vilde 
Odense komme i dens Magt, saa sandt Biskoppen 
var borte, og der intet var at stille op med det 
forsagte Raad og de faatallige Bysvende, mens 
Befahngsmanden paa Næsbyhoved havde nok med 
at klare sig selv. 

Kan hænde Byen blev plyndret. Og fik Hertug 
Kristian Fremgang, da vilde den blive plyndret 
paany. Lykken kunde atter veksle . . . Mikkel 

Jep Akelej og haos Kærest 10 

Pedersen saa sin By i Fjendevold Gang paa Gang 
og besluttede at forlade den. Siden kunde han 
atter dukke op, naar alt var endt og i Orden. Og 
det skulde ^aa sært til, om han ikke skulde kunne 
rede for sig, hvad Udfaldet saa blev, naar han 
ikke havde haft sine Hænder i noget af det. 

Han kaldte paa Knud. 

„Knud,*' sagde han. „Jeg drager bort og 
holder mig skjult i nogen Tid. Saadan er det 
bedst for os alle. Her vil komme Oprør og Belej- 
ring, og det baader Købmanden bedst at holde 
sig uden for de Dele.^ 

„Drager I til Nordskov, Fader?" spurgte 
Knud. 

„Nej," sagde Hr. Mikkel. „Jeg drager ikke 
til Noraskov, og ikke heller til Ulriksholm. Det 
nytter intet at stampe imod Brodden. I Sjælland 
har de brændt Herreborgene, og de vil gøre lige- 
dan paa Fyn. Klogest den, der intet Forsvar op- 
stiller. Alen ikke engang du skal vide, hvor 
jeg drager hen. Des lettere er det dig at svare, 
om nogen spørger dig." 

„Tager I Moder med Jer?" 

„Nej," sagde Borgermesteren. „Jeg drager bort 
endnu i denne Nat. I Morgen den Dag rider du 
med Moder til Ulriksholm. Der sidder hun bedst i 
Fred, tænker jeg. Det er vel ikke sikkert, at Op- 
røret naar helt op i den Krog. Selv kan au 
drage til Nordskov, og stille dig venlig an, mod 
hvem som kommer, saa du redder Gaarden fra 
Molest, om det er gørligt." 

Knud vilde gøre Indvendinger, men Hr. Mikkel 
slog med Haanden. 

„Lad det blive, som jeg har sagt, Knud," 
sagde han. „Og gør saa for Resten,' som det tykkes 
dig bedst for vort Gods og vor Ære." 

Borgermesteren tog en Børs med Guldstykker 
og skjulte nogle Kostbarheder paa sin Person. 
Saa stak han en Dolk i sit Bælte, hyllede sig i 
sin Kappe og tog en Hue paa. Han gav Knud 
Nøglerne og endnu en Pose Formaninger. Saa 
gik han ud af Bagporten. Han vilde ikke op- 
skræmme Fru Magdalene med at tage Afsked. 

Næste Morgen underrettede Knud Fru Magda- 
lene om Borgermesterens Afrejse. 

„Jesus Maria I '^ sagde hun. 

Han tog nu Styret i sin stærke Haand og var 
ikke længe om at faa alt ordnet, som han vilde. 

Tjenestefolkene skikkede han bort saa nær 
som fire velrustede Svende. Han aflaasede Huset, 
efterat han først havde gravet et Skrin med Kost- 
barheder ned i Haven. Det gjorde han selv i 
Løndom. Derefter lod han for en Sikkerheds 
Skyld en af Svendene nedgrave et tomt Skrin et 
andet Sted og bad ham strengelig holde ren 
Mund. 

Saa lod han Fru Magdalene stige til Hest og 
red med hende og Svendene ud af Østerport. Fru 
Magdalene sukkede og græd hvert ØjebliK og jam- 
rede over det ene og det andet, hun havde forglemt. 

„Om nu Peder kommer og finder Huset tomt?" 
spurgte hun. 

„Lad du mig om det,^ sagde Knud. 

De red i et Træk til Ulriksholm. Knud bød 
Borgfogeden varetage alt fornødent til Gaardens 
Forsvar, men hellere dagtinge med Fjenden end 
udæske ham. Da saa han havde hvilet en Stund 
og nydt et Maaltid, bød han Elsebe gøre sig rejse- 
klædt og stige til Hest. 

„Hvor skal jeg hen?" spurgte hun rædsel- 
slagen. 

„Du skal derhen, hvor jeg vil," sagde Knud. 

10* 

„Da tager jeg mit Barn med/ sagde hun. 

„Du lade den Horeunge blive hos Moder, '^ sagde 
Knud barsk. „Os saa fort med dig. Jeg gør, 
som Fader har befalet det.*' 

Hun vovede ikke at gøre Indvendinger, og det 
gjorde Fru Magdalene ikke heller. Grcedende tog 
de to Kvinder Afsked med hinanden, og saa gik 
Toget atter Syd paa med de fire Svende i Følge. 

De red uden om Odense. 

„Jeg kan ikke mer,^ sagde Elsebe, da hun 
saa Byens Taarne svinde i det fjerne. Hun var 
bleg som et Lig og holdt paa at daane. 

„Da faar jeg binde dig til Hesten,^ sagde Knud. 

Hun holdt sig i Saddelen med Opbydelsen af 
al sin Kraft og red med ham. 

Mil efter Mil red de Syd paa. Midt i den 
mørke Nat holdt de uden for en Borgport. 

„Hvor er vi?" spurgte Elsebe med en Stemme 
saa svag, at den knap kunde høres. 

„Du skal straks faa det at vide," sagde Knud. 
„Nu sige du mig for sidste Gang, om du vil 
slaa Peder af Tanken og blive min?** 

„Aldrig," sagde Elsebe. „Gud forlade dig din 
Synd, Knud." 

Knud svarede ikke. 

Efter en Stunds Forløb blev Porten aabnet, og 
de red ind i Gaarden. 

Det var Nordskov. Den gamle Gaardfoged 
kom ud, knap paaklædt, og hilste med blottet 
Hoved paa sin unge Herre. Knud sad af Hesten, 
og da Elsebe vilde stige ned, sank hun af Ud- 
mattelse sammen og blev liggende paa Jorden. 
Byfogeden vilde løbe til og hjælpe nende, men 
Kjnud tog Lygten af hans Haand og lyste over 
hendes hvide Ansigt. 

„Det er en fattig Kvinde, vi har taget til os," 



149 

sagde han. „Hun har givet os Skam til Tak. 
Tag hende med Eder, og lad Eders Hustru anvise 
hende et Kammer, der hvor Pigerne bor. Hun kan 
vel gøre Nytte for Føden. Er hun opsætsig, da 
tugt hende. Og lad mig aldrig se hende for mine 
Øjne.« 

Elsebe var daanet og hørte det ikke. 



ATTENDE KAPITEL. 



To Brødre. 

Hvor Jep Akelej kom frem paa sin Hjemfart 
til Odense, mødte han Krigen. 

De lybske fangede ham, og Holstenerne greb 
ham og lagde ham i Baand, baade een og to 
Gange. Men alle Tider slap han for sit bedrøvede 
Ansigts Skyld. 

De vilde Krigsfolk saa snart, at der var hverken 
Bytte eller Ære at hente hos denne Stakkel. Selv 
den fredeligste Mand vovede sig ikke paa Rejse 
i disse Ufredens Tider uden i det mindste en 
Dolk i sit Bælte. Men Jep Akelej vandrede frem 
paa bare Fødder i sin luvslidte Kutte og havde 
ikke saa meget som en Stav i sin Haand. 

Det hændte, at de faldt over ham og vilde 
have ham til at sværge ved Morten Luthers Navn. 
Jep rystede paa Hovedet. 

„Jeg sværger ikke,'^ sagde han. 

Saa gav de ham et Slag over Ryggen med 
den flade Klinge og lod ham gaa. 

Det hændte ogsaa, at Almuen stimlede sammen 

om ham o^ skreg, som de skreg saa mange Steder 
i denne Tid: 

„En Tiggermunk! en Tiggermunk! klyng ham 
op!" 

„Jeg tigger ikke," sagde Jep Akelej. 

Og han sagde det saadan og saa saadan paa 
dem, at de lod ham fare uden at gøre ham 
Overlast. 

Engang da han vandrede paa Landevejen mel- 
lem Svendborg og Assens og vidste iklce selv, 
hvor han var, blev han omringet af en Skare 
Ryttere og ført frem for en fornemt udseende 
Herre, der begærede Underretning af ham om 
Hertug Kristians Folk. 

„Jeg er Greven af Hoya," sagde han, „om du 
siger mig god Besked, skal du blive godt lønnet." 

„Jeg ved ingen Besked og bryder mig om 
ingen Løn," sagde Jep. 

„Han er en Taabe," sagde en Mand, der holdt 
ved Grevens Side. 

Saa red de bort, og han gik uantastet sin 
Vej. 

Han kom til et Sted, han ikke kendte, hvor 
en Gaard stod i Flammer, og en uhyre Hoben 
Almue vrimlede omkring den. De kom slæbende 
med Herremanden. De havde bagbundet hans 
Hænder og trak ham i et Reb om hans Hals. 
Blodet løb ned over hans Ansigt. 

„Hej Munk!" raabte en lang Karl med en 
blodig Økse paa sin Skulder. „Kom hid og beret 
Manden her. Han er Papist, og nu skal han dø". 

Jep Akelej tørrede Blodet af Herremandens 
Ansigt med sit Ærme og rystede paa Hovedet. 

„Jeg er ikke Præst," sagde han. „Og den 
Mand skal ikke dø." 

Saa tænkte de, han var forstyrret i Hovedet. 

Den lange Karl løftede Øksen, men betænkte sig 
og lod den falde igen, og de gik videre med deres 
Fange. 

Om Natten 4aa Jep i Høet og sov rundt om 
paa Markerne og lea ingen Nød, for det var 
Skærsommertid. Han drak Vand ved Kilderne 
og spiste vilde Jordbær. Mangen Gang kom en 
Almuekvinde ud af sit Hus og rakte ham et 
Stykke Brød, som han tog med Tak. De bekla- 
gede ham, bød ham til Sæde i deres Hytte og 
vadskede hans saarede Fødder. 

„Har alle Helgener forladt os?" sagde en gammel 
Kone, som græd og vred sine Hænder. „Begge 
mine Sønner er dragne mod Gaarden og har 
stukket den i Brand og slaaet Herremanden ihjel. 
Der kommer aldrig godt af at sætte sig mod Loven 
og Øvrigheden." 

„Det gør der ikke," sagde Jep. 

Paa den Maade vandrede han Nord efter og 
naaede til sidst Egnen om Nordskov. 

Alle Slags Erindringer dukkede op i ham fra 
hans Ungdom, da han jagede her med Falk paa 
Haand. Han satte sig i Skovbrynet og faldt i 
Tanker. Saa blev han skræmmet op ved en 
Hest, der kom jagende i Galop. Straks efter 
holdt en Ryttef paa Vejen foran ham og stand- 
sede sit pustende Dyr, mens han ængstlig saa 
sig tilbage. 

„Er det Vejen til Nordskov ... er der langt 
igen?" spurgte Rytteren. 

Jep saa paa ham og genkendte ham. Det 
var Junker Podebusk. Nu kendte Junkeren ogsaa 
ham. 

„Jep Akelej," sagde han. 

Jep nikkede. 

Junkeren sprang af Hesten og rakte ham sin 
Haand. Jep nikkede, men tog ikke Haanden. 

„Jeg lænker, alle Adelsmænd maa holde sammen 
i Tider som disse," sagde Podebusk. „Jeg und- 
slap kun med Nød og . næppe ved Rynkeby. De 
kommer i en Flok paa mange Hundrede. Det 
gælder Nordskov, men Eders Broder er varet. Jeg 
sendte en af mine Svende med Bud, at nu kom 
de, mens jeg selv opholdt dem i Hulvejen. Alle 
mine Svende blev dræbt, selv slap jeg uskadt som 
ved et Under." 

„Er min Broder paa Nordskov?" 

„Guds Død og Dros, ved I ikke det , . . hvor 
kommer I da fra ... er der langt til Gaarden?" 

„Den er et halvt Bøsseskud herfra," sagde 
Jep. „Jeg kommer fra Tyskland og ved af intet." 

Junkeren gav sig med flydende Tunge til at 
fortælle, hvordan det stod til i Landet. Han 
havde været i Hjallese og hyldet Kong Kristian. 
Saa havde han søgt at naa hjem til Hagenskov, 
men havde paa Vejen faaet at vide, at den stærke 
Borg ved Forræderi var falden i Oprørernes 
Hænder. Nu vilde han til Nordskov, hvor Knud 
Akelej var, og faa sig en ny Hest for at ride ad 
Jylland til eller hjælpe til Borgens Forsvar, lige- 
som det kunde falde sig. 

„Jep Akelej," sagde han. „Sig mig det ærligt, 
om I bærer Nag til mig?" 

„Nej," sagde Jep og mødte rolig hans Blik. 

„Der talte I som en god Adelsmand," sagde 
Podebusk. „I sparede den Gang mit Liv. Lad 
mig til Gengæla sige jer, at Veronica Michels- 
datter ikke er det værd, at to tapre Mænd kommer 
i Fjendskab for hendes Skyld. Jeg saa hende 
sidst i Dalum Kloster ..." 

„Vi tale helst ikke om den Jomfru/ sagde 
Jep. 

Hans Tone var saadan, at Podebusk blev for- 
legen og tav. Saa steg han paa sin Hest igen. 

„Følg med til Gaarden," sagde han, „eller I 
falder i Bøndernes Hænder." 

„De gør mig intet," sagde Jep. 

„De skaaner ingen Munk." 

„Jeg er ikke Munk," sagde Jep. 

Saa hilste Junker Podebusk og red derfra. 
Ved Omdrejningen af Vejen saa han sig tilbage 
0^ blev var, at Jep Akelej sad der endnu og 
stirrede hen for sig. 

Det mørknede, og Jep sad der endnu. Da 
fyldtes Vejen pludselig med Mænd, som vrimlede 
ud af Skoven og ned over Bakkerne. 

Det var Bønder i deres Kofter med Leer og 
Stegespid, og hvad de ellers havde kunnet væbne 
sig med. De slog Kreds om Jep og haanede hans 
Munkekutte. 

„Lad os bringe ham til vor Anfører," sagde en. 

De slæbte ham et Stykke Syd paa og gjorde 
Holdt paa en Eng, hvor en langt større Skare 
var forsamlet. Der var tændt Baal, hvor de stegte 
en Okse. Mændene sad tavse i Klynger rundt 
om paa Jorden. Lidt fra de andre sad Just Beritz 
og Albert Flegge samt Borgermesteren i Svendborg, 
Hans Skriver, der ledede Toget. Derhen blev Jep 
Akelej ført, og da han stod der, genkendte han i 
en Mand, der sad hos Anførerne, sin Broder 
Peder. 

„Peder," raabte han. 

Han følte selv sit Raab som det første Livs- 
tegn, han havde givet i lange Tider. Og da 
Peder stod hos ham med Armen om hans Skulder, 

skælvede Jep Akelej, og hans Øjne løb fulde af 
Taarer. 

Saa satte Brødrene sig afsides og fortalte hin- 
anden, hvad der var hændt. 

Studsende hørte Peder om Buddet, som ikke var 
kommet frem, og at Elsebe var Biskoppens Datter. 
Men saa slog han sine Hænder sammen og rystede 
kummerfuldt paa Hovedet. 

„Det er alt ligegyldigt nu," sagde han. „Elsebe 
er borte." 

Han berettede nu, hvorledes han havde søgt 
efter Jep, og hvorledes Elsebe var skikket til Ul- 
riksholm, hvor hun havde født sit Barn. Hvordan 
han sidst var kommen hjem og havde fundet Huset 
tomt. Mikkel Pedersen var forsvunden, og ingen 
vidste, hvor han var. Fru Magdalene var med 
Knud draget til Ulriksholm. Saa meget erfarede 
han af Jens Tyndskæg og Henrik Skræp, der 
ganske havde opgivet deres Haandtering og drog 
rundt i Byen og larmede med den øvrige Almue. 

„Saa fik jeg mig en frisk Hest og red til 
Ulriksholm," sagde han. „Der sad Moder og 
jamrede og vred sine Hænder og tænkte, hver 
en Mand, der kom paa Vejen, var en lybsk Sø- 
røver, der vilde brænde Gaarden af. Om Knud 
vidste hun ikke andet, end at han straks, de vai* 
naaet Gaarden, var dragen Syd paa igen og havde 
taget Elsebe med sig. Det hjalp ikke, hvad jeg 
truede og bad, jeg kunde ikke faa andet ud af 
hende. Og hun vidste sagtens heller ikke mere. 
Saa red jeg til Nordskov, og der fandt jeg Knud. 
At sige, jeg saa ham paa Muren ved Porttaarnet. 
Vindebroen var draget op, og der var fuldt af 
Krigsfolk derinde. Knud stod med korslagte Arme 
og saa mig koldt an og nægtede mig plat Ad- 
gang. Jeg spurgte ham om Elsebe, og han svarede, 

at om hende vidste han intet. Hun havde forladt 
ham i Odense og sagtens søgt til det Skarn, hun 
var kommen af. Jeg tog en Sten og slyngede 
efter ham, men ramte ham ikke. Saa lod han 
sine Mænd skyde efter mig med Muskedonnerne. 
Jeg undløb i Skoven og drog omkring for at 
samle Folk til at berende Gaarden. Saa traf jeg 
disse brave Mænd fra Svendborg. De har stormet 
Ørkild Slot og lagt den ganske Borg i Ruiner. 
Hvidkilde har de brændt og Nakkebølle og mange 
flere Borge Syd paa. Nu agter de sig mod Odense. 
De vil sætte Kong Kristian paa Tronen igen, og 
jeg er tilfreds, om Djævelen selv bliver Konge, blot 
jeg finder Elsebe. I Morgen berender vi Nord- 
skov. Om ikke Knud har hende derinde, saa ved 
han, hvor hun er, og jeg skal tvinge ham til at 
bekende med Dolken paa Struben." 

Peder tav, og Jep sagde ingenting. 

„Hvad tænker du om det, Broder?" spurgte 
Peder saa. „Har du vundet Fred?" 

„Jeg kan ikke tænke," sagde Jep. „Det er, 
som var Urværket gaaet i Staa i mig. Jeg er 
færdig med Verden og Verden med mig. Det er 
min Agt at finde et stille Sted, hvor jeg kan ensom 
leve efler dø, som det er Guds Villie. Helst vil 
jeg blive i Nærheden af Odense, hvor mit Liv er 
rundet. Men jeg bliver hos dig, til du har fundet 
din Elsebe." 

Peder trykkede hans Haand og sagde ham 
Tak med sine Øjne. Saa gik de begge to hen til 
Anførerne, hvor de sad. reder sagde dem, hvem 
Jep var, og sa^de god for ham, i Særdeleshed da, 
at hans Kutte ikke skjulte nogen arg Papist. 

„I skulde lægge det Munkeskrud, Jep Akelej," 
sagde Hans Skriver. „Det er kun slet i Kurs i 
Fyns Land nu om Dage." 

„Jeg kan ikke leve det foruden," sagde Jep. 

Anførerne gav sig saa til at raadslaa om 
Planen for Stormen naBste Dag. Peder, som kendte 
Gaarden ud og ind, havde nemt ved at angive de 
svage Steder i Befæstningen og lovede dem en let 
Sejr. 

Da Raadslagningen var til Ende, lagde de sig 

?>aa Jorden og sov ind. Hele Bondehæren sov. 
kke en Vagtpost var udstillet. Og saa skræmt 
var Adelsfolket paa Fyn, at de intet vovede ved 
deres Uforsigtighed. 

Kun Jep Akelej sad med Hovedet i sin Haand 
og sov ikke. 



NITTENDE KAPITEL ; 



Nordskov. 

Junker Podebusk sad i Hallen paa Nordskov 
og fortalte Knud Akelej sine Oplevelser. 

„Ørkild Slot er stormet og brændt." sagde han. 
„Hvidkilde, Nakkebølle, Hagenskov; Hesselager- 
gaard . . . alle Herreborgene staar i Flammer.** 

„Da maa Herrerne have været bortrejste, eller 
Svendene utro," sagde Knud. „Ellers fatter jeg 
ikke, at en Flok sammenløbne Bønder kan ind- 
tage en Adelsborg." 

„I har ikke set dem. Junker Akelej," sagde 
den unge Adelsmand. „De er rent rasende. Saa 
er ogsaa Ltlbeckerne med, maa I huske. Just 

Beritz og Albert Flegge er forfarne Krigsmænd. 
Og flere af dem er i Vente." 

„Jeg trøster mig til at udholde en Belejring 
paa Nordskov," sagde Knud. „I alt Fald til Und- 
sætning kan komme." 

„Hvor skulde den komme fra?" sagde Pode- 
busk. „Adelen er splidagtig med sig selv. Nogle 
holder med den fangne Konge, o^ nogle med 
Hertug Kristian. De fleste, tænker jeg, ser helst, 
der ingen Konge er, saa de kan regere med Le- 
nene, som de synes." 

„Hvem holder I med?" spurgte Knud. 

„Jeg var med at hylde Hertugen i Hjallese," 
sagde Junkeren. „Men tor Resten er jeg lige glad, 
blot vi ikke faar den fangne Bøddel fra Sønder- 
borg. Hvem støtter Hr. Mikkel i Odense?" 

„Min Fader er rejst bort." sagde Knud. „For- 
retninger tvang ham til at forlade Staden for en 
Stund." 

„Det var helt bekvemt," sagde Podebusk. „Om 
I nu vil lyde mit Raad, da lad os lade Politiken fare 
og tænke paa Gaardens Forsvar, at de ikke over- 
rasker os, som de gjorde ved Knud Gyldenstjernes 
Folkj)aa Ørkild." 

„Er de saa nær?" spurgte Knud. „Det er vel 
heller ikke sikkert, at de kommer her. Odense- 
Vejen gaar jo et Stykke herfra, og det er vel til 
Staden, de agter sig?" 

„Kanske I gaar Ram forbi, om I ikke har 
noget særdeles udestaaende med dem," sagde 
Podebusk. „Men nu havde jeg nær glemt at for- 
tælle jer, at jeg mødte jeres Broder ret heruden- 
for i Skoven." 

„Jeg har to Brødre," sagde Knud. „Ingen af 
dem voldte mig nogen Glæde. Hvem af dem var 
det?" 

„Det var Jep/ sagde Podebusk. „Han var i 
Kutte og saa ilde ud.^ 

Knud trak paa Skuldrene. Podebusk skottede 
til ham og sagde saa: 

„Jeg havde engang noget udestaaende med ham. 
Har han fortalt Jer derom?" 

„Nej," sagde Knud ligegyldig. 

„Det voldte en Dame i Odense," sagde Pode- 
busk. „Det kom til Haandgemæng imellem os. 
Vaabenlykken var Eders Broder gunstig, men han 
skaanede mit Liv." 

„Naa," sagde Knud, „saa var det Veronica 
Michelsdatter." 

Podebusk nikkede. 

„Hun var ikke den Kamp værd," sa^de han. 
„Jeg sagde det til Eders Broder herudenfor, men 
han afbødede Samtalen og vilde intet høre." 

„Begge mine Brødre kom i Ulykke for Kvinder," 
sagde Knud. „Jep gav sig i Kloster og skænkede 
en syndig Mængde Gods til de fede Brødre i St. 
Knud. reder faldt i en ussel Kvindes Garn og 
vil med Djævelens Vold og Magt ægte hende trods 
Faders Forbud." 

„Ej," sagde Podebusk, „da har Rygtet maaske 
noget paa sig, at Peder Akelej var med Bonde- 
hæren." 

„Er Peder med?" raabte Knud og sprang op. 

„De sagde det," sagde Junkeren. „Selv saa 
jeg ham ikke. Han var allenfals ikke i den 
Hob, jeg fægtede med. Men hvorfor gør det Eder 
urolig? Er Eders Broder med, da betyder det vel 
Sikkerhed for Eders Liv og Gods? Klogest er det, 
naar Frænderne gaar hver til sin Side i disse 
Tider, og mange ved' jeg, som gør det." 

„Er Peder med, da kommer de hid," sagde 
Knud. 

Saa gik han hastig ud, og Podebusk saa for- 
undret efter ham. 

Han gik til Borgfogeden og spurgte efter EI- 
sebe, som han ikke havde set siden den Dag, han 
kom med hende. 

„Hun er syg og lider ilde,'^ sagde den gamle 
Mand. „Hun gik til Sengs i Gaar og vil intet 
spise og græder bestandig.^ 

„Før mig til hende, ^ sagde Knud. 

Han traadte ind i Kammeret, hvor Elsebe boede 
sammen med tre andre af Gaardens Piger, løftede 
Lygten og lyste over hendes Ansigt." 

„Kommer du for at dræbe mig, Knud?'^ sagde 
hun. 

Knud gik igen uden at svare og stængede 
Døren udvendig fra efter sig. Det var kun hans 
Agt at forvisse sig om, at hun var ude af Stand 
til at rømme eller forraade Borgen til Fjenden. 
Saa kaldte ' han Svendene sammen, undersøgte 
deres Vaaben og Rustninger paa det nøjeste og 
gav enhver sin Post. Han eftersaa selv med 
øorgfogeden, om Vindebroen var trukken op, og 
Porten lukket. Saa satte han dobbelt Vagt i 
Taarnet, bød Borgfogeden være aarvaagen og gik 
atter op til sin Gæst. 

„Nu har jeg efterset alt og fundet alt i Orden. 
Jeg har tredive Svende paa Gaarden, dertil seks 
Muskedonnere og to Blider i Taarnet. Saa er der 
os to, saa jeg tænker, vi rider den Storm af, om 
den kommer." 

„Lad os haabe det bedste," sagde Podebusk. 
„Og nu vil jeg med Eders Tilladelse lægge mig 
at sove." 

„Og jeg vil vaage i Nat," sagde Knud. 

Han sad i Hallen den hele Nat. For hver 
Lyd i Skoven for han sammen. Tre Gange var 

han paa Taarnet for at spejde, men kunde intet 
se. Han gik paa Volden, talte med Svendene, 
lyttede efter Ravnenes Skrig i den gamle Eg hin- 
sides Graven og ønskede blot, det vilde blive 
Dag. 

Pludselig fik han en Tanke, som i et Nu blev 
til en Plan, den han øjeblikkelig satte i Værk. 

Han saa mod Himlen og saa, at der endnu 
kunde være en Time saa vel, til det blev Dag. 

Saa gik han ned til Borgfogeden, der saa og 
nikkede over sit Krus, bød ham gaa til Elsebe 
og befale hende øjeblikkelig at klæde sig paa ved 
egen Hjælp, hvor syg hun saa end var. Han maatte 
ikke sige det til sin Hustru eller nogen paa 
Borgen. 

„Hun dør. Herre," sagde den gamle Borgfoged. 
„I gør en stor Synd mod den stakkels Kvinde." 

„Var din Mund," sagde Knud, „og bland dig 
ikke i, hvad der ikke kommer dig ved.* 

Han gik selv med Fogeden til Elsebes Kammer, 
der var rømmet af de andre Piger, trængte sig 
foran ham derind og bød hende i en barsk Tone 
staa op. 

„Skal jeg dø?" spurgte hun. 

„Du kan for mig dø eller leve, som du vil," 
sagde Knud. „Nu fort med dig, om du ikke vil 
smage Hundepisken." 

„Jeg rører mig ikke, før jeg ved, hvad Du vil 
mig," sagde Elsebe med Fortvivlelsens Mod. 

„Da skal du faa det at vide," sagde Knud. 
„Din Hjertenskær, min fortræffelige Hr. Broder er 
i Nærheden. Det har behaget ham at stille sig i 
Spidsen for en Bande gudsforgaaende Bønder og 
Oprørere, og om Djævelen ikke henter ham for- 
inden, naar han nok at blive hængt, naar der 
atter kommer Orden i Landet." 

Elsebe sprang op med et Glædesskrig. 

„Er Peder her?/* 

„Ja, han er, min Putte,^ sagde Knud. „Og i 
Morgen agter han at berende Gaarden. Jeg tænker 
nok, det skal lykkes mig og mine Svende at 
slaa Angrebet tilbage. Men skulde det ske, at 
Krigslykken var med ham, da skal han allenfals 
ikke nnde sin Skat her. Kom nu, saa skal jeg 
forvare dig paa et Sted, hvor han mindst vil falde 
paa at søge dig.'* 

Elsebe hørte knap, hvad han sagde. Hun 
vidste blot det, at Peder var her, og saa blev alt 
nok godt. Hun havde en sikker Tro paa, at han 
fandt hende, siden han var hende saa nær. 

Knud blev helt forbavset over, at hun føjede 
sig uden Indvendinger og end mere, da han saa, 
hvor rank hun gik mellem de to Mænd. 

„Du ser jo ud, som om du gik til Bryllup,^ 
sagde han haansk. 

Elsebe svarede ikke. Vindebroen var imens 
bleven nedladt og Porten aaben. De gik ud af 
Borgen, over en liden Eng, der laa, og ind i 
Skoven. Natten var lys, saa Vejen var nem at 
finde. 

I et Bøsseskuds Afstand fra Gaarden standsede 
de ved en Høj. Det var et gammelt Gravkammer, 
som brugtes til at gemme Frugt og sligt i. Døren 
peb paa sine rustne Hængsler, da Knud aabnede 
den. 

Elsebe veg tilbage. 

„Jeg gaar ikke derind,^ sagde hun forfærdet. 

„Tag hende i den ene Arm,^ sagde Knud. 

Men Borgfogeden traadte et Skridt tilbage og 
rystede paa sit graa Hoved. 

„Nej, Junker Knud^" sagde han. „Den Udaad 
faar I mig ikke med til.^ 

Jep Akelej og hans Kæreste. 11 



162 

Knud kastede hende ind i Gravkammeret og 
stængede Døren. 

„Din Tosse, ^ sagde han til Borgfogeden. „Hun 
skal jo kun forvares der, indtil Angrebet er ovre. 
Naar Bataillen er endt, kan du hente hende hjem 
igen." 

De gik tilbage mod Borgen. Paa Vejen stod 
Knud stille og Tyitede. De kunde ikke længere 
høre hendes Skrig, for Døren var dobbelt og svær 
og sluttede godt. 

„Det er godt," sagde Knud. 

Det lysnede allerede i Øst, og da de gik over 
Vindebroen, hørte de en fjern Larm. 

„Nu kommer de," sagde Knud. „Væk Folkene, 
og hver Mand paa sin Plads." 

Borgfogeden purrede Folkene ud. Junker Pode- 
busk mødte glad og morgenfrisk. 

„Det skal blive lystigt at sige de Skælmer 
Tak for sidst", sagde han. „Men om I nu 
møder Eders Broder i Kampen, hvad vil I da 
gøre?" 

„Da vil jeg slaa ham ihjel," sagde Knud. 

Podebusk saa studsende paa sin Vært, 

„Mig tykkes, I har for meget, hvor Junker Jep 
har for lidt," sagde han. 

Knud og Podebusk stod paa Porttaarnets Tinde 
med Borgfogeden og saa Fjenden rykke frem i 
Skoven. Der var mange, og de havde snart fyldt 
den lille Eng. Men det var lutter kofteklædte 
Bønder. Ikke en Landsknægt eller krigsvant 
Rytter var at opdage mellem dem. 

„Det er kun en Part af Hæren," sagde Pode- 
busk, der betragtede dem opmærksomt. „Just 
Beritz og Albert Flegge er dragne til Odense med 
Hovedstyrken og alle Landsknægtene." 

„Ser I mine Brødre?" spurgte Knud. 

;,De er ikke med," sagde Podebusk. „Jo . . . 
der kommer Jep i sin Kutte. Han sætter sig i 
Skovbrynet, fjernt fra de andre. Peder er der 
ikke." 

„Saa meget bedre for ham," sagde Knud. 

Bønderne stod i Klynger paa Engen og saa 
over mod Gaarden. En lille Kreds, som aaben- 
bart var Anførerne, stod og holdt Raad. 

„Hvem forsvarer Nordsiden?" spurgte Pode- 
busk. 

„Der har jeg min paalideligste Svend paa Ud- 
kig," sagde Knud. „Men der er ingen Fare. 
Muren gaar lige ned i Søen, og Søen er dyb og 
bred." 

„Vore egne Bønder er imellem dem," sagde 
Borgfogeden. „Der ser jeg Sognefogeden staa nos 
Anførerne." 

„Bid nøje Mærke i, hvem du ser," sagde Knud. 
„De skal visselig klæde Hjul og Stejle, naar Slaget 
er forbi." 

Borgfogeden saa alvorlig paa sin unge Herre. 

„Om I vil følge mit Raad, Junker Knud, da 
fare I mere lempeligt med Bønderne," sagde han. 
„Ingen Mand øder sin egen Ejendom. Det er 
Hr. Mikkels Ord. Han var alle Dage mild imod 
dem, og der var aldrig Mukken i hans Tid. Eders 
Svende farer ogsaa haardelig frem bag Eders 
Ryg. Forgangen Uge tog sorte Erik Sognefogedens 
Datter med Vold." 

„Bønder skal have Hug, om de ikke vil lyde," 
sagde Knud. „Hvad Mildhed fører til, ser vi 
bedst nu, hele Landet er i Oprør. Men jeg skal 
love for, at vi skal bøje deres Nakker^ naar Krigen 
er endt." 

„Deri har I Ret," sagde Junker Podebusk. 

11* 

Borgfogeden tav, og nu blev de alle optagne 
af at betragte de Forberedelser, Angriberne traf. 

De slæbte Egeplanker fra Skoven, hvor der i 
Efteraaret var tøldet en Mængde Træ,, som laa 
endnu, og det var aabenbart deres Mening at 
lægge Bro over Graven, som paa denne Side ikke 
var ret bred og heller ikke dyb, da den ikke var 
oprenset i lange Tider. Saa samlede de store 
Hobe Kviste. Naar Hoben var stor nok til at 
skjule en Mand, skød en dem frem til Gravens 
Rand. Saa løb Manden tilbage og blev hilst med 
et Jubelskrig af sine Kammerater. 

„Skyd, naar Manden løber tilbage,^ bød 
Knud. 

Lidt efter buldrede Muskedonnerne, og en af 
Angriberne styrtede til Jorden, truffet af to Kugler. 
Et vildt Hævnskrig lød fra Bønderne og haanende 
Tilraab fra Gaardens Forsvarere. 

Disse var efterhaanden alle samlede paa Muren, 
hvorfra de lo af Bøndernes Anstrengelser. Det 
var aabenbart, at Angriberne ingen Skydevaaben 
havde, og saa var Faren kun ringe. 

„Det bliver kun Barneleg, ^ sagde Junker Pode- 
busk. „Vi kan skyde dem ned, eiterhaanden som 
de kommer, og Porten er stærk og fænger ikke 
lettelig for Ilden." 

„Nej," sagde Knud. „Ser I ikke Peder?" 

„Han er der ikke," sagde Podebusk. „Men 
Jep sidder i Skovbrynet og rører hverken Haand 
eller Fod." 

„Det gjorde han aldrig," sagde Knud og lo 
haanlig. 

I det samme han sagde det, blev han grebet 
bag fra og kastet til «lorden. Han udstødte et 
Brøl, Junker Podebusk drog sit Sværd, men blev 
afvæbnet, inden han kunde bruge det, og kastet 

ned ved Siden af sin Vært. Borggaarden genlød 
af et mangestemmigt Raab, Svendene paa Muren 
^aa sis skrækslagne om og opdagede, at Gaarden 
var fuld af Fjender. 

Svendene vidste kun alt for vel, hvad de havde 
at vente, om de faldt i Bøndernes Hænder, og 
Fortvivlelsen gav dem Mod. De sprang ned fra 
Muren med dragne Sværd og styrtede sig mod 
Porten og Vindebroen for at slippe bort fra Over- 
magten. Der opstod et frygteligt Haandgemæng. 
Et Par af dem blev dræbt og mange af Angriberne. 
Den gamle Borgfoged, som ikke engang havde 
et Vaaben i sin Haand, styrtede til Jorden med 
et frygteligt Saar i Hovedet. 

Men de fik Porten op og Broen ned og løb ud i 
tæt Flok, Skulder mod Skulder. Lettelig brød de 
gennem Bønderne paa Engen, der stimlede til og 
prøvede paa at standse dem. Der faldt nogle 
Stykker paa begge Sider, men saa veg Bønderne. 
Svendene løb langs Graven til det Hus, hvor 
Hestene var, fik Dyrene løs, sprang op, to og tre 
paa hver og red bort gennem Skoven. Bønaerne 
var ude af Stand til at forfølge dem. 

Den Mand, der havde kastet Knud Akelej til 
Jorden, bandt hans Hænder og Fødder, vendte 
ham saa om paa Ryggen og saa ham ind i hans 
Ansigt. 

„Peder, ^ sagde Knud. 

„Du glemte Løngangen, ^ sagde Peder. „Hvor 
er Elsebe?" 

„Jeg har intet med Elsebe at skaffe,^ sagde 
Knud. 

Peder saa fast paa ham. 

„Godt," sa^de han. „Nu har jeg dig i min 
Vold, du Niddmg, og skal nok faa Sandheden ud 
af dig.^ 

Han forvissede sig om, at Knud var forsvarlig 
bunden og lod ham saa ligge. Saa løftede han 
Hovedet og saa sig om. 

Gaarden var hans. Kampen havde knap varet 
en halv Time, takket være hans Kendskab til 
Nordskov, hvor han havde levet sit halve Liv 
som Dreng. Bønderne stimlede nu over Vinde- 
broen med høje Raab, opsatte paa Plyndring. Men 
det var ikke reders Agt at give Gaarden til Pris. 

Han løb ned imellem dem og standsede dem, 
der vilde trænge ind i Huset. 

„Holdt," raabte han. „I har gjort Eders Ar- 
bejde godt, og jeg skal vise jer Tak derfor. Nu 
tager jeg Gaarden i Besiddelse som min Fædrene- 
arv og holder den til Kong Kristian, den Dag, 
han slipper af sit Fængsel. Saadan var Aftalen 
med Hans Skriver og Ltibeckernes Generaler, som 
I helt vel ved. Gaa nu ud paa Engen undtagen 
de tolv Mand, jeg har fæstet til min Tjeneste. 
Jeg skal skikke jer ud, hvad 01 der findes i 
Bryggerset. Saa kan I gøre jer en glad Dag, 
fonnden I drager til Odense efter Hæren." 

Bønderne adlød, om end nogle af dem knurrede. 
De var ikke vant til at lade Herreborge slippe for 
s€ia godt Køb, naar de havde berendt dem. Men 
Peders Optræden var saa bestemt, og det var jo 
ogsaa ham, hvem Sejren skyldtes. Og de af 
Gaardens Bønder, som var med, led ham godt 
fra gammel Tid og fik de andre med sis. 

Men da de drog over Broen, førte de Junker 
Podebusk med sig, oe det var sikkert deres Agt 
at klynge ham op i det første Træ. 

Da mødte de Jep Akelej, som bød dem standse. 

„Giv mig den Mands Liv," sagde han til 
Peder. 

Peder bød dem løse hans Baand. 

„Det er anden Gang, I skænker mig Livet/ 
sagde Junkeren. 

„Brug det vel/ sagde Jep, „og tal ikke ilde 
om en Kvinde, der skænkede Eder sin Gunst. ^ 

„ Jep Akelej/ sagde Junkeren og rakte Haanden 
imod ham. 

Men Jep vendte ham Ryggen og gik ind paa 
Borgen. 

Nu løb Peder og ledte efter Elsebe. 

Han fik snart at vide, at hun havde været 
der, og Pigerne viste ham det Kammer, der havde 
været hendes Fængsel. 

Men ingen . vidste, hvad der var blevet af 
hende. Borgfogedens gamle Kone var sanseløs 
af Angst og Forvirring. Hun kunde kun sige, at 
Elsebe havde været der i Gaar og ligget syg og 
hjælpeløs i sit Kammer. Hun vilde have bragt 
hende en Læskedrik, men da havde Junker Knud 
stængt Døren og vist de andre Piger bort 

Og den gamle Borgfoged selv laa bevidstløs 
af sit Saar og kunde næppe leve Natten over. 

Peder løb oppe og nede, og hver Gang han 
havde endt en unyttig Undersøgelse, løb han til 
Knud, som laa endnu paa Muren i sine Baand, og 
satte sit Sværd mod hans Bryst og spurgte: 

„Hvor er Elsebe?" 

Og hver Gang svarede Knud. 

„Jeg ved intet om Elsebe." 

Peder løb igen og spurgte og frittede og kaldte, 
men fandt ingen. 

Saa lod han Knud belægge med svære Lænker 
og kaste i Kælderen under Taarnet. 

„Aldrig skal du se Dagens Lys, før du be- 
kender, hvad du har gjort af min Fæsterne," 
sagde han. 

„Aldrig finder du din Slegfred," sagde Knud. 

Peder løftede sit Sværd og vilde støde til, men 
tvang sig og gik bort og ledte videre. 

Efterhaanden kom alt i Ro paa Gaarden und- 
tagen han. 

Der blev baaret 01 over til Bønderne i Engen. 
De tolv Svende blev indkvarterede i Borgestuen, 
Porten blev lukket og Vindebroen trukket op. 

Jep vilde drage bort, men Peder faldt ham om 
Halsen og sagde: 

„Bliv hos mig, til jeg har fundet Elsebe.^ 



TYVENDE KAPITEL. 



Bryllup. 

Jep og Peter sad i Hallen ene to. 

Jep stirrede, som han plejede van og saa ud, 
som var hans Tanker langt Dorte. Peder trommede 
med Fingrene i Bordet og saa mørkt hen for sig. 

„Saa var det alt forgæves," sagde han. 

Jep saa medfølende paa ham. 

„Sig ikke det," sagde han. „Du finder nok 
din Elsebe, om det er Guds Villie, at I skal komme 
sammen. Nu bør du være god og løse Knud af 
hans Baand." 

„Aldrig gør jeg det, før Elsebe er funden," 
sagde Peder. 

„Du tror endnu, han ved, hvor hun er?" 

„Det tror jeg," sagde Peder. „Og havde du 
dine Tanker saa meget paa Jorden, som du har 
dem i Himlen, saa vilde du tro som jeg. Enhver 



169 

kan se det paa hans skulende Fjæs, at han dølger 
noget." 

„Og om du nu gjorde ham Uret/ sagde Jep 
mildt. 

„Om jeg gjorde ham Uret, da var min Uret 
ingen mod den, han har gjort mod mig og Elsebe," 
sagde Peder djærvt. „Ham og ham alene skyldes 
vor Ulykke. Ikke blot var det ham, der satte 
ondt i Fader. Men han har revet hende bort fra 
Moder med Vold og slipper ikke levende herfra, 
før han har bekendt, hvor hun er henne. Levende 
eller død . . . jeg vil finde hende." 

Jep tav, og der var stille i Hallen og stille 

J^aa Gaarden. Ovre fra Skoven lød nu og da Raab 
ra Bøndernes Lejr. Paa Gaarden rørte sig intet. 
Folkene sov, trætte af Dagens Begivenheder og 
af det gode 01. Kun Kurens Trin paa Muren 
over Porten hørte man. Saa blev ogsaa han stille 
og sov sagtens, forvisset om, at der var ingen 
Fare. 

„Kom Jep," sagde Peder. „Lad os endnu en 
Gang forsøge, om vi kan faa Knud til at be- 
kende. " 

Han tændte Lygten og de gik sammen ned i 
Taarnkælderen. 

„Nu Knud, giver du dig?" sagde Peder. 

Knud vendte ikke Hovedet om og svarede 
ikke. Han laa paa det fugtige Gulv med Ansigtet 
ind mod Muren og stirrede med aabne Øjne. 

„Giv dig over Knud," sagde Jep. „Peder har 
sejret, og Peder har Ret. Det nytter dig ikke at 
stampe mod Brodden. Sig os, nvad du ved om 
Elsebe, og du er fri i denne Stund " 

Knud vendte sig, saa hans Lænker raslede. 
Hans Øjne gnistrede, og hans Mund fraadede. 

„Jeg véd intet om Elsebe," sagde han. „Om 

jeg vidste det, vilde j^ før dø end aabenbare det 
for Jer. I skal ikke faa Bugt med mig, og der 
kommer en Regnskabens Time, hvor I skal blive 
tifold lønnet for den Tort og Pine, I i Dag har for- 
voldt mig." 

„I Morgen strækker jeg dig paa Pinebænken," 
sagde Peder. „Her findes artige Tommeskruer og 
den Slags i det gamle Rustkammer. Og det vil 
klæde dig godt at ride Træhesten i din Faders 
Gaard." 

„Peder, Peder," sagde Jep. 

Men Knud lo højt og haansk. 

„Gør som du vil," sagde han. „Se til, om du 
faar Elsebe ved at strække din kødelige Broders 
Lemmer af Led." 

Saa gik de op i Hallen og satte sig igen og 
led ilde. 

Og som de sad der, kom Borgfogdens gamle 
Kvinde op og bad fra sin Husbond, at Junker 
Peder vilde komme ned til ham straks. Han var 
ved sin Bevidsthed, men kunde dø, hvad Øjeblik 
det skulde være. 

„Ved alle Helgene, om han døde, før jeg kom 
derned!" reiabte Peder og styrtede af Sted, saa han 
nær havde væltet den gamle Kone. 

Jep fulgte efler ham og fandt ham i Færd med 
at skræmme Livet af den døende ved sin Hidsig- 
hed. Lempelig skød han ham til Side og tog 
hans Plads, bøjede sig over Borgfogden og lyttede 
til de Ord, han hviskede i hans Øre. 

Han fik da Beretningen om, hvad der var 
bleven af Elsebe og saa god en Beskrivelse af 
Gravkammerets Beliggenhed, som den døende kunde 
give. Han meddelte det til Peder, som styrtede 
ud af Kammeret uden at høre mere. Jep Åkelej 
sad hos Borgfogden, til han havde lukket sine 

Øjne. Saa iod han den grædende Hustru ene og 
gik mod Vindebroen for at se, hvordan det gik 
reder. Men da han ikke saa noget til ham, satte 
han sig paa Randen af Borggraven og biede. 

Han Kom til at bie en god Stund, men han 
tænkte ikke over det. 

Livet tyktes ham saa vederstyggeligt, at det et 
Øjeblik faldt ham ind stille at gaa bort og slet 
ikke se Elsebe og Peder. De havde sagtens fun- 
det hinanden og var glade. Hvorfor skulde han 
se deres Lykke, som dog var født af Synd, om 
ogsaa han undte dem det bedste. 

Han tænkte paa Peder og paa sig selv. Hvor- 
lunde den ene havde taget kækt, hvad Livet bød 
ham og trods al Modstand omsider stod ved det 
Maal, han eftertragtede. Mens den anden sad 
ensom og forladt, en forgræmmet Pilgrim, der 
vandrede efter en Fred, han aldrig vandt. 

Om Broder Hennichin var her, og han kunde 
tale med ham . . . 

Han tænkte paa Veronica. 

Hvor led hun vel i Klostret . . . tænkte hun 
paa ham . . . havde hun Fred, eller pintes hun 
som han af Længsel . . • 

Han sukkede og sagde sig selv, at der ingen 
Sammenligning var mellem ham og Peder. Hvor 
det saa gik, vilde hans Elsebe blive ham tro, 
mens Veronica fluks havde trøstet sig ved Junker 
Podebusks Bejlen. Og Junkeren havde forladt hende 
og talte ringe om hende. 

Og Veronica havde opfordret ham til Synd og 
haanet ham, fordi han ikke var kommen den Nat, 
Æblehaven blomstrede, og haanet ham siden efter, 
fordi en anden var kommen. Men Peder og Elsebe 
kendte deres Synd og havde begaaet den, fordi de 
ikke maatte komme sammen, og vilde intet hellere 

end gøre den god ved et ret og kristeligt Ægte- 
skab. 

Jep Akelej sukkede, fordi han gav sig hen i 
disse Tanker. Og saa kom Peder og Elsebe van- 
drende, tæt omslyngede over Engen. Hun lagde 
sit Hoved mod hans Skulder og smilede lykkelig. 
Han saa paa hende saa ømt og saa stolt, som 
havde han vundet hende i denne Time. 

Om Knud talte de tre, da de sad sammen i 
Hallen. 

Jep formanede ham til at tilgive og glemme. 
Men reder vilde intet høre. 

„Om du havde set Elsebe komme krybende 
ud af Gravkamret, "* sagde han, „skælvende og syg, 
da vilde du skønne, at ingen Straf vilde være for 
stor til den Nidding." 

„Jeg kan ikke skønne, hvorfra hans Had til 
Elsebe kommer," sagde Jep. 

Da slog Elsebe Øjnene ned og sagde stille og 
blufærdigt: 

^Knud bejlede til mig en Gang. Og da jeg 
sagde nej, forfulgte han mig med uhøviske Til- 
bud. En Gang vilde han tage mig med Vold og 
havde gjort det, om ikke en af Ternerne var 
kommen til. Jeg har ikke villet sige det, for ikke 
at volde mere ondt mellem Brødrene." 

Peder sprang op og slog i Bordet, saa det 
drønede i Hallen. Han udgød sig i en Strøm af 
Bandsord mod Knud, saa Elsebe forfærdedes og 
lagde Haanden paa hans Mund. 

„Ja . . . Els KO V er gruelig," sagde Jep. 

Peder blev pludselig from som et Lam. Han 
tog Elsebes Hoved mellem sine Hænder og min- 
dede hendes Mund. 

„Er Elskov gruelig, Elsebe?" sagde han. 

Og Elsebe lo og græd og favnede ham. Og 
Jep saa bort fra dem, og hans Hjerte blødte. 

„Nu ved jeg, hvad jeg vil," sagde Peder. 

De saa spørgende paa ham. Men han løb mod 
Døren. 

„Bi en Stund, saa skal I erfare det," sagde 
han. 

Han gik til Borgestuen og vækkede Svendene. 
Han bød dem drage den gamle Karm ud af Vogn- 
porten, om ellers den var i brugelig Stand. En 
Dvend blev sendt til Landsbyen efter Heste, efterdi 
Knuds Svende havde røvet aem, der var i Stalden. 
Han skulde komme med seks 0^ til Karmen, som 
var tung at drage, og fem til Ridebrug. 

Svendene tænkte, deres unge Herre havde mistet 
sin Forstand. Men Peder lo kun og bød dem 
skynde sig, for det havde Hastværk. De skulde 
tinge pænt om Hestene, men fik de dem ikke god- 
villig, skulde de tage dem med Magt. 

Svendene sprang. Karmen kom ud. Peder gik 
til Elsebe og bad nende rede sig saa godt hun 
kunde. 

„Hvad har du for?" spurgte hun. 

„Bi en Stund, og du skal se det," sagde han 
glad. 

Utaalmodig spejdede han efter Svendene, men 
omsider kom de da og havde de begærede Heste 
med. Han lod spænde for Karmen og de andre 
sadle op. Han bød to af Svendene gøre sig rej- 
serede. 

Saa gik han ned i Kælderen under Taarnet, 
hvor Knud laa. 

„Stat op, Knud, du skal til Fest," sagde han. 

Han bandt hans Hænder paa Ryggen med et 
stærkt Reb, satte en Knebel i nans Mund og løste 
saa hans Lænker. Derefter førte han ham op i 

Gaarden, satte ham paa en Hest, kastede en Kappe 
over hans Skuldre og satte en Hat paa hans Hoved. 
Han bød Svendene ride hver paa sin Side af ham 
og vogte nøje paa ham. 

Saa hentede han Elsebe og iod hende stige i 
Karmen. Jep og han steg paa de andre Heste, og 
saa gik Toget ud af Gaarden. 

„Hvor fører du os hen?" sagde Jep. 

„Jeg fører Eder til Bryllup," sagde Peder. 

Knud vendte Hovedet og saa mod Karmen. 

„Det er Elsebe," sagde Peder og nikkede til 
ham. „Jep fandt hende i den Grav, du havde be- 
redt hende. Nu skal du være Gæst ved hendes 
Bryllup.*^ 

Da Solen stod op, red de ind i Ringe Præste- 
gaard. 

Præsten, Hr. Madsen, slo^ Kors for sig, da 
han saa de mange fremmede i sin Gaard. Peder 
forklarede ham sit Ønske: at han vilde vies til 
sin Hjertenskær i denne samme Time i Ringe 
Kirke. Hr. Madsen protesterede, men Peder bad 
ham gøre det med det gode, om ikke han vilde 
tvinges dertil. Desuden lovede han ham en god 
Belønning og svor ham til, at han kunde forrette 
Vielsen med god Samvittighed. 

Saa ^ik de til Kirken, og Vielsen fandt Sted. 
Knuds Øjne gnistrede, men hans Mund var stum, 
og hans Hænder bundne. 

Da alt vai* forrettet som det skulde, begav de 
sig paa Hjemvejen. Og da de kom dertil, hvor 
Vejen drejer ind til Nordskov, gjorde Peder Holdt. 

Han steg af Hesten, løste Knuds Baand og 
tog Kneblen af hans Mund. 

„Rid nu, hvorhen du vil," sagde han. „Nu 
har du set, at Elsebe er vorden min rette Hustru 
for Gud og Mennesker." 

Knud saa et Øjeblik paa ham med fortrukken! 
Ansigt, men kunde ikke tale. Saa jog han Hælene 
i Hestens Side og for derfra. 

Jep stod af. 

„Vil du ikke følge os til Gaarden,^ sagde 
Elsebe. 

„Nej," sagde Jep. „Nu vil jeg bort, o^ jeg 
vil vandre paa min Fod, som det sømmer sig en 
Pilegrim." 

Saa trykkede han deres Hænder og gik hastig 
bort uden at se sig tilbage. 



EN OG TYVENDE KAPITEL. 



Hjemkomst. 

Det var ret ved Solopgang, at Jep Akelej naa- 
ede Hjallese Kirkebakke, hvorfra man kunde se 
Taarnene paa Albani og St. Knud. 

Degnen stod og drog i Klokkerebet. Jep satte 
sig paa Skrænten ved Taarnets Fod og lyttede. 
Morgentaagen spredtes, alt mens Klokkerne klang. 
Nu dukkede de Odense Taarne frem, og Solen 
blinkede paa deres gyldne Fløje. 

„Guds Fred og god Morgen," sagde Degnen. 

Han stod og saa paa denne høje, magre Mand 
i den slidte Munkekutte, som bøjede Hovedet til 
Svar paa hans Hilsen, men ikke gav ham den 
sædvanlige Velsignelse. 

„Fromme Fader," sagde han — „hvorfor vel- 
signer I mig ikke?" 

„Jeg er ikke Munk,** sagde Jep. 

„Naa,^ sagde Degnen og satte sig uden Om- 
stændigheder ved hans Side. „Saa er I paa Flugt. 
Mangen Skælm og mangen ærlig Mand har søgt 
Ly i Munkens Kutte. ^ 

„Det er sandt, ^ svarede Jep. „Ogsaa jeg har 
skjult mig i den.^ 

„Hvad har I gjort?" spurgte Manden. 

„Intet,** svarede Jep. „Derfor skjuler jeg mig." 

„I kan godt fortro Eder til mig," sagde Deg- 
nen. „Jeg er en fattig Landsbydegn og dukker 
mig i min Hytte og lader Vejret fare over mig. 
Blot jeg ringer Solen op og §olen ned, er der 
ingen, der gør mig noget." 

„Det er ogsaa det vigtigste," sagde Jep. „Om 
ikke det er det hele." 

„I taler sært og forbeholdent," sagde Degnen. 
„Jeg ved ikke, hvem I er, men det er mig ogsaa 
det samme, om I er Bisp eller Adelsmand eller 
luthersk Prædikant. Det er med den ene som 
med den anden i disse Tider. Forleden flyede 
hans Naade Knud Gyldenstjerne hid gennem Hjal- 
lese, som om han løb for sin Hals. Næste Dag 
drog Bønderne en Adelsmand bagbunden til Sten- 
løse. Og i Nat kom en af de evangeliske og bad 
mig om Skjul og Husly. Han var i Munkekutte, 
som L" 

„Var han?" 

„Vil I se ham?" spurgte Degnen. „Kan hænde 
det er en af Eders Venner." 

Jep Akelej rystede paa Hovedet. 

„Jeg hai* ikke uden een Ven," sagde han. „Og 
han er ikke luthersk Prædikant." 

„Naa, lige meget for mig," sagde Degnen. 
Om I vil vide min Mening, da er der noget i, 

hvad de evangeliske siger. Men jeg vil lige godt 
hellere beholde den gamle Kirke." 

Han bød Farvel og gik til sit. Jep Akelej 
blev siddende og saa mod sin Fødeby. 

Han vidste ikke, hvorfor han var gaaet hertil. 
Nu havde han truffet Peder og Elsebe og vidste 
dem i Havn, for saa vidt Mennesker kunde komme 
i Havn i disse Tider. Faderen og Moderen var 
borte, oe Gaarden stod tom. Til St. Knudsbrød- 
rene vilde han ikke mere og blev sagtens heller 
ikke modtagen, om han kom. 

Maaske blev han dreven af et ubestemt Haab 
om at træffe Broder Hennichin, efter hvem han 
stundom lænstes, saa han følte sig helt syg. Han 
vilde spørge ham om noget, han vidste ikke selv 
hvad. Men han vidste, det kom^ naar han saa 
ham. Han maatte tale rent ud med ham om hans 
Skæbne, kæmpe med ham, hvis det blev nødven- 
digt, for at faa ham til at aabne sin Sjæl helt. 

Nu ringede Klokken i Dalum. 

Dernede bag Aaen kunde han .skimte de hvide 
Klosterbygninger mellem Træerne. Der rørte sig 
noget i Engen . . . der kom en Kvinde gaaende 
. . . maaske var det Veronica . . . 

„Vel mødt igen, Jep Akelej.** 

Han saa op. 

Ved Siden af ham stod en Munk med stort 
lyst Skæg og et grimt Smil. Nu kendte han ham. 
Det var reder Svendsen, Benediktinermunken fra 
St. Knuds Kloster, som holdt Forsamlinger i Mun- 
kemose og prædikede den nye Lære for Almuen. 

Jep havde kun sjælden talt med ham. Han 
havde aldrig set ham ved de andre Brødres Ud- 
skejelser og Sviregilder, men han kunde alligevel 
ikke lide ham. Der var noget dulgt i hans An- 
sigt og Væsen, som stødte ham bort. 

Jep Akelej og hans Kæreste. 12 

Peder Svendsen satte sig ved Siden af ham. 
^Jeg er rømt af Klostret som I,^ sagde han. 
„Jeg er ikke rømt af Klostret,^ sagde Jep. 
„Blev I udjagen?** spurgte Broder reder. „Det 
blev sagt mellem Brødrene, men andre sagde, I 

f;ik selv. I læste dem nok ordentlig Skæppen 
uld? Jeg hørte det ikke selv, men Broder Anton 
fortalte mig det.*" 

„Nej, I var sagtens i Munkemose og prækede 
Oprør mod Kirken,** sagde Jep. „Endda I blev 
boende i Klostret og tog dens Goder." 

„En maa rede sig,** sagde Broder Peder og saa 
vredt til ham. „Jeg er ingen Rigmands Søn som 
visse andre." 

„Jeg ejer intet uden Kutten, jeg har paa," 
sagde Jep. „Saa Eders Anklage rammer ikke 
mig." 

„Da er I en god Taabe," sagde Munken. 

Han drog ud af sin Kutte et Klæde og viklede 
deraf en skøn og dyrebar Guldkalk. 

„Kender I den?" sagde han triumferende. 
„Den stod paa Højaltret i Kirken. Jeg tog den, 
Natten før jeg rømte, og gør den i Mønt, saa snart 
ske kan uden Fare iFor min Hals." 

„Da er I intet andet end en Tyv," sagde Jep. 

„Skæld I kun," sagde Munken og lo. „Det 
er ude med den gamle Kirke i Danmark. Det 
sér enhver, som har Øjne at se med. Inden længe 
er Klostrene jævnede med Jorden og Kirkens Gods 
i verdslige Hænder. Om ikke jeg havde taget 
Kalken, da var Prioren bleven tvungen til at ud- 
levere den til Grev Kristoffer eller Hertug Kristian 
eller hvem, som først brandskatter Byen. Hvis 
ikke Almuen forinden rotter sig sammen og plynd- 
rer hele Stadsen. Der er svært Røre derinde. De 
samler sig om Skrædderen, Henrik Skræp. Han 

ophidser dem ved gruelige Brandtaler, og Borger- 
mester og Raad gemmer sig i et Musehul, om 
ikke de er flygtede som Eders Fader." 

„I er lige fuldt en Tyv, Peder Svendsen," 
sagde Jep. 

„Skæld I kun," sagde Munken. „Er Peder 
Svendsen en Tyv, naar han tager Kalken, saa er 
Hertug Kristian en Tyv, naar han røver de andre 
hellige Kar. Bedre synes det mig, at dette Guld 
kommer en brav og fredelig Mand tilgode, end at 
det omsættes i Landsknægte og andre Manddrabere. 
Men den papistiske Kirke er en Tyv, som I siger. 
I tusende Aar har den røvet og stjaalet fra Almuen 
og Adelen og Kongerne under falske Foregivender 
og løgnagtige Paafund, hvilket Dr. Morten Luther 
alt har oplyst for den ganske Verden. Nu er dens 
Dage omme i Norden. Men Eders Øjne er vel 
ikke opladt for de nye Sandheder?" 

„Nej," sagde Jep. 

Saa rejste han sig og gik uden Farvel. Broder 
Peder lo haanligt efter ham. 

Jep Akelej naaede Dalum Kloster. Morgen- 
sangen tonede derinde fra. Han blev staaende og 
lyttede. Da Sangen forstummede, bankede han paa 
aen lille Laage i Porten. En Søster aabnede en 
Luge og tittede ud. 

„Er Jomfru Veronica Michelsdatter optagen her 
i Klostret?" spurgte han. 

„Det er hun," sagde Søsteren. „Men nu hedder 
hun Søster Veronica. Ved sær Naade af Priorinden 
og Biskoppen og Domkapitlet har hun sprunget 
Resten af Ventetid og Prøvelse over og er nu 
optagen blandt Søstrene." 

„Gud signe hende," sagde Jep bevæget. „Vil 
I bringe hende en Hilsen fra Jep Akelej og sige 
hende, at han er paa Vejen til Fred." 

12* 

Søsteren saa paa ham og lo. 
„Vil I ikke selv bringe hende den Hilsen?" 
spurgte hun. y,Der kommer hun just gangende fra 



Messen. * 

Jep Akelej veg tilbage. Han vilde gaa, men 
kunde ikke løfte en Fod. Hjælpeløs stod han paa 
Vejen og stirrede mod Lugen, nvor Søsterens An- 
sigt var forsvundet. 

Saa aabnedes den lille Luge, og Veronica stod 
foran ham. 

Hans Mund skælvede, hans Øjne brændte, som 
han saa paa hende. Hun var mere svær end da 
han saa nende sidst, men skøn som før, os Smilet 
om hendes Mtind var det samme. Det blev blot 
stærkere, da hun mønstrede hans udtærede Skik- 
kelse og tyndslidte Kutte. 

„Vel mødt, Jep Akelej," sagde hun. „Kommer 
I for at føre Eders Fæstemø af Klostret?" 

„Nej, nej," sagde Jep. 

Hans Stemme var tonløs. Blodet brændte i 
hans gustne Kind. 

„Ilde ser det nok ud for Knudsbrødrene," sagde 
hun, „Herremunke er de af Navn og Tiggermunke 
af Gavn, som stripper Landet rundt i Pjalter. Kom, 
Jep Akelej, saa skal I smage de Dalum Nonners 
Gæstfrihedf. Jeg skal drikke Eder til i godt 01 og 
Vin og to Eders saarede Fødder og snakke med 
Eder om Æbleblomsterne i de Odense Haver." 

„Nej, nej," sagde Jep. 

Hun gik tæt til ham og strøg ham med sin 
Haand over Ansigtet. 

„Daare," sagde hun. „Kom med mig." 

Da løb Jep Akelej. 

Han hørte hende le ... nu sang hun . . . 
han stod stille og lyttede: 

Den gamle og den kolde 
o Herre, du selv beholde! 
den unge og den væne 
o, Herre, du mig sende! 
Den gamle i Graven din! 
den unge i Armen mini 
Gud høre og gøre detl Amen! 

Han hørte Laagen blive smækket i og Kloster- 
søstrene le højt. Saa gik han med tungt Hjerte 
og tunge Skriat mod Odense. 

Vejen var fuld af farende Folk. Det var Bønder, 
som drog til Staden med deres Varer. De saa 
sky til den høje, blege Munk, som gik frem imel- 
lem dem uden at se til højre eller venstre. En 
og anden korsede sig og bøjede Hovedet for at 
faa hans Velsignelse. Andre raabte Smædeord 
efter ham. 

Da han kom til Michel Claussens Æblehave og 
saa Porten aaben, stod han stille og saa ind. Han 
gik helt hen til Porten og lænede sig mod Stolpen 
og stirrede. 

Haven var søndertrampet og ødelagt, oprevne 
Urter og knækkede Grene alle Vegne. Han min- 
dedes, saa skøn den var, og tænkte, den laa der 
som et Billede af hans eget Liv og Veronicas og 
af hele Tiden. Han bøjede sit Hoved i Bøn, men 
kunde ikke bede. Saa sukkede han og gik videre. 

I Gaderne var der færre Mennesker end ellers. 
Mange Huse var stængte og Ruderne lukkede med 
Skodder. Men da han kom til Østergade, saa han 
Henrik Skræp og Jens Tyndskæg, som kom lige 
imod ham. 

De saa overmaade forsvirede og medtagne ud, 
især Skomageren, som dinglede hen ad Gaden og 
aabenbart havde Møje med at holde sig oppe. 
Skrædderen gik med fastere Skridt og Holdnmg. 

Han havde Haanden paa Fæstet af en stor Dolk, 
han havde smykket sig med, og saa ud som en 
hel Krigskarl. 

Jep veg af Vejen for dem, og de saa ham ikke, 
før han var kommen halvt forbi. Saa vendte Sko- 
mageren sig og stod stille og saa efter ham. 

„Guds Død og Dros,^ sagde han. „Det var 
Jep Akelej, Borgermesterens Søn.** 

„Lad ham fare, den Taabe,** sagde Henrik 
Skræp. „Der gaar tolv af den Slags paa et 
Mandfolk. Nej — kan du skaffe mig fat paa 
Mikkel Pedersen selv. Ham skulde det være en 
Lyst at klynge op paa hans egen Portstolpe. Men 
først skulae nan stoppe mine gamle Broge." 

De gik videre. Jep slog paa Døren til sin 
Faders Hus, men alt var lukket og stængt. Han 
gik bag om ad Gyden og fandt til sm Overraskelse 
Bagporten (aaben. Han gik ind og hørte nogen 
røre sig i Stalden. Der stod en Hest og gumlede 
sit Foder. Den var aabenbart medtagen af et langt 
og skarpt Ridt. 

Han tænkte, det maatte være Knud, der var 
kommen hjem. Os ganske rigtig fandt han Bro- 
deren i Mikkel Pedersens Brevkammer. 

Knud stod med dragen Dolk, pai*at til at for- 
svare sig, da Jep aabnede Døren. 

„Naa, det er ikke uden Dig," sagde han og 
forvarede Dolken igen. „Du kommer hjem i en 
god Tid." 

Jep satte sig paa Hyndebænken. 

„Det er ingen synderlig varm Velkomst," sagde 
han. 

„Hvad Velkomst vil du have?" spurgte Knud 
vredt. „Du løb i Kloster, og du løb af Kloster. 
Du har bisset Landet rundt for Peders og Elsebes 
Skyld. Du hjalp ham til at berende vor Faders 

Gaard, som jeg var sat til at værge i hans Fra- 
værelse. Du hjalp ham til at ægte sin Frille mod 
vor Faders Vilhe. Stort bliver dit Regnskab, Jep." 

„Hver faar svare for sit og jeg for mit," sagde 
Jep. „Sidder ikke Faders ene Søn paa Nordskov, 
saa sidder den anden der. Peder tænkte, han 
kunde redde Gaarden for yderligere Plyndring, for- 
medelst sit Venskab med Hans Skriver." 

„Og naar saa Holstenerne kommer?" spurgte 
Knud. 

„Nu," sagde Jep. „Peder har jo intet Parti 
taget og bryder sig ikke derom. Han klarer det 
vel for sig og Elsebe." 

„Den Skurk!** sagde Knud. „Der berendte han 
Gaarden i Spidsen for al Landsens Almue og lagde 
vort Gods øae. Jeg tænker, Fader faar ham meldt 
arveløs, naar han kommer hjem og hører hans 
Udaad." 

Det tror jeg ikke, vil lykkes dig," sagde Jep. 
„Jeg kan da vidne, at det var dig, der drev ham 
i Forbund med Oprørerne. Om ikke du havde 
forholdt ham hans Fæstemø, da havde han siddet 
stille og rolig her i Odense og biet paa bedre 
Dage " 

„Hans Fæstemø!** sagde Knud haanlig. „Jeg 
tænker, I er galne alle med den lumpne Kvind, 
I vil tvinge ind i Slægten. Moder er ikke bedre 
end I andre, siden hun fødte sin Unge paa Ulriks- 
holm. Paa Jomfruhus skulde hun, om der skete 
hende hendes Ret." 

„Knud, Knud," sagde Jep. „Jeg ved det alt. 
Og du skal høre det, for at du ikke skal for- 
synde dig mere, end du alt har gjort. Elsebe 
fortalte os det, at du har stræbt at vinde hende, 
ja, endog en Gang søgt at tage hende med 

Vold. Deraf kommer din store Ondskab paa 
hende.** 

Knud blev askegraa i Ansigtet. 

„Hun lyver," sagde han saa. 

„Hun siger Sandingen, Knud." 

Knud sprang op og slog sig med sine knyttede 
Hænder for Panden. 

„Ja vist, hun siger Sandingen,** skreg han. 
„Og hvad er det saa, I laster mig for. Jeg vilde 
have den Kvinde, jeg har kær. Hvad andet har 
jeg gjort, end I andre?" 

„Knud, Knud!" 

„Hvad skælder I mig for?" skreg han. „Er 

1'eg ringere end du, som gik i Kloster med din 
irynde? Er jeg ringere end Peder, som bragte 
Vanære over hende? Hvad véd du om det, en 
Mand kan fornemme, naar han ser den, han har 
kær, i en andens Favn." 

„Ak jo, Knud, det véd jeg vist," sagde Jep. 

„En Drømmer og Nar, som du var alle Dage," 
sagde Knud haansk. „Vilde Veronica ikke have 
<]^g? Og du gik i Kloster endda. Du er født Munk 
og ingen Mand. Men jeg er en Mand og mere 
Mand end Peder. Om ikke Elsebe havde været 
daaret af Trolddom, da kunde hun set, at jeg havde 
beredt hende en bedre Lod end Peder. Aldrig var 

{'eg kvindekær som du og ikke spildte jeg min 
)ag med Vaabenleg og forfængelige Narrestreger 
som han. Men fra den Stund jeg saa Elsebe for 
første Gang, har jeg haft hende kær. Saa kær 
var hun mig, at jeg bad hende blive min Hustru 
selv da Peder havde bragt hende i Ulykke og 
Skændsel." 

Jep stirrede paa ham, som han stod der i sin 
Sjælekval og talte, som han aldrig havde talt før. 
Hans Mund skælvede, hans Hænder skælvede, hans 

Øjne var vaade. Nu kastede han sig paa en Stol, 
lagde Hovedet paa Bordet og gav sig over i Graad, 
alt imens Eder og Forbandelser mod Peder strøm- 
mede fra hans Læber. 

„Knud,^ sagde Jep og lagde sin Haand paa 
hans Skulder. „Forsvnd dig ikke saa haardt mod 
Gud. Ak, Knud, Elskov er intet uden Synd og 
Pine. Peder har den voldt Ulykke, mig har den 
drevet i Kloster, og jeg fik endda ingen Fred, dig 
har den bragt til at efterstræbe din Broders Kvinde 
og maaske nans Liv.*' 

„Visselig havde jeg dræbt ham med denne min 
Haand, om jeg havde kunnet, ** sagde Knud. „Lid 
trygt derpaa." 

„Jeg hder derpaa," såede Jep sørgmodig. „Selv 
har jeg dræbt en Mand lor en Kvindes Skyld, og 
nær havde jeg dræbt én til. Hvor jeg kom hen 
i Verden, saa jeg Elskovs Synd og Farer. Martin 
Luther sidder i Wittenberg med sin Nonne, som 
han tog for Vellysts Skyld. Og han forkynder 
højlydt, at om hun dør, da vil han tage sig en 
ny Kvinde. Hennichin ... ak. Broder Hennichin! 
Og den gamle Biskop . . • véd du det, Knud, at 
Elsebe er Jens Andersen Beldenaks Datter?" 

Knud rejste sig og strøg sig over Ansigtet. 
Nu var han sig selv igen. 

„Jeg spurgte aldrig, hvis Barn hun var,** sagde 
han tvært. 

Saa vendte han sig mod Jep og saa mistroisk 
paa ham. 

„Hvad vil du her?" spurgte han. „Jeg mente, 
du hørte til i Klostret." 

„Jeg vender ikke tilbage til Klostret," sagde 
Jep. 

„Da er alt det skønne Gods spildt, om ikke 
det kan lykkes os at vriste det fra de lede Munke," 

sagde Knud. „Visselig har du der gjort Fader og 
mig en stor Sorg og et Tab, vi vanskeligt for- 
vinder." 

„Det har jeg vel," sagde Jep sagtmodig. ,1 
faar tilgive mig, om I kan. Men du maa ikke 
tro, jeg er vendt tilbage for i nogen Maade at 
ligge Eder til Byrde og kræve noget af, hvad 
Eders er. Om alt kommer til alt, er der vel 
endnu en rund Sum af min Arvelod tilbage, uan- 
set det, som Klosteret fik." 

„Ikke en Styver er her mere af dit," sagde 
Knud bestemt. „Nok har du og Peder forødt. Jeg 
er Fader ansvarlig for, hvad han lod tilbage, og 
har sagtens ogsaa Ret og Pligt at tænke paa mig 
selv. " 

„Det har du, og du behøver ikke at gøre dig 
vred," sagde Jep. „Jeg har jo sagt dig, jeg be- 
gærer intet af ait. Om du vil være rolig og høre 
mig ud, da kommer vi riok til Forlig." 

„Der bliver intet Forlig mellem os to," sa^de 
Knud. „Du og Peder, I er et og øder vort Hus." 

„Peder og jeg har intet derom aftalt, og han 
faar sejle sin egen Sø," sagde Jep. „Jeg hjalp 
ham til at komme sammen med Elsebe, og der- 
med er min Gerning gjort. Jeg staar ene, Knud, 
og forladt og ønsker det heller ikke bedre. Du 
forstaar kun lidet af, hvad der rører sig i mit Sind, 
og Fader og Moder ikke heller, saa lidt som Peder 
og Elsebe, der har nok i deres Lykke. Jeg be- 

færer kun at blive for mig selv og gaa bort i 
■red." 

„Hvorfor gaar du saa ikke?" 

„Jeg gaar, Knud. Lid try^ derpaa," sagde 

Jep. „Det skal ikke være mm Skyld, om du 

nogen Sinde ser mig efter denne Dag. — Men hør 

mig nu. Mindes du et lidet Hus, der ligger i 

Korup og er vort? Det ligger ved Aaen, og der er 
en Stue i det og ikke mer. Man kan se langt 
over En^en . . . der staar en gammel Poppelpil . . . 
det er lige ved Vejen . . / 

„Jeg mindes det," sagde Knud. „Det ligger 
under Strandgaarden,. Fader mageskiftede det 
med St. Knudsbrødrenes Part af Engen ved Da- 
lum." 

„Ja," sagde Jep. „Jeg var der en Gang og 
syntes, der var skønt. Lad mig faa det Hus." 

„Paa ingen Maade," sagde Knud. „Du fik 
rigeligt, hvad der tilkom dig. Og Engen er fed 
og god og kan nære mange Øksne." 

„Jeg bryder mig ikke om Engen," sagde Jep. 
„Det er kun Huset, jeg skøtter om. Og det er 
ledigt og tomt." 

Knud saa mistroisk paa ham. 

„Det blev bygget til Vagttaarn en Gang," sagde 
han. „Jeg skønner ikke, hvad du vil med det." 

„Jeg vil bo i det," sagde Jep. „Som jeg sagde 
dig, vender jeg ikke mere tilbage til Klosteret. 
Det lille Hus er saa ligt en Celle, som var det 
bygget til en Munk. Det passer mig just saadan. 
Jeg ønsker ikke at have mere med Verden at 
skaffe, men vil ende mine Dage der." 

„Og om du nu kommer i Morgen eller en 
anden Dag med et nyt Paafund?" sagde Knud. 
„Du er vægelsindet som en Kvinde." 

„Mit Sind er fast," sagde Jep. „Bekymre du 
dig ikke om det. Ingen Sinde skal jeg falde dig 
til Byrde. Jeg ser ogsaa helst, at du intet siger 
til Fader om mit Opholdssted, hvis ikke det er 
nødvendigt." 

„Jeg ved ikke heller, hvor du vil faa Føden," 
sagde Knud. 

„Der er en liden Urtegaard ved Taarnets Fod,*^ 

sagde Jep. „Den giver du mig med. Jeg mindes, 
der staar et Æbletræ. Ofte krøb jeg i dets Grene 
som Dreng, naar vi var paa Strandgaarden. Jeg 
fornemmer endnu Æblernes søde Saft i min Mund. 
Saa kan jeg ogsaa gaa til St. Knud, om jeg er 
trængende. Brødrene er skyldige at give mig 
Føden, naar jeg indfinder mig for at begære den."" 

y,Et skønt Liv for Mikkel Pedersens ældste 
Søn," sagde Knud. 

„Nu Knud," sagde Jep og smilede første Gang 
i lange Tider. „Det nytter kun lidt, vi taler om 
disse Ting. Vi mener ikke ens om Daad og 
Drøm, om Jord og Himmel. Vær du vor Faders 
ældste Søn og gør ham Ære. Jeg afstaar dig min 
Førstefødsels Ret som min Arv. Om du vil 
unde Peder og Elsebe den Fred, du dog ikke 
længer kan forholde dem, da skal du være fri og 
kvit for mig alle Dage." 

„Skal jeg erkende Bolersken for min Broder- 
kone?" 

„Hun er din Broderkone," sagde Jep. „Hvad 
saa du tænker derom, kan du ikke gøre det 
anderledes." 

Knud sad en Stund og tænkte. 

Han kunde ikke frigøre sig for Frygten for, 
at der stak noget bag, men han kunde ikke se, 
hvad det var. Han tænkte ogsaa. Borgermesteren 
for sit Navns Skyld, ikke kunde godkende denne 
Handel mellem Brødrene. Men saa tænkte han igen, 
der kunde ske mangt og meget, som man ikke 
gjorde Regning paa i disse Krigens Tider. Den, 
der skaffede sit paa det tørre, var en klog Mand. 
Og til sidst faldt det ham ind, at havde han først 
Overenskomsten skriftlig, saa kunde han jo bruge 
den eller lade være, som det anstod ham, og han 
saa sin Fordel derved. 

„Vil du lade mig sætte det op og skrive det 
under?" spurgte han saa. 

„Hjertens gerne,** sagde Jep. 

Knud tog Skrivesagerne frenri og gav sig i 
Gang med Arbejdet. Sindigt og betænksomt føjede 
han Ord til Ord, prøvede og vejede, om nu intet 
var glemt eller dunkelt. Da han var færdig og 
læste sit Værk igennem, kunde han ikke se bedre, 
end at dette Dokument sikrede hans Ret, hvordan 
det saa gik. 

Jep skrev under. Saa rakte han Broderen 
Haanden, som han tøvende tog, og gik bort. 

Han gik til St. Knuds Klosterport og bankede 
paa. Lugen blev forsigtig aabnet. 

„Jep Akelej!** raabte Broder Portneren for- 
bavset. 

Han lukkede Lugen og løb efter de andre. 
Jep ventede taalmodig. Saa lød der mange Trin 
inaenfor, Døren blev lukket helt op, og han stod 
foran en halv Snes af Brødrene med Subprioren 
og Kældermesteren i Spidsen. 

„Den fortabte Søn vender hjem til sin Faders 
Hus," sagde Kældermesteren. 

„Søger I atter Optagelse blandt Brødrene?" 
sagde Subprioren. 

„Han har en Prædiken at holde for os," raabte 
en af Munkene. 

„Tys," sagde Subprioren. „Lad os høre, hvad 
han vil sige. Men I skal vide, Jep Akelej, at 
Tiderne har forandret sig, siden I var her sidst. 
Ondt er det nu i Klostret. Bønderne bringer os 
knap saa meget, at vi ikke forkommer af Sult. 
I Synderiighed er det længe siden vi saa noget 
fra de seks Gaarde, Eders Fader gav Klostret for 
Eders Optagelse." 

„Det er ikke min Skyld", sagde Jep. 

Subprioren hørte straks paa Tonen, at af den 
Mand var intet at frygte. Han saa paa hans 
lasede Dragt og tænkte, han vilde spilde saa lidt 
Tid som muligt paa ham. 

;,Vel," sagde han. „Om I atter vil ind i 
Klostret, da kan det kun blive som tjenende Læg- 
broder, saa længe til det er undersøgt, om Eders 
Indskrivningsgods er til at erholde for sin anførte 
Værdi. I ved sagtens, at Eders Fader er rømt. 
Der hviler Mistanke paa ham, at han har under- 
stukket Stadens Midler. Skrædderen Henrik Skræp 
anklagede ham forleden derfor, og Raadet under- 
søger nu Sagen.** 

„Henrik Skræp . . .** 

„Ja vist," sagde Kældermesteren. „Tiderne 
er anderledes, Jep Akelej. Borgermesteren løber 
af Byen og hans Søn af Klostret. Seks Gaarde, 
som var gode i Gaar, har i Dag ikke en Høne, 
som kan give et Æg. Og Skrædder Skræp er 
Manden, for hvem Raaderne ryster i deres Bukser." 

„Tys," sagde Subprioren. „I maa tæmme 
Eders Tunge, Broder Andreas." 

„Den er saa sandt baade tam og tør," sagde 
Kældermesteren. „Se paa mig, Jep Akelej . . . 
er jeg andet end en Skygge af mig selv? Jeg 
løber lettelig Klostergaarden rundt tre Gange i en 
kvart Time." 

„Naa . . . hvad er det saa I vil?" spurgte 
Subprioren utaalmodig. 

„Er Broder Hennichin til Huse," spurgte Jep. 

„Nej," sagde Kældermesteren. „Han stak af 
før I og tog hele Fromheden med sig. For- 
leden løb Peder Svendsen med Guldkalken fra 
Højaltret. Var det ikke bedst, vi undersøgte denne 
vandrende Ridders rige Klæder, om han har for- 

våint nogen af vore Kostbarheder? Man bør 
ingen tro i disse Tider. "" 

^Tys," sagde Subprioren, mens Brødrene lo. 
„Du har hørt det, at Broder Hennichin er bort- 
rejsi^ og vi har intet hørt fra ham.^ 

^Om han kommer," sagde Jep — „vil I da 
sige til ham, at jeg bor i Taarnet ved Korup, og 
at jetf længes inderlig efter ham." 

„Det skal jeg," sagde Subprioren. 

Kæidermesteren trængte sig frem og stak en 
Kobberpenge i Haanden paa Jep. 

„T&g den til Tærepenge," sagde han. „Og 
sig saa ikke, I gik tomnændet fra Knudsklostret. " 

„Jeg siger Jer mangfoldigst Tak," sagde Jep. 

Saå vendte han sig om og gik. Porten luk- 
kedes bag ham, og Brødrenes skraldende Latter 
lød oVer Torvet. 



TREDIE BOG 



Jep Akelej og hans Kærwte. |3 



TO OG TYVENDE KAPITEL. 



To Venner. 

Jep Akelej havde boet otte Dage i sit Taarn. 

Det laa helt ensomt, lige ved Vejen og højt, 
saa det saa ud over Egnen. Ellers var det kun 
lille og med en Dør saa lav, at han maatte bukke 
sig for at gaa igennem den, og et lille Glughul helt 
oppe under Taget, saa en voksen Mand kunde 
naa det med sin Haand. 

Dagen igennem opholdt han sig uden for 
Huset. 

Han arbejdede en Smule i Haven, ^ men blev 
hurtig træt eller faldt i Tanker og blev staaende 
med Hakken i sin Haand. Mest sad han under 
det store, gamle Æbletræ, som gav god Skygge 
mod Sommersolen og var saa fuldt af smaa bitte 
grønne Frugter, at han tænkte, han vilde faa Føde 
nok hele Vinteren. 

Vejfarende Folk hilste ham med et Gudsr Fred, 
og han gav dem deres Hilsen tilbage men vel- 
signede dem ikke, hvorover de naturligvis undredes. 
Ofte maatte han fortælle dem, at han ikke var 
Munk, men blot et Menneske, der vilde leve og 
dø i Fred, og som en Gang havde været Læg- 
broder i et Kloster, og derfor bar Benediktinernes 

13* 



196 

Dragt. Han svarede dem venligt paa deres Spørgs- 
maal, men det trættede ham at tale med dem og 
stundom nikkede han blot og pegede paa sin Mund, 
som om han var stum. 

Af sig selv fortalte de ham lidt om Forholdene 
ude i Byen, som blev værre og værre, efterhaanden 
som de rige og fornemme Borgere flygtede bort, 
og Almuens Overmod steg. Der var ogsaa dem, 
som spurgte ham om den nye Lære, og om alle 
Munkene skulde udjages, men dem vidste han 
intet at svare. De fleste satte deres Lid til Kong, 
Kristian, at han dog maatte komme løs af sit 
Fængsel og blive Konge igen. 

Undertiden gav de ham et Brød eller tørret 
Fisk, af hvad de havde i deres Kurv. En Kone 
som daglig gik forbi, gav ham Mælk i en Ler- 
krukke, men da han kom til at vælte den, for- 
bandede hun ham og bragte ham ikke mere. 

De kaldte ham Munken og Taarnet Munkens 
Hus. Kom nogen forbi ved Nattetid, skyndte han 
sig videre. Thi ofte sad Jep uden for sin Dør 
og saa op i de klare Stjerner. Og da havde 
hans Øjne en sælsom og uhyggelig Glans. 

Konen, hvis Krukke han navde slaaet i Sønder, 
kaldte ham en Troldmand og Sortekunstner og 
varede alle og enhver mod ham. 

Saa var det en Dag, han sad under Æbletræet 
og saa en Mand komme hen ad Vejen fra Odense. 

Der var noget i hans Holdning, der vakte hans 
Opmærksomhed. Han skyggede med Haanden 
over Øjet og saa, at det var Broder Hennichin. 
Med et Fryderaab sprang han op og løb ham i 
Møde. 

„Gud være lovet, at du omsider kom,'' sagde 
Jep. 

Broder Hennichin saa bekymret paa ham. 

^Dig har Livet været ondt, Broder," sagde han. 

De sad under Æbletræet med Armene om hin- 
andens Skuldre. Jep fortalte om den gamle Biskops 
Fangenskab, om Elsebe, som var hans Datter, om 
Peder og Nordskov og Knud. Han skaanede ikke 
Jens Beldenak i sin Dom, og Broder Hennichin 
nikkede alvorlig. 

„Det er ilde fat med de store Prælater og 
Kirkefædre,** sagde han. „Det med Jens Andersen 
var jeg vidende om. Han har selv fortalt mig 
det en Gang, jeg søgte ham i stor Sjælevaande. 
Jeg havde laaet Budskab om, at hun, jeg en Gang 
havde haft kær, og med hvem jeg havde begaaet 
Dødssynden, var død i stor Elendighed i det tyske. 
Da blev det mørkt for mig. Jeg tyede til Biskoppen, 
fordi han var mig nærmest, men han gav mig 
ingen Trøst. Han talte til mig, som til dig, 
mente, jeg kunde nu lade den gamle Sorg fare og 
havde bødet nok for den." 

„Vil du tale med mig om din Skæbne," sagde 
Jep. 

Broder Hennichin saa ud over Engen. Hans 
Øjne var klare, hans Kind rød, hans Legeme 
stærkt trods Faste og Svøbeslag. 

„Det vil jeg," sagde han. „I Aften ... i Nat, 
naar Stjernerne skinner ... da skal jeg lukke 
mit Hjerte op for dig." 

Han gav sig igen til at tale om Biskoppen. 

„Overalt, hvor jeg kom hen, var de store saa- 
dan," sagde han. „Gud forlade mig min Synd, 
men jeg tænker stundom, at den hellige Kirke 
burde opgive sin Magt her paa Jorden, om den 
ret vilde herske over Sjælene. Jeg ved, det er 
kætterske Tanker, og de kommer ogsaa kun, naar 
jeg har staaet Ansigt til Ansigt med de store. Se 
nu til Knud Gyldenstjerne, den rige Bisp. Han 

er Katholik og er indviet af den hellige Fader i 
Rom. Men han lader Jørgen Sadolin befordre i 
Trykken Martin Luthers gruelige Bog. Og han 
rider med Sværd og Hjelm rundt i Lanoet og 
læste aldrig en Messe. ^ 

„Har du set Dr. Luther?" spurgte Jep. 

„Alle Helgene bevare mig, nej," sagde Broder 
Hennichin og slog Kors for sig. „Men jeg ved, 
han har ægtet en Nonne, som han har taget ud 
af Klostret og lever med hende i aabenlys For- 
argelse. Det samme har jo Hans Tavsen gjort. 
Ve over mig, som syndede. Men ti Fold Ve over 
dem, som satte en Ære i deres Synd og pralede 
frækt af Kødets Lyst, og forledte andre til at følge 
dem i deres Ugudelighed." 

Jep nikkede. 

Saa tog han sin Arm til sig og lagde Hovedet 
tilbage mod Æbletræets Stamme. 

„Jeg har været i Wittenberg," sagde han saa. 

Broder Hennichin foV op og stirrede paa ham 
og kunde intet sige. 

„Det var, den Gang Biskoppen havde sagt mig, 
at Elsebe var hans Datter," sagde Jep. „Jeg var 
saa led ved det altsammen, saa jeg tænkte, jeg 
maatte prøve Kætteren med, om han havde Freden 
til mig." 

„Talte du med den frafaldne Munk?" 

„Visselig gjorde jeg det,^ sagde Jep. „Jeg kom 
til hans Hus en Aftenstund, han sad og sang ved 
Bægeret med sine Venner." 

„Jeg ved det," sagde Hennichin. „Værre Skør- 
levner og Fraadser end han sad aldrig i en Kloster- 
celle. -— Var Nonnen der ogsaa?" 

„Hun sad for Enden af nans Bord med hans 
Barn ved sit Bryst," sagde Jep. „Men det er ikke, 
som du tænker. En skøn Mand var han at skue 

og stærk i sin Tro, endda hel anderledes end den 
romerske Kirkes store. Jeg maatte falde ham til 
Fode, Broder Hennichin.^ 

^Saa er du vorden luthersk i dit Hjerte, om 
ogsaa du bærer Kutten endnu ?^ 

„Nej,^ sagde Jep Akelej. „Han kunde ikke 
hjælpe mig . . . han ikke mere end Guds Moder 
os St. Knud og St. Benedikt. Han forstod intet 
SJ min Kvide. Grov var hans Tale som en Bondes 
og simpel nok den Løsning, han gav mig. Den 
ene Kvinde er lige saa god som den anden, sagde 
han, og den synder, som lever i ugift Stand. ** 

„Den Belials Præst, ^ sagde Munken. 

Jep blev ved at tale om Luther, men Broder 
Hennichin hørte ikke efter, da han havde forstaaet, 
at Kætteriet ikke havde smittet hans unge Ven. 
Saa tav ogsaa Jep, og de sad længe tavse. 

„Lykkelig du, som bor her.,^ sagde Broder 
Hennichin omsider. „Her har du Fred til at kæmpe 
Striden mod dit Kød. Her kan du bede.*' 

„Broder Hennichin," sagde Jep. „Jeg beder 
ikke mere.** 

„Har du en Anfægtelsens Tid?** spurgte Munken. 
„Det har vi alle nu og da.** 

„Det er ikke det,** sagde Jep. „Jeg tvivler 
ikke om Gud. Men det synes mig unyttigt at 
bede. Jeg taler med Gud i mine Tanker, men 
anderledes end før. Bønnens Ord synes mig 
tomme.** 

„Du har heller ikke din Rosenkrans,** sagde 
Hennichin. 

„Jeg har sagtens forglemt den i Taarnet,** 
sagde Jep. 

„Det nytter ikke, du taler med mig om sligt,** 
sagde Broder Hennichin. „Du maa aldrig glemme, 
at jeg er ganske og aldeles enfoldig. Herren viste 

mig sit Ansigt tidligt, og jeg saa mere af hans 
Strenghed og hans Barmhjertighed, end de fleste 
faar at se. Derfor er min Vej saa lige. Jeg 
vandrer og vandrer og ved, jeg kommer Maalet 
nærmere, om ogsaa jeg ikke kender Timen, jeg 
naar det.^ 

„Fortæl mig din Skæbne.^ 

„I Aften . . . naar det er mørkt og Stjernerne 
skinner,^ sagde Broder Hennichin. 

Da det blev Nat og Stjernerne skinnede, flyede 
de vejfarende rædselsslagne. For der sad to 
Munke uden for Munkens Hus i Stedet for een 
... to sorte kutteklædte Mænd, der i Mørket var 
hinanden saa lige, at det maatte være Djævelens 
Kunster og Hekseri. 

„Jeg ved godt, hvorfor Gud gjorde det Under 
med mig den Gang,^ sagde Broder Hennichin. 
„Han vilde ikke, jeg skulde synke i den evige 
Fortabelse." 

„Angrede du da ikke din Synd?" spurgte Jep 
Akelej forundret. „Hans Naade fortalte mig, 
hvorlunde du selv begærede at straffes med den 
strengeste Straf uden Naade og Barmhjertighed 
. . . hvorlunde du messende og syngende gik i 
Døden." 

Broder Hennichin nikkede. 

„Sandt nok for saa vidt," sagde han. „Saadan 
saa det ud for dem. Og Gud er mit Vidne, jeg 
var ikke saa forhærdet en Synder, at jeg ikke ræ£ 
dedes over den Daad, jeg havde øvet, og gerne 
vilde sone den med mit Liv. Ikke heller havde 

S* g sagtens andre Tanker, i de Dage jeg stod i 
ødens Port. Men Herren saa i mit Inerte og 
dømte anderledes." 

Han sad en Stund med Haanden under Kind 
og saa ud i Natten. Jep havde ikke Øjnene fra 

hans Ansigt, men vovede ikke at forstyrre ham i 
hans Tanker. 

„Jep Akelei," sagde han. „Har du nogen Tid 
taget en Kvinde i Favn." 

„Ja," sagde Jep sagte. 

„Det havde jeg ikke den Gang . . . den Gang 
jeg syndede." 

Atter sad han taus. Der jog en Rytter forbi 
paa Vejen. Han raabte noget op til dem, men 
mgen af dem hørte det. 

„Ak ja," sagde Broder Hennichin. „Nu er 
hun død." 

Saa rejste han sig brat og stod med Ryggen 
til Taarnet og Armene korsede over Brystet. Jep 
blev siddende og saa op i hans Ansigt. Han 
syntes aldrig, han havde set Øjne lyse saadan. 

„Jep Akelej . . . pris Herren, at du ikke tog 
hende i Favn, du havde kær, om ikke du kunde 
favne hende alle Dage. Det er derfor. Gud lod 
mig leve, fordi han saa Synden i mit Hjerte 
midt i min Rædsel over den. Han vilde ikke, 
min Sjæl skulde brænde for evig i Skærsilden. 
Han vilde, jeg skulde leve, til det var slettet ud 
af mit Sind ... ak, Jep Akelej, . . . jeg lever 
endnu." 

Han slog Hænderne for sit Ansigt og hulkede, 
saa hele hans Legeme rystede. 

Saa greb han Svøben, han bar ved sit Bælte, 
strøg Kutten af sig og begyndte at hudflette sin 
Ryg. Slagene regnede over den, ingen Bøddel kunde 
tugtet ham haardere. 

Omsider holdt han inde og satte sig tungt 
aandende. Jep smøgede Kutten op om hans 
Skulder, og hans Haand blev vaad at Blod. 

„Tak," sagde Broder Hennichin. 

Og da der var gaaet en Stund, og Stjernerne 
lyste endnu lige fjernt og dejligt, sagde Jep: 

„Blev det ikke bedre, da du erfarede, at hun 
var død." 

„Jo,^ sagde Hennichin. 

„Da jeg kom forbi Dalum Kloster og erfarede, 
at Veronica havde taget Sløret, da faldt der Dug 
paa min Sjæl," sagde Jep. „Siden da var der 
stille i mig." 

Broder Hennichin vendte Hovedet mod ham 
og saa saadan paa ham, at han for sammen. 

„Du ved intet derom," sagde han. 

Han lænede sig mod Muren med lukkede Øjne. 

„Jeg bar min Synd i mig,^ sagde han, og det 
var at høre paa nans Stemme, hvor træt han 
var. „Det nyttede ikke, at jeg tugtede mig med 
Svøben. Hver Dag, ti Gange hver Dag kom 
Mindet om den Nat, jeg havde sovet i hendes 
Favn. Det var det største i mit Liv. Ved du 
det, Jep, at ikke det Under, Herren gjorde med 
mig, var større. Jeg vidste bestandig min Synd, 
jeg forstod den, jeg gruede for den, jeg vilde dø 
for at sone den — men om jeg var kommen i det 
Kammer igen, hvor hun tog mig i sin hvide Arm, 
— jeg havde syndet paa ny. — Forstaar du det?" 

„Ja," sagde Jep. 

„Derfor lod Gud mig leve," sagde Broder Hen- 
nichin. „Det var min Straf og hans Naade, at 
jeg skulde vandre her paa Jorden med min Synd 
og aldrig slippe den af Syne. Først naar den er 
død i mig, er det forbi. Jeg ved ikke, om jeg 
skal vandre hundrede Aar paa Jorden. Men jeg 
ved, at den Dag, min Syna ikke er mere i mig, 
tager Gud mig hjem til sit Rige." 

„Du fanger snart Fred," sagde Jep. „Nu, hun 
er død." 

Broder Hennichin vendte sit blege Ansigt 
imod ham. 

„Broder," sagde han. 

Saa sagde han ikke mere, men bøjede lang- 
somt Hovedet og lagde Panden paa sine Knæ. En 
Stund var de igen tavse. 

„Broder," sagde han saa. „Du er ung, og du 
har ikke syndet. Du fatter ikke Dybden af min 
Kvide. Men du skal se den. Du maa vide . . . 
naar jeg tænker paa Døden og Livet efter dette, 
da tænker jeg paa hende. Jeg tænker paa, om 
jeg skal favne hende i Himlen. Ja . . . om jeg 
mødte hende i Skærsilden, jeg vilde glemme Pinen 
og drage hende til mig og kysse hendes røde 
Mund." 

„Arme, arme Ven," sagde Jep. 

Broder Hennichin sad stum længe. 

„Visselig er den enlige Stand tjenligst for 
Menneskene og fortjenstlig for Gud," sagde han 
saa. „Lykkelig den, som fra Ungdommen opøves 
i den, saa han ikke ser andet. Men ve den, der 
har spist af Kundskabens Træ paa godt og ondt, 
som var ham ene forbudt af alle Havens Træer." 

„Og om du nu havde vundet hende, du havde 
kær, i din Ungdom," sagde Jep. 

„Da var jeg bleven som de andre," sagde Hen- 
nichin. 

Og han sprang op og vred sine Hænder. 

„Visselig ønsker jeg det, at jeg var bleven 
som de andre!" raabte han. „Ak, om jeg havde 
haft hendes Børn paa mit Knæ ..." 

Han blottede sm Ryg og greb Svøben og tug- 
tede sig. 

„Ser du det," sagde han, da han holdt inde, 
fordi han ikke kunde mere. „Jeg glemmer det 
aldrig. Jeg elsker min Synd til Verdens Ende." 

Saa sukkede han dybt og lagde Haanden paa 
Jep Akelejs Skulder. 

„Drag Lære af mig,^ sagde han. „Du er ikke 
klostergiven, som jeg var. Din Elskov er uden 
Synd...« 

„Min Hjertenskær er klostergiven,'' sagde Jep. 

„Det er ogsaa sandt,'' sagde Broder Henni- 
chin. „Jeg glemte det. Gud forlade mig min 
Synd. Men du maa mindes, hvor jeg formanede 
dig, inden det skete." 

„Jeg mindes det," sagde Jep. „Men jeg har 
givet Gud mit Løfte, hvilket er vel saa godt, som 
om jeg havde givet Prioren det. Ikke heller ligner 
min Skæbne din. Hun, jeg havde kær, var ond 
i sit Hjerte og er det endnu, endda hun har af- 
lagt Løfte. Og jeg tog hende aldrig i Favn." 

„Gud styrke dig," sagde Broder Hennichin. 

De talte ikke mere sammen. 

De blev siddende til Morgengry. Saa rejste 
Broder Hennichin sig for at gaa tilbage til Staden. 

„Bliv hos mig," sagde Jep. „Hvad vil du 
blandt de lede Munke, der bruger Kutten som 
Skalkeskjul for værre Laster end Synderne i 
Staden." 

„Det hører til min Bod," sagde Munken. „Jeg 
skal leve just i det Smuds, hvori jeg selv dykkede 
mig. Jeg skal se dem synde og hade Synden og 
aldrig dømme Synderen. Kun ad den Vej vorder 
jeg en Gang helliggjort." 

„Hvem har sagt dig det?" 

„Det har Gud," sagde Broder Hennichin. 

Saa gik han bort i Natten, 

TRE OG TYVENDE KAPITEL. 



St. Knuds Marked. 

Fra Nord og Syd og Øst og Vest kom Al- 
muen strømmende til Odense. 

Alle Porte stod aabne, og der var kun ringe 
Vagt ved dem. For det var St. Knuds Marked 
den tiende Juli, og den Dag havde Staden fra 
Arilds Tid været fuld af Folk. 

Jep Unkersen, der siden Mikkel Pedersens 
Flugt styrede som eneste Borgmester, havde fore- 
slaaet i Kaadet at lukke Portene og aflyse Markedet, 
siden der faktisk var Krigstilstand i Landet, og 
Grev Kristoffers Folk kunde falde over Staden, 
hvad Dag det skulde være. Men ingen af Raad- 
mændene stod med ham i den Sag. Odense var 
en aaben By, sagde de, og kunde aldrig forsvare 
sig mod regulære Krigsfolk. Og om de aflvste 
St. Knuds Marked, som var det største paa nele 
Fyns Land, saa vilde ganske sikkert Misfornøjelsen 
blandt Stadens Almue bryde ud i lys Lue. Der 
var ikke andet at gøre end holde Markedet som 
vanUgt og lade som ingenting. 

„Jeg toer mine Hænder,** sagde Jep Unkersen. 

Han gjorde det paa den Maade^ at han med 
Hustru og Børn red ud til et Landsted, han 
havde i Aasum og lod Byfogeden om Resten. 

Og ind vrimlede Folk i bestandig tættere Skarer, 
endnu før Solen var staaet op. 

Det var mest Bønder, som vandrede paa deres 
Fod eller agede i deres fattige Kærrer. Men der 
var færre Kvinder med end ellers. Og de kofte- 
klædte Bondemænd vekslede Øjekast og lønlige 

Ord, der tydede paa, at de havde andet end Mar- 
kedsgøgl i Tankerne. 

Hist o^ her red der en Adelsmand i Vrimlen, 
fulgt af sme rustede Svende. Det var letsindige 
Fugle, der lod fem være lige, eller trodsige Hen*e- 
mænd, der vilde vise Bønderne, at de ikke var 
bange. 

Paa Flakhaven stod Boderne, hvor Stadens 
Smaahandlende falbød deres Varer. Af de store 
havde kun faa givet Møde. Men der var ingen 
Fart i Handelen. Folk stod stille, som biede de 
paa, at et eller andet skulde ske. 

Foran Bispegaarden stod Mængden Hoved ved 
Hoved og stirrede paa de stærke Mure, Jens An- 
dersen Beldenak havde bygget. Vindebroen var 
trukken op, og Skildvagterne gik i fuld Rustning 
oppe paa Muren og saa haanlig ud over Bønderne. 

Rundt om, hvor Vrimlen var tættest, snoede 
Henrik Skræp sig, bestandig med Jens Tyndskæg 
i Følge. 

Hvor der stod tre Mænd sammen og talte om 
Vind og Vejr, der var han og gav deres lønlige 
Tanker Udtryk. 

„Ltibeekerne er her,** sagde han. — „Før 
Aften stormer de Sønderport. — Greven af Hoya 
med fem Tusinde Ryttere. — Alle Vegne har 
Bønderne rejst sig. — Svendborgerne har brændt 
Hvidkilde og Nakkebølle, Tidselholt og Hesselager. 
De er paa Vej herop med Borgermesteren i Spidsen, 
— I Dag ftr det vor Tur. Borgerne mødes i 
Munkemosen, naar Solen gaar ned, og saa gaar 
vi mod Næsbyhoved. — inden Ugen er omme, 
er Kong Kristian fri af sit Fængsel og sidder 
atter paa Tronen, Borgers og Bondes Ven." 

Der stod en Stimmel om ham, hvor han talte, 
og naar han havde faaet det sagt altsammen, og 

Mændene drøftede det og bekræftede det og lagde 
til, hvad de selv vidste, gik han videre og sam- 
lede en ny Hob et andet Sted. Jens Tyndskæg 
beundrede ham over al Maade. 

„Du er stor, Henrik/ sagde han. 

Paa sin Vej mødte Skrædderen en Bysvend, 
som listede sig oeskeden langs Husrækken. 

„Sæt Hellebarden hen/ sagde Henrik Skræp, 
„den kunde nemt bringe dig i Ulejlighed." 

„I maa ikke vredes paa mig, nenrik Skræp," 
sagde Bysvenden ydmyg. „Jeg gør kun, hvad der 
er befalet mig." 

„Jeg befaler dig at sætte Hellebarden," sagde 
Skrædderen. 

Jens Tyndskæg lo, og de Omstaaende stem- 
mede i med. 

Saa begyndte Klokkerne at ringe fra St. Knud. 

Folk standsede i deres Snak og lyttede. Det 
var, som bøjede de sig under Klokkernes Magt. 

„Nu kalder Munkene paa Tosserne," sagde 
Henrik Skræp. 

Jens Tyndskæg lo, men der var kun faa af de 
andre, der gjorde det, og en højvoksen Bonde fra 
Dalum saa Tast paa Skrædderen. 

„Det kan være rigtigt nok med Kong rKi- 
stian/ sagde han, „men ellers skal du vare din 
Mund." 

„Spring efter Gesellerne og Peblingene," sagde 
Henrik Skræp til Jens, „de holder til omme bag 
Latinskolen." 

Jens løb, og Klokkerne tonede en Stund endnu. 

Da saa de tav, lød Messesangen pludselig og 
stærkt ud over Torvet. De skønne Stemmer steg 
og sank, og hver en Tone hørtes gennem Kirkens 
aabne Ruder. Mange korsede sig og bøjede Ho- 
vedet, og nogle knælede. 



208 

Da si od Peder Svendsen pludselig højt paa en 
Sten og begyndte at tale om den evangeliske 
Lære og Papismens Overtro og Munkenes Gridsk- 
hed og Liderlighed. Der var mange af Mængden, 
der havde hørt ham før og i Hjertet var den nye 
Lære hengiven. Men Messesangen gjorde, at hans 
Ord skurrede i deres Øren og ikke fik den Magt 
over deres Sind som ellers. 

„Bi lidt, imens de synger, Fader," raabte en 
Stemme. 

Bonden fra Dalum løftede ham ned fra Stenen, 
og ikke en Haand rørte sig til hans Forsvar. 

„Jesus, hvor det er skønt,^ sagde en gammel 
Kone. 

Og saadan tænkte de fleste i deres stille Sind, 
Hoben bølgede ned mod Kirken, og mange gik ind 
og lagde sig paa Knæ paa Stenfliserne. Saa 
kom en Junker ridende over Flakhaven. Hoven 
saa han ned fra sin høje Hest. 

„Giv Plads, giv Plads!" raabte hans Svend, 
der ogsaa var til Hest og vimsede uden om ham. 

„Slaa ham af Hesten," raabte en Stemme. 

Øjeblikkelig trængte de sig om ham. Den 
stærke Bonde fra Dalum tog ham i sine Arme, 
som var han et lille Barn, og Mængden jublede 
og lo. Junkeren drog sit Sværd, men det blev 
øjeblikkelig revet fra ham og brækket. Og saa 
truende Miner saa han rundt om sig, at han fandt 
det raadeligst at liste stille bort og lade Svenden 
sørge for Hesten. 

Inde i Kirken var Sangen forstummet. Pri- 
oren stod for Højalteret og læste med sin tynde 
Stemme, der helt forsvandt i det store Rum. De 
fire og tyve Munke sad i deres Stole med Brevi- 
arerne opslagne paa Læsepultene. Deres Miner 
var andægtige nok, men hvert Øjeblik skottede de 

angst til Kirkedøren, hvor Mængden strømmede 
ind. 

„Slipper jeg over denne Dag, vil jeg blive 
from,"" sagde Kældermesteren. 

„Tys," sagde Subprioren, som sad nærmest ved 
ham. „Var din Tunge, Broder. En Gnist, og 
Tønden fænger.« 

Pludselig lød der Raab uden for, og Henrik 
Skræp trængte sig ind, fulgt af Jens Tyndskæg 
og sine trofaste. Prioren læste videre og mærkede 
intet, men alle Munkene rejste sig forskrækkede 
1 deres Stole. De kendte Skrædderen og vidste, 
hvad han førte i sit Skjold. 

„Smid Sortku tierne ud," raabte Henrik over- 
lydt. 

Prioren standsede og missede med sine nær- 
synede Øjne. Subprioren steg ud af sin Stol og 
vendte sig med Værdighed mod Urostifterne. De 
andægtige rejste sig og løb forskrækkede op imod 
Højaltret. 

„Hvem vover at bryde Kirkens Fred paa St. 
Knuds Dag?" raabte Subprioren med streng Røst. 

„Se ham, se ham," skreg Henrik Skræp. „Det 
er Subprioren, den værste Skelm af dem alle. 
Han boler med Peder Denkes Hustru. Se Kælder- 
mesteren . . . han kvæles i sit eget Fedt. Flaa 
Kutterne af de Hunde, og pisk dem, saa Fedtet 
gaar af dem!" 

Gesellerne og Peblingene svarede med høje 
Hyl. Jens Tyndskæg løb frem og vilde gribe 
Kældermesteren, men faldt i Trængselen og kunde 
ikke komme op igen. Kvinderne skreg, Prioren 
tabte sin Bog og saa sig hjælpeløst omkring, en 
af Brødrene gav sig til i sm Forvirring at drage 
i Klokkerebet. 

Henrik Skræp og hans Folk trængte paa, nye 

Jep Akelej og hans Kæreste. 14 

Skarer mylrede i Kirkedøren, for at se, hvad der 
var paa Færde. 

Der opstod et stort Haandgemæng, hvor alle 
slog løs uden at kende Forskel paa Ven og 
Fjende« Munkene slap ud af Døren bag Alteret 
til Klosteret undtagen Kældermesteren, som ikke 
kunde komme saa hurtig af Sted for sit Fedts 
Skyld. Ham styrtede de sig saa over og slog og 
sparkede ham, til han ikke mere gav noget Livs- 
tegn. 

Saa forsøgte de at sprænge Døren ind til 
Klostret, men Munkene havde naaet at stænge 
den indvendig fra, og den udholdt Angrebet. 

„Til Bispegaarden!*' raabte Henrik Skræp. 

Han styrtede ud af Kirken, fulgt af sine 
Mænd og mødte paa Torvet en Skare, som var 
mange (^nge større end hans egen og parat til, 
hvad det skulde være. 

Hylende og larmende samlede de sig foran 
Bispegaarden, men ingen begreb, hvordan de skulde 
gribe Sagen an. 

Borgen laa stærk og truende med sine høje 
Mure og sin optrukne Vindebro. Der var døds- 
stille derinde, og ingen vidste, hvor stor Befæst- 
ningen var. 

„Til Albani-Kirke!" raabte Henrik Skræp. 

De forstod øjeblikkelig hans Mening. 

Albani-Kirke var en gammel Bygning, som 
laa tæt op til Bispegaarden og ragede højt op over 
den. Fra dens Taarn og Tag kunde de beskyde 
Borgen. 

Henrik Skræp sendte Jens Tyndskæg med en 
Flok til Raadhuset, hvorfra han lidt efter kom 
tilbage med, hvad han fandt €if Muskedonnere og 
Blider og gamle Krigsmaskiner, 

Under skrædderens Kommando slæbte de dem 

op i Albani-Kirke, og nu begyndte et regelmæssigt 
Bombardement. 

Kun faa af Bønderne havde deltaget i Kampen. 
Men da de begyndte at skyde fra Bispegaarden, 
og et Par Mænd blev saarede, blev aet ander 
ledes. 

„Det er Knud Gyldenstjemes Gaard,^ skreg 
Henrik Skræp. „Den falske Bisp, som lokkede 
Kong Kristian fra Norge og satte ham i Taarnet 
i Sønderborg." 

De svarede med et frygteligt Skrig, og nu gik 
det løs for Alvor. 

Henrik Skræp var alle Vegne og fandt over- 
alt paa Raad. Hans Øjne flammede, og Fraaden 
stod om hans Mund. Han havde bestandig det 
Ord, som bedst kunde opflamme Almuen, en raa 
Spøg, som fik dem til at le, en Bemærkning, som 
tændte Hadet til deres Overmænd i Lue. 

Han fik hentet en Baad, som han fyldte med 
Halm og Tømmer og Beg. Den stagene de ind 
under Porten og tændte Ild i den. Flammerne 
slog op over Vindebroen og fængede i Træværket. 
Med et Brag faldt Broen ned, de slukkede Ilden 
i Plankerne med Vand og stormede under uhyre 
Jubel ind gennem den brændende Port. 

Saa var Bispegaarden tagen. I Løbet af en 
Time sønderslog de alt, hvad der kunde slaas i 
Sønder. Besætningen, som kun bestod af syv 
Mand, bandt de og slæbte dem gennem Byen til 
Raadhustaarnet. 

Bispegaarden lod de brænde. Flammerne slog 
højt mod Himlen, og før Aften var der ikke Sten 
paa Sten tilbage af Jens Beldenaks stolte Værk. 

„Til Næsbyhoved!** skreg Henrik Skræp. 

Jublende fulgte de ham gennem Nørreport til 
den gamle Kongeborg, hvor Dronning itristihe 

14* 

havde holdt Hof. Ud af hver Smøge kom nye 
Mænd, som ingen kendte, saadan saa de ud, med 
Blod i Øjnene og væbnede med, hvad de kunde 
faa i Hænderne. 

Men der var ogsaa dem, som gik med ned- 
slagne Øjne og saa sig sky omkring. Det var 
stilfærdige, lovlydige Borgere, som ikke havde 
turdet blive hjemme af Frygt for Liv og Ejen- 
dom. Mer end een Gang standsede Henrik Skræp 
paa Vejen, brød et Hus op, hvor alt var slukket 
og lukket, og slæbte Ejermanden ud af hans Seng, 
hvor han laa skælvende under Dynen. 

Kong Kristians Mavn var paa alles Mund. 
De gik som i en Rus og snakkede om, at de 
næste Dag vilde drage til Sønderborg for at befri 
den fangne Konge. 

Lidt efter Solnedgang kom Henrik Skræp hjem 
med sin Hær, endnu mere beruset af Sejr og 
Bytte. 

Han havde fuldkommen overrumplet Næsby- 
hoved, hvor ingen anede Uraad og Besætningen 
var yderst svag, fordi Størsteparten af Mandskabet 
var sendt til Hertug Kristian i Kolding. 

Hvad der var af Kostbarheder, delte Skræd- 
deren rundelig ud til sine Folk, og hvad de ikke 
kunde føre med sig, sønderslog de. Saa stak de 
Ud paa Borgen. Den brændte som et mægtigt 
Baal, der lyste langt ud over Landet og bragte 
de Herremænd, der endnu ikke var dragne bort, 
til over Hals og Hoved at fly fra deres Gaarde. 

Natten gik med Svir og Tummel i Gaderne. 
De brød ind i Købmændenes Bryghuse, hvor der 
laa godt 01 paa Lager, og slog Tappen af Tønden. 

Saa lagde de sig til at sove, entiver hvor han 
faldt om i sin Rus, og lod Dagen i Morgen sørge 
for sig. 

Men hen paa Morgenstunden, da alt var stille, 
krøb en uformelig Skikkelse fra St. Knuds Kirke- 
dør til Klosterporten. 

Det var Kældermesteren. 

Forgæves havde han banket paa Løndøren bag 
Altret. Og længe maatte han jamre og banke, 
før Broder Portneren turde se ud og slæbe ham 
indenfor og lægge hans lemlæstede Krop til Hvile 
i Klostrets Hospital. 



FIRE OG TYVENDE KAPITEL. 



Henrik Skræps Herredom. 

Henrik Skræp havde indstalleret sig i Mikkel 
Pedersen Akelejs Gaard paa Østergade 

Han var flyttet derind allerede Morgenen efter 
St. Knuds Marked, fulgt af sin trofaste Ven Jens 
Tyndskæg, der aldrig veg fra ham og ikke blev 
træt af at beundre hans Mod og Manddom. Skræd- 
deren havde forefundet Knud i Huset. Og da 
han ikke godvillig vilde vige, lod Skræp ham 
gribe og gennemprygle. 

„De stores Tid er forbi, Knud Akelej," sagde 
han. „Vær glad, at du slipper derfra med Livet. 
Om din Fader var her, hængte jeg ham med mine 
egne Hænder." 

Knud gik bort med sine Prygl og Raseri i 
Hjertet. 

Han sneg sig rundt i Staden og opsøgte Folk, 
han vidste vilde dæmme op for Oprøret, om de 
kunde. Men han fandt kun faa ligesindede, og 
de, der var, vovede ikke at rotte sig sammen mod 

den overmægtige Almue. En og anden af Raad- 
mændene var endog af Frygt gaaet med i Toget 
til Næsbyhoved. Bysvendene navde alle som en 
stillet sig i Oprørernes Række, al Lov og Orden 
var ophørt. 

Henrik Skrseps Livvagt bestod af halvthundrede 
Skrædder- og Skomagergeseller, som Jens Tynd- 
skæg kommanderede. De havde besat alle ror- 
tene, Raadhuset, St. Knuds Kirken og Flakhaven. 
Hver Time larmede de med Pauker og Trompeter, 
for at Staden ikke skulde glemme, hvem der re- 
gerede den. Vaaben havde de fundet nok af i 
Bispegaarden og paa Næsbyhoved. Henrik Skræp 
selv havde omgjordet sig med et drabeligt Slag- 
sværd, som tilhørte ingen ringere end Hans Naade 
Bispen, Knud Gyldenstjerne. 

jDa Knud Åkelej forgæves havde søgt Mod og 
Manddom hos Raadmændene, steg han i en Baad 
og roede til Aasum. Det var hans Agt at opmande 
Borgermesteren Jep Unkersen, der sad derude paa 
sit Landsted. Men han traf Hr. Jep i fuldt Op- 
brud. 

„Kommer de allerede?" spurgte han. 

„Der kommer ingen, ^ sagde Knud utaalmodig. 
„Det er ikke, uden en Bande sammenløben Al- 
mue, som viger fra hinanden, det første en Mand 
viser dem Brodden. Havde Hans Naade været 
i sin Bispegaard, da var alt dette visselig ikke 
sket." 

„Havde Hans Naade været paa Gaarden, da 
var han bleven ihjelslagen," sagde Jep Unkersen. 
^I dømmer ikke Sagen ret, Knud Akelej. Eders 
Fader var klogere. Gud give, jeg havde gjort som 
han og slaaet ham Følge." 

„I kunde vel gjort det lige saa godt som sidde 
her," sagde Knud. 

Borgermesteren smilede. 

„I er en ung Mand og fremfusende,^ sagde 
han. ^Ikke heller har det hjulpet paa Eder, 
synes det, at I har faaet en banket Trøje. ^ 

„Faar jeg saa sandt Henrik Skræp i mine 
Fingre, skal han betale mig den Tort," sagde 
Knud rasende. 

„Gerne for mig," sagde Borgermesteren. „Hjer- 
tens gerne for mig. Den Tid kommer ogsaa nok, 
men den er der ikke endnu. I forstaar ikke, at 
vi har med andet end Henrik Skræp og hans 
Bande at skaffe. Var det kun dem, saa kunde 
vi nemt samle de lovlydige Borgere og straffe dem 
paa deres Hals. Men her er større Ting i Gære. 
Massen af Oprørerne er ikke Ugerningsmænd, 
men den fangne Kong Kristians Tilhængere. 
Hans Naade er Borger og Bonde god, saa det er 
ikke sært, at hans Navn kan kalde dem i Vaaben. 
Sandelig, om ikke jeg selv hjertens gerne saa 
ham paa den Trone, der er hans og ingen andens 
med Rette." 

„Men naar nu Lybekkerne kommer?" sagde 
Knud. „De er under Vejs fra Svendborg. Det 
siges, at selve Greven af Hoya er med." 

„Ja, hvad saa?" spurgte borgermesteren. 

„Da kan vi vel ved deres Hjælp faa Freden 
genoprettet," sagde Knud. „De kan dog ikke 
ønske Staden lagt øde, og Greven kan umulig 
holde Maskepi med Henrik Skræp og Jens Tynd- 
skæg. " 

Borgermesteren rystede paa Hovedet. 

„Det bliver en dyr Hjælp den, Knud Akelej," 
sagde han. „Om I gaar Lybekkerne til Haande, 
da er I Kong Kristians Mand. Hvordan vil det 
da gaa £der, naar Hertugen sejrer?" 

„Tror I Hertugen sejrer?" 

„Ved jeg derom, ved jeg derom," sagde Jep 
Unkersen. „Just derfor drog jeg fra Staden og 
holder mig derfra en god Stund. Eders Fader var 
klogere end I, Knud." 

„Hvor drager I da nu hen?" spurgte Knud. 

„Jeg vil ikke bebyrde Eders Samvittighed ved 
at sige Jer det," sagde Hr. Jep. „Saa kommer I 
ikke i Fristelse til at sige clet videre. Her er 
ikke godt at dvæle. Her er for tæt til Blangsted- 
gaard, som er en af Bispens og derfor sagtens 
staar for Fald. Hans Naade er mere forhadt af 
Almuen end nogen anden Mand i Fyens Stift, 
siden han gjorde den Streg mod Kong Kristian i 
Norge." 

Knud Åkelej fik en Hest og red til Ulriksholm 
for at vare sin Moder. 

Men endnu samme Dag ankom Greven af Hoya 
til Odense med en Hob Ryttere og to Fænniker 
Landsknægte. 

Han red ind af Sønderport og tog Standkvarter 
paa Flakhaven. Han skikkede Bud efter Borger- 
mester og Raad, men ingen gav Møde. Han 
efterlyste Byfogden, men han havde allerede Dagen 
før gjort sig usynlig. 

Saa begærede han, at Prioren for St Knud 
skulde føres frem for ham. Men den ærværdige 
Fader laa i sin Seng, rystende af Feber efter 
Gaarsdagens Begivenheder. 

Omsider vovede Subprioren sig frem for den 
høje Herre og fortalte nam, at var der nogen, 
som kunde siges i Dag at være Stadens Herre, 
saa var det med Tugt at melde en simpel Skrædder 
ved Navn Henrik Skræp. 

„Det er godt," sagde Greven. „Vi skal for- 
høre ham og siden etablere en saadan Øvrighed 

i Staden, som kan regere, indtil Hans Naade, 
Kong Kristian selv kan tage Styret." 

Subprioren vilde trække sig tilbage med mange 
og dybe Buk. Men paa et Vink af Greven greb 
en af Landsknægtene ham i Kraven og sikrede 
sig hans Person. 

„Bi en Kende, Munk," sagde Feltherren. „Om 
I saa synes, da bringer I mig til Krigens Førelse 
og mine Troppers Sold hundrede Mark Sølv af 
Eders Klosterskat." 

Subprioren faldt paa Knæ. 

„Ak, Eders grevefige Naade," sagde han. „Vort 
Kloster er fattigt og ganske ude af Stand til at 
opfylde Eders Begæring. Bønderne bringer ikke 
mere de skyldige Afgifter, og Fromheden er saa- 
ledes aftagen i disse Tider, at ingen mere be- 
tænker St. Knud med en Gave." 

„Deri gør Bønderne Ret og de andre med 
dem," sagde Greven og lo. „For længe skattede 
Landets Indvaanere til de fede Præster, som 
mæskede sig bag Klostermurene. Nu er det forbi. 
Du taler med en god luthersk Mand, Munk, og om 
du ikke inden en Time bringer, hvad Jeg forlanger, 
da overgiver jeg Klostret til mine Landsknægte. 
De har ingen gudfrygtige Skrupler og skal hurtig 
finde Eders Skatte. — Nu fort med die, og er du 
her ikke inden en Time med de hundrede Mark, 
da ve dig." 

Subprioren gik tilbage til Klostret. Og nu 
kom en af Grevens Underbefalingsmænd med 
Henrik Skræp. 

Skrædderen saa ikke glad ud og heller ikke 
var han saaledes pyntet og klædt, som sømmeligt 
var, naar han skulde fremstille sig for saa be- 
rømmelig en Feltherre. Han skulede fælt og lod 
sig kun modstræbende føre frem. Sit store Slag- 

sværd havde han med sig. Og Jens Tyndskæg, 
der ikke havde været til at skille fra ham, saa 
stolt og tillidsfuld ud, som stolede han trygt paa 
sin Herre og Mester. 

Greven saa nysgerrig paa ham. 

^Saa er I den Mand, der har stormet Næsby- 
hoved,^ sagde han. 

„Det er ieg,^ sagde Henrik Skræp, som straks 
fik noget af sit Mod tilbage. „Saa ogsaa Knud 
Gyldenstjemes Residens paa en og samme Dag. 
Jeg tænker, at mine Mænd og jeg vil kunne be- 
rende mange flere Borge i denne Krig.^ 

„Nu, det er godt, hvad I har gjort," sagde 
Greven. „Eftersom I har gjort det i Hans Naade 
Kong Kristians Navn. Jeg skal forskafife Eder 
en passelig Belønning, naar Hans Naade atter er 
sit Kige mægtigt Nu bør I imidlertid afvente, 
hvilke Befalinger, jeg giver Eder og ikke operere 
videre paa egen Haand. Ligesaa lider je^ paa, 
at I adlyder den Øvrighed, jeg forinden mm Af- 
rejse i Kongens Navn indsætter i Staden, siden 
det lader til at baade Borgermester og Raad er 
flyede fra deres Post.« 

„Jeg tænker, det er bedst, at je^ og de menige 
Borgere, som har erobret Staden til Hans Naade, 
styrer den, til han kommerselv," sagde Skrædderen. 

„Der ligger liden Vægt paa, hvad I tænker," 
sagde Greven. „Fort med Eder. Jeg har andet 
at tage vare end at drøfte Politik mea Eder." 

Henrik Skræp gik, og vred var han. 

„Sejrens Frugt vristes af min Haand," sagde 
han. „Men bi kun, saa skal jeg vel faa Bugt 
med den lybske Herre, som jeg fik med Biskoppen." 

„Biskoppen var her ikke, da du fik Bugt med 
ham, Henrik," sagde Jens Tyndskæg. „Du vil 

da vel aldrig sætte dig op mod Landsknægtene? 
Dertil gaar Geselleme ikke med.^ 

Henrik Skræp tav og gik med lange Skridt 
til sin Residens i Akelejernes Gaard. Jens Tynd- 
skæg fulgte ham og biede paa, hvad hans Hen*e 
og Mester nu vilde beslutte. Men rigtig dristig 
var han ikke mer. Landsknægtene paa Flakhaven 
saa saa morderiske ud, og der var saa mange af 
dem. 

Saa lukkede han sig inde i Hr. Mikkels Brev- 
kammer og bød sin Adjudant gaa ud i Staden og 
udforske otemningen. 

Endnu forinden den fastsatte Time var gaaet, 
mødte St. Knudsbrødrene for Greven af Hova 
med en Del af Kirkens hellige Kar og anare 
Kostbarheder. 

„Vi har plyndret Altret," sagde Subprioren. 
„Om der mangler lidt i den foreskrevne Sum, da 
holde Eders Naade os det til Gode for vor gode 
Villies Skyld. Vi beder og, at I vil efterlade en 
Afdeling af Eders Knægte, som kan beskytte os 
mod Almuen. I Gaar trængte Peblinge og Geseller 
under Messen ind i vor Kirke og skamslog Broder 
Kældermesteren, saa hans Liv er i Fare." 

„Gjorde de?" sagde Greven smilende. „Des- 
værre er Almuen vore Allierede, saa jeg kan ikke 
give Eder den Hjælp, I begærer. Der er sagtens 
ogsaa nok en anden af Brødrene, som vil over- 
tage Kældermesterens Embede." 

De omstaaende lo, og Subprioren tav og hang 
med Hovedet. Greven gav sig til at efterse de 
hidbragte Kostbarheder. Men da kom en Rytter 
i fuld Galop. Han red tæt hen til Høvedsmanden 
og gav ham en lønlig Besked. 

„Til Hest, alle Mand!" raabte Greven afHoya. 

I en Fart kom Rytterne paa deres Heste. De 

røvede Klosterskatte blev fordelt imellem dem og 
bundne til Sadlerne, saa godt det i en Hast lod 
sig gøre. Kommandoraab lød, et Øjeblik efter 
var Flakhaven tom, og Greven og hans Tr6p 
rykkede i Ilmarch ad Nyborg til. 

„Om vi havde forhalet det en Stund, var vi 
kanske sluppen med Skrækken/ sagde Subprioren 
med et dybt Suk og trak sig med Brødrene til- 
bage til Klostret 

Men Mand og Mand imellem løb Rygtet i 
Staden, at Hertug Kristians Holstenere med selve 
Johan Rantzau i Spidsen nærmede sig fra Middel- 
fart. 

„Lybekkerne er borte," sagde Jens Tvndskæg, 
da han forpustet stormede ind til Henrik Skræp, 
hvor han sad i Kammeret og rugede over Min- 
det om sin korte Herredom. „Men Holstenerne 
kommer." 

„Hvor skulde de komme fra?" spurgte Skræp 
mistroisk. „Johan Rantzau er i Jylland og drager 
mod Nord." 

Han rejste sig op og trak ned i sit Bælte. 

„Af Sted med dig og saml Gesellerne sammen," 
sagde han. „Nu skal de atter spørge nyt fra 
Henrik Skræp og hans Mænd." 

Jens Tynaskæg løb, og han havde kun ringe 
Ulejlighed med sit Forehavende. For i samme 
Nu Krigsfolkene var ude af Staden, vrimlede Op- 
rørerne frem af deres Smuthuller, hvor de havde 
holdt sig skjult, og var øjeblikkelig rede til at gaa 
til nyt Hærværk under den tapre Skrædders An- 
førsel. 

Vist nok var Hoben ikke nær saa talrig som 
Dagen før. Bønderne var dragne ud i Landet til 
alle Sider under deres egne Anførere for at storme 
Herregaardene, hvor deres nærmeste Undertrykkere 

boede. Men hvad Henrik Skræps Trop havde 
tabt i Tal, det havde den vundet i Ensartethed. 
Bønderne var alle Dage mere betænkelige, naar det 
ikke netop gjaldt Angreb paa Adelens Huse. De 
for ogsaa mere sindigt frem, saa sandt det ikke 
var deres Agt at gøre andet, end hvad de kunde 
staa til Regnskab for, naar Kong Kristian kom 
og tog sit Herredømme igen. Endelig var de 
ikke synderlig ivrige for at give sig under Køb- 
stadsboernes Kommando. 

Men Gesellerne var af en anden Slags, akurat 
som Henrik Skræp kunde bruge dem. 

De havde alt at vinde og ingenting at tabe. 
Hylende og larmende samledes de om Jens Tynd- 
skæg, der lovede dem, at nu skulde det gaa løs 
igen som Dagen før. Og det var en tro og rede- 
lig Skare, der modtog Skrædderen, da han med 
sand fyrstelig Værdighed traadte frem paa Sten- 
trappen med sit store Sværd i Haanden. 

„Til St. Knud Kloster!" brølede han. 

Jublende satte Skaren sig i Gang. Kvinder, som 
var paa Gaden, flyede rædselslagne til alle Sider, 
og de, der var i Husene, skælvede og græd. Ingen 
turde lukke sin Dør, for det havde Henrik Skræp 
i Gaar strengt forbudt. Ingen turde staa i den, af 
Frygt for at blive tvungen til at gaa med Skaren, 
hvis Voldsgerninger før eller senere maatte ende 
med Forskrækkelse. 

Udfor Klosterporten gjorde de Holdt. Skræd- 
deren slog egenhændig et dundrende Slag i Porten, 
og den forfærdede Portner løb sin Vej. 

Men Brødrene havde faaet Nys om, at nu var 
Turen til dem. Blege og rystende havde de for- 
samlet sig i Refektoriet. Den syge Prior var 
stablet op i en Stol og saa med sine halvblinde 



222 

Øjne fra den ene til den anden, uden at forstaa 
andet, end at Rædslerne fra i Gaar skulde gentages. 

Ogsaa Kældermesteren var humpet derhen fra 
sin Celle, om end han jamrede lydeligt for hvert 
Skridt han tog. 

„Hvad er der at gøre?** sagde Subprioren. 
„Paa Modstand er ikke at tænke. De sprænger 
Porten, som var det Pindeværk, og saa er der 
ingen Naade at vente.** 

„Lad os forsamle os i Gaarden og bede til 
Gud,** sagde Prioren. „Knælende og messende 
vil vi da afvente, hvad han har bestemt med os.*" 

„Om vi gør saa, er Bestemmelsen nem at 
tyde,** sagde Subprioren tørt. „Vi vil blive hængt 
alle sammen.** 

De saa raad vilde paa hinanden. 

„Lad os underhanale med dem,** sagde Kælder- 
mesteren. „De kan vel købes. Lad os forsøge at 
bestikke Skrædderen, som er deres Anfører. Sande- 
lig, om jeg skøtter om en Gang til at falde i deres 
Hænder.** 

„Der er ikke andet for,** sagde Subprioren, 
„Broder Andreas* Raad er det bedste.** 

Saa kom Portneren styrtende med Bud, at de 
var der. Og Meldingen var for saa vidt over- 
flødig, som hele Klostret genlød af deres Slag i 
Porten. 

„Nu gaar jeg derud,** sagde Subprioren. 

Han gik til Porten, skød Lugen fra og stak 
sit Ansigt ud. 

„Hvem er Eders Anfører?** spurgte han. 

„Det er jeg,** sagde Henrik Skræp. „Og om 
ikke I aabner paa Timen, skal der ikke blive 
Sten paa Sten tilbage af Eders Kloster.** 

„Gaa I nu kun indenfor, da kan vi under- 
handle,** sagde Subprioren. 

„De vil myrde dig! gaa ikke derind! træk 
ham ud af hans Hul og hæng ham op!" skreg 
de i Munden paa hinanden. 

Henrik Skræp var af en anden Mening. 

Han frygtede ikke for, at de dovne Munke 
skulde gøre ham nogen Overlast. Og det smigrede 
ham, at de bød ham Underhandling. Han følte 
sig større ved det. Han havde begyndt at tænke 
paa, at hvis han lagde hele Staden øde, fik han 
ikke mere noget at regere over. Magtfornemmelsen 
steg ham til Hovedet . . . han saa sig selv 
som virkelig Borgermester i Staden, bekræftet af 
Kongen . . . 

„Tilbage Folk!" raabte han. „Lad mig under- 
handle med Munken." 

Den lille Laage blev aabnet, og Skrædderen 
stod i Klostergaarden. 

„Henrik Skræp/ sagde Subprioren, da ingen 
mere kunde høre dem. „I ved vel, at Klostret er 
fattigt. Lybekkerne, som nys red herfra, tog 
alle vore Kostbarheder med sig." 

„I hitter nok lidt endnu, Munk," sagde Henrik 
Skræp srinende. 

„Nej," sagde Subprioren. „Der er ikke mere. 
Der er kun Klostrets hemmelige Skat, som er 
nedgraven i Æblehaven. Ingen uden Prioren og 
jeg ved, hvor. — Men hvorfor vil I dele den med 
alle de andre derude? Der bliver da kun saare 
lidt til Mands. Naar I vil skaffe os Fred, da 
skal I faa Halvddelen i Løndom for Eders egen 
Part." 

Skrædderens Øjne gnistrede. 

„Og de derude?" sagde han. 

„Vi oplader vort Fadebur for dem." sagde 
Munken. „Om de faar nogle Tønder godt 01, da 
glemmer de snart deres Anslag." 

„Om I bedrager mig, koster det jer Livet, 
Munk/ sagde Henrik Skræp. 

„I kan jo til enhver Tid berende Klostret," 
sagde Subprioren. „Det er os, der vover noget, 
ikke Jer." 

Henrik Skræp gik ud til Mængden og fortalte 
dem, at de lybske navde plyndret Klostret, og der 
var ikke mere igen. 

„Vi hitter nok noget!" skreg en Stemme. 
„Lad os blot komme til at ransage deres Gemmer." 

Men Skrædderen formanede dem til Ro. Det 
var ikke værd at spilde Kræfterne, hvor der intet 
var at tjene. Han skulde føre dem til større 
Sejre. 

Som han talte, blev Porten aabnet og Læg- 
brødrene rullede store Tønder og Fade ud paa 
Pladsen. Der var nok til alle, og snart genlød 
Torvet af Sang og Skraal. Klosterporten var 
lukket igen, men Brødrene urolige, fordi Skaren 
blev derudenfor. Af og til lød ogsaa Raab, at de 
vilde have fat i Munkene. 

„Det ender ilde," sagde Subprioren. „Vi har 
ofret vor gode Mumme til ingen Nytte." 

„ Broder Nicolaus, " sagde Kældermesteren . „ Kald 
Skrædderen herind og giv ham Anvisning paa 
Nonnerne i Dalum." 

Subprioren studsede og saa usikkert paa ham. 

„Der er intet andet, der kan fri os," sagde 
han. 

Saa gik Broder Nicolaus til Lugen og fik sig 
paa ny en hemmelig Samtale med Henrik Skræp. 

Og da Dagen led, og Øllet svandt og Raabene 
paa de fede Munke blev højere, steg Skrædderen 
op paa Tingstenen og raabte med høj Røst. 

„Munkene er fede at se til, men magre paa 
Gods, siden Lybekker-Greven var her. Allenials 

kan vi hænge dem en anden Gang. Nu vil vi 
gaa hjem og sove. I Morgen ved Gry mødes vi 
her igen. Da vil vi drage ud af Sønderport og 
gæste Nonnerne i Dalum." 

Et jublende Vræl lønnede hans Forslag. Efter- 
haanden drog Gesellerne bort, og der blev stille 
om Klosteret. 



FEM OG TYVENDE KAPITEL. 



Nonnerne. 

Broder Johannes kom St. Knuds Dag i vild 
Fart løbende til Dalum Klosterport. Han var ellers 
omhyggelig med sit Ydre, som det sømmer sig en 
Skriitefader for fromme Kvinder. Men i Dag var 
hans trinde Person ganske forsømt. Den bred- 
skyggede Hat var fløjet af ham og Haarkransen 
paa hans Hoved, som ellers var sirlig ordnet, flag- 
rede og fløj. Sandalerne paa hans Fødder var 
kun løselig bundne, og den ene faldt af ham, da 
han løb ned ad Bakken til Klostret. Saa bankede 
han ogsaa paa Klosterporten med saadan en Iv- 
righed og Angst og saa sig bestandig tilbage, om 
nogen forfulgte ham, saa det var klart, der maatte 
være noget saerdeles paa Færde. 

Da han slap ind og sad paa Stenbænken inden- 
for Porten og pustede ud, stimlede de muntre 
Nonner om ham, som de plejede, naar han kom, 
og lo overmaade af hans iFdseende og Gebærder. 

„Ak, som han ser ud," sagde Søster Anna. 
„Jeg blues paa Klosterets Vegne ved at tænke paa, 

Jep Akelej og hans Kæreste. 15 

at Søster Birgitte i Fredags kyssede dette svedige 
Ansigt. '^ 

^Han kvæles,** sagde Søster Birgitte. „Hjælp 
mig at løse Kutten op ... vi knaa have ham gyat 
over med Vand, før han kommer til sig selv 
igen. ** 

„Du har jo tidt nok set ham nøgen,** sagde 
Søster Maria. 

De lo overgivent. Søster Sofie korsede Armene 
over sit Bryst og nejede dybt for ham. 

„Som I taler,** sagde hun. „Den Mand dér 
er ingenlunde vor højt elskede Skriftefader. Ser 
I ikke, det er den hellige Antonius, som er flyet 
for Fristelsen. Djævlen har taget hans ene Sandal 
og alt hans Vejr . . . hellige Antonius ... sig 
os, var hun skønnere end Søster Birgitte?** 

Latteren steg. Priorinden kom til og satte sig 
paa Broder Johannes' Knæ. 

„Er mine Duer onde ved dig, fromme Broder?** 
sagde hun. „Da tugt dem strengelig i Skrifte- 
stolen. Byd Anna, at hun skal lukke sin Dør 
for den unge Humlemester i otte Dage, og du 
skal se, hun vil bitterlig angre sin Uartighed.** 

Hun strøg ham over hans fede Kind, og Jube- 
len blandt Nonnerne steg. 

Men nu var Broder Johannes kommen saa 
meget til Hægterne, at han kunde tale. Han skød 
Priorinden fra sig med en Hast og Uhøviskhed, 
der under andre Omstændigheder vilde fornærmet 
hende højligen, rejste sig og raabte: 

„Stæng Døren . . . kald Klosterets Tjenere 
sammen ... lad dem væbne sig med, hvad de 
kan finde . . .** 

^Har du tabt Forstanden?** spurgte Priorinden. 

„Nej, men I taber Livet, om ikke I skynder 

Jer at lukke og stænge/ sagde han. ^Staden er 
i Oprør ... de kommer ... de kommer . . .** 

Han løb rundt i Klostergaarden og gebærdede 
sig som en vanvittig. Nonnerne hvinede og skreg. 
Alene Priorinden bevarede Fatningen. Hun gik 
til Porten, skød Laa^en op, gik ud paa Vejen og 
stirrede ad Odense til. 

Der var intet at se. Saa løb hun op paa Bakken, 
hvorfra hun kunde se langt over Vejen. Men den 
laa hvid og bar . . . ikke et Menneske at øjne 
uden to Bønder, som gik ad Odense til. 

Saa vendte hun tilbage til Klosteret og stod i 
Kreds med de andre Søstre, hvem den forskræmte 
Skriftefader imens havde begyndt at fortælle. Hun 
standsede hans Ordstrøm med korte, skarpe Spørgs- 
maal. Paa den Maade fik hun efterhaanden at 
vide, hvad der var gaaet for sig, og hvordan 
Sagerne stod paa det Tidspunkt, da Broder Jo- 
hannes havde forladt Byen, hvilket var umiddel- 
bart efter at Henrik Skræp og Gesellerne trængte 
ind i Kirken og forstyrrede Messen. 

„Saadant er vel sket før,** sagde Priorinden. 
^Jeg tænker ikke, vi bryder os derom, men giver 
os til vore hellige Gerninger, som vi plejer, og 
stoler paa Gud. Hvad skulde Almuen gøre de 
fromme Nonner i Dalum? Bedre kan jeg forstaa, 
de vredes paa St. Knudsbrødrene, hvis Hovmod 
og Vellevnet er kendt i hele Stiftet." 

„Nu," sagde Broder Johannes. „Jeg er selv 
Broder af St. Knud og vil ikke laste mine Brødre. 
Men jeg tænker, det er klogest at vogte paa sit Hus, 
naar Naboens Væg brænder. — Før mig nu til 
Refektoriet. Jeg er ved at omkomme af Sult og 
Tørst.« 

„Nu er du dig selv igen, Broder Johannes," 
sagde Priorinden. 

15* 

De gik saa alle til Refektoriet, og det varede 
ikke længe, inden Skrækken satte sig. Kun Ve- 
ronica var tavs og alvorlig. 

Hun havde ikke været sig selv, siden Jep Ake- 
lejs Besøg ved Klosterporten. 

I samme Nu, hun havde lukket Portlaagen, var 
Forandringen sket. Hun tog ingen Del i Søstrenes 
højrøstede Latter, og da de opfordrede hende til 
at synge Visen igen og spurgte, hvor hun kendte 
den fra, vendte hun dem Rjggen og gik til sin 
Celle. Priorinden, der al Tid vogtede nøje paa 
hendes Miner, søgte at opmuntre hende, men hun 
blev tavs og tvær, vilde intet sige om, hvad der 
tyngede hende. 

Nu sad hun blandt Søstrene og saa med ryn- 
kede Bryn fra den ene til den anden. 

„Hvorfor tager du ikke Del i Lystigheden, min 
Due?" sagde Priorinden og tog hende under Armen 
og drog hende afsides. „Dit Sortsyn gør mig snart 
ængstelig. Fortæres du af Elskov til den arme 
Jep Akelej? Det hjælper ikke, du ryster paa dit 
skønne Hoved. Jeg ved for vist, han bejlede til 
dig en Gang. Men han ssia lidet ud som en Mand, 
forleden han var her. Og stundom glemte du ham 
da. Mindes du, da jeg paalagde dig i otte Dage 
at opvarte Gæsterne, der tyede til Klostret? Det 
var 1 de Dage Junker Claus fra Egeskov besøgte 
os. Det var en haard Bod for en from Kvinde 
at være om slig verdslig ung Herre, men det hjalp 
paa min Due. Var du ikke i den Uge muntrere, 
end jeg nogen Sinde har set dig, og næsten græde- 
færdig, da Ugen var omme, og jeg fritog dig for 
yderligere Tjeneste i Hospitiet." 

Veronica tog sin Arm til sig. ,^ 

„Lad af at tale saadan. Søster Abelone," sagde 
hun. „Mit Hjerte er tungt. Det bæres mig for, 

som kommer der en stor Ulykke over mig og os 
alle." 

„Hvad Ulykke skulde true os?" sagde Prior- 
inden. „Lever vi ikke fromt og stille, afsondrede 
fra Verden, giver vi ikke de fattige Almisser og 
aabner Porten for vejfarende uden at spørge om 
Rang eller Stand? Mindes du den Landsknægt, 
vi gav Husly forleden ... en ringe Mand forvist, 
men en køn Karl, og som var glad ved vor Ven- 
lighed. Han blev heller ikke mindre vel behandlet 
af Søster Sofie end Junker Claus af dig." 

Veronica saa psia hende, som hun havde set 
den første Dag ved Skarndyngen i Klosterhaven. 

„Du er en stor Synderinde for Gud, Søster Abe- 
lone," sagde hun. 

Priorinden kneb Munden sammen, og hendes 
Øjne skød Lyn. Men hun betvang sig og smilede 
venligt. 

„Det er vi alle, mit Barn," sagde hun. „Men 
hvorfor siger du det just til mig og just nu?" 

Veronica svarede ikke. 

Hun saa bort fra Priorinden og saa paa hende 
igen. Hun lededes ved hendes sødladne Stemme 
og hendes lystne, leende Øjne, der passede saa 
slet til hendes ærbart stramme Mund. Hun følte 
en pludselig Trang til at slaa hende og spytte 
hende i Ansigtet. 

Priorinden læste i hendes Miner som i en 
aaben Bog. 

„Jeg forstaar dig godt," sagde hun. „Det 
kommer over os, især i Begyndelsen, men det 
bliver forbi, og vi fanger Frea. Kan hænde, det 
var for tidlig, du blev optaget i vort hellige Sam- 
fund. Det var en stor og sjælden Gunst, der 
ble'' vist dig. Det kom sig af, at jeg havde dig 
saa kær." 

Hun tog igen hendes Arm, men Veronica rev 
den til sig og traadte et Skridt tilbage. 

^Rør ikke ved mig, Søster Abelone, ^ sagde hun. 
„Og mind mig helst ikke om, hvad jeg har set 
her i Klostret. Jeg kan ikke raade mine Tanker 
i Dag, og det er bedst for dig, at jeg beholder dem 
for mig selv.** 

„Er der sket noget i Klostret, du ikke selv var 
med til?" 

„Nej," sagde Veronica. „Just derfor skal du 
tie." 

Priorindens Ansigt skiftede pludselig Udtryk. 

„Længes du mod Verden?" spurgte hun. 

„Jeg længes mod intet uden bort herfra," 
sagde Veronica. 

„Da er det sagtens det eneste, du ikke kan 
komme, min Due," sagde hun. 

Saa greb hun Veronica i Armen, saa haardt 
at hendes Negle borede sig ind i Kødet. Veronica 
skreg. 

„Skrig ikke!" sagde Priorinden. „Om du skri- 
ger, er du Dødsens. Du maa tro, at jeg har 
Magt til at kue en opsætsig Søster. Her er et 
Kammer, du aldrig har set. Der skinner hverken 
Sol eller Maane, og der sad en Gang en Nonne 
i syv Aar." 

Veronica blev bleg. 

„Din Kind er graa, min Due," sagde Priorinden. 
„Det er Ret, at du er bange. Vogt dig for mig, 
at du ikke gør mig ond. God har jeg været mod 
dig, som mod ingen af Søstrene. Du véd for meget 
allerede. Hvis jeg faar blot den mindste Mistanke 
om, at du røbel* noget, da kommer du paa Timen 
derhen, hvor ingen skal høre din Klage." 

„Hvad skulde jeg røbe?" sagde Veronica. „Og 
hvor skulde jeg ogsaa hen? Jeg har jo været saa 

god som I andre herinde. Min Fader er borte^ 
jeg ved ikke hvor, og jeg har ingen i Verden at 
tv til. Tror I, nogen af de unge Junkere, der fandt 
deres Lyst stillet i Klosteret, vil tage mod en for- 
løben mnne?" 

„Vogt dig for, hvad du siger,*^ sagde Priorinden. 
„Her er intet at klage paa Klostret og Nonnerne. 
Om nogen siger andet, da er det falskt. Og da 
skal Ba^vadskeren komme til at bøde, saa sandt 
jeg nu 1 femten Aar har opretholdt Klostrets Ære. 
Mærk dig det og vogt dig!" 

Hun greb hende igen i Armen og saa hende 
saadan i Øjnene, at Veronica gøs. Saa vendte 
hun hende Kyggen og gik hastig ind i Huset. 

Men Veronica gik ud af Porten, over Vejen og 
ind i Æblehaven, der laa rundt om Kirken. Hun 
søgte ned til Aaen, satte sig paa Bredden og stir- 
rede paa de glidende Vande. 

Saa kom hun i Tanker om, at hun sad tæt 
ved de nedgravne Barneben. Hun saa sig angst 
om, fo'r op med et Skrig og løb tilbage til Klo- 
steret. 

Alt som Dagen led, forsvandt Priorindens Ro 
overfor Begivenhederne i Odense. 

Der kom vejfarende, som drog hjem fra St. 
Knuds Marked, og de meldte, at nu var Oprørerne 
i Færd med at brænde Bispegaarden, og at der 
ingen var, som lagde deres lovløse Færd Hindringer 
i Vejen. Der kom andre Bud, som meldte, at 
nu var Bispegaarden falden. 

„Rid til Staden, og bring os Besked," sagde 
Priorinden til Broder Johannes. 

Men derpaa vilde den gode Skriftefader paa 
ingen Maade indlade sig. Meget mere havde han 
Tilbøjelighed til at drage Syd paa, og naar han 
ikke gjorde det, var det alene, fordi han vidste. 

det sagtens ikke stod bedre, men snarere værre 
til i Sydfyen. 

^Jeg bliver her og forsvarer Eder, mine Søstre," 
sagde han. „Om noget kommer psia, er det godt, 
der er en Mand, som kan lede Forsvaret af Klo- 
steret. Og er jeg ogsaa en Fredens Mand, saa 
skal jeg ikke svigte i Farens Stund." 

Priorinden trak utaalmodig paa Skuldrene. 

„Hvad snakker I om Forsvar," sagde hun. 
„Hvorledes skulde vi forsvare Klosteret, om nogen 
for Alvor vilde brænde det. Men er I bange for 
Eders Skind, da bliv I kun." 

Han protesterede mod Beskyldningen, men Prior- 
inden vendte ham Ryggen o^ gik. Hun begyndte 
at begribe, at dette kunde blive farligere, endf hun 
fra først havde troet, og kaldte Søstrene sammen 
i Refektoriet. 

„Om de lybske Landsknægte vilde komme," 
sagde hun. „£)a kunde vi vel faa en Høvidsmand 
og en Fænnike til vort Forsvar." 

„De lybske er alle Kættere," sagde Søster 
Anna. 

„Nu," sagde Priorinden, „i saadanne Tider bør 
man ikke tage det saa nøje, med hvem man ind- 
lader i Klostret. Der findes saare høviske Mænd 
ogsaa blandt de lutherske, og de vil ikke nægte 
at forsvare os enlige Kvinder, om vi tager vel 
imod dem og byder dem et godt Kvarter." 

Søstrene lo undtagen Veronica. Priorinden holdt 
hele Tiden Øje med hende og truede hende hem- 
meligt. Men Veronica lod, som om hun ikke 
mærkede det. 

„Vi kan give Humlemesteren den rappeste Hest 
og lade ham ride Syd paa, om han kan møde 
Hæren," sagde Priorinden. 

„Kan ikke en af de andre Svende ride i hans 
Sled?" bad Søster Anna. 

Herover opstod der en vældig Lystighed, som 
Priorinden mod Sædvane ikke delte. 

„Søster Veronica siger intet," sagde hun. „Du 
er saa tavs og tankefuld . . . hvad mener du, min 
Due, at vi skal gøre?" sagde hun. 

Ingen uden Veronica kunde høre, at hendes 
Stemme var anderledes end vanligt. Men hun 
løftede stolt Hovedet og saa hende fast i Øjnene. 

„Jeg ved intet Raad, uden det, at vi vender 
os til Gud om Hjælp," sagde hun. 

Søstrene fnisede. Men Priorinden tyssede paa 
dem. 

„Det er intet ilde Raad," sagde hun. „Og vi 
vil visselig følge det. Men medens nu vi andre 
drager Omsorg for at skjule vore Kostbarheder, og 
for Resten drøfter, hvorledes vi skal møde Faren, 
om den kommer, saa skal Veronica, som er den 
frommeste af os alle, bede for os alle. Vil du 
gaa over i Kirken, Veronica. Du kan blive der 
Bl Sol gaar ned og opsende saa mange Bønner, 
som du formaar." 

Søstrene saa til Veronica. Om der var Fare 
paa Færde, da var det tilvisse en Uriaspost, Prior- 
inden satte hende paa, saasandt Kirken laa paa 
den anden Side Vejen og helt udenfor Klostrets 
Grund, saa den vilde blive Oprørernes første Bytte. 
De begyndte at forstaa, at der var noget i Vejen 
mellem Veronica og Priorinden, og stak Hovederne 
sammen. 

Men Veronica rejste sig tavs af sin Stol og 
gik. 

„Jeg gaar at forene mine Bønner med Søster 
Veronicas," sagde Broder Johannes. 

^Nej,^ sagde Priorinden. „Bliv I helst hos 
os. Her er Eders Hjælp mere fornøden.** 

Saa kom der Bud, at Henrik Skræp og hans 
Skare var dragen mod Næsbyhoved, og Sindene 
faldt igen lidt til Ro. Det kunde vel tænkes, at 
Oprørerne løb deres Pande itu mod Kongeborgen. 

Men Natten bragte den Hjobspost, at Næsby- 
hoved var falden. Det virkede tørst, at Broder 
Johannes lønlig sneg sig ud af Klostret og stjal en 
Hest for at ride Syd paa. Forinden var han ovre 
i Kirken, til hvilken han havde Nøglen. Han luk- 
kede sig ind og fandt Veronica siddende i sin Stol, 
fast indslumret. En Stund saa han paa hendes 
skønne Ansigt. Han havde begæret hende fra 
første Dag, han saa hende, og haabede bestandig 
trods hendes Kulde. Saa rørte han ved hende, 
og hun vaagnede. 

„Bliv ikke bange. Søster, det er ingen uden 
mig,« sagde han. 

Veronica saa sig om, som mindedes hun ikke, 
hvor hun var. Saa gik det op for hende. 

„Jeg har sovet," sagde hun og rejste sig. „Jeg 
aad min Nadver, som Søster Petra bragte mig, 
og saa faldt jeg i Søvn. Vil I forklage mig for 
Priorinden?" 

„Hvor kan du tro, min Due," sagde han kæ- 
lent. 

„Det gør alt hge meget," sagde Veronica. „Jeg 
er led ved Klosteret og vil herfra." 

„Det samme vil jeg," sagde Skriftefaderen, glad 
over at finde Vejen halvvejs banet. „Min Hest 
staar sadlet ved Kirkeporten. Je^ kan tage dig 
op paa Sadlen foran mig, saa rider vi bort fra 
det hele." 

„Hvor skulde vi to ride hen?" sagde hun og 
saa forundret paa ham. 

^Hvor hen du vil, min Due,** sagde han. „Hør 
nu — der er ikke lang Tid til Snak. Siden du 
selv siger, du vil bort, saa vil jeg tale aabent med 
dig. Ogsaa jeg er ked af Klosterlivet. Jeg tæn- 
ker ogsaa snart, det ender alt til Hobe i Under- 
gang. Oprøret dernede i Staden er kun Begyn- 
delsen. Hvad enten det bliver kuet eller ej, da 
er det ude med os. Kong Kristian paa Sønder- 
borg er ikke mere Munkenes Ven end Hertugen, 
saa det er ét Fedt, hvem af dem, der bliver Konge 
i Danmark. Jeg er da betænkt paa at afsværge 
Papismen og gaa over til de evangeliske. Vil du 
med, Veronica? Jeg har længe baaret Elskov til 
dig — sid op hos mig, da faar jeg vel Præste- 
embede i den nye Tid, og du skal være min Frue." 

„Er du galen. Munk?** sagde Veronica. „Før 
Døden end som i din Seng.** 

Broder Johannes spejdede i hendes Ansigt, som 
hun vendte lige mod ham. Stjerneskæret lyste 
saa klart gennem de høje Kirkeruder, at han ikke 
kunde være i Tvivl om dets Udliyk. Og det saas 
straks, det var ham ingen Hjertesag. 

„Ja, ja, ja, ja,** sagde han. „Du vredes ikke 
for saa lidt. Saa rider jeg ene. Og jeg lader Døren 
staa, at du kan slippe ud.** 

;,Luk den helst,** sagde Veronica. „Jeg har 
Nøglen til Løndøren, om jeg vil flygte.** 

„Lille Slange,** sagde nan og truede ad hende 
med Pegefingeren. „Forraader du mig til Prior- 
inden?** 

„Jeg forraader ingen,** sagde hun. 

Saa satte hun sig atter i sin Stol og sov ind. 
Broder Johannes stod en Stund ved Hesten og 
funderede. Saa listede han sig ind i Klostret, 
vækkede Søster Birgitte, som sov fjernt fra de 

andre, og fik hende med sig. For uden Kvinder 
kunde han ikke være. 

Tidlig den næste Dag holdt Greven af Hoya 
i Spidsen for sin Trop udenfor Klosterets Port. 
Han havde med sig en Munk og en Nonne, der 
sad sammenbundne paa een Hest og stadig var 
Skive for Krigsfolkets Spot. 

Priorinden traadte frem for Porten, nejede og 
rakte ham en Velkomstdrik i et kostbart Sølv- 
bæger. 

„Maa jeg byde Eder Velkommen paa Klosterets 
Grund/ sagde hun og kniksede. 

Greven drak, saa paa Bægeret og stak det i 
Barmen. 

„Jeg vil beholde dette Bæger som Minde om 
Eders Hilsen/ sagde han smilende. „Jeg og mine 
Mænd er kun lidet forvænt med Venlighed fra de 
katholske." 

„Bægeret er Eders," sagde Priorinden med et 
stramt Træk om Munden. 

Saa kom hun frem med sin Begæring, som 
var den, at han vilde efterlade tyve Krigsfolk til 
Klosterets Forsvar, om Oprørerne i Odense skulde 
driste sig til at angribe det. 

„Ej," sagde han og lo. „Det vilde vissehg 
være mine Landsknægte en Glæde at tage Kvarter 
hos saa elskværdige Damer. Dog maa vi først til 
Staden for at se, hvad der gaar for sig. Saa kan 

{'eg ikke heller skjule for Eder, at Oprørerne, som 
kalder dem, paa en Maade er vore Bundsfor- 
vandte, for saa vidt det antagelig er det menige,, 
undertrykte Folk, der har rejst sig for atter at 
sætte Hans Naade, den fangne Kong Kristian paa 
Tronen. Dog vil de sikkert ikke gøre Nonnerne 
i Dalum Fortræd, naar de ikke udæskes/ 

„Jeg frygter andet," sagde Priorinden, „og 
beder ydmygst om Eders Bistand." 

„Den jeg ikke vil nægte Eder," sagde Greven 
naadig. „I Morgen skal jeg skikke en liden Afde- 
ling herud." 

Søster Abelone nejede og takkede mangfol- 
digst. 

Saa fik hun Øje paa Munken og Nonnen og 
genkendte Broder Johannes og Søster Birgitte. 
Hun blev hed i Ansigtet af Harme. Greven fulgte 
hendes Blik og lo. 

„Kender I de to elskende?" spurgte han. 

„Visselig gør jeg det," sagde hun, dirrende af 
Harme. „Det er vor Skriftefader, som flygtede i 
Nat af Frygt for Skrædderen fra Odense — og 
Søster Birgitte her af Klosteret. Jeg beder Eder, 
at I vil udlevere mig dem til Undersøgelse af deres 
Forhold og strengeste Straf." 

Greven af Hoya lo, og hans Mænd lo med 
ham. 

„Ej," sagde han. „Det synes, som om det vel 
er værd at dvæle en Stund i Eders Fuglebur, min 
værdige Priorinde. Kan hænde jeg selv tager 
Kvarter hos Eder i Nat. Da vil vi ogsaa udlevere 
Eder de to Syndere og selv være Vidne til deres 
Afstraffelse. Men indtil da maa de forblive i min 
Magt. Jeg fandt dem i en Hæk ved Vejen, og 
de var saa lykkelige med hinanden, at det vilde 
være syndigt altfor brat at styrte dem i Elendig- 
heden. — Og nu Farvel. Paa Gensyn, naar jeg 
har ordnet Sagerne i Staden." 

Han hilste og red bort, fulgt af sine Folk. 
Nonnerne var alle stimlede ud paa Vejen. Krigs- 
mændene raabte muntert til dem, og de svarede 
ikke mindre muntert igen. 

^Ind med jer,^ sagde Priorinden i en strengere 
Tone, end hun plejede at anvende. 

De tumlede md, kaade og leende. 

„Rap jer nu, og gør alt rede til Greven, naar 
han kommer i Aften, ^ sagde hun. „Dæk op med 
alt, hvad Huset formaar. Det gælder at stemme 
den høje Herre mild imod os.^ 

„Søster Abelone,** sagde en af Nonnerne. „Hvor- 
for bad I kun Greven om tyve Mand? Vi er jo 
da fire og tyve.** 

„Vi er vel fem og tyve,** sagde Priorinden, 
der pludselig fandt sm Munterhed igen. „Eller 
regner I mig for intet?** 

Saa lo de, lystigt som før. 

„Men Søster Veronica?** sagde en. 

„Søster Veronica . . .** 

Priorinden stod lidt og betænkte sig. 

„Hun kommer ikke med til Festen,** sagde 
hun saa. „Men om en af Eder bag min Ryg 
skikker hende et Bæger og en Smule Festnadver, 
da skal det være hende tilgivet.** 

De gik saa hver til sin Gerning med at duge 
og dække. Kælderen blev efterset, og Kogersken 
fik travlt med at stege og brase. Hospitiet blev 
redt med rent Lin, og snart var alt i Orden til 
Gæsterne. 

Priorinden gik over i Kirken. 

„Veronica,** sagde hun — „jeg byder dig Til- 
givelse, om du vil være forstandig og gaa i dig 
selv.** 

Veronica saa paa hende. Hendes Øjne var 
store og fjerne. 

„Søster Abelone,** sagde hun. „Jeg vil ikke 
tale med Eder derom. Det bæres mig for, at der 
er store Ting i Gære for os alle.** 

„Ser du Syner?** spurgte Priorinden spodsk. 

„Ikke just det," svarede Veronica . . . „men 
jeg drømte ..." 

„Djævlen annamme dig og dine Drømme/ 
sagde Priorinden. 

Saa gik hun bort og laasede omhyggeligt 
efter sig. 



SEKS OG TYVENDE KAPITEL. 



Flugt. 

Jep Akelej havde det godt. 

Siden Broder Hennichins Besøg var hans Sind 
saa roligt, som aldrig før. Han syntes, hans Kval 
var for intet at regne mod Vennens. Han tænkte, 
han kom over den og vandt den Hellighedens 
Krone, der alene var værd at eftertragte. Der 
kunde intet hænde ham mere, som kunde forstyrre 
ham. Han følte sig ikke ung og ikke gammel, 
mild mod alle og tilfreds med sig selv. 

Ivrig grov han i Urtegaarden og henfaldt ikke 
som før i timelange Grublerier. Han arbejdede 
sig træt og sov sødt, naar Hvilens Time var der. 
Han stod op med Solen, lagde sin Kutte i det 
dugvaade Græs og dukkede sig i Aaen. Han følte 
sit Legemes Karskhed og befandt sig vel derved. 
Stundom læste han i en Afskrift af den hellige 
Skrift, som Broder Hennichin selv havde giort og 
foræret ham. 

En Aften, han sad udenfor Taarnet, saa han 
store Røgskyer stige mod Himlen hen ad Odense- 
kanten. Da det blev mørkere saa' han Flammerne 
med. En Rytter kom jagende forbi. 

„Hvor brænder det?** spurgte Jep. 

„Næsbyhoved Slot brænder,** sagde Rytteren. 
„Den hele Stad er i Oprør. Bispegaarden er brændt 
og gaaet op i Luer. St. Knudskirken er plyndret- 
Tak du Gud, Munk, at du ikke er i Byen.** 

„Jeg takker Gud,** sagde Jep. 

Rvtteren sprængte videre, da han havde ladet 
sin Hest drikke af Aaen. Han skulde til Middel- 
fart o^ se, om han kunde slippe til Kolding med 
Bud til Hertugen fra Bispen, som var i Nyborg. 
Men han var bange for, at Bæltet var spærret af 
Lybekkerne. 

„Giv mig din Velsignelse, Munk,** sagde han. 
„Nok er jeg luthersk, men jeg tænker ikke en 
Velsignelse kan skade, hvor den saa kommer fra. 
Og jeg er ræd for mit Liv.** 

„Jeg er ikke Munk,** sagde Jep. „Men jeg 
giver dig Ønsket om Guds Fred med paa Vgen.** 

„Tak,** sagde Manden. „Men er du ikke Munk, 
Baa lyd mit Kaad og læg Kutten. Den er ilde 
anset i Fyen nu, og siden du ikke hører til Langet, 
kan jeg nok sige dig, det er Kuttens egen Skyld.** 

Han red bort ad Middelfart til, men der kom 
snart flere. 

Flygtninge fra Byen, som bar deres fattige 
Sager i en Bvldt. Kvinder med Børn ved Haan- 
den og Kvinaer med Børn ved Brystet. Oldinge 
og Krøblinge, som knap kunde slæbe sig frem. 

Der var en gammel Mand, som stod stille og 
stirrede paa Jep. 

„Bedrager mine Øjne mig, eller er det Borger- 
mesterens Søn?** sagde han. 

„Det er ham,** svarede Jep. „Det er, hvad der 
er tilbage af ham i Verden.** 

„Da synes jeg, I kunde gøre noget bedre end 
sidde her og se Jer ud,** sagde Manden. „Ret nu 

har Skrædderen Henrik Skræp, den gudsforgaaende 
Krop, taget Eders Slægts Gaard i Besiddelse og 
sidder der og regerer Byen. De store er alle 
flyede eller holder sig skjult. Smaafolk maa følge 
Trop med Gesellerne paa deres Plyndringstog eller 
fly. — Giv mig en Drik Vand.** 

Jep hentede Vand i Aaen i Skaaret af sin 
Krukke. 

„Jeg har det ikke bedre,** sagde han. 

„I har det ikke godt,** sagde Manden. ^Men God 
i Himlen . . . Mikkel Pedersens ældste Søn . . . 
aa ja, aa ja . . . var det ikke Jer, som skulde 
haft Jomfru Veronica?** 

„Det var mig," sagde Jep. „Men Gud vilde 
det anderledes.** 

„Aa ja, aa ja,** sukkede den gamle. „Guds 
Villie ske.** 

Saa humpede han videre med sine to Stokke. 

Men der kom andre ... et langt Tog. Der 
var en syg Kvinde, som blev baaren af sine 
Sønner. De satte hende paa Jorden foran Jep. 
Han rev Halm af sin Sengemaatte og lagde det 
under hendes saare Steder. Han bragte hende 
Vand og gav Mændene det lille Brød, han havde. 

„Tak,** sagde hun med mat Røst. „Men er 
det ikke Mikkel Pedersens Søn?** 

„Det er saa,** sagde Jep. 

„Ak, Gud, ak, Gud,** sagde hun. „Dommens 
Dag er kommen over de store. Og de gør deres 
Ugerninger i Kong Kristians Navn, han som var 
Borgers og Bondes Ven. — Tror I, han kommer 
løs af Taarnet?** 

„Det staar i Guds Haand,** sagde Jep. 

Det blev ved hele Dagen. Da Solen gik ned, 
var han træt af sin Samaritanergerning og sad 
udenfor sit Taarn og var ved at blunde. 

Jep Akelej og hans Kæreste. 16 

Da vaagnede han ved Hovslag af en Hest. Han 
saa efter Rytteren, og da han kom nær, saa han, 
at det var Knud. Han red Fod for Fod, med 
sænket Hoved og mørk Mine. Han saa slet ikke 
derhen, hvor Jep sad, skønt Hesten standsede uden- 
for Taarnet og drak af Aaen. 

„Knud," sagde Jep. 

Knud saa op, og hans Ansigt blev ikke blidere,, 
da han kendte Broderen. 

„Hvor rider du hen?" 

„Ved jeg det?" sagde Knud. „Jeg er en hjem* 
løs Mand og ejendomsløs. Staden er i Oprør. 
De har skændet Kirken og dræbt St. Knuds Kælder* 
mester midt under Højmessen. Bispegaarden er 
stormet og brændt. Næsbyhoved jævnet med Jor* 
den." 

„Jeg ved det," sagde Jep. „Her drog Flygt* 
ninge forbi den hele Dag." 

„Ved du ogsaa, at Henrik Skræp har taget 
Kvarter i vort Hus?" sagde Knud. 

Jep nikkede. 

„Han har sovet i Nat i vor Moders Ægteseng 
med en Pige fra Jomfruhuset . . . deif usle Skrædder 
i Boden overfor vor Dør, hvem vi af Naade lod 
bøde vore Klæder. Han er i Kompagni med Ly- 
bekkerne og Svendborgerne. Peder er sagtens 
blandt dem." 

„Saa du ham?" 

„Nej," sagde Knud. „Jeg saa ham ikke. For 
den Skam blev jeg sparet. Men han er der nok.*' 

„Det er han ikke," sagde Jep. 

„Jeg ved intet derom," sagde Knud. „Og jeg 
kerer mig ikke heller derom. Det er jo hans 
Venner og Forbundne, de samme, som hjalp ham 
for Nordskov. Jeg har gjort, hvad jeg evnede, for 
at samle de hæderlige Borgere i Staden, men de 

er alle lamslaaede af Skræk. Bysvendene gaar 
med Oprørerne. Jep Unkersen er flyglet over Hals 
bg Hoved, og Raadmændene har skjult sig i Stalde 
og Kældere." 

„Kommer du fra Byen?" 

„Jeg red der igennem," sagde Knud. „Jeg var 
i Aasum hos Jep Unkersen, den feje Karl. Saa 
red jeg til Ulriksnolm, for at se, hvor det gik Moder. 
Men hun var flyet, jeg ved ikke hvorhen. Gaar- 
den var tom og plyndret, om end ikke afbrændt. 
Bønderne har rejst sig ogsaa der paa Egnen og 
er dragne videre til andre Gaarde." 

„Og saa red du til Byen?" spurgte Jep. 

„Jeg red derom ad. Jeg hørte paa Vejen, at 
Lybekkerne var borte, og tænkte saa, der var 
kanske kommen Orden igen. Men Oprøret flore- 
rede værre end nogen Sinde. Henrik Skræp og 
hans Bande ligger paa Flakhaven og drikker St. 
Knudsbrød renes 01. I Morgen gaar det mod Non- 
nerne i Dalum." 

„Mod Nonnerne i Dalum ..." 

Jep sprang op og stirrede paa ham. 

„Det er sandt, der har du din Hjertenskær 
forvaret," sagde Knud haanlig. „Ja . . . red hende, 
om du kan." 

Han red videre uden Farvel. Jep stirrede efter 
ham. 

I Morgen gaar det mod Nonnerne i Dalum . . . 

Han saa mod Stjernerne, som blinkede frem, 
alt som Mulmet sænkede sig. Men det var lys 
Nat, og han kunde se langt over Landet. Længe 
stod han derude med Hænderne knusede mod sit 
Bryst. 

I Morgen gaar det mod Nonnerne i Dalum . . . 

Hvad gik det ham saa an . . . Gud frelste 
nok Kvinderne fra Vold, om ellers det hele blev 

16» 



244 

til noget, og ikke Skrædderens Herredom var endt 
forinden. De, som drog forbi, havde fortalt, at 
Hertugens Folk rykkede frem fra Middelfart. En 
anden vidste, at den fynske Adel samlede en Hær 
ved Nyborg . . . 

Jep Akelej gik ind og lagde sig paa sin Halm- 
sæk for at sove. 

Han lukkede sin Dør tæt, men Lyset vældede 
ind fra Lugen deroppe under Taget. Han hængte 
sin Halmsæk derop, saa det blev ganske mørkt i 
Rummet, og lagde sig paa Stengulvet. Han luk- 
kede Øjnene, men kunde ikke sove og fik en 
saadan Længsel efter atter at se Stjernernes Skær, 
at han stod op og tog Halmsækken ned og stod 
der med sit hvide Ansigt op i Lyset. 

I Morgen gaar det mod Nonnerne i Dalum . . . 

Han gik ud i Natten, vandrede raadløs op og 
ned paa Vejen og vred sine Hænder. Han lyttede, 
om ikke der kom nogen, som kunde sige ham 
Besked . . . bare et Menneske, han kunde tale 
med. 

Men alt var tyst. 

Han gik til Aaen, afførte sig Kutten og dyk- 
kede sig Gang paa Gang. Men i Stedet for at 
køle hans Blod, tændte det kolde Vand det i 
Flammer. 

I Morgen gaar det mod Nonnerne i Dalum . . . 

Han gjorde en Svøbe af Rebet, han havde om 
Livet og gav sig til at tugte sig selv, som Broder 
Hennichin gjorde. Men Svøben blev mat i hans 
Haand, og han mærkede ikke Slagene. 

Solen stod op i Øst, rød og rund. Han vendte 
sit Ansigt mod den og stirrede, til hans Øjne sved. 
Han knælede og bad alle de Bønner, han vidste. 
Han sprang efter sin Rosenkrans og ledte alle 
Vegne, men kunde ikke finde den. 

I Morgen gaar det mod Nonnerne i Dalum . . . 

Hån tvang sig til at tænke paa Veronicas Haan, 
sidst de saas paa Vejen foran Klostret. Han sagde 
det lille Vers, hun havde sunget efter ham, og 
som var en Almue- Vise, han kendte godt nok. 

Men han kom til at mindes, at de havde sunget 
det til Dansen den Gang, de var til Gilde sammen 
hos Jacob Mule. 

Han tænkte paa Hans Podebusk . . . som han 
kæmpede mod ham udenfor Michel Claussens Æble- 
have . . . som han traf ham siden paa Vejen til 
Nordskov. Han havde budt ham sm Haand og 
sagt, at den Jomfru var ikke værd to Adelsmænds 
Strid . . . 

Men han knyttede Hænderne i Harme over, at 
han ikke havde dræbt ham. 

Ak, om han havde dræbt ham, den Gang han 
laa med hans Sværdspids paa sit Bryst . . . 

I Morgen gaar det mod Nonnerne i Dalum . . . 

Han stirrede mod Solen. 

Den steg og steg i Østen . . . 

I Morgen ... i Dag . . . 

Jep Akelej fo'r sammen og skælvede, saa han 
næppe kunde holde sig oprejst. 

Saa løb han ad Odense til, over Stok og Sten, 
saa hurtig hans Ben kunde bære ham. 



SYV OG TYVENDE KAPITEL. 



Stormen paa Dalum. 

Priorinden havde alting færdig i god Tid. 
Hun gik rundt og saa efter og tænkte. Greven 

af Hoya vilde sove godt i disse Vaar og Bolstre. 
Hun lod mod Sædvane, som om hun ikke forstod 
Søstrenes Hentvdninger, og kostede dem til Side, 
naar de stimlede om hende, som de plejede. 

„Hun tænker alene paa Greven," sagde Søster 
Anna. „I skal se, hun tager ham for sin egen 
Mund." 

„Jeg tænker, han tager, hvem han vil," sagde 
Søster Mariane. 

Søster Petra gik over i Kirken med Veronicas 
Nadver og satte sig hos hende og sladrede. Hun 
fortalte, at de ventede de lybske ud paa Aftenen, 
og at Klostret var sat i Stand til deres Modtagelse, 
saa det ikke var til at kende igen. 

„Du staar dig selv i Lyset, min Due," sagde 
hun. „Vil du, saa skal jeg lægge et godt Ord 
ind for dig hos den gamle." 

„Jeg bliver hellere her," sagde Veronica. 

Saa tog hun hende om Halsen og saa hende 
ind i Øjnene. 

„Jeg er bange. Søster," sagde hun. „Det 
kommer mig for, der forestaar os alle en stor 
Ulykke." 

„Ulykken hænger nær nok i disse Tider," 
sagde Søster Petra. „Men hvad skulde der ellers 
ske, siden de lybske vil beskytte os?" 

Veronica tog hendes Haand i sin og sad lidt 
stille. 

„Du var alle Dage anderledes end de andre. 
Søster Petra," sagde hun. „Om jeg nu fortroede 
mig til dig?" 

„Jesus Marie, gør ikke det!" sagde Nonnen 
forskrækket. „Her var en Søster engang, som 
ogsaa fortroede sig til mig, og Dagen efter gik 
hun i Aaen og kom død op." 

„Jeg gaar ikke i Aaen," sagde Veronica. 

„Nej, hvorfor skulde du det? Og hvad mener 
du med, at jeg er anderledes end de andre? Er 
vi ikke alle ens, og er du ikke som vi andre? 
Sandt nok, jeg har lettere til Graad, men det gør 
bare ondt at græde." 

„Du har net,** sagde Veronica. 

Men saa begyndte Søster Petra at græde. 

„Ak ja, ak ja, for Syndere vi er,** sagde hun. 
^Nu har du ødelagt denne Aften for mig.** 

Hun løb derfra, og Veronica var atter alene. 

Imens gik Tiden, og Mørket faldt paa, uden 
at Greven af Hoya viste sig. Alle Stjerner var 
paa Himlen, Kerterne var tændte i Refektoriet, 
og Priorinden gik utaalmodig op og ned uden for 
Porten. Der var ingen Lyd af ridende Krigsfolk. 
Ikke en vejfarende kom engang, hun kunde spørge. 

Søstrene blev mer og mer urolige, og saa sendte 
Priorinden Humlemesteren til Staden for at for- 
høre. Det var kun en halv Mil, og hun gav ham 
Klostrets rappeste Hest, saa han maatte snart være 
tilbage. 

Men Time gik efter Time, han kom ikke. Saa 
sendte hun Bryggersvenden, men han kom heller 
ikke tilbage. 

„Det er lidet ridderligt af saadan en Herre, at 
han ikke skikker os et Bud,** sagde Priorinden. 
„Al Maden fordærves blot til ingen Nytte.** 

„Om nu Oprørerne har overvældet Grevens 
Tropper,** sagde Søster Anna. 

„Snak,** sagde Priorinden. „Hvor skulde de 
Geseller kunne staa sig mod virkelige Krigsfolk.** 

Det var langt over Midnat. Søstrene sad paa 
Stenbænkene i Klostergaarden, saa lang Natten 
var og kunde næppe holde deres Øjne aabne. 
Søster Petra græd. Hun havde grædt hele Tiden, 
siden hun talte med Veronica. 

„Saa ti med den Flæben," sagde Priorinden. 

Men Søster Petra kunde ikke holde op. 

„Guds Straf rammer os," sagde hun. »Ingen 
Messer og ingen Vigilier og ingen Horaer og^ 
fromme Gerninger Dagen lang." 

„Det er tilladt at forsømme Andagten i Døds- 
fare," sagde Priorinden. „Men nu tænker jeg, vi 
kan opgive vore Gæster for i Dag." 

Saa jog hun Søstrene i Seng. Selv blev hun 
oppe for at bede, som hun sagde. Men i Virke-^ 
ligneden var hun en god Del urolig. Hun savnede 
Veronica, med hvem hun kunde tale mere frit end 
med de andre, fordi hun var klogere, og besluttede 
endnu en Gang at forsøge med hende. 

Men da hun stod foran Kirkedøren, betænkte 
hun sig. 

Hun gik rundt om Kirken, som lyste i den 
lyse Nat, og gennem Æblehaven ned til Aaen. I 
Dag var her lyst og tavst. Hun tænkte paa, hvor 
ofte hun havde gaaet her i de diAikle Gange og 
mødt Søstrene, og de var vegne af Vejen for hin- 
anden, fordi de havde hver sin Løndom i Sommer- 
natten. 

Saa stod hun tæt ved Dyngen, hvor Veronica 
havde sét Benet af det lille Barn. Hun blev 
pludselig greben af en saadan Angst, at hun 
rystede over hele Kroppen og løb der&a og gemte 
sig i sin Celle. 

Næste Morgen var alle i Klostret tidlig paa 
Benene. 

„I Dag kommer Greven," sagde Priorinden. 
„Om ikke alt er saa godt som i Gaar, da er det 
hans egen Skyld." 

Hun bød dem duge og dække igen, og snart 
var alt i Orden til Gæsternes Modtagelse. 

Saa gik de over i Kirken til Ottesang, højtide^ 



249 

lige og alvorlige i Procession med Priorinden i 
Spidsen, som altid naar de viste sig for Almuen. 
Men i Dag var der ikke andet end en gammel 
Kone, som knælede paa Vejen og slog Kors for 
sig. I Kirken var Veronica. De undredes alle, 
saa frisk hun saa ud, skønt hun i to Nætter ikke 
havde været af Klæderne. Hun knælede og bad 
med de andre, men Priorinden hørte ikke hendes 
Stemme i Koret. 

Da de gik ud, strejfede hendes Blik hende med 
et Spørgsmaal. Men V eronica rystede paa Hovedet. 

net som de gik over Vejen tilbage til Klostret, 
hørte de Larm ad Odensekanten. 

„Nu kommer han," sagde Priorinden. 

De skyndte sig at stille sig op i Klostergaarden 
til Modtagelse. De rettede paa deres Hovedlin og 
lo og puffede til hinanden. Klosterporten var 
aaben. Priorinden stod midt i den for at være 
den første til at byde Greven af Hoya velkommen. 

Nu maatte de være oppe paa Bakken . . . 

Der var pludselig noget, som gjorde Priorinden 
mistænksom. Hun lyttede et Øjeblik, løb ud paa 
Vejen, stirrede, slog Hænderne sammen og kom 
løbende tilbage med et højt Skrig. 

„Luk Porten . . . luk for Guds Skyld ... det 
er Skrædderen og hans Geseller!" 

De styrtede frem i vild Forvirring og fik Porten 
stængt. Saa stod de i skælvende Klynge i Gaar- 
den, mens Larmen uden for voksede og løste sig 
op i vilde Skrig. 

De saa' til Priorinden, som kunde de faa Hjælp 
af hende. Men hun var raadvild som de, virrede 
frem og tilbage med Hovedet og vred sine Hæn- 
der. Det var Søster Petra, der gav hende Be- 
sindelsen tilbage. 

„Veronica, Veronica," sagde hun gi'ædende. 

„Hvad er der med Veronica?" sagde Prorinden 
rasende. ^Hun ligger, som hun har redet. ^ 

Men Søster Petra gav et højt Skrig og faldt 
paa Knæ. 

„Veronica har sagt det!" skreg hun. „Straffen 
er over os for vore Svnderes Sk)rld. Jesus Marie ! 
vi skal dø uden Skriftemaal og Sakramente." 

Priorinden gav hende en Kindhest, saa det 
klang i Kiostergaarden. 

„Slæb det hylende Dyr til Carceret!" bød hun. 
„I andre gaar alle sammen ind og bliver enhver 
i sin Celle." 

Hendes Stemme var saadan, at de lød hende, 
saa meget mere, som de hellere vilde alt andet 
end blive her. Et Øjeblik efter stod hun alene i 
Kiostergaarden, og saa lød det første drønende 
Slag paa Porten. 

„Luk op, I Horer, om I har Eders Liv kært!" 
skreg en raa Stemme uden for. „Luk op, vi vil 
paa Jomfru-Hus." 

Priorinden gik med faste Skridt til Porten, 
slog Slaaen fra og stod lige over for Jens Tynd- 
skæg, der allerede var beruset. 

Bag ham var der hundrede vilde, skæggede 
Ansigter. Men hendes Blik var saa fast, og 
hendes Holdning saa rank, at Skomageren uvil- 
kaarlig veg et Skridt tilbage og tog til sin Hue. 

„Hvem er Eders Anfører?" spurgte hun. 

„Der kommer han," sagde Jens Tyndskæg. 

Men saa havde han ogsaa faaet Ligevægten 
igen. Han tog Priorinden om Livet og svingede 
hende rundt. 

„Kom nu, min Putte, skal vi danse?" 

De lo og jublede, men Priorinden slog ham 
med sin knyttede Haand i Ansigtet, saa det gni- 



251 

strede for hans Øjne. De lo igen, men nu blev 
Jens vred. 

Han slog Huen af hendes Hoved, greb hende 
i det lange Haar og drog hende ud af Porten 

„Slaar du Jens Tyndskæg, din liderlige Nonne!" 
skreg han. 

Men hun slog ham igen og rev sig løs og slog 
ham een Gang til. De veg alle sammen tilbage 
for den rasende Kvinde. Og saadan* stod hun, 
rank med udslaget Haar og knyttede Hænder, da 
Henrik Skræp kom anstigende. 

„Der er vor Høvidsmand," sagde Jens Tynd- 
skæg. „Og hvis ikke dine Negle skal blive flaaede 
af dig, inden Timen er ude, vil jeg aldrig tjene 
ham mer." 

Henrik Skræp stillede sig op med skrævende 
Ben, støttet paa sit lange Slagsværd. 

Hans Magt var gaaet ham saadan til Hovedet, 
at han artede sig som en fyrstelig Herre. Han 
talte næsten ikke mer til sine Følgesvende, knap 
nok til Jens Tyndskæg, uden naar han gav sine 
Befalinger. Paa Hovedet bar han en Kvindebaret 
med Fjer, han havde røvet ved Stormen paa Næsby- 
hoved. Om Livet havde han bundet et gult Silke- 
tøj, han havde taget i en Købmandsbod. Ansigt 
og Hænder var blodige og smudsige. Hans Øjne 
stirrede røde og betændte, hans Aande stank, naar 
han ræbede af alt det 01, han havde drukket. 

Priorinden gøs, da hun stod overfor ham. Men 
hun fattede sig hurtigt. 

„Er I disse Mænds Anfører?" spurgte hun. 

„Hvem er du?" sagde han. 

„Jeg er Søster Abelone," sagde hun. „Ved 
Guds Naade og Biskoppens Udvælgelse Priorinde 
for Dalum Jomfrukloster." 

„Jomfru-Hus," raabte Jens Tyndskæg. 

y, Jomfru-Hus! Jomfru-Hus!^ skreg hundrede 
Stemmer bag ved ham. 

Henrik Skræp løftede sit store Sværd som Tegn 
paa, at han paaoød Stilhed. 

„Der er ingen Priorinde mer/ sagde han saa. 

„Deri tager I fejl," sagde hun uforknyt. „Om 
I vil lade disse Mænd gaa bort og ene træde ind 
i Klostret, da skal jeg bevise Eder min Ret af 
gode Dokumenter. "* 

„Der er ingen Klostre mer," sagde Henrik 
Skræp. „Og ingen Nonner og Munke. Gaa væk^ 
dit papistiske Gespenst." 

Han strakte sin smudsige Haand ud for at 
støde hende til Side. Men da saa hun i hans 
Øje et Glimt, hun kendte helt vel fra mange Mænd. 
Hun fik pludselig den Tanke, at hun kunde tæmme 
denne Oprører og var rede til at gøre, hvad det 
kostede, skønt det gøs i hende. 

Saa gik hun tæt hen til ham og sagde saa 
sagte, saa ingen andre kunde høre det: 

„Er I Høvedsmand for Angriberne, saa er jeg 
Høvedsmand paa Borgen. Byd Eders Mænd bhve 
her. Jeg skal skikke ud til dem, hvad 01 vi har 
i Bryggerset. Saa sætter I og jeg os ind i Refek- 
toriet ved et Bæger god fransk Vin." 

Henrik Skræp saa paa hende med et Grin. 
Saa tog han hende under Hagen, saa hun tænkte, 
han vred hendes Kæber af Led. 

„Du er for gammel, min Snut," sagde han. 

„Lad mig faa hende!" skreg Jens Tyndskæg. 
„Jeg har en Regning at opgøre med den knibske 
Satan." 

„Tag hende," sagde Henrik Skræp med Vær- 
dighed. 

Jens Tyndskæg tog hende og kastede hende 
over sine Skuldre og bar hende ind i Kloster- 

gaarden. Hun skreg og sparkede og slog, men 
han gav hende Slag for Slag, alt mens han kær- 
tegnede hende og halvt rev hendes Kjortel i 
Stykker. 

I næste Nu var Klostergaarden fuld af Op- 
rørere. 

De stormede ind i Refektoriet og udbrød i vild 
Jubel ved Synet af de dækkede Borde. 

„For Gud, om ikke jeg tror. Jomfruerne har 
ventet os,^ sa^de Henrik Skræp. 

Han bød sine Mænd bie, da de vilde styrte sig 
over Maden, og en, der ikke lystrede, huggede 
han ned. Der var nogle, der knurrede, men han 
dræbte en Mand til, o^ saa blev de stille. 

„Du er stor, Henrik," sagde Jens Tyndskæg. 

„Her vil jeg opslaa mit Kvarter for i Dag og 
i Nat," sagde Skrædderen. „Bring Nonnerne her- 
hid. Karle, og den skønneste til eders Anfører." 

De løb med vilde Hyl rundt i Klostret og trak 
de skrigende Nonner ud af deres Celler. Jens 
Tyndskæg satte sig ved Henrik Skræps Side med 
den daanede Priorinde paa Skødet. 



OTTE OG TYVENDE KAPITEL. 



I Klosterets Æblehave. 

Det var en Stund efter Solopgang. 

Staden var som uddød. Henrik Skræp og hans 
Mænd var hujende og skrigende dragne ud ad 
Sønderport. De havde ingen Vagt sat ved Por- 
tene og ingen efterladt i Byen. Alle vilde være 
med til Stormen paa Dalum Kloster. 

Men skønt Staden »aaledes for en Stund var 
befriet fra sine Plageaander, vovede ingen af 
Beboerne at forlade deres Huse. 

Der gik dunkle Rygter om, at Johan Rantzau 
og hans Holstenere var paa Vej fra Middelfart. 
Det Rygte havde gaaet hver Dag den sidste Tid, 
og hver Dag blev det troet. Andre fortalte, at 
Greven af Hoya havde indtaget Nyborg faste Slot 
og nu var paa Tilbagevejen til Odense. Atter 
andre vidste med Bestemthed, at Henrik Skræp 
havde lagt et Baghold tæt udenfor Byen og vilde 
komme over dem, naar de var gaaet ud ai deres 
Huse og troede, der var Fred og ingen Fare. 

Det ene Rygte var saa godt som det andet, 
og der var nok, som troede dem alle. Følgen blev, 
at ikke en Sjæl viste sig paa Gaden. 

De kunde alle forstaa, at Staden vilde blive 
plyndret, naar Krigsfolket kom, og det var ikke 
nemt at sige, hvem der vilde give dem den haar- 
deste Medfart. Rimeligvis vilde Holstenerne blive 
de værste. Der gik gruelige Sagn om Johan 
Rantzaus Plyndringer. 

Og hvis nu først det. ene Parti kom og saa 
det andet . . . 

Det var ikke til at udholde at tænke paa for 
fredelige Folk. De klogeste vidste jo nok, at Enden 
sagtens vilde blive Hertug Kristian og Holstenerne. 
Men de var altsaa slemme. Og hvad kunde der 
ikke ske forinden. 

Henrik Dunk, som var en af Raadmændene, 
tittede ud af sin Dør og fandt, at hans Nabo,. 
Kasper Hansen, gjorde det samme. Med sagte 
Stemmer, som var der nogen, der kunde høre dem, 
talte de om Sagernes Stilling. 

„Om nu Krigsfolket kommer — hvem skal da 
give dem Stadens Nøgler?** sagde Henrik Dunk. 

„Det bliver sagtens Skrædderen, siden han har 
dem/ sagde Kasper Hansen. „Gud naade os for 
en Elendighed." 

„Og Lybekkerne vil brandskatte os," sagde 
Raadmanden. „Greven af Hoya talte derom i Gaar, 
han holdt paa Torvet og biede paa Munkenes 
Penge. Om ikke han var bleven bange for Hol- 
stenerne og havde retireret i det samme, da var 
vi komne til at bløde vældigt." 

„Tys!" sagde Kasper Hansen. 

Der lød hastige Skridt i Gaden, og be^ge de 
to Borgere trak skyndsomst Hovederne md og 
lukkede deres Døre. Men da de kunde høre, det 
var en enkelt Mand, tittede de ud igen. 

Der kom en Munk, barhovedet, barbenet, med 
stirrende Øjne. Han saa dem ikke, gik blot videre^ 
nu slog han over i Løb og drejede om Hjørnet. 

„Jesus Marie . . . var det ikke ..." 

„Det var Borgermesterens ældste Søn," sagde 
Raadmanden og nikkede. „Han har længe været 
galen." 

„Hvor løb han mon hen?" 

„Til Dalum tænker jeg," sagde Raadmanden. 
„Der sidder jo Michel Claussens Datter, den skønne 
Veronica." 

„Gud se i Naade til os," sagde Kasper Hansen. 
„Al Orden og Skikkeh'ghed er ude." 

Saa trak de Hovederne til sig. 

Jep Akelej stod paa Flakhaven og saa sig om. 

Der var tomt og øde alle Vegne. Det røg 
endnu af Bispegaardens Tomt, og Torvet var fuldt 
af Øltønder og andet af Oprørernes Efterladen- 
skaber. Klostret laa mørkt og tavst, som var 
det uddøet. Maaske var det det ogsaa . . . maaske 
var Munkene ihjelslagne . . . 

Han saa op til Klokken i Kirketaarnet. Den 

hang stum og stiv og stille, som vilde den aldrig 
mere faa Mæle . . . 

Han løb til Klosterporten og løftede Haanden 
for at banke paa. 

Broder Hennichin . . . 

Hans Navn klang som et Skrig i hans Indre. 

Saa lod han Haanden falde og sprang derfra 
som fra en Fristelse. 

Han løb ad Dalum Vejen. 

Udfor Michel Claussens Æblehave stod han 
stille. Porten var aaben, sønderslagen. Han gik 
derind. Der var ingen. Han løb hele Haven 
rundt, stod stille med Hænderne foldede op mod 
Brystet o^ stirrede paa den Græsbænk^ hvor han 
og Veromca havde siddet 

Han styrtede paa sine Knæ, rakte de foldede 
Hænder mod Himlen i fortvivlet Bøn og laa i 
næste Øjeblik med Ansigtet mod Jorden og be- 
dækkede den med sine Kys og sine Taarer. 

Saa fo'r han op i Dødsens Angst for, at han 
kunde komme for sent og sprang ad Dalum til 
paa sine saarede Fødder 

Han løb lige i Oprørernes Eftertrop et Stykke 
inden det Sted, hvor Bakken falder ned mod 
Klosteret og Kirken. 

„En Munk! En Munk!^ skreg de. „Grib ham, 
og klyng ham op. Nej, tag ham itied . . . han 
skal vie os til Nonnerne!" 

Et Par af dem greb fat i ham. Men han rev 
sig løs . . . han slog en af dem i Ansigtet . . . 
han sprang ind over Marken ad Aaen til. Og de 
lod ham løbe, fordi de havde større Ting for. 

Ved Bredden fandt han en lille Baad. Den 
løsnede han og roede sig op ad Aaen med rasende 
Tag. Snart var han ved Kirkevænget og Klosterets 

Æblehave. Han sprang i Land, Jod Baaden flyde 
og stod og saa mod den store Klosterkirke. 

Han hørte Larmen af Oprørerne, men den var 
dæmpet af de mange Træers tætte Kroner, saa 
den lød fjernere, end den virkelig var. Han blev 
o^saa narret af det og troede, han havde mere 
Tid end der var. 

Forunderlig betagen blev han staaende og stir- 
rede paa Kirken. 

Derinde havde hun knælet og bedet. Der havde 
hendes Stemme sunget Lovsange til Gud . . . 

Der blev saa stille i ham som aldrig før. 

Han tænkte, at om han havde kunnet knæle 
ved hendes Side i Koret i dette Øjeblik og forene 
sin Stemme med hendes i de helhge Rythmer, da 
vilde de brusende Bølger i hans Blod lagt sig for 
^vig, og han var bleven god og glad. 

Saa kunde de vilde Mænd komme og dræbe 
dem. Han skulde dø med hendes Haand i sin 
og deres Sjæle svæve forenede til Himlen . . . 

Ak, om de kunde tale sammen en Gang . . . 
om han kunde se hendes Ansigt uden Smilet . . . 

Da steg Larmen derude paa Vejen pludselig 
saadan, at han vaagnede til Besindelse. 

Han forstod, at de maatte staa foran Kloster- 
porten. Der var ingen til at forsvare Kvinderne 
derinde. Porten vilde sprænges ved det første 
Stormløb. Om faa Minutter vilde det alt være 
forbi. 

Han rettede sig, som var han endnu Junkeren, 
forfaren i al Slags Krigsbrug, modig og raadsnar. 
Han greb til Hoften, som hang hans gode Sværd 
der endnu, og mindedes det altsammen og sukkede. 

Han gjorde et Spring frem og vidste ikke, 
hvordan han skulde gribe Sagen an. Han kom 
til at se paa sin nøgne Overkrop . . . han havde 

Jep Akelej og hans Kæreste. 1 « 

smøget Kutten ned, mens han roede Baaden for 
at have Armene bedre fri. 

Da saa han op og tog sig med begge Hænder 
til Hovedet og stin-ede. 

Ud af en lille Dør ved Taamets Fod kom 
Veronica. 

Hun saa ham ikke straks. Hun stod med bøjet 
Hoved og lyttede efter Larmen derude paa Vejen. 
Saa vilde hun løbe mod Aaen og gjorde et Skridt 
og stod foran ham. 

En Stund stod de og saa paa hinanden. 

Hendes Øjne var saa store og blanke, som om 
hun havde grædt, og der var intet Smil paa hendes 
Mund. Hun løftede Armene og lod dem falde 
igen, gik et Skridt mod ham og stod saa stille. 

Han følte sig rank og ung under hendes Blik 
og gav hende det fuldt og stærkt tilbage. Al 
Rædselen var vegen af hans Sjæl, al Kummeren 
af hans Legeme. Han bar sit Hoved højt og rakte 
Hænderne ud som hun og lod dem falde som hun. 

Saa smilte hun. 

Og pludselig, ganske stille og uden at det saa 
ud, som om hun gjorde en Bevægelse, stod hun 
hos ham. 

„Jep Akelej ..." 

Hun lagde Hænderne sagte paa hans nøgne 
Skuldre, der skælvede ved Berøringen. 

Saa tog hun Hænderne til sig igen og løste 
sin Dragt og lod den falde, saa hendes unge, hvide 
Bryst og hendes hvide Lemmer lyste nøgent i 
Solen. Hun løste Rebet om hans Liv, saa hans 
Kutte faldt til Jorden. Saa drog hun ham ned 

Eaa Grønsværet under de store Æbletræer og tog 
am i Favn, mens Solen skinnede over dem, og 
Larmen steg derude paa Vejen. 

Og Larmen steg og stilnede og steg igen. 

Der lød Hyl og fortvivlede Kvindeskrig. Der 
lød raa Sang og Vaabenlarm, da Røverne sloges 
om Byttet. Saa blev der roligere. De havde for- 
delt sig i Klostret og nød Frugterne af deres Sejr. 
Saa blev der Larm igen, da de brød op og drog 
tilbage til Staden. 

Men der var ingen, som kom til Æblehaven. 

Jep Akelej og hans Kæreste sov sødt og tungt^ 
nøgne og hvide i det grønne Græs, mens Solen 
stod højt paa Himlen. 

NI OG TYVENDE KAPITEL. 



Timen. 

Jep Akelej sprang over Stok og Sten, fredløs, 
aandeløs med aaben Mund og stirrende Øjne. 

Ofte stod han stille og saa' sig tilbage, om 
nogen forfulgte ham. Saa havde hans Ansigt et 
saadant Udtryk af Rædsel, at de, der saa det, blev 
bange og løb selv derfra. 

Men de, der saa det, var kun faa. Og de 
glemte det snart igen, fordi enhver den Dag havde 
nok i sine Tanker. 

Hvor han kom hen, og der var Folk, stod han 
lidt hos og lyttede til deres Samtale. Den drejede 
sig al Tid og alle Vegne om Overfaldet paa Da- 
lum og den Vold, Henrik Skræp og hans Bande 
havde øvet mod Nonnerne. Saa uhørt, saa fryg- 
telig var Udaaden, at alt andet stod i Skygge. 
Bisperesidensens Brand var glemt, Indbrudet i St. 
Knuds Kirke, Næsbyhoveds Fald. Det blev alt- 
sammen til intet mod Stormen paa Dalum. 

Jep stod og lyttede. De vekslede sagte skræk- 
slagne Ord — for hvem turde tale højt i disse Tider. 
Henrik Skræp sad endnu uantastet i Odense. De kor- 
sede sig og saa paa hinanden med stumme, ræd- 
selsslagne Øjne ... nu var Verdens Undergang 
kommen og den sidste Dag nær. De havde set 

det ene Tegn og det andet, og der var ikke mere 
nogen Trøst mulig. Men allermest Nonnerne i 
Dalum . . . 

Jep lyttede. 

Saa udstødte han et frygteligt Skrig og løb 
derfra med oprakte Hænder. De saa efter den 
gale Munk, rystede paa Hovedet og talte saa 
videre om deres. 

Han løb en hel Dag til Ende langs Aabredden, 
ikke paa den Side, hvor Klosteret laa, men paa 
den anden. Han løb til dér, hvor Æblehaven var, 
og vendte saa om. Han saa aldrig derover. Frem 
og tilbage løb han. Hans Fødder var ét Saar, hans 
Kutte saa forreven, at den knap mere skjulte hans 
Nøgenhed. 

Næste Dag løb han til Nordskov. Da han 
naaede Skovbrynet om Borgen, styrtede han be- 
vidstløs om. Der iaa han, lige ved Peders og 
Elsebes unge Lykke, og de anede intet derom. 
Han vaagnede igen til Bevidsthed, drak af Vold- 

Saven som et Dyr, aad vilde Bær og stirrede for- 
irdet paa Borgen. Han vidste ikke, hvad han 
vilde her, og hvordan han var kommen her hen. 

Han løb atter ad Odense til. 

Paa den tredie Dag drev hans Uro ham til 
Korup. 

Han havde været paa Vejen før, én Gang saa 
nær, at han vilde have kunnet se Taarnet, om 
han havde set efter det. Men saa vendte han om, 
instinktsmæssig, som han gjorde alt. 

Nu løb han lige op til Taarnet, ind ad Døren, 
som han havde ladet staa aaben, da han for tre 
Dage siden forlod Huset, satte sig paa sin Halm- 
sæk og syntes, han vilde sove. 

Han sov ogsaa Døgnet rundt uden Afbrydelse. 
Saa stod han op, gik ned til Aaen og dykkede 

sig, som han plejede. Rolig iførte han sig Kutten 
og aad alt det Brød, der laa, skimlet og gammelt, 
som det var. 

Han gav sig til at bruge Hakken i Haven, som 
han havde gjort før. Han sad ved Taarnets Fod 
og læste i Skriften og frydede sig over Broder 
Hennichins skønt malede Bogstaver. Han lænede 
sit Hoved mod Muren og saa op mod Himlen med 
klare Øjne. 

Han havde Fred med sig selv og Verden. 
Hans Tanker var standsede som et Urværk. De 
viste paa Dagen, før han løb til Dalum, og kom 
ikke videre. Han mindedes intet af det, der var 
sket. 

Men saa kom en Mand forbi ... en vejfarende, 
en fremmed, som sagtens havde været der før, for 
han hilste kendt til Munkens Hus. 

„I Dag jorder de Nonnerne i Dalum,'' raabte 
han. 

Jep Akelej styrtede til Jorden uden en Lyd. 
Manden saa det, men fortsatte sin Vej. Der styrtede 
saa mange Mennesker i disse Tider. Man kunde 
ikke tænke paa dem alle, endsige hjælpe dem. 

Men da Jep Akelej kom til sig selv igen, vidste 
han, hvad der var sket. 

Det dæmrede langsomt i hans Minde. Han 
rakte Hænderne frem for at holde det borte . . . 
han lukkede Øjnene for ikke at se det. Men det 
kom alt sammen, nærmere og nærmere, til det 
hvirvlede ham med sig i Malstrømmen. 

Han saa sig løbe ad Dalum til i afsindig Læng- 
sel og Angst. Han hørte Gesellernes Raab . . . 
nu var han midt iblandt dem og sloges for at 
komme løs og løb mod Aaen . . . 

Han saa Æblelunden om den store Kirke . . . 

Solpletterne paa det grønne Græs og Blomsterne 
i Græsset. 

Saa kom Veronica ud fra Kirken . . . hvid 
og nøgen og skøn. Saa store hendes Øjne var 
. . . saa rød hendes Mund . . . Han hørte hendes 
Stemme . . -oe Vindens Sus i Æbletræerne . . . 
og Larmen og Skrigene derovre, som steg og sank 
og ikke kom dem ved. 

Saa havde hun taget ham i Favn. Og saa 
vaagnede han og saa paa hende, som hun laa dér 
i sin hvide, nøgne DejUghed. 

Hun sov endnu. Hun smilte i Drømme, og 
hendes Smil stak ham gennem Hjertet. 

Det var hendes Smil fra gamle Dage . . . det 
Smil, hvormed hun havde drevet Emmericb Bod- 
svend i Døden ... det Smil, hvormed hun havde 
bedt ham støde sit Sværd i Hans Podebusks 
Bryst . . . 

Han vækkede hende, og hun vaagnede uden at 
Smilet sluktes . . . hun saa paa ham og smilte 
som før, blot stærkere. 

Hun strakte sig i Græsset, saa ned ad sit hvide 
Legeme og fo'r sammen i Kuldegysning. Hun 
sagde ikke noget til ham, ikke et Ord, smilte 
blot, drejede saa Hovedet bort og saa den anden 
Vej. 

Da var det, han slog hende . . . pludselig, ra- 
sende, i hendes Ansigt, saa Blodet sprang. 

„Nu har du bolet med mig, som med de andre," 
sagde han. 

Hun satte sig overende. 

Hun saa nu, at hun var nøgen, og rakte Haan- 
den efter sin Kjortel og tog den paa. Omhyggelig 
ordnede hun Dragten i hans raasyn, som var 
der intet sket, og det var den naturligste Sag af 

Verden. Blodet fra hans Slag løb over hendes 
Kind, men hun ændsede det ikke. 

„Fy dig an ... du er nøgen," sagde hun. 

Saa var det, han sprang op og fandt sin Kutte 
og løb derfra. 

De havde ikke vekslet flere Ord. Hun saa 
paa ham, mens han iførte sig sine Klæder, men 
uden en Bevægelse i sit Ansigtet. Hun smilte ikke 
engang mere. Hun rettede lidt paa sin Stilling, 
saa hun sad mageligere . . . saa strakte hun sig 
paa Ryggen i Græsset, foldede Hænderne under 
Nakken og saa' op i Løvet. 

Saadan saa han hende sidst. 

Jep Akelej sad og saa hen for sig. 

Han vidste det altsammen, som det var gaaet 
til. Der var ikke noget at sige til det, og det 
kunde ikke være anderledes. Han var en Misdæder, 
hvem det ikke kunde falde ind at besmykke sin 
Brøde end sige at nægte den. 

Og han havde Hdt saa meget i sin Sjæl, da 
Brøden lurede der, forinden den blev til Daad, og 
da han øvede den, og da han flyede bag efter i 
Rædsel, at det var ham en Lise at bekende den 
og vide, at Boden var nær. 

Men som der ikke var nogen Tvivl om hans 
Brøde, saadan var der ikke heller nogen Tvivl 
om hans Straf. 

Han rejste sig, da han var kommen saa vidt 
i sine Tanker, og fornam, at han kun med Besvær 
kunde støtte paa Benene. Hans Fødder var saa 
saarede af Vejens Sten, saa svuldne, at han skreg, 
for hvert Trin han traadte. Da Mindet om, hvad 
der var hændt, vaagnede, kom al Legemets Pine 
i det samme. 

Han gik til Aaen og badede Fødderne. Han 
lagde Vejbredblade paa dem, som læger. Han 

toede sine Hænder og sit Ansigt. Saa gav han 
sig i Vej. 

Han gik til Strandgaarden, som laa ikke langt 
borte og var ganske forladt i denne Krigens Tid. 
Han gik rundt i alle Gaardens Bygninger og søgte 
og fandt omsider, hvad han søgte. 

Han tog Murstenene, der hvor de laa ved Fæ- 
huset, og bar dem til sit Taarn. Syv— otte Stykker 
kunde han have i Favnen. Men nan gik frem og 
tilbage og bar Sten, til han tænkte, der var nok. 
Han tog Kalk ogsaa. Han tog en Murske, der laa. 

Han tænkte paa, at det tilhørte altsammen hans 
Fader. Og han havde fraskrevet sig sin Arv til 
Knud. Om Knud saa det, vilde han vredes og 
skælde ham for Tyv. 

Saa smilte han tungsindig og sagde til sig selv, 
at han tog det af Peders Arvelod. Han vilde unde 
ham denne sidste Gave. 

Da han var færdig, sad han udenfor Taarnet 
og biede, til der kom én forbi, som kunde gaa 
hans Ærinde. Der gik Time efter Time, forinden 
det skete. For Landet var uddøet. Ingen vovede 
sig ud, som ikke havde Ærinde. Og hvem havde 
Ærinde nu? 

Omsider kom der en Knøs, som gik ad 
Odense til. 

Jep Akelej kaldte ham til sig. Han kom vrang- 
villigt og langsomt. 

„Gaa til Staden for mig," sagde Jep. „Gaa 
til St. Knudsklosteret og bank paa dets Port. Bliv 
ved at banke, til nogen lukker dig op, om ogsaa 
det drøjer en Stund. Bed saa Broder Portneren, 
om du maa tale med Broder Hennichin. Og sig 
saa til ham, naar han kommer, at nu maa han 
begive sig til Jep Akelej, for Timen er der, som 
han ventede. Og sig saa til ham, at er han ved 

at prænte i sin Krønike, da skal han prænte Siden 
ned. For Jep Akelej bier, til han kommer/ 

Knøsen saa dumt paa ham. Han gentog det 
baade to og tre Gange. 

„Bring det Bud for mig, og du vil faa din 
Løn i Himlen, '^ sagde Jep. 

„Jeg er saa arm,*' sagde Knøsen. ,.Fik ingen 
Mad i to Dage. Fader og Moder gik bort og kom 
ikke tilbage. '^ 

Jep saa raadløs paa ham. Han ejede ikke det, 
han kunde skænke nam i Budløn. 

Saa mindedes han det Møntstykke, Kælder- 
mesteren havde givet ham saa haansk, den Dag 
han var ved Klosterporten. Han greb i Lommen 
paa sin Kutte . . . Møntstykket var der endnu. 

Han sav Drengen det med et lykkeligt Smil 
om sin Mund. Og Drengen takkede og løb. 



TREDIVTE KAPITEL. 



Guds Dom. 

Jep Akelej sad udenfor sit Hus, da Broder 
Hennichin kom. 

Ilsomt gik Munken hen ad Vejen. Han havde 
af Knøsens Ord forstaaet, at der var hændt en 
Ulykke, og han satte den i Forbindelse med Over- 
faldet paa Dalum Nonnerne, men havde ingen 
Anelse om hvordan. At Jep havde været i Dalum, 
vidste han ikke. 

Det led mod Aften, og Skyggerne var allerede 
lange. Men Solen brændte hedt. Hennichin gik 

barhovedet, som han plejede. Da han kom nær 
nok og saa sin Ven, løftede han Haanden og vin- 
kede. Jep saa ham, men vinkede ikke igen og 
løb ham ikke i Møde som sidst. Urolig frem- 
skyndede Munken sine Skridt og stod snart foran 
ham. 

„Guds Fred og god Dag,^ sagde han. 

Jep nikkede og tog Haanden, der blev rakt 
ham, men hans Haand var kold og slap. Tavs 
satte Broder Hennichin sig ved hans Side og 
skottede til ham, mens han biede paa, at han 
vilde tale. 

Han led ikke Jep Akelejs Udseende. Hans 
Ansigt var blevet saa haardt, som var det af 
Træ, og hans Øjne var forunderlig tomme. Der 
var ikke den svageste Skælven i hans Træk, ikke 
mindste Sitren om hans Mund. Kun Haanden, 
der laa paa hans Knæ, aabnede og lukkede sig 
og aabnede sig igen. 

De sad en Stund saadan, og Solen gik i Bjerge. 
Da drog Jep Akelej et dybt Suk. 

„Timen er der, Broder Hennichin," sagde han. 

„Dit Bud meldte mig det," sagde Munken. „Jeg 
brød da ogsaa straks op og malede ikke Krønike- 
siden færdig, som du venlig tillod mig. Her er 
jeg nu og bier, til du melder mig, hvilken Time 
du mener. Der er mange Timer for os synde- 
fulde Mennesker. Der er Syndens Time og Ange- 
rens. Bønnens Time og Bodens." 

„For mig er alle Timer løbne sammen i een," 
sagde Jep. 

„Fortæl," sagde Broder Hennichin. „Jeg har 
gode Stunder. Min Krønike er nær sin Fuld- 
endelse." 

Jep Akelej fortalte. 

Han fortalte det hele ganske tørt og liden- 

skabsløst, som om han berettede en gammel Saga 
om en Munk og en Nonne. Han skildrede, hvor- 
dan det kom over ham, hvordan det voksede i ham 
og tog Magten fra ham, til han løb til Dalum. 
Han mindedes nu og gjorde Rede for Ting, han 
aldeles ikke havde ænset, da han løb dem forbi, 
eller de hændte. Han skildrede sin Sindsstemning 
da han stod i Æblehaven og lyttede efter Larmen, 
og da Veronica kom, og da de saa paa hinanden 
og blev staaende og biede i skælvende Længsel. 
Han fortalte om deres Favntag og hvordan de 
slumrede ind i Haven, hans Opvaagnen, hans 
Rædsel, da han saa hende, hvordan han slog 
hende . . . hendes Haan og hans Flugt. 

Han fortav intet af, hvad der var hændt ham, 
mens han strejfede rundt i Egnen. Ikke en Tanke 
skjulte han. Hvad han havde gjort ubevidst og 
uden at vide det, det fortalte han nu klart og be- 
stemt med den største Ro. Der blev ikke et 
dunkelt Punkt i det hele. Ingen Dommer og ingen 
Advokat kunde udredet Sagen med større Tyde- 
lighed. 

Og da han tav, sad han der saa rolig og med 
saa koldt et Ansigt, som gik det hele ham slet 
ikke an. 

Broder Hennichin lagde Armen om hans 
Skulder og saa kærligt paa ham. 

„Arme, arme Broder!" sagde han. „Gud have 
Lov og Pris, at du ikke aflagde det hellige Løfte. 
Saa er det ingen Dødssynd, du har begaaet.^ 

„Jeg forstaar dig ikke," sagde Jep. „Hun har 
jo afladt Løftet." 

„Visselig er hendes Synd en Dødssynd," sagde 
Broder Hennichin. „Men ikke din." 

„Er hendes Synd større end min?" 

„Visselig er den det," sagde Hennichin. „For 

hende findes ingen Bod uden den, der er værre 
end Døden . . . Indmuring i Klostercellen og Døden, 
naar Gud sender den." 

Jep Akelej smilede. 

„Jeg forstaar dig ikke," sagde han. „Jeg 
tænker ikke paa hendes Brøde, men paa min. Og 
jee er klostergiven saa ^odt som nogen. Har jeg 
ikke aflagt Løftet til Prioren og Domkapitlet, saa 
har jeg visselig aflagt det til Herren, som ser 
vore Hjerter. Det ved du selv, saa godt som jeg." 

„Om det er sandt, da kan ogsaa Herren alene 
straffe dig for din Brøde," sagde Broder Henni- 
chin. „Du faar æske hans Dom og bie paa hans 
Vrede og hans Naade. Mennesker vil sige dig 
fri for Dødssynden." 

„Jeg bryaer mig ikke om Mennesker," sagde 
Jep. „Og jeg vil æske Guds Dom, som du siger." 

Broder Hennichin saa paa ham og forstod ham 
ikke. Men Jeps Øjne fik Liv, de flammede mod 
Munkens med en Ild, som forJPærdede ham. 

„I alle Helgenes Navn . . . hvad vil du?" 
sagde han. 

„Jeg vil æske Guds Dom," sagde Jep. „Jeg 
vil dømmes efter Klosterloven, som dømte dig for 
samme Brøde . . . nej, jeg er dobbelt skyldig, 
siden hun, jeg bolede med, er Nonne, som jeg er 
Munk." 

Broder Hennichin rystede sørgmodig paa Ho- 
vedet. 

„Da faar du ingen til at dømme dig," sagde 
han. „Al Lov og Orden er opløst i dette Land 
og i den halve Verden. Du vea selv bedst, hvor- 
dan det staar til i St. Knuds Klostret. Der kunde 
visselig ikke øves Klostertugt. Og som det er 
der, er det alle Vegne. Ikke heller var det bedre 
i Dalum. Priorinden vidste at bevare Skinnet, 

men hver, der kendte til Tingene, var ikke i Tvivl 
om, hvordan det stod til. For at sige Sandheden 
om end med Skamrødme paa min Kind paa mine 
Brødres og Søstres Vegne, saa var Dalum Kloster 
kun lidet bedre end et Jomfruhus. ^ 

Jep Akelej hørte ikke Halvdelen af, hvad han 
sagde. 

^Og om nu ogsaa Prioren hævdede Kloster- 
tugten," sagde Broder Hennichin, „da vilde den 
verdslige Øvrighed, som er ganske hadsk paa 
Munkene og luthersk i sit Hjerte, visselig hindre 
hans Forehavende. Det er længst kundgjort ved 
kongelig Befaling, at intet Munkeløfte binder læn- 
gere, end Munken selv vil, og at ingen maa hindre 
Munk og Nonne i at indgaa retmæssigt Ægteskab, 
om de dertil har Villie. Der er da intet, som 
støtter din Tanke. Din Brøde er ikke for jordiske 
Dommere den, du tror. Og der findes ikke de 
jordiske Dommere, som kan dømme dig." 

Jep Akelej rejste sig. Han stod med korslagte 
Arme og saa mod den synkende Sol. 

„Du skal dømme mig," sagde han saa. 

„Gud bedre dig for Dommer," sa^de Broder 
Hennichin . . . „Jeg dømmer saa vist mgen, arm 
og dødsdømt Synder, som jeg selv er." 

„Du skal ikke heller dømme mig/ sagde Jep. 
„Jeg talte vildt. Loven har dømt mig, og mit 
eget Hjerte har dømt mig tusindfold haardere. 
Men du skal hjælpe mig til at æske Guds Dom." 

Munken stirrede paa ham. 

Da trak Jep ham hen, hvor Stenene laa i 
Dynge, han havde hentet i sit Fang, og Murskeen 
og Kalken. 

„Du skal mure mig ind, som Loven er," sagde 
han. 

Broder Hennichin tumlede tilbage. 

Jep Akelej og hans Kæreste. lo 

„Raser du?^ sagde han. 

Men Jep Akelej greb fat i hans Arm og tvang 
ham til Sæde igen og talte til ham med en Ild 
og en Kraft, saa han lyttede betagen. 

„Du skal gøre det,^ sagde Jep. „Hør mig, og 
du vil gøre det. Der er for mig mtet tilbage uden 
at fuldkomme Lovens Bud. Jeg kan ikke leve 
paa Jorden. Jeg har ikke det Sted, hvor jeg kan 
gaa hen, ikke det Menneske, med hvem jeg kan 
tale. Ikke engang dig. Jeg vil efter denne Dag 
ikke mere kunne se dig . . . jeg vil ingen se. 
Mit Liv er fuldkommet, som det maatte, der staar 
mig intet tilbage uden at dø. Om nogen dræbte 
mig, da kunde jeg sparet dig. Jeg løb imellem 
dem, men ingen dræbte mig. Sværd har hængt 
over mit Hoved og Lanser stod mod mit Bryst. 
Men ingen dødede mig. Jeg skulde spares til 
Brøden og Straffen. Jeg havde Synden i mig, 
endda jeg troede mi^ ren. Min Kraft var Løgn, 
min Fred Bedrag, mm Hellighed Synd over alle 
Synder. Nu ved jeg det, og nu æsker jeg Guds 
Dom." 

„Og hvem siger dig, at Gud dømmer?" spurgte 
Hennichin. 

„Det siger du," sagde Jep Akelej og saa fast 
paa ham. „Er du anderledes og bedre end jeg? 
Om han dømte dig . . . hvi skulde han da ikke 
aabenbare mig sin Villie?" 

Broder Hennichin slog Kutten ned over sine 
Skuldre og greb Svøben. 

„For Hovmod," sagde han. ^Åky at ingen 
Synd i Verden er mig fremmed." 

Han lod Slagene regne, til Blodet sprang. Saa 
knælede han og bad. Jep Akelej bad med ham, 
højt og frejdigt. 

„Ja," sagde han. „Jeg kan bede til Herren 

igen. I samme Nu, jeg vidste min Brøde og min 
Straf, kom Bønnen igen paa mine Læber. Om 
nu du opfylder min Begæring til dig, da vorder 
jeg lykkelig." 

„JBroder," sagde Hennichin — „forlad mig min 
Tvivl. Men ledes ikke din Tanke af Forfænge- 
lighed? Kan hænde du ser i mig, som mange gør 
det, et Menneske, der er udkaaret af Gud. Visselig 
er jeg det ogsaa, men til Gru og Afskrækkelse 
for Synderne. Har Herren gjort et Under med 
mig, da er det for at straffe mig. Tro mig, jeg 
ønskede mig Døden hver Dag, som randt. Grib 
i din Barm og spørg dig selv, om du ikke haaber, 
at Herren skal gentage Underet paa dig, og dit 
Liv saaledes skaanes." 

Jep Akelej rystede paa Hovedet. 

„Du tager fejl af mig," sagde han. „Jeg har 
ikke de Tanker, du tror. Men du maa vide, at 
siden jeg begik Dødssynden, er alt veget bort under 
Fødderne paa mig. Om ikke jeg nu æsker Guds 
Dom, da er jeg fortabt. Fornen havde jeg mit 
Haab og min Tro ... ja, selv naar mit Kød 
raabte i Længsel mod hende, jeg begærede . . . 
selv naar jeg kæmpede haardest . . . selv naar 
jeg laa under ... ja, selv i Dødssyndens Øjeblik 
. . . jeg havde noget . . . jeg følte min Sjæl . . . 
Nu har jeg intet. Alt er ude og forbi. Gud maa 
drage mig op af Mørket." 

„Broder, lad os bede sammen,** sagde Henni- 
chin. 

De lagde sig paa Knæ og bad med høj Røst. 
De sang, og sært lød deres Stemmer i Natten. 
De laa længe, hensunkne i tavs Bøn med skæl- 
vende Læber og brændende Øjne mod Stjernerne. 

Omsider rejste Broder Hennichin sig. 

„Jeg ved det ikke," sagde han. „Jeg tør intet 

sige. Gud tilkendegiver mig ikke, hvad jeg skal 
gøre.** 

„Han har tilkendegivet det for mig,'' sagde 
Jep Akelej. 

„Du kan ikke fordre, at mine Hænder skal 
gøre Værket,'' sagde Hennichin. 

„Og hvem ellers?" spurgte Jep. „Hvem kan 
bedre end du, som blev ramt af den samme Skæbne? 
Du vil det — du kan det. Om dine Brødre i 
Klostret den Gang havde nægtet at udføre Dom- 
men — hvad da?" 

„Her er ingen Dom," sagde Hennichin og vred 
sine Hænder i Fortvivlelse. 

„O, du lidet troende!" raabte Jep Akelej og 
rakte sine Arme mod Himlen. „Er her ingen 
Dom . . . Broder Hennichin . . . svar mig, saa 
sandt hjælpe dig Gud . . . ved du ikke som jeg, 
hvad Dommen er . . . vilde du ikke handle som 

1'eg . . . vilde du ikke kræve af mig, hvad jeg 
træver af dig?" 

Broder Hennichin bøjede Hovedet og tav. 

Saa randt Time efter Time, og de stred med 
hinanden. Omsider erkendte Hennichin den andens 
Ret og lovede at gøre, som han begærede. Kun 
bad han om tre Dages Frist for at berede sig ved 
Bøn og Faste. 

„Jeg kan ikke unde dig nogen Frist," sagde 
Jep. „Jeg kan ikke bie. I tredive Aar har du 
fastet og bedet og svunget Svøben over din saare 
Ryg. Visselig, om nogen er beredt til at gøre 
Guds Villie, da er det dig." 

„Men du forkommer her i Taarnet," sagde 
Hennichin. „Om nogen bliver indemuret i Klostret, 
da stikker de Føde til ham hver Dag gennem 
Glughullet." 

„Jeg forkommer, naar Gud vil," sagde Jep. 

„Jeg vil raabe til Gud i mit Fængsel. Om da 
nogen nører det paa Vejen og kommer hen, da vil 

{'eg tro, at Gud nar sendt ham og tage det Brød, 
lan rækker mig. Om han ikke hører mig og gaar 
forbi, eller om han intet Brød har at ^ive mig, 
da vil jeg tro, at det saadan er Guds Villie." 

„Din Tro er stærk," sagde Broder Hennichin. 
„Ak, om den holder til Enden." 

Han saa sig om i Egnen, der laa øde med 
fjerne, forladte Huse o^ den tomme Vej. 

„Kan hænde, din Pme bliver kort," sagde han 
saa. „Her er øde i Landet nu. Menneskene myrder 
hinanden og bliver som vilde Dyr. De onde rotter 
sig sammen i Oprør. De gode flyer af deres Huse. 
Jep Akelej, der kan gaa mange Dage, forinden 
der kommer en Sjæl forbi dit Fængsel." 

' „Der kommer dem, som Gud sKikker," sagde 
Jep. 

;,Saa ske Guds Villie i Guds Navn," sagde 
Hennichin. 

„Tak, Broder," sagde Jep. „Om jeg kommer 
for Herrens Aasyn før du, da vil jeg bede ham 
afkorte din Vandring for denne Gernings Skyld. 
Og om han gør et Under med mig som med dig, 
da vil vi vandre sammen indtil Enden." 

„Amen," sagde Broder Hennichin. 

De løftede Døren af Hængslerne og lagde Ste- 
nene i Aabningen og bandt dem sammen med 
Kalken. Jep hjalp saa vidt, at der blev et Hul 
tilbage, hvor han netop kunde krybe ind. Saa 
steg han ind og stod og saa paa, at Hennichin 
arbejdede. 

Da Muren naaede ham til Hagen, bad han 
Vennen komme tæt hen. 

„Giv mig Dødskysset," sagde han. „Og Tak, 
og Gud være med dig." 

Broder Hennichin kyssede ham under Taarer. 

Saa satte Jep Akelej sig paa Halmsækken, og 
Hennichin saa ham ikke mere. 

Han murede videre, saa der nu ikke var anden 
Forbindelse mellem Jep og Verden end det lille 
Hul foroven. Saa lagde han sig paa Knæ og 
bad. 

„Farvel Broder," raabte han. 

Der kom intet Svar. 

i^Nu gaar jeg til mit Kloster," sagde han. 
„Hver tredie Dag kommer jeg hid og kalder paa 
dig." 

Han raabte igen Farvel, men fik intet Svar. 
Saa gik han bort ad Vejen. Og da han var kommen 
et Stykke bort, hørte nan Jep Akelej synge Otte- 
sangen med høj og kraftig Røst. 

„Gud være ham naadig," sagde han. 

Saa gik han. Solen stod op i Øst, og Duggen 
glinsede paa Engen. 

Men ret udenfor Nørreport mødte Broder Henni- 
chin en Fænnike af Jørgen Rantzaus Landsknægte. 

„En Munk!" raabte de. 

De stak efter ham med deres Lanser. Han 
drejede sig for at undgaa den, der var ham nær- 
mest og løb en anden gennem sit Bryst. 

Uden at give en Lyd fra sig, sank han sam- 
men og var død. 

Landsknægtene kastede Liget i Vejgrøften og 
gik syngende videre. 

EN OG TREDIVTE KAPITEL. 



Fred. 



Landet om Ktrrup laa fuldkommen øde. 

Holstenerne drog igennem det og røvede, hvad 
der var at røve. Lybekkerne kom efter dem og 
rasende over intet at finde, stak de Ild paa hver 
en Vraa, de kom i Nærheden af. 

I Odense herskede Henrik Skræp endnu, men 
Nettet trak sig sammen om ham, og ingen kunde 
tvivle paa, hvad Enden vilde blive. En og anden 
af de iredelige Borgere dukkede op igen og rejste 
Hovedet. Og da Hertugens Folk havde slaaet 
Bøndernes Hær paa Fagerskov Banker, viste Jep 
Unkersen pludselig sit Ansigt og prøvede paa at 
tage Tøjlerne fra Henrik Skræp. Det lykkedes 
ham ikke. Men han blev dog i sin Gaard, og 
Skrædderen vovede ikke at fængsle ham. 

I Knuds Klostret optog Munkene deres daglige 
Sysler. Klokken ringede paa ny til de fastsatte 
Tider, og Messesangen tonede ud over Flakhaven. 
Men den lød ængstelig og spæd, som vilde den 
udtrykke Klosterbrødrenes Angst for, hvad der 
skulde komme. 

Dalum Kloster stod øde og forladt. 

Tre Dage efter, at Broder Hennichin havde 
indmuret Jep Akelej og selv fundet den Død, han 
sukkede saa inderligt efter, gik en gammel Kone 
ved sin Stok forbi Taarnet. Da stod hun pludse- 
lig stille og lyttede: 

„Du, som gaar forbi . . . ræk mig et Brød og 
en Drik Vand at læske min Tunge. Jeg er en 
stor Synder for Gud." 

Rædselsslagen tabte hun sin Kæp og stirrede 

mod Taamet Saa lød Stemmai igen . . . den 
sagde det aaninie. Og saa løb Konen, sikker paa, 
at Djævlen selv huserede derinde. 

Vejen var øde 'mn. 

^Du, som gaar forbi . . . ræk mig et Brød og 
en Drik Vand at læske min Tunge. J^ &r en 
stor Sjmder for Gud.*^ 

Det lød saa ensformigt, saa klagende. Det var 
at høre, at det var sået saa mange (range, be- 
standig mere kummerfuTdt og haabløst. 

Der kom tre Landsknægte slentrende. 

De støttede sig paa deres Landser og gik tungt 
og træt. De kom fra en Skærmydsel med Hol- 
stenerne og var med Nød og næppe undslupne 
Dræbningen. Paa Vejen havde den ene faaet Lej- 
lighed til at røve en Høne i en Bondegaard. Den 
hane i Benene ved hans Livrem. Den anden 
havde et stort Sølvkar bundet paa sin Ryg. Det 
var et Kirkekar og af stor Værdi. 

„Giv mig din Høne, saa faar du Sølvkarret,^ 
sagde den første. „Tarmene skriger i mig af Sult.'' 

„Endnu ikke," sa^de han med Hønen. „Jeg 
holder ikke ud ti Skndt til. Saa æder jeg min 
Høne selv.'' 

Den tredie havde en Flaske Most. Han drak 
af den. 

„En Slurk!" skreg de andre. 

Men han proppede den til og stak den i 
Barmen. 

Han med Sølvkarret gik til. De andre to stak 
Hovederne sammen. De blev enige om at myrde 
ham og tage Sølvet. Saa var de kun to om Hønen 
og Mosten. 

De løb til og løftede paa samme Tid deres 
Hellebarder. Deres Kammerat styrtede til Jorden. 
Han med Mosten satte sin Fod paa hans Legeme, 

der vred sig i Dødstrækninger, og gav ham hans 
Bekomst. 

Saa satte de to sig ved Taarnets Fod med 
Sølvkarret mellem sig. 

Den ene rev Fjerene af Hønen. Den anden 
holdt sin Dunk i venstre Haand og skjulte den 
højre bag sin Ryg. Saa bukkede han med Hønen 
sig ned, bed i det raa Kød og drak Blodet. I 
samme Nu sad hans Kammerats Dolk mellem 
hans Skuldre. 

Han drog den ud, stødte den en Gang til i 
hans Nakke, og saa var han død. Saa aad han 
Hønen raa og blodig og tømte Dunken til Bunden, 
strakte sig i Græsset og gav sig til at efterse 
Sølvkarret. 

„Du, som gaar forbi . . . ræk mig et Brød og 
en Drik Vand at læske min Tunge. Jeg er en 
stor Synder for Gud." 

Landsknægten fo'r op og stirrede omkring sig. 

Han saa intet, hørte intet mere, tænkte, han 
havde blundet af Træthed og drømt. Og som han 
stod der, lød det igen: 

„Du, som gaar forbi . . . ræk mig et Brød og 
en Drik Vand at læske min Tunge. Jeg er en 
stor Synder for Gud." 

Da slap Landsknægten Sølvkarret og løb, sikker 
paa, at Djævelen selv var i Hælene paa ham. 

Sølvkarret laa og blinkede i Solen. Vejen 
skinnede støvet og hvid. Der rejste sig en Støv- 
sky langt ned ad Odensekanten. Der kom en 
Skare Ryttere ud af den. De galoperede frem, 
^'orde saa pludselig Holdt, raadslog og vendte om 
Igen og red tilbage, saa hurtig, som de var komne. 

„Du, som gaar forbi . . . ræk mig et Brød og 
en Drik Vand at læske min Tunge. Jeg er en 
stor Synder for Gud." 

Der var ingen, som hørte det. Og der kom 
ingen. 

Solen gik ned og skinnede paa Taamets Bag- 
side, der luede helt rød i Skæret. Solen sank helt 
i Vest og Engene dampede. 

Taagerne dansede i sælsomme Skikkelser frem 
og tilbage. De svøbte sig om Taarnet, saa det 
helt forsvandt. Nu kom det frem igen og lyste 
i Stjerneskæret. Klokkerne ringede i Korup Kirke, 
men holdt pludselig op, som angrede de det eller 
tænkte, deres Tid var forbi, og de skulde tie. 

„Du, som gaar forbi . . . ræk mig et Brød og 
en Drik Vand at læske min Tunge. Jeg er en 
stor Synder for Gud." 

Det lød saa svagt, at det næppe var bleven 
hørt, om nogen var gaaet forbi. Men der gik 
ingen. 

Natten skred. 

Time efter Time, uden en Lyd. Der var ikke 
et Dyr, der brølte i Engen, ikke en Fugl som pip- 
pede i det gamle Æbletræ, ikke en Fisk, som slog 
1 Aaens Vand. Alt Liv var slukt. 

Men da Dagen dæmrede i Øst, strøg Morgen- 
vinden Taagerne bort. De flygtede over Engen 
og spredtes og blev borte. Bladene raslede i Æble- 
træet Klokkerne ringede i Korup Kirke, en anden 
Klokke svarede fjernt ... og en til ... og 
endnu en. 

Da lød der ét vildt, fortvivlet, vanvittigt Skrig 
fra Taarnet: 

„Veronica! Veronica! Veronica!** 

Og saa blev der stille for bestandig. 



EFTERSKRIFT. 



Krøniken fortæller intet om, hvad der blev af 
Veronica. 

Michel Claussen kom tilbage og fik Tilgivelse 
og sine Ejendomme igen, da Kong Kristian den 
Tredie sad fast paa sin Trone. 

Michel Pedersen Akelej kom pludselig for en 
Dag, da Odense var plyndret for sidste Gang. Han 
blev Borgermester paany og døde i Embedet. Over 
ham og Fru Magdalene Drage blev der sat en 
skøn Tavle i St. Knuds Kirke. 

Henrik Skræp og Jens Tyndskæg blev hals- 
huggede udenfor Dalum Kloster. 

reder Akelej og Elsebe levede paa Nordskov 
til deres Død. Knud drog til fremmede Lande og 
kom hjem, da Peder var død Han fik Gaarden 
efter ham og giftede sig standsmæssigt og avlede 
Sønner og Døtre. 

Jep Alcelejs Team stod i mange Aar, skyet 
af Almuen som Pesten. Da man omsider brød 
det ned, fandt man en Benrad og Stumperne af 
en Munkekutte. Liget blev jordet paa Korup 
Kirkegaard og en Sten indsat i en Mur i Præste- 
gaarden, hvorpaa man saa en Munk, som hudflet- 
tede sig selv. 

Endnu for hundrede Aar siden var den dér 
at se. 

